
1920, 26 Mart. 


Seara, la cluubul nostru, pun chestia Cuza. El a convo- 
cat cu de la sine putere un congres la Iaşi. Prietenii noştri 
se declară solidari cu mine. 

27 Mart. 


Fracţiunea basarabeană se uneşte, supt rezerva aprobării 
din Chişinău, cu ţărăniştii. 


Se anunţă măsuri de stare de asediu, munca prin ar- 
mată, etc. 


28 Mari. 


Splendidă întrunire la Dacia. O mulţime enormă. Sunt 
şi socialişti, cari aplaudă mai ales pasagiile contra bogaţilor 
fără merit. Mihalache este foarte bine primit. Expunerea 
populară a lui Lupu are un deosebit succes. Fostul depu- 
tat Man, preot de la Gherla, care asamănă izgonirea gu- 
vernului Vaida cu o a doua cădere a Bucureştilor şi vor- 
beşte, palid de emoție, de datoria față de dorobanţul ro- 
mân, liberator, dar neliber, stoarce lacrimi. 

In uimirea lumii, care revine dela Şosea, în automobil şi 
trăsuri de lux, trecem, cu ţeranii de la Niculiţel în frunte, 
pe Calea Victoriei şi pe Bulevard, în cântece naţionale, pâna 

la Vaida, care, salutat de mine, ne asigură că, oricare i-ar 
fi „tactica“ şi succesul, nu se va despărţi de democraţia 
cea adevărată. Urmează Agârbiceanu; ceva mai rezervat, 
Cicio Pop. 

29 Mart. 


„Indreptarea“ califică adunarea noastră de strânsura a 
două sute de trepăduşi şi asigura că am făcut numai anti- 
dinasticism şi bolșevism, 


„Galaţii Noi“ ai lui Burbea, candidatul „poporului“, îşi 
pregăteşte terenul, aratându-şi regretul ca Dumnezeu nu 
mi-a dăruit o oarecare inteligenţă, 

30 Mart, 


Intâlnesc pe Bodnărescu şi Valuţa, întorşi de la Varşovia. 
Imi spun că îndată după căderea Guvernului şi-au parasit 
misiunea, Colonelul Antonescu, însă, în numele Regelui şi 
din însărcinarea Marelui Cartier, rămâne, Ministrul Florescu 
lucrează bine, dar îi lipseşte mai multă iniţiativa. Polonii 
arată un mare patriotism, li seduc însă iluziile imperialiste, 
Râvnesc şi până la Odesa şi se miră că nu cerem şi noi 
ceva dincolo de Nistru, 


Schullerus şi Roth vin la mine, indignaţi că Averescu 
nu-i înţelege. Lui Schullerus însuşi Duiliu Zamfirescu i-a 
spus că guvernul va vorbi Papei ca să se încheie un con- 
cordat în favoarea... Saşilor şi că drepturile minorităţilor 
sunt asigurate prin tratatul cu.. Germania. 

Averescu refuză orice concesie partidului național din 
Ardeal, care face un memoriu către Rege. 


31 Mart. 


Chemat de L. Havet şi Petit-Dutaillis la Paris pentru 
conferințe la Collège de France, arăt că în împrejurările 
de față nu se poate. 

+ 


Amenințat cu suprimarea Consiliului Dirigent şi desfiin- 
tarea dreptului de reprezentare a minorităţilor, partidul na- 
tional din Ardeal ia, în sfârşit, o atitudine energică. 


T-iu April. 


Brandsch a fost iar la mine. E indignat de situaţie. Ceia ce 
îngrijorează mai mult e totala lipsă de siguranţă în orice. 
Regele la care s'a prezentat — şi i s'a părut „ganz zusam- 
men gebrochen“—spune: „da“ la orişice. Pare însă a îi tot- 
deauna de părerea celui din uimă, Goga e un om de cul- 
tură superficială şi de ambiţie nemăsurată, Moconii cu 
totul inofensiv; cu privire la Tăslăuanu, are cele mai slabe 
idei. Brandsch pare hotărit la lupta contra guvernului. 


Intenţia de a se ataca drepturile minorităţilor arată a îi pă- 
răsită. 


2 April, 


Schimbare, neinsemnată, a legii electorale. Disolvarea 
Consiliului Dirigent. Legea chiriilor. 

3 April. 


Vaida a chemat pe Lupu pentru a-i propune să între în 
partidul naţional. Ba încă să-mi spuie şi mie. 

Lupu a răspuns că e loc în „Federație“ şi pentru parti- 
dul naţional. 


4 April. 
“Imbogăţiţii se 'aruncă la alergările de cai de la Băneasa. 


* 
Garoflid, preşedinte al Comisiei Agrare, e făcut ministru. 
5 April. 


In Comisia Agrară a lui Garoflid sunt numiţi Răducanu, 
care a fost cu greu convins a nu primi, şi ţăranul, aderent 
al nostru, Şerpeanu. 

Cu toate mijloacele se încearcă a se provoca defecţiuni 
intre noi. 

La Fălciiu fostul senator ţăran Ploaie a fost arestat ca 
instigator. 


Profesorul cernăuţean Vasile Gheorghiu aduce acuzaţii 
lui Nistor şi se declară aderent statornic al lui Flondor. 
6 April. 
Vaida trece pe la mine. Arată cum s'a aflat, cu uimire, 


la Paris înlocuirea lui. Nu vorbim de atitudini electorale. 
* 

De la Paris vine Al. Lăpedatu. E îngrijorat. Se răspinse- 
seră obiecţiunile Ungurilor cu privire la Sătmar şi Oradea, 
ca şi în alte privinţi. Dar Nitti a dezaprobat imediat pe Scia- 
loja. S'a cerut avizul Americii, care poate îi periculos. Lă- 
pedatu credea cu nu frebuia să se atingă nici din partea 
noastră chestia hotarelor. 


Soricu vine la mine ca membru al partidului țărănesc din 
Ardeal, Ii spun că nu pot lua o hotărâre decât după con- 
gresul de la Alba-Iulia. 

Cuza ne dă, pur şi simplu, afară din partid. 


7 April. 


Lăpedatu a fost la Ion Brătianu. Acesta îi vorbeşte de 
primejdia bolşevismului, de convenţia comunistului Bujor cu 
Lupu, de nevoia ordinii... Le spune acestea solemn, ca 
lucruri de care nimeni nu are voie să se îndoiască. 


Membrii partidului țărănesc din Ardeal se prezintă la 
mine, li sfătuesc să se înţeleagă întâiu cu partidul naţional 
şi apoi să între în Federație. 


Sever Dan spune că înţelegerea s'a tăcut. Se va da lupta 
împreună. Tinerii au biruit în partidul naţional. Mă poftesc 
să vin la congresul din Alba-lulia. 

713 April. 


Partidul țărănesc din Basarabia s'a declarat contra în- 
ţelegerii lui Inculeţ cu Averescu; ei sunt gata, dacă înţe- 
legerea se menţine, să excludă pe Irículeț. 


% 


Cineva mä asigură că tratativele dintre Brătianu şi Ave- 
rescu continuä. Acesta ar oferi liberalilor numai douäzeci 
de locuri în Camerä. 


Generalul Ballif se retrage de la PPalat, pentru a întra 
în Administrația Domeniilor Coroanei. 


Christodorescu dela Caile Ferate îmi spune cum era pri~ 
mita mai bine în Ardeal administrația din Regat decât cea 
locala. Saşii, satisfăcuți odată, i-ar fi declarat că admi- 
nistrația noastră e mai bună decât.... cea din Franţa. 


14 April. 


Intâlnesc pe Cicio Pop şi M. Popovici. Au încredere în 
rezultatul alegerilor. Popovici i-a descris Regelui politica 
ultimelor decenii, a relevat serviciile ce i-am adus şi i s'a 
părut că vede lacrimi în ochii Suveranului. 


15 April. 


Profesorul Eliescu vine dela Braşov. Partidul național 
ar fi părăsit de tineret. Criticile se fac liber, I s'ar asemna 

în viitor rolul unei grupări conservatoare. Averescanii sunt 
reprezentați acolo de cele mai rele elemente Prefécți dinn 
Ardeal sau umilit pentru a fi păstraţi. 

După amiazi mă cercetează Dragnea, redactor la „Pa- 
tria“. Generalul Petala li-a suprimat cuvintele mele din 
şedinţa de disolvare: „farsă sinistră“. De atunci a început 
prigonirea lor. 

Maniu li-a telegrafiat să pregătească unirea partidului 
național cu „Federaţia“. 


16 April. 


Molin, fost deputat bănățean, povesteşte o întrevedere 
cu Averescu, înainte de disolvare. I-a spus că nu trebuie 
mai multe partide într'o ţară ca a noastră, pentru că 
aceasta aduce prea multe suprafețe, care, „se freacă“. El 
se trudeşte de doi ani ca la partidul lui să facă o singură 
suprafață. Țara are nevoie numai de două partide: unul 
„tare“, altul „de control“. Intrun partid, şeful poate avea 
o părere şi fiecare membru părerea lui, dar, când şeful 
hotărăşte, ei sunt datori „a pune mâna la capelă“ (o arată 
şi cu gestul, sculându-se). 

Lui Mihalache i-a spus că el vrea să fie „ursar“, nu 


« 


„urs“. 


Azi, Congresul averescan la Arenele Romane. Membrii 
Congresului poartă tricolorul la butonieră — unii, din gre- 
şeală, mă salută; sunt aduşi cu tren special şi ţinuţi 
pe socoteala Statului. 

Pe scenă apar și două doamne. 

La fiecare cuvânt al generalului, care face să fie pro- 
clamat preşedinte pe trei ani, aclamaţiile. 

După un discurs al lui Goga, Teodor Mihali, care acuma 
câţiva ani mă căuta la otel ca să-mi destăinuiască amă- 
nunte privitoare la Goga, cere să fie înscris în oastea bi- 
ruitoare. Dori Popovici era, fireşte, departe; se pare că 
Nistor lipsia. Vreme foarte frumoasă, pe care aranjatorii au 
aierul s'o prezinte ca omagiul lui Dumnezeu faţă de şeful 
guvernului. După amiază ploaie: bielşug pentru acelaşi 
motiv. 

Apoi întrunirea la Eforie. 

Y 


Mihalache mă asigură că partidul național e într'ade- 


văr dispus să între în Federație. 
17-18 April. 


Propaganda oficială pentru alegeri se face făţiş. Pre- 
fecţii comunică sătenilor prin afişe legea agrară care va 
veni. 

Un învăţător îmi spune că la alegerile parţiale pentru 
Senat succesul averescanilor a fost datorit ocupării localu- 
rilor de vot, cu concursul jandarmilor, de către dânşii. 

Azi, pe ici pe colo, este câte unul care îşi dă sama, cå 
„ăi cari au fost“, să mai fi rămas câteva zile, făceau ceva 
bun. 

Proprietarii se înscriu pe un cap la averescani. 

Prin trenuri unii strigă că eu voiesc... să mă fac preşe- 
dinte de Republică. 


De pe urma scenelor de Vineri, când a fost o bătaie 
între agenţii guvernului şi socialişti, cu profanarea bise- 
ricii Cuţitul de Argint de cei d'intâi şi trântirea în stradă a 

unui cadavru, căruia i se făcea pogribania, o nouă agitaţie 
între muncitori. Sâmbătă s'au făcut demonstraţii de stradă. 
La Căile Ferate a fost grevă, şi se încearcă greva generală. 


19 April. 


Intâlnesc pe însărcinatul de afaceri al Franciei, Cambon, 
care pleacă în concediu, după audiența solemnă a noului 
ministru, Daeschner. Imi spune că e acuzat de „vaidism“. 


20 April, 


Doi publicişti unguri,  aderenţi ai lui Oscar Jaszi, la 
care au fost de curând în Pesta, vin la mine; cu ei şi 
fostul deputat Maurer. 

Mă întreabă ce e de făcut. Li vorbesc sincer. Să rămâie 
Unguri. Nu ne temem; avem nevoie chiar de aceasta. Avi- 
zaţi unii la alţii în chipul cel mai imperios de nevoi eco- 
nomice, capabili de a ne înţelege prin faptul că stăm pe 
aceiaşi treaptă a culturii sufleteşti, legaţi prin atâtea a- 
mintiri istorice, Românii şi Ungurii, ca popoare, se pot îm- 
păca, în ciuda romantismului vechilor clase dominante. 

Vizitatorii sunt democrați. Li se pare că autoritarismul 
român de ieri ca şi cel de azi nu e decât o reeditare a 
celui maghiar. Deosebire este numai în ce priveşte pe 
cei apăsaţi. Unii dintre dânşii s'au gândit la o atitudine de 
pasivitate. Nu li-o recomand. Care sunt intenţiile mele, 
li-am arătat ca preşedinte al Camerei şi, dacă voiu avea 
vre-o influenţă de acum înainte, ele se vor vedea şi mai 
bine. 

Ei 


Adunare la mine acasă pentru a se fixa candidaturile 

Federaţiei. Pe alocurea neînţelegerea între naţionalişti şi 
țaranişti se menţine. Se poate să se ajungă şi la liste 
deosebite, dintre care niciuna însă nu va avea caracterul 
oficial. 


22 April. 


Spre Alba-lulia, pentru congresul partidului naţional. In 
ultimul moment, din cercurile Palatului a intervenit o nouă 
încercare de împăcare cu Averescu-Goga. Maniu şi Vaida 
au venit în Bucureşti anume pentru aceasta. Nu s'au putut 
înțelege. 

Merg la Mihalache. Lupu e reţinut de un accident al 
tatălui său. 


23 April. 


Destul de multă lume în tren. Şi Ardeleni de mult aşe- 
zaţi în România, cari se fac membri ai partidului naţional 
în vederea alegerilor: Brânzeu, dr. Tălăşescu. 

La Alba-lulia mă primeşte cu vorbe în adevăr elocvente 
protopopul Teculescu. Ii răspund că trecutul îl cunosc, dar 
îmi pare bine că hotăriri ca acelea ce stau să se ia acum 
mă pot asigura în ce priveşte un viitor fară care acel 
trecut ar fi o mustrare mai mult. 


24 April. 


Congresul numără 460 de membri: mulţi țărani, cari 
staruie să între şi sânt, în sfârşit, introduşi. Maniu ceteşte 
o declaraţie de luptă cu guvernul. Apoi, Goldiş luând pre- 
sidenţia, urmează cuvântarea aceluiaşi Maniu, foarte in- 
teresantă, rostită, fără nicio nedumerire în formă, timp 
de două ceasuri. Apoi se alege o comisie de patruzeci 
pentru rezoluţiile definitive. 

Ele zăbovesc. După amiazi sunt rugat a vorbi, şi anu- 
me... despe Mihai Viteazul! Prefer, pe sama mea proprie, 
să expun chestia rurală. Adunarea, cu ţăranii în frunte, 
strigă contra lui Averescu şi Goga. Discursul lui Mihalache, 
care vorbeşte despre legea lui, e foarte bine primit. 

La 9 noaptea, după plecarea celor mai mulţi congre- 
sişti, se aduce hotărirea :,„colaborare cu partidele demo- 
cratice care au aceleaşi idei şi aceleaşi sistem“. Se evită 
numirea lor. Apoi Voicu Niţescu ceteşte un lung, prea 
lung program, cu părţi luate din al blocului: se aplaudă 
numai punctele care cuprind unificarea monetară şi con- 
trolul averilor de războiu. Vaida, mişcat (a fost şi bol- 
nav de curând), arată cum sa încheiat Ministeriul lui, 
Goldiş, care a prezidat şi acum, declară că partidul na- 
tional, care, şi după noul program, „se extinde“ şi dincoace, 
e cel mai naţional, cel mai democratic, și — aici îşi pune 
ochelarii şi ceteşte încet pe o hârtie: „cel mai țărănist“ 
dintre partidele româneşti. 

Se desface adunarea. Din balcon, unde am stat până 
atunci, răspund la un semn de prietenie al lui Ştefan C. 
Pop că nu trebuie să fim chemaţi pentru a ni propune în- 
scrierea individuală in partidul naţional, dar că, de şi jig- 
nifi, îi vom sta totuşi la îndemână în ceasurile grele. 

Pop cată a-mi da asigurări. Tineretul, cu Agârbiceanu, 
Meteş, etc., e vădit, şi tot mai mult, de partea noastră. 


25 April 


Maniu şi Vaida vin la mine. Refuză ideia Federaţiei, a 
unei „opoziții unite“ chiar, dar primesc un cartel. Au în- 
doieli în ce priveşte legăturile noastre cu partidul ţără- 
nesc ardelean, care ar fi numai o frântură a unei foaste 
grupări şi cuprinde pe un fost mangrist ca lenciu. Par- 

tidul acesta, care ni telegrafiase unirea cu Federaţia, pre- 
zintă un proces-verbal de condiţii, prevăzând un număr 
de deputaţi şi senatori, precum şi aceiaşi reprezentare în 
comitet ca şi a celorlalte partide federate. Făgăduiesc, fiind 
şi Mihalache de faţă, că noi vom lungi discuţiile cu partidul 
țărănesc ardelean până după alegeri şi asigurăm că nici noi 
nu voim desfacerea unităţii politice a Românilor din Ar- 
deal. 


După amiazi spre Braşov. In tren se vorbeşte de năvala 
întreprinderilor liberale în Ardeal. Se cumpără tot. 


26 April. 


La Braşov ţin întâiu, la oara 5, o conferinţă despre 
problemele actuale ale României Mari. Apoi, seara, una 
despre regionalism. Foarte multă lume, foarte călduroasă. 
Mulţămeşte profesorul Blaga, fost senator. 

Aici averescanismul este foarte slab. Bătrânul Nicu Po- 
povici, care îl reprezintă, se plânge că a fost lăsat ca 
prefect Baiulescu, care a promis să scoată pe toţi candi- 
daţii guvernului. 


„Gazeta Transilvaniei“ aduce vestea că în Consiliul de 
o sută de la Alba-lulia s'a admis în primul rând cola- 
borarea cu naționaliștii conduşi de mine, cu ţărăniştii lui 
Mihalache. 


$ 


Fac cunoştinţă cu redactorul sas Neugeboren, care a 

fost mult timp în Germania. E prieten cu Vaida şi autorul 
broşurii Saşilor, pe care am publicat-o. 


+ 


Un bătrân îmi observă că de la unire Românii din Ce- 
tate îşi vând casele la străini... 


27 April. 


In tren Gheorghe Dobrescu din Ploieşti, care merge la 
Take lonescu cu un protest contra candidaturilor de la 
centru. Imi vorbeşte despre putinţa desfacerii partidului. 


x 


Intâlnire cu Mihalache şi Lupu. Acesta din urmă pro- 
pune un cartel cu Evreii constituiți în „bloc“, supt con- 
ducerea lui Stern şi Fildermann; Averescu, din partea lui, 
vorbeşte cu rabinul Niemirover. Refuz. Am pierde foarte 
mult în spiritul public. 

Mihai Popovici se întâlneşte cu noi. Explică ultimele 
hotărâri de la Alba-lulia. El crede că Vaida şi Maniu nu 
ar trebui să candideze la Bucureşti... din cauza doctorului 
Lupu, ci mai curând în Oltenia. In Ardeal, dintre ai noştri, 
aş candida eu, la Blaj, şi Mihalache. Lupu simte puţina a- 
plecare a Ardelenilor către dânsul. Oferă să facă listă 
aparte. Declar că nu sunt dispus să calc pactul Fede- 
raţiei. 

Adunarea dela Cluj a lui Goga a fost foarte puţin cer- 
cetată şi întreruptă de studenţii cari aclamau pe adversari. 
Ar fi fost şi bătaie, cu intervenţia poliţiei. 

28 April. 


Lupu aduce lista pentru Bucureşti. La Giurgiu, unde can- 
didează Vasile Kogălniceanu, dar nu şi la Prahova, s'a ajuns 
la o înţelegere între naţionalişti şi ţărănişti. 

1-iu Maiu. 


La Râmnicul-Vâlcii, unde descopăr existenţa unei organi- 
zaţii naţionaliste. La întrunire, puţinii ţărani sunt atraşi 
din sală de agenţii guvernului. Se pune la cale un scandal cu 
obişnuitul beţiv. Până la Orleşti o ceată de ţărani averes- 
cani îşi aclama idolul. 


La Craiova. Imens scandal la întrunire, provocat de ta- 
kişti şi de averescani. Din discursurile lui Lupu şi Mihalache 
nu se aude mai nimic. Eu izbutesc a impune liniştea, pen- 
tru a spune lucruri pe care la Bucureşti le vor taxă, fără în- 
doială, de „comunism“. 


3 Maiu. 


La Severin. Foarte mulţi țărani. Nota o dau adesea socia- 
liştii, pe cari îi măguleşte în discursul său Madgeara. 


5 Maiu. 


Mă cercetează la Bucureşti preotul bucovinean Dan. La 
Consistoriu unii membrii sau gândit că ar putea tăgădui 
celor din provinciile alipite dreptul de a participa efectiv, 
fiindcă legea de unire bisericească m'a trecut prin Cameră. 


* 

Georg Mûller, directorul Arhivelor săsești din Sibiiu, îmi 
aduce pentru Rege două memorii: Unul cerând crearea unui 
institut îilologic-istoric al naţiunii sale, celalt în vederea unei 
Universităţi săsești. 


In cancelaria Universităţii profesori liberali imi vorbesc de 
„bolşevismul'' alor miei. 


6 Maiu. 


Denize vine la mine. Se pare că, măcar în ce priveşte pe 
Regina, situaţia lui Averescu e extraordinar de bună. 

Nici Denize, nici Morawski, dela Legația polonă, cu care 
mă întâlnesc, nu prea au încredere în marele succes, pe care 
acum nici Averescu nu-l mai aşteaptă de la alegeri. 


Expulzarea bancherului Ciprut, socialist, supus persan: e 
acuzat că la o societate de afaceri a insultat pe Vintilă Bră- 


tianu. 
9 Maiu. 


La Galaţi. Foarte frumoasă întrunire dimineaţa, cu ne- 
însemnate întreruperi din partea guvernamentalilor. 

Dar, după masă, la Brăila, un enorm scandal. Ni se a- 
runcă în cap, de o ceată de beţivi, scaune de fier; suntem 
ameninţaţi cu stinghii rupte; plouă pietrele asupra noastră. 
Afară, un bandit caută să mă străpungă. Intrunirea nu poate 
continua. 

Pe vas, la întoarcere, un maior de jandarmi găseşte că 
„bine i sa făcut şefului de bolşevici“. 

10 Maiu. 


La Râmnicul-Sărat. Aici admirabilă întrunire, cu toate în- 
cercările de întrerupere ale energumenilor guvernului. 

Afişuri pe stâlpi, cu chipul lui Averescu, invită lumea a se 
feri de „bolşevici“ şi „lupi în piele de oaie“, ca noi. 


12 Maiu. 


Ziarele guvernului ne insultă. După ştiri „oficiale“, scan- 
dalul de la Brăila l-ar fi făcut... cuziştii, iar cel cu cuțitul 
avea doar foarfeci ca să facă „gluma“ de a-mi tăia barba. 


13 Maiu. 


Amicul mieu spaniol Bastera vine la mine. E bolnav şi o- 
bosit. Şi-a terminat cartea despre România. Vrea să trăiască 
întrun loc unde ma fost războiul, cu lipsurile şi cu mizeriile 
lui. Şi-a cerut şi căpătat mutarea. Va merge în Portugalia, 
în America de Sud. 

E pentru împăcarea cu Averescu, care i se pare lui că 
„lucrează“. Discordiile ne-ar duce la împărţirea României. 


Partidul naţional îmi pune candidatura la Arpaş, dar îmi 
recomandă ca la Sălişte să-mi pun candidatura ca naţio- 
nalist din Vechiul Regat. 

Regele ma invitat şi pe mine, ca fost preşedinte al Ca- 
merei, la excursia de la Putna. Trebuie să răspund mareşa- 
lului Palatului că „imprejurări bine cunoscute mă împiedecă 
de a sta alături de miniștrii actuali ai Maiestăţii Sale“. Ci- 

nova care avăzut pe Rege îl arată ca slabit şi trist. Ministrului 
Spaniei i-a spus că „politica nu e un lucru plăcut“. 


Regina, în tăcere, vizitează pe Marghiloman la „Alba- 
tros". 
15 Maiu. 


La Cluj, chemat pentru o „conferință“. Mi se refuză 
Teatrul. Vorbesc la Prefectură, unde au mai ținut întruniri 
politice Goga şi Maniu. Lămuresc lumea asupra practicelor 
politice din Vechiul Regat şi asupra datoriei Ardelenilor de 
a nu întări răul, sprijinind politica lui Averescu. 

Asistă o lume imensă. Adversarii pândesc la Hotel New- 
York, cartierul lor general. Se face un trafic enorm al con- 
ştiinţelor. Se oferă orice cui se leapădă de „nebunul de 
lorga“; unui preot, după chiar spusa lui, un câştig de 
500.000 de coroane. 

I. Suciu şi-a dat până acum demisia de câteva ori. „Nu 
se poate lucra“, spune el, „cu aceşti oameni". 


16 Maiu 


In „Câmpie“. La Cojocna, la Ghiriş, la Mociu, pentru 
candidatura fostului deputat Sever Dan. Un țărănist arde- 
lean mă îndeamnă să nu merg. Ii răspund că nimic în anga- 
jamentele mele politice nu mă împiedecă de a combate acolo 
regimul actual. 

Primire cu steaguri şi flori. La Mociu foarte multă lume 
în câmp deschis. Unii par nehotărâţi. Li s'a făcut propa- 
gandă de guvern, care nu şi-a pus candidatul până acum. 

Mi se înfăţişează frumoase jocuri populare. 

Seara, spre Alba-lulia, unde primarul Sava îmi spune 
ca el singur dintre funcţionari nu sa făcut guvernamental. 


17 Maiu. 


La Sălişte, mare primire. Vorbesc în sala şcolii, pe vreme 
de ploaie, — cea dintâiu, după o lungă aşteptare. 

La Sibiiu, poetul Soricu asigură că partidul național a 
pierdut pretutindeni situația. 

Deocamdată doctorul Comşa, prefectul cercului, a fost 
la Salişte şi a recomandat să se aleagă Bucşan de la „re- 
sortul de la Interne“, cumnatul lui Goga, iar nu „celalt“, a- 
decă eu. La Poiana li s'a spus că procesul cu Săliştea pen- 
tu munte li l-a câştigat Bucşan şi că, la apel, tot numai 
el li poate câştiga. 

La Arpaş, unde voiam să merg, nu s'a aranjat ce tre- 
buie. Las, şi după dorinţa localnicilor, locul lui Mihalache. 


Văd pe Mitropolitul ales. Ii pun în vedere caracterul de 
reclamă electorală al sfințirii lui în mijlocul agitaţiei şi la 
capătul vizitei din Ardeal a primului ministru, care începe 
la 25. El menţine data: nu mai poate zăbovi. Il sfătuesc în 
zădar să deie un caracter popular serbării: se teme de de- 
monstraţii politice. Totuşi se va merge la Răşinarii lui Şa- 
guna — şi ai lui Goga, care candidează acolo. li dau sfatul 
de a se ridica măcar în cuvântarea lui peste spiritul de par- 
tid. Nu vrea praznic pentru ţărani, nici concert de coruri 
săteşti, dar Sibiiul intelectualilor va da un concert clasic. 
li amintesc că de acum înainte ce face el trece în istoria 
Bisericii noastre şi că are răspundere grea. El stăruie să 

vin şi eu. Nu avea de gând să invite, pe lângă Maniu, şi 
pe Vaida, dar se convinge. 
Averescanii îl prezintă şovăitor şi pe Agârbiceanu. 


18 Maiu. 


Prin Sălişte la Rod, unde, la întors, am o foarte frumoasă 
adunare. La Poiana s'a dat ordin să nu vie oamenii; de 
alminteri, pretutindeni instrucţiile erau să mi se ceară per- 
misie de la comandament. Agenţii guvernului aduc contra- 
argumente propagandei mele. La Jina sătenii sunt cu noi, 
dar nu şi preotul. Prefectul ameninţă cu prigonirea: azi 
chiar, el ţine întrunirea cu primarii la Sibiiu şi-i „roagă“ să 
voteze pe ai guvernului. 

La gară un bătrân ofiţer superior pensionar își râde în 
gura mare de limba presei din Regat, de anarhia în uniforma 
armatei. Trebuie să-i spun că, dacă urmează, îl denunţ. 


19 Maiu. 


Acasă. Regele a fost cam rece primit în Bucovina. La 
Putna ţeranii abia umpleau curtea. El a vorbit frumos, mär- 
turisind că ne chemase pentru o încercare de înfrățire. La 
Cernăuţi Regina a fost rău rănită la un ochiu de un bu- 
chet. La Suceava un zid s'a surpat pe ministrul de Războiu. 


La Academie fac ca Sextil Puşcariu să propuie excursie 
la Sibiiu pentru sfinţirea lui Bălan, care ne-a invitat. Se 
aprobă, dar cu protestări şi rezerve. 


24 N. IORGA 


Preotul Burcă, tatăl sculptorului, îmi vorbeşte de fostul 
Mitropolit Ghenadie ca de un om desinteresat, darnic, mi- 
los, cast (n'a primit pe Partenie, după marele scandal) şi iu- 
bitor de popor (la sfinţirea Catedralei de la Argeş a oferit 
ţăranilor praznic din banii lui). 

k 


Telegrama lui Vaida că primeşte candidatura la Senat 
în Bucureşti a venit prea târziu. Oficiosul guvernului, care 
nu-mi cruţă, zilnic, înjuriile, spune că Vaida ar fi făcut-o 
intenţionat. 


După zăbăvi şi nesiguranţe, şi cu o mică schimbare pen- 
tru a nu se spune că avem acelaşi program, şi „Patria“ 
publică manifestul partidelor din fostul bloc, pe care, ne- 
schimbat, cum îl redactasem eu, îl dăduse „Gazeta Transil- 
vaniei''. Programul e întâmpinat cu interes. 


$ 


Prin judeţe, bătăuşii guvernului primesc cu ciomege pe 
candidaţii şi propagandiştii noştri. 
$ 


Socialiştii ar recomanda alegătorilor desorientați şi pe 
„Tata Averescu“ şi semnul lor: două ciocane. 


20 Maiu. 


Rece serbare a eroilor, cu monumente de lemn şi de 
ipsos. 

La Academie, Onciul arată că la Putna a vorbit chemând 
pe Ştetan-cel-Mare ca să se închine „,„Maiestăţilor Lor Re- 
gale“, fără a uita „excelenta bucătărie“ a Curţii. 


21 Maiu. 


La Academie, discuţie inutilă în jurul participării la sfin- 
țirea din Sibiiu. 
22 Maiu. 


Secţia istorică a Academiei cere a se zăbovi un an ale- 
gerea înlocuitorilor lui I. Bogdan şi A. D. Xenopol. Poni 
părăseşte scaunul prezidenţial „pentru a nu face o propunere 


pe care n'o aprobă“. 
kad 


Seara, Pelivan, acuma întors din Paris. E uimit de ce se 
petrece, de arestarea lui Inculeţ şi a deputaților basarabeni, 
de ce face guvernul şi de ce sufere opinia publică. La el, în 
Basarabia, răbdarea e mai puţină. Astfel de purtări ar 
putea să aibă cele mai rele urmări. Şi faţă de armată ar fi 
nemulţămiri. 

boi 


Regele şi Regina se intorc spre Bucureşti de la Cetatea- 
Albă. 
23 Maiu. 


Intrunire la Dacia. Foarte multă lume. Destui socialişti, 
cari aplaudă ce li convine. După plecarea noastră cântă 
cântecele lor. Un sătean, bătrânul Grigore Popescu, a dat 
măsura isteţimii clasei sale. 

In tot acest timp o puternică ploaie generală. 

Alexandru Lăpedatu îmi arată că Duiliu Zamfirescu i-a 
cerut să asiste la lucrările comisiei de delimitare pentru Ma- 
ramurăş. Zamfirescu nu părea lămurit nici în ce priveşte a- 
ceastă chestiune, nici despre valoarea angajamentului luat 
de Lloyd George pentru Basarabia. 

25-26 Maiu. 


Alegerile încep, liniştite aici, în mijlocul potopului de a- 
fişe. Amicii lui Take Ionescu, pe care averescanii nu l-au 
primit la Braşov, plimbă pe stradă un car cu snopul. Il 
văd pe Take Ionescu trecând foarte necăjit. 

In provincie, toate sălbătăciile. 


Regele s'a întors. Călătoria a mers bine, — dar nu în 
folosul Guvernului. 

Intâlnesc pe Ştirbei, foarte supărat. Se apără că ar fi con- 
lucrat la schimbare. El ar îi dat ceva „mai puţin prost“. 
E neadmisibil să se fi aruncat ţara în acest „haos“. 


29 Maiu. 


Sosire la Sibiiu, cu Sextil Puşcariu, pentru hirotonisirea 
lui Bălan. Pe drum, zăbăvi, din cauza subdirectorului Căi- 
lor Ferate ardelene, care trece înaintea noastră in eleganta 
sa drezină-automobil. 

Priveghere solemnă în biserică. Primul ministru şi mini- 
strul de Instrucție sunt de faţă. 


Străluciţă ceremonie a hirotonisirii. In discursul ministrului 

Negulescu, aluzii politice, vorbindu-se de „ordine“. Discursul 
Primatului, cu amănunte istorice, atinge, nedibaciu, chestia 
Unirii, în prezenţa delegaților Bisericii surori. Cu un pream- 
bul despre importanţa serbării Rusaliilor, Bălan vorbeşte 
bine, modern, în sensul nostru. Vlădica Pop află prilej pen- 
tru două interminabile disertaţii de modă veche. 

Păcat că publicul țărănesc, imens, n'a putut prinde nimic. 

După aceia deputaţiile. Funcţionarii sunt puşi înaintea A- 
cademiei şi ei ameninţă că iese dacă se interverteşte ordinea, 
care totuşi a trebuit să fie intervertită. Intru când vorbesc re- 
prezentanţii celorlalte confesiuni: Saşii blând, Ungurii tare. 
Bălan li răspunde cu o dulce amabilitate. 

La masă obişnuitele toasturi. Era prevăzut să nu se 
vorbească „neoficios“. Mă văd silit insă, dupa repetate 
chemări ale publicului, să fac, ca „bolşevic“, călcări de or- 
dine pe care numai „oamenii ordinii“ şi le pot permite. Vor- 
besc apoi ca preşedinte al Ligii, ca fost preşedinte al Camerei 
care a contribuit la alegerea Mitropolitului şi ca istoric, mai 
ales, înălțând valoarea, în Ardeal, a „satelor şi preoți- 
lor“, înfăţişaţi prin simpatica păreche bătrână a părinţilor 
lui Bălan. Adaug că ei au ştiut să-şi crească fiul curat intr'o 
vreme când aceasta nu pregăteşte o carieră, ci o strică. Goga 
a vorbit despre „omenirea sângerândă'“, „altar“ şi... congrua. 

La Asociaţie, conferința mea despre statutul şagunian e 
primită foarte simpatic de un public foarte numeros. 


Oficialii merg la Răşinari pentru prăznuirea lui Şaguna şi 
masa de ceremonie. 

Plec la Sălişte, de unde, cu trăsura, din nou la munte şi 
în împrejurimi, pentru propaganda electorală. 

La Orlat, preotul, succesorul lui Agârbiceanu, mă pri- 

meşte foarte bine, ca şi sătenii, de şi din cârciumă pornesc 
urletele unui agent beat. La Gura-Râului lumea se fereşte 
de a pune mâna pe manifest; la şcoală vin numai câte u- 
nul. Cei doi preoţi, de şi legaţi prin interese de oamenii gu- 
vernului, ne ospătează acasă la dânşii. 


I-iu Iunie. 


La Tilişca, unde asist la slujbă, vorbesc de supt poarta 
bisericii unei mari mulţimi entuziaste. Preotul găseşte cu- 
vinte duioase pentru mine. La Rod e o întâmpinare regală. 
Călăreţi, steaguri, flori. Nu e femeie care să nu ţie a-şi 
arunca şi ea buchetul. Făgăduiesc sătenilor o bibliotecă pen- 
tru popor, pe numele profesorului Florian Aaron, născut 
acofo. 

Calareții se opresc în hotarul Poienei, unde o săteancă ne 
pofteşte în casa ei împodobită cu ţesături care cuprind ver- 
suri de Eminescu. Doamna văduvă Paicu ni va întinde şi 
masa la întors. Meseriaşi şi săteni formează un public rural 
extraordinar de înţelegător şi cald. Ei cer necontenit să li se 
vorbeasca şi, cum jandarmii şi-au făcut „datoria“ de a-i îm- 
praştia, ma adun cu meseriaşii în simpla lor odăiţă. 

Le Jina, săteni şi preot au atitudine rezervată: iarăş câr- 
ciuma urlă. Totuşi trăsura mi-o împodobesc oamenii cu 
jneapăn din munte. 

La Apoldul-de-Jos, unde găsesc lumea la un capăt de 
nunta, preotul, învățătorul sunt vădit pentru guvern. Vor- 
besc şi Saşilor. La Apoldul-de-Sus, feuda familiei preotului 
Beu, zgomotul agenţilor mă face să li refuz cuvântarea de 
candidatură. La Amnaş, noaptea, abia câteva cuvinte în 
treacăt cu un grup de săteni, foarte buni ascultători. 

2 lunie. 


La Galeş, cuvântarea în Primărie. Apoi seara la Amnaş 
iarăşi, unde aflu bătrâni cari ştiau despre I. C. Brătianu şi 
C. A. Rosetti. La Topârcea, noaptea, întrunire lângă bise- 
rică: ţăranii, purtaţi prin România, imi dau bune asigu- 
rări, 

3 lunie. 


St. Constantin şi Elena. Slujbă foarte frumoasă în biserica 
de la Sălişte. Apoi discurs şcolar. 

Prefectul a răscolit totul. Afişe mincinoase spun că trei 
milioane de ţerani au votat pe „tata“ Averescu, care a cu- 
les 188 de deputaţi, iar opoziţia abia 30. Primăriile au or- 
din să le afişeze oficial. Le găseşti şi pe uşa bisericii. 

Urna se închide cu scandal la ora 6: au rămas afară sute 
de alegători. Saşii din Apold mau fost aşteptaţi să vie de 
la câmp: acolo locotenentul a închis la patru. La Amnaş 
mı se promite să nu se îngăduie aceasta de preotul săsesc, 
foarte favorabil. 

Rezultatul îl aflu la Sălişte: în Gura Râului am 9 voturi, 
faţă de 333 ale celuilalt; Saliştea încă i-a dat 120, față de 
288 ale mele. Orlatul a mers aproape ca Sibielul, satul na- 
tal al acestuia. 

Intâia mea candidatură în Ardeal, şi cerută... 


4 Iunie. 


La Sibiu. Văd pe Bălan: e indignat că s'a încercat a 
se face din el „Mitropolitul Sibiiului“ prin diploma regală, 
A protestat în actele Consistoriului. Biserica lui e autonomă: 
o vă apăra. A zăbovit şi învestitura. Alt om a răsărit în 
el, şi acest om, simplu, senin şi bun, ar putea fi mare. 


30 N. IORGA 


Brandsch critică vehement alegerile. II bucura că la laşi 
Cuza, ale cărui glume nu le apreciază, are numai 5.000 vo- 
turi, faţă de 15.000 ale noastre. El crede în noi şi ni pro- 
mite tot concursul. 

5 Iunie. 


La Bucureşti guvernamentalii ştiu de ieri căderea mea la 
Salişte, şi se bucură. li aşteaptă însă vestea că in Fagăraş 
au reuşit ai partidului naţional, că Averescu a căzut în 
două locuri. Goldiş nu e mai fericit. 

Mihalache merge din nou în Ardeal, la Blaj. Intâlnesc şi 
pe Lupu. El laudă marile virtuţi ale Basarabenilor, cari au 
trimis la Cameră 32 de opozanți. Câţi suntem, putem da 
lupta cu succes, 

La Tighinea au ieşit ai noştri la Senat, şi tot aşa la Do- 
rohoiu. 

6 lunie. 


Şedinţă solemnă la Academie. Prezidează Regele, care, 
foarte fluent, adresându-se „colegilor“ sai, vorbeşte de ce 
a făcut Academia pentru unitatea naţională, 

Mehedinţi îşi ţine, după mai mulţi ani, discursul de în- 
trare, vorbind despre legăturile dintre muncă şi celelalte o- 
cupaţii omeneşti. Răspunde Bianu, cu o caldă apreciere a 
personalităţii şi rolului lui D. A. Sturdza. El prezintă pe 
Mehedinţi ca pe emulul în literatură al lui Creangă și Gane. 

Regele caută a-mi vorbi, ocupându-se de cartea de isto- 
rie universală germană pe care o am înaintea mea (publi- 
cul manifestă un interes aproape zgomotos pentru această 
scenă). Trec de la lauda lucrării în care nu se aţiţă senti- 
mentele crude ale războiului, care e o tristă necesitate, la 
alegeri, altă necesitate, adesea şi ea tristă. Din ea am scă- 
pat cu viaţă prin norocul mieu, dar se putea şi altfel. Re~ 

gele se face a nu auzi, dar îl rog să, asculte şi aceste lucruri, 
şi, cum se depărtează jenat, adaug că s'a împlinit una din 
prevederile mele, aşteptând pe celelalte, până la sfârşit. 

Urmează, după şedinţă, o neplăcută discuţie cu Lupaş, 
care a cetit răspunsul mieu şi nu-l află corespunzător me- 
ritelor sale. I se pare că insult pe fetele din Sălişte când 
le asămăn cu domniţe fugite în codri de pe urma cine ştie 
cării dragoste vinovate. Insistă cu brutalitate asupra cererii 
sale. Şi e totuşi un aşa de vechiu fiu sufletesc al mieu, şi 
pare un om aşa de bun! 

O, cât avem de făcut pentru a schimba starea de spirit a 
acestui moment, de exagerări grotesce ale personalităţii 
fiecăruia | 

7 Iunie. 


Mihalache desminte hotărât, ca şi Bujor, că partidul ţă- 
rănesc ar dori să se desfacă din Federație. Intrigile câtorva, 
supăraţi de neizbânda lor personală, vor rămânea deci 
sterpe. 


Seara, ministrul Italiei la, mine. Observă că la ei regali- 
tatea a căutat totdeauna mâna partidelor înaintate. 
8 lunie. 
Recepţia lui Lupaş. Regele subliniază cu zâmbetul şi cu 
gesturile menţiunea atacurilor lui Moldovănuţ contra lui 


Maiorescu. La urmă el se apropie de mine. Nu mai e loc 
pentru aluzii politice. 


La Finanţe, două steaguri tricolore îndoite. In jur, „gal- 

benii“, cari s'au aşezat ca sä protesteze contra „roşilor' 
reintegrați. 
9 Iunie. 


Averescu dă o „deciziune" pentru muncitorii în gâlceavă. 


Certe în jurul intrării lui Take Ionescu în Ministeriu. 


La Covurluiu mi se spune că unii țărani de-ai noştri se 
rugau să-i lăsăm data aceasta a vota cu Averescu, ca să 
se vadă ce o ieşi. 


Răducanu îmi spune că Take Ionescu, lepădându-se de 


„boieri“, ar vrea se între în Federație. 
10 lunie. 


De două zile, Inculeţ vine la Academie. Imi spune azi 
că întrarea lui şi a lui Nistor în Ministeriul Averescu a fost 
cerută de Rege, care voiă dispariţia guvernului Vaida înainte 
de a se discuta legea agrară. 

La Academie, discuţie în jurul budgetului, care se ţine nu- 
mai din economiile trecutului. 

11 lunie. 


Primirea la Academie a lui Sextil Puşcariu, cu o intere- 
santă cuvântare despre locul limbii româneşti între celelalte 
limbi romanice. Răspunsul obosit al lui Bianu, interesant 
prin ce spune despre „autarkia“ Universităţilor noastre. 

Regele ma venit: e răcit. 
Sa amânat până la 20 deschiderea Parlamentului. 


Seara, demonstraţie a sindicaliştilor naţionali, „galbeni“, 
la şosea. Strigă „Trăiască Regele“, cântă Imnul! Regal. Sunt 
cei de la Căile Ferate, cari au lucrat în timpul grevei, nead- 
mişi de „roşii“, întorși la lucru, pe cari îi voiseră smeriţi şi 
pocăiţi. 

La Clubul socialist păzese santinele. 

Grevă la uzina de gaz: lucrează „galbeni“ şi prizonieri. 


12 Iunie, 


Academia alege ca preşedinte pe Onciul, cu o mare majo- 
ritate. 


Seara, conferinţă la club despre alegerile din Ardeal. 
14 lunie. 


Toader Creţu, fostul deputat de Suceava, îmi explică de 
ce a căzut, având în faţă pe un omonim, advocat, prieten 
al lui Zelea Codreanu. Toadeţ Creţu a fost apărat împo- 
triva bătăuşilor guvernului de Lipovenii din sat, cari au vo- 
tat toţi pentru noi. Din partea lui, Borcia îmi arată cum se 
tocmiseră tâlhari ca să-l] aştepte şi să-l bată, cum el a luat 
alt drum, dar, la capătul întrunirii, banda a apărut şi l-a lo- 
vit, iar pe prefectul de ieri l-au aruncat sângerat în şanţ. 
La un moment dat, primarul a făcut semnul „destul!“. 

In satul unde stă mama şi rudele lui Borcia s'a ordonat a- 

restarea preotului, pentru că elevii de şcoală ar fi şuierat 
pe primul ministru; satul protestând, a fost încunjurat, ca re- 
bel, cu mitralierele. 
Take Ionescu a întrat în guvern. 
15-16 lunie. 


Un inginer italian mi se prezintă cu dorinţa de a inte- 
meia o nouă fabrică de hârtie în România. 


17-18 lunie. 


Vaida vine cu Mihai Popovici. Sunt îndârjiți contra gu- 
vernului şi critică în declaraţia pregătită de noi partea care 
ar însemna o păsuire măcar a Parlamentului. Se pare că 
ar dori ca un atac violent să plece de la noi. Asigură că și 
Maniu este de aceleaşi păreri. Vaida ar dori să refacem 
blocul sau să creăm o „uniune parlamentară“. Ne îndeamnă 
Stăruitor să venim, să ne instalăm la clubul lor. Veşnica 
iluzie că partidul naţional ardelean ar putea să acapareze 
toata situaţia... 

Au şi o dispoziţie foarte combativă contra Saşilor, cari, 
la Braşov, au votat toţi cu Take Ionescu, 

In schimb Şt. C. Pop vorbeşte, în ziare, foarte reveren- 
tios de acelaşi Take Ionescu, 

19 Iunie. 


Lupu mă asigură că rămâne în legătura noastră. 
Vaida şi Popovici mau venit la oarele 6, cum era vorba. 


20 Iunie. 


Deschiderea Parlamentului. Am voit să facem vizibilă Re- 
gelui abţinerea noastră de la aplause. Ni s'a pus în faţă un 
cordon de entuziaşti, cari să ne ascundă. 

Brătianu a apărut târziu, cu Al. Constantinescu şi dr. An- 
gelescu. Părea mai sigur de sine decât oricând. 

Regele strângea în mână hârtia Mesagiului, a cărui nuli- 
tate ajungea exasperantă. Aplause rare şi silite. Regina pă- 
rea foarte mulţămită, şi saluta adânc. Take lonescu arăta 
foarte jenat în noua sa tovărăşie. 


Ardelenii convoacă fără niciun drept la clubul lor mâne, 
pentru ora 11, pe ţărănişti şi pe ai miei. Mă invită şi pe 
mine telefonic. Incercarea de captare continuă. Dau amicilor 
miei instrucţii cu privire la ţinuta lor, care va evita orice 
scandal şi orice servire a unor scopuri care nu sunt ale noa- 
stre şi nu aduc niciun folos ţării. 

21 Iunie. 


Camera o prezidează provizoriu Vasile Lucaciu. care a 
părăsit partidul naţional cu explicaţia că simte necesar un 
singur partid: al României Mari. Republicanul de la Iaşi tă- 
mâiază Dinastia. Maniu şi Cicio Pop singuri aplaudă. 

Fără a se constitui Camera, în aplausele entuziaste, se 
mutä  şedinţile dimineaţa, la ceasurile 8. 

In secţii energumeni cu mutre de îrizeri perorează asu- 
pra grabei lor de a lucra pentru Patrie. 

Vaida şi Popovici mau văzut iar. Li explic că sunt la 
dispoziţia lor pentru o apropiere, dar cu observarea for- 
inelor necesare. La oarele 5 era să fie o adunare a Federaţiei. 
Mihalache spune că a convins partidul naţional de necesi- 
tatea de a deveni „țărănesc“ şi cere voie să discute cu el. 
Imi ia şi declaraţia ce trebuie cetită în Cameră, pentru a 
o prezenta sovietului său. 

Dimitrie Greceanu mă roagă să renunțăm la discuţia Me- 
sagiului, pentru a grăbi legea izlazurilor. li spun că n'am 
niciun interes la aceasta şi nicio autorizaţie în acest sens. 

EI vorbeşte de chestia Tăslăuanu, care va îi rezolvată în 
două săptămâni. 


21 lunie. 


Şedinţă de 8 oare dimineaţă, prezidată de Lucaciu. Apoi 
discuţie de validare în secţii. Dăianu se face a observa că 
eu turbur liniştea şi... mă chiamă la ordine. Un majoritar 
cu cel mai urât trecut vorbeşte chiar de „obrăznicia'' mea. 
Unn alt deputat striga că „alegeri fără bătaie nu se pot“. 
Un al treilea spune că la Prahova socialiştii au fost bătuţi 
cu adevărat de „cetăţenii indignați“. 

Tilică Ioanid mă asigură că Averescu va face să se vo- 
teze legea rurală aşa cum o prezentase partidul muncii la 
Iaşi. 

La Senat preşedintele declara că trebuie să facă voia gu- 
vernului. La o validare, aceasta are 600 voturi contra lui. 
Opoziția, insultată, iese din şedinţă. 


Un arhimandrit, Visarion Giovanni, mi se prezentă ca 
episcop al Albaniei mijlocii, care ar dori să fie sfinţit la noi, 
ceia ce oficialii îi refuză. 


Regina, care a plecat la Vichy, ar fi spus că mi-a dat 
bună ziua ca unui prieten şi i-am răspuns ca unei Regine. 

22 lunie. 


Cu toată mărturisirea lui Mârzescu cu privire la sensul 
atribuit de dânsul legii pe care însuşi a redactat-o, o Ca- 
meră încă neconstituită refuză dreptul de succesiune al lis- 
tei care ma întrunit numărul necesar de voturi pentru a da 
de-a dreptul deputaţi. Totuşi sunt 112 voturi contra. Duiliu 
Zamfirescu cere reluarea votului pe faţă. 

Dau explicaţie asupra cuvântului „acefal“, cu care, faţă de 
Greceanu, am calificat Camera şi care se întrebuinţează pen- 
tru a aţâţa majoritatea contra mea; Greceanu neagă că el 
ar fi destăinuit conversaţia. 

Averescu intervine înaintea votului cu privire la lista de 
mai sus pentru a spune că, dar ar fi ştiut că legii se atri- 
buie acest sens, ar fi modificat-oy el cere să se ţină samă, 
nu de textul legii, ci de intenţia sa. 

23 lunie. 


Şedinţă şi mai zgomotoasă: se ajunge aproape la bătaie. 
Guvernamentalii nu iau decât hotărâri de partid: un caz ju- 
decat într'un fel, când e vorba de Averescu, e judecat altfel, 
când e în joc un adversar. Preşedintele Consiliului face în 
zădar morală acoliţilor săi, cari totuşi se mai potolesc puţin. 

Cum e vorba de alegerea profesorului loan Ursu, acesta 
“spune în particular că, să nu îi fost el la Paris, el singur, ca 
reprezentant al Ardelenilor, timp de un an şi jumătate, ma- 
veam Ardealul. 

Cristescu, socialistul, arată că armata a atacat cu baio- 
neta pe muncitoarele de la Regie. Se vorbia întâiu de cazuri 
de moarte. Ministrul de Interne tăgăduieşte, isprăvind cu obiş- 
nuita făgăduială de ordine. Se propune o Comisie de anchetă 
şi guvernul o primeşte, cerându-mă chiar pe mine. 

k 

La plecare, se împart afişe care chiamă la greva generală. 
Un ziarist revenit din Rusia spune că ţara e total ruinată, 
dar armata e disciplinată şi fanatică. Toată lumea munceşte. 
Aşa e scris pretutindeni. Altfel nu se capătă de mâncare. 
Polonii au contra lor toată ţara. Cei vre-o 600.000 de co- 
munişti sunt numai momentan şefii ei. Revoluţia a creat o 
mentalitate deosebită a mulțimilor, care nu e marxistă. 


24-26 lunie. 


Şedinţă extraordinar de zgomotoasă şi cu scene de pugi- 
lat. Conducerea desbaterilor caută să şi-o atribuie în ace- 
laşi timp Lucaciu, Duiliu Zamfirescu şi Otetelişanu. Observa- 
tiile Preşedintelui de Consiliu, care intervine des, sunt naive. 
Majoritatea îl aplaudă totdeauna şi nu-l ascultă niciodată. 
Aruncarea insultelor este lucru obişnuit, şi ele pornesc mai 
totdeauna dela majoritate. 

Sâmbătă, 26, scandalul a venit de la discutarea alegerilor, 
evident necurate, de la Caliacra, unde s'a ales Papacostea 
de la Poştă, naţionalist trecut la averescani. Bulgarul Boris 
Stefanov, care vorbeşte foarte bine româneşte, a dat lungi 
explicaţii. Majoritatea, care îl contestase şi-l admisese apoi, 
îl contestă din nou. Se strigă contra „Bulgarului“'. Cer pri- 
mului ministru o declaraţie pentru a „reabilita“ ţara. O face 
cum trebuie, adăugind însă un sfat de „sentimente româ- 
neşti“, pe care îl poate interpreta fiecare cum vrea. 

O cerere a lui Maniu de a se invalida alegerea unui „mi- 
nistru“ ardelean ales contra legii nu e ţinută în samă. Gu- 
vernamentalii flutură „Indreptarea“ cu insulte la adresa lui 
Şt. C. Pop, care ripostează. In această atmosferă se amână 
desbaterile pe Luni. 

27 Iunie. 


Azi ma fost şedinţă, cu toată cererea noastră, 


Vaida mă roagă să ridic chestia insultelor aduse lui Şt. 
C. Pop. 
28 lunie. 


Se dă o satisfacţie lui Pop. La cuvintele mele, majorita- 
tea nu reacţionează. 

Dar Dori Popovici e pus să insulte. 

După amiazi chestia comunistului Bujor. La propunerea de 
a îi adusă în Cameră, Lupu votează pentru, dar declară că 
mare nicio legătură cu dânsul. 

Duiliu Zamfirescu se ridică de două ori către Lupu, căruia 
îi spune: „la ieşire vă voiu spune un cuvânt“. Lupu iese în- 
cunjurat de ţărani. 

29 lunie. 


Generalul Răşcanu, care acum apare la Cameră, rugat să 
ia măsuri contra ofiţerilor agenţi electorali, mă învinuieşte 
că „insult armata“. Cum noi a trebuit să îngăduim pe tără- 
nistul Antonescu de la Buzău, nemţofil impenitent, C. Stur- 
za, cumnatul lui Tăzlăuanu, ne solidarizează cu politica lui. 
Răspund la ambele învinuiri, arătând că Banca ministerială 
însăşi e legată de politica lui Antonescu. 

Seton Watson e întâmpinat la Cameră de Lucaciu, care 
îşi regăseşte oarecare mijloace oratorice, de Goga şi de 
Vaida, care ţine un frumos discurs. Prietenul englez asistă 
la o şedinţă în care i se pare că deputaţii „se distrează“. 

Alegerile de la Prahova dau prilej lui Dobrogeanu şi lui 

Dunăreanu, deputaţi socialişti, să dovedească talent. Se a- 
duce înainte cazul unui Bănăţean, care a fost osândit ca 
escroc pentru furtul zestrei logodnicii sale. Mulţi din majo- 
ritate votează făţiş pentru validarea imediată sau se abţin. 

Vaida şi Popovici îmi cer să fac eu proiectul nostru de 


răspuns la Mesaj. 
30 lunie. 


Alegerea lui Duiliu Zamfirescu ca preşedinte al Camerei. 
Majoritatea a fost foarte disciplinată. In discursul noului 
preşedinte sa spus că va veni momentul când Aliaţii nu 
ni vor mai fi aliaţi, ceia ce mă face să anunţ o interpelare. 


1-iu Iulie. 


Răspunzând la interpelarea mea, Take Ionescu a incercat 
să-şi salveze colegii cari au fost împotriva Aliaților. 


Seara banchetul dat de ministrul de Externe lui Seton 
Watson. La discursul de fraze al lui Take Ionescu serbă- 
toritul răspunde în cuvinte pline de miez, dar şi de critici 
şi de rezerve. 

3 Iulie. 


Congresul Ligei Culturale la Râmnicul-Vâlcii. Foarte bună 
primire cetăţenească. Autorităţilor li sa dat numai în ulti- 
mul moment voie să participe. Primarul se arată; prefectul 
mai puţin; armata de loc. 

Seara, primirea „Astrei“ cu preşedintele ei, Andrei Bâr- 
seanu, şi a corului din Sălişte, care dă un concert, în grădină, 
foarte aplaudat. 

Cele două şedinţe ale Congresului. Şi liberalii locali caută 


să facă o atmosferă rea. 
5 Iulie. 


Excursie la Cozia, pe care o găsesc în ruine, cu toate 

sforţările egumenului, care se plânge de aceasta. 

Congresiştii trec la Sibiiu unde se arborează şi multe 
steaguri săseşti. Primarul, un Sas, salută la gară. Dar Aso- 
ciaţia a refuzat concursul Saşilor. 

Sunt în gazdă la Mitropolitul Bălan. E tot aşa de decis 
să apere autonomia Bisericii sale. Nu i se pare că ministrul 
de Culte ar avea rost în Sinod. Regele, la darea cârjei, i-a 
spus: „îți doresc tot ce poate dori o inimă de om bun“. 

Mitropolitul crede că Mangra, morfinoman de mult, a pu- 
tut „greşi“ doza, provocându-şi, în clipa supremului de- 


zastru al politicii sale, moartea. 
6 Iulie. 


După vizitarea Mitropoliei, a bisericii săseşti, a muzeelor, 
se merge spre Sălişte, unde se petrece şi noaptea. Intâm- 
pinarea e îrăţească. Cercetarea unei simple case ţărăneşti 
umple de uimire pe toți congresiştii. 

7 Iulie. 


Intoarcere prin Sibiiu. 
8 Iulie. 


Găsesc Camera două zile după un mare scandal, la ca- 
pătul căruia armata a evacuat tribunele. Protestez contra 
acestui act nechibzuit. Se adaoge impunerea unui regula- 
ment „după cel' francez“, care ni promite expulzarea prin 

forţa armată şi pentru ofense aduse preşedintelui sau mini- 
ştrilor. Intreb ce mai poate îi „„ultragiu“ pentru unii oameni 
a căror conştiinţă morală nu mai poate răspinge nimic. 

Pus la vot de-a dreptul, — formele fiind admise ca în- 
deplinite în trecutul Parlament (!) —, regulamentul e ad- 
mis, cu toate protestările noastre, cari ieşim ostentativ, 
declarând nelegal orice s'ar vota de acum fără noi, supt im- 
periul unui asemenea regulament. 

La club se discută ce e de tăcut. Unii Basarabeni merg 
pâna acolo, încât par aplecaţi a lovi şi in actul Unirii. Se 
cere un apel pentru ţară. 

Vaida comunică întrevederea pe care i-a cerut-o, la Ca- 
meră, Averescu: acesta wa înaintat un singur pas față de 
concepţiile lui tiranice. 

* 


Toma Ionescu insultă pe culoare pe Basarabeni. 
9 Iulie. 
Discuţie la Mesagiu. O declaraţie seacă a lui Banu: I. 
Brătianu vine prea târziu ca să-l asculte. Intr'un lung discurs, 
Pella anunţă intenţia de a se introduce votul plural. Peli- 


van vorbeşte îndelung, aducând şi multe fapte noi. 


* 


Intră în Cameră Cuza, ales la Teaca. 


Cineva care a văzut pe Take Ionescu spune că după dân- 
sul „mergem la dezastru“, şi pentru că funcționarii nu mai 
vor să muncească. 

Grevă la Poştă pentru salarii şi pentru reprimirea în 
serviciu a unor şefi detestaţi. 
10 Iulie. 


Pelivan îşi isprăveşte discursul. El ar fi influențat către 
liberali. N'a pomenit un singur cuvânt de Inculeţ. Mişcător, 
a cerut să se ajute Basarabia oropsită. I se acorda comisia 
de anchetă pe care a cerut-o. 

Lucaciu vorbeşte cavernos şi gol. Face din România Mare 
opera sa. Măgulind pe Ion Brătianu, acuză feroce pe Mar- 
ghiloman. Il întreb de ce nu o făcea aceasta, fiind de față, când 
îl acuza că a traficat cu vagoanele. Majoritatea mă insultă. 
Sunt silit a-i spune şi lui Taslăuanu că omul public e dator 
să se desvinovăţească de orice acuzare care îi atinge onoa- 
rea. li aduc ziarul „Dacia“, cu denunţul iscălit de G. Leon. 
El aruncă jos foaia, zicând că nu discută cu ziarele, ci 
aşteaptă interpelarea, anunţată, a lui Madgearu, 

Lucaciu arătându-ne ca duşmani ai concordiei, destăi- 
nuiesc ce oferte am făcut Regelui în ultimele două audienţe 
din Martie. 

O parte din majoritate însetoşează după o înţelegere. 


* 


Regele a chemat pe Maniu şi pe Mihalache. A vorbit de 
marşul bolşevicilor spre Varşovia. Mihalache i-a expus toate 
ticăloşiile electorale. Regele le scuză prin moravurile cu- 


rente. 
11 lulie. 


Intrunire la „Dacia“. Cu toată ploaia grozavă de astă 
noapte şi timpul care continuă a îi rău, multă lume, adu- 
nată pe încetul. 

Maniu e bolnav. Inculeţ nu se poate găsi. Vorbeşte 
Vaida, frumos şi energic, Mihai Popovici. Lupu e primit cu o 
extraordinară căldură. Nu par a fi în sală socialişti, nici 
Evrei. Odată se strigă „Trăiască Revoluţia“. Buzdugan 
spune că acela nu ştie ce e o revoluţie. Moţiunea, foarte 
potrivită, a făcut-o Lupu. 

* 


Bocu spune că în Banat e starea care premerge revolu- 
țiile. Nu se administrează de loc, dar oamenii regimului au 
inceput a face averi năprasnice. 


12 Iulie. 
Duioasă serbare a împărţirii premiilor la şcoli. 
13 Iulie. 


Şedinţă de după amiază la Cameră. Interpelări. Take 
Ionescu li răspunde de trei ori cu o mare virtuozitate. 


x 


Polonii sunt groaznic bătuți. Take lonescu are intenția 
de a-i susținea. 
14 Iulie. 


Lucaciu e pus din nou să ne insulte, şi preşedintele e 
acolo pentru a ne chema tot pe noi la ordine. 

Inculeţ vorbeşte la Mesagiu, destăinuind abuzuri care nu 
se pot tăgădui şi încheind cu părerea ca opoziţia să ră- 
mâie unde este. 

15-16 lulie. 

Sâmbătă, discuţie la Mesaj. Programe de guvern ale unor 
oameni cari nu guvernează şi nu vor guverna. Compoziții 
literare cetite. Broşu caută a sămăna neîncredere între mine 
şi Ardelenii partidului naţional, ale căror legături cu Viena 
şi negociaţii cu Pesta le-am combătut totdeauna. li explic 
lui Goga de ce a trebuit să merg cu „oamenii“, nu cu „ta- 


lentele“. 
ba 


Averescu, probabil după un îndemn mai de sus, propune, 
prin Mihai Popovici, modificarea regulamentului şi chiar 
participarea noastră la comisiunile de reforme. Nu facem 
dificultăți. 


Deputatul Lascu învinuieşte pe Goga de legături cu A- 
lexics şi cu Academia maghiară. 
17 lulie. 


Atacurile lui Cuza provoacă la Cameră un imens scandal. 
18 Iulie. 


La Vălenii-de-Munte. In cale se observă spiritul de a- 
narhie în muncitorime şi chiar între ţărani. Beţivi pe toate 
cărările. Trenul, plecat din Bucureşti la oara 5, ajunge 
în Văleni la 3 din noapte. 

19 lulie. 


Preşedintele chiamă la ordine pe I. Răducanu, care, în 
numele opoziţiei naţionale, protesta contra necontenitelor 
chemări la ordine ale celorlalţi. Ne retragem din şedinţă 
până ni se va da satisfacţie deplină. Averescu ni frimete pe 

Matei Cantacuzino şi pe Take lonescu. Acesta vorbeşte 
iarăşi de primejdia bolşevică: Ruşii mau răspuns Englezi- 
lor, şi staţia lor de la Nicolaev ne chiamă pentru o con- 
vorbire. La urmă, după ce cetesc declaraţia noastră, foarte 
aspră, Averescu „regretă incidentul“ şi-l invită pe Duiliu 
Zamfirescu să facă tot aşa. 

După frazele umflate ale lui Zelea Codreanu, socialistul 
Cizer e o revelaţie. 

20 Iulie. 


Teribil rechizitoriu al lui Madgearu contra lui Tăzlă- 
uanu, care, ca şi Averescu, râde. Preşedintele Consiliului 
aminteşte că şi el a fost calomniat, de oameni Cari, azi, 
sunt demonetizaţi ori în temniţă; el propune o ligă a oa- 
menilor cinstiţi şi declară că, după explicaţiile pe care le va 
da ministrul său, nimeni nu va mai păstra o indoiala. 


21 Iulie. 


Tăzlăuanu răspunde, fără a putea darâma faptele. Ter- 
mină cu o peroraţie, în care face apel la mine. După re- 
plica lui Madgearu, îi arăt că nu avea nicio calitate să se 
bage întrun Ministeriu pe care nu ştie şi nu poate să-l 
conducă. Averescu se declară solidar cu dânsul. La sfârşit, 
pe o chestie de regulament, preşedintele provoacă un nou 
şi absolut zădarnic scandal. 

22 Iulie. 


Urmează discuţia asupra cazului Tăzlăuanu. Duiliu Zam- 
firescu nu e la prezidenţie. Majoritatea, care a avut aseară 
o întrunire, în care s'a certat şi asupra legii agrare, e din 
nou provocantă. Contra lui Tăzlăuanu votează şi vre-o 
patruzeci de majoritari. Averescu declară că retrage De- 
cretul-Lege. 

Dragu vorbeşte ascultat întâiu, apoi întrerupt când di- 
vaghează pe chestia războiului. 
24 Iulie. 


Foarte liniştită expunere a lui Brandsch, care, plân- 
gându-se de reaua administraţie, lasă a se înţelege ce con- 
secinţi „politice“ poate să aibă aceasta. Urmează discursul 
lui Pistiner, deputat evreu din Bucovina. Ambii sunt ascul- 
taţi cu atenţie. 


„Viitorul“ publică telegrama din Timişoara a lui Aurel 
Cosma, care cere partidului naţional din Ardeal ca în zece 
zile să se rupă de noi şi să se lege de partidul de la 
guvern. 


Se afirmă că flota aliată ar îi bombardat Oceacovul. 
24 Iulie. 


După o scurtă şi cam jenată expunere a lui Răducanu, 
Vaida vorbeşte. Caută să explice jocul său diplomatic cu 
Centralii prin atitudinea față de aceştia a tuturor politicia- 
nilor de la noi, afară de mine. Se trezesc protestări vio- 
lente. Şedinţa se suspendă. La întoarcere, Vaida pare a face 
mea culpa, cerând a se închide procesul trecutului şi văr- 
sând în bloc lauda tuturor celor cari l-au reprezentat. Ata- 
când pe cei cari au lovit în Ardeleni, furia majorităţii se 
deslănţueşte din nou. Numai expunerile de politică ex- 
ternă sunt ascultate liniştit şi atent. La urmă, Berea, fost 
naţionalist, vrea să strecoare o înfierare a lui Vaida, pentru 
că ar fi spus că şi opinia publică era germanofilă. Dr. 

Dobrescu, Ardelean, îi smulge hârtia din mână. Imbroane, 
care prezida, ridică şedinţa. 

Matei Cantacuzino se arată foarte enervat de discursul 
lui Vaida. 


Lucaciu insinuiază, iarăşi, că la Ligă am fost contra po- 

litici de desrobire a Ardealului, 
k 

Cererea membrilor din comitatul Timişului şi partidului 
național de a se face fuziunea, despărțindu-se de Federație, 
se vede, în formă autentică, a cuprinde dorința fuziunii cu 
liberalii. 

La Cameră Maniu stăruie continuu ca opoziția să se do- 
moleascä. 

26 Iulie. 


La Mesagiu vorbeşte Crihan, foarte aprins, despre jigni- 
rile şi pagubele aduse Basarabiei. La un moment dat, în- 
trebat de Averescu, el se prinde a zice că nu este procesul 
Guvernului, ci al Vechiului Regat. Crihan pare bolnav, tu- 
şeşte; cuvântarea i se rupe în bucăţi. Il întrerup des cei 
mai ignobili guvernamentali, adunaţi în jurul bizarului Schită- 
tănescu. Aceleaşi scene urmează când, cu gesturi absurde, 
Chiorăscu, conducătorul cooperativelor Basarabiei, ceteşte 
o cuvântare în sens guvernamental, negând orice merit par- 
tidului țărănesc, de oare ce toate s'au făcut de nație, spon- 
taneu şi anonim. Nici Pelivan nu e lăsat să dea explicaţii. 
Suntem insultaţi şi huiduiţi. 

Inainte de Crihan, Bănăţeanul guvernamental Ghilezan 
apărase marea proprietate şi pe Ungurii proprietari de case 
din Cluj. 

27 Iulie. 


Zi pierdută de Cuza cu atacuri, pe care le aplaudă ma- 
joritatea. Totuşi unii din majoritari îl ţin de rău. 


28 Iulie. 


Mihalache are un foarte mare succes cu o expunere bo- 
gată, în care s'a dovedit om învăţat pe altă cale decât a 
diplomelor şcolare. Seara, i se înscenează întreruperi pen- 
tru a-i scădea efectul. Presa conservatoare şi „Adevărul“ 
lui Take Ionescu îi fac avansuri fireşte zădarnice. 


29 Iulie. 


Sunt silit a vorbi de la aproape 12 până la 2. Incercări 
timide de a mă întrerupe; ale lui Averescu sunt dureros de 
naive. 

30 Iulie. 


După un discurs al profesorului Petrovici de la Iaşi, Take 
Ionescu vorbeşte volubil şi familiar, ignorând complect pe 
Averescu şi partidul poporului. 

Vorbirea primului ministru e un dezastru, care jenează 
şi pe ai lui, ale căror aplause scad necontenit. Abia dacă 
perseverează, pe banca ministerială, Goga, care îi strânge 
mâna. Averescu trece de la tăgăduiri, de la atacuri nedrepte, 
de la „morala“ jignitoare, la simple rugăminţi de ajutor. 
Işi povesteşte momentele de mândrie satisfăcută, când Ro- 
mânii provinciilor alipite îl cereau „şei“. Pare zdrobit fizi- 
ceşte: tușeşte des. In unele momente ai crede că şi-a pier- 
dut firul. 

Din întreruperi se desluşeşte că Goga transmisese oferte 

4 


50 N. IORGA 


pentru alegeri lui Mihai Popovici şi că acesta nu le-a comu- 
nicat lui Maniu, care e foarte supărat. Un moment penibil 
pentru noi. 

Discursul, extrem de lung, al lui Averescu face ca ţeranul 
Vasiescu din Banat să vorbească până la miezul nopţii. 
Scenă deplorabilă. Votarea Mesagiului se face incorect, supt 
surâsul vice-preşedintelui. Intre cei ce iese la sorţi pentru 
a duce Mesagiul, socialistul bulgar Stefanov şi coreligiona- 
rul său politic Tănase, care scrie pe convocare: „Trăiască 
Revoluţia, Trăiască Republica“. 

31 Iulie. 


Răspunzând la Adresă, Regele recomandă concordia. In 
aceiaşi zi oficiosul „Indreptarea“ spune ritos că mare ne- 
voie de dânsa. 

2 August. 


Şedinţă de după amiazi, cu votarea legilor generalului 
Răşcanu. Averescu vrea să se spuie în procesul-verbal ca 
noi nu le-am votat. Arăt că ele au fost pregatite supt Mi- 


nisteriul nostru. 
+ 


Funcţionarii de la Poştă se arată gata a-şi relua lucrul. 
3 August. 
Coltor vorbeşte foarte frumos la legea lui Trancu, foarte 


îngustă şi reacționară. 
* 


Contra opiniei Comisiei de cercetare Camera, răspingând 
pe Gh. Pop neadmis a candida, după metodele pur ungu- 

reşti, validează pe Fekete Andras, Secuiu, dar membru 


al partidului poporului. 
k 


Greva de la Postă va continua. Generalul Mihail a cerut 
funcționarilor să meargă pe la sentinelă cu ausweiss, apoi 
i-a ameninţat cu arestarea, şi i-a dat afară. 


$ 


Ştirbei se plânge că intrigile lui Boyle l-au îndepărtat de 
Palat. E contra Englezilor, cari ar fi făcut o bază navală 
la Sulina şi ar ţinea, ca instructori, ofițeri englezi pe vasele 
date de dânşii. El nu crede în posibilitatea Guvernului de 
coaliţie, pe care Regele l-a recomandat în discursul la A- 
dresă, 


Foarte rele ştiri despre războiul ruso-polon. Bolşevicii 
merg spre Liov şi Varşovia. 

Take Ionescu, care o întăreşte în şedinţa de seară, crede 
serios că învingătorii ard oraşele pe unde trec. Se teme 
că armata noastră, redusă azi la 180.000 oameni, cu lup- 
tători, cu neluptători, mar putea fi sporită simţitor prin mo- 
bilizare! 


In şedinţa de seară se discută schimbarea rublelor şi a 


coroanelor, 
4 August. 


La Cameră tot legea muncitorească a lui Trancu. 

5 August, 


Cu generalul Răşcanu, Vaida, Maniu, Mihai Popovici la 
Argeş. Neuitate clipele când morţii domneşti apar inaintea 
noastră: cel din mormântul de piatră e mai ales impresio- 
nant. 

Găsim zvârlite supt un şopron lespezile sepulcrale ale 
Doamnei Despina şi Mitropolitului Anania. 


*% 


Maniu descrie frumos peirea la Campo-Formio a unui 
escadron de cavalerie italiană, cu ofiţeri nobili, lupta de la 
Monte Tomba, arzând în flăcări, cu cele două baterii care 
au tras până ce au perit toţi servanţii. La Udine Austriecii au 
fost primiţi demn de femei, ospitaliere pentru a-şi salva co- 
piii. Regimente din Roma şi Neapole, lucrate de socialism, 
se predau. La Tolmino ceia ce a decis a fost noul gaz care 
irită nările, aşa ca se lepăda şi masca şi atunci blaugazul u- 
cidea. Grămezi de morţi au fost găsite aşa. 

Maniu descrie pe fostul diplomat român Beldiman, venit 
anume ca să aducă pe Tisza la concesii, numai să nu in- 
tervie România, şi dând paşapoarte ca „staatenlos“ Ardele- 
nilor. 

% 


Excursie la mânăstirea Vieroş. Mormintele sunt foarte 
bine îngrijite de preotul tânăr. Invăţătorul ni arată că sä- 
tenii doresc să revenim la guvern. 


$ 


Aflu moartea lui Fleva, la moşia lui. 
* 

Raşcânu crede că bolşevicii nu ne vor putea ataca decât 
doar peste o lună. Atunci, după recoltă, s'ar putea mobiliza 
două-trei contingente. 

6 August. 


La Bucureşti se vorbeşte de negociaţii politice pe care 
le-am purta cu Răşcanu. 
% 


Se discută legea de represiune a grevelor, adusă de 
Trancu, 


7 August. 


Discurs, foarte mişcat, al lui Cizer la această lege. Răs- 
punsul lui Anibal Teodorescu e slab. 


In tren cineva îmi comunică radiograma prin care Sovie- 
tele ni reînoiesc oferta de negociaţii unde voim, în locul 
Harcovului, şi asigură că nu vom avea motiv să ne plângem.- 


8 August. 


Aflu din ziare cuprinsul însuşi al radiogramei. Din par- 
tea lor, Anglia şi Franţa ni-ar cere să ajutăm militar Po- 
lonia. Ar îi fost un Consiliu de miniştri, cu consultarea Re- 
gelui. Take Ionescu şi Goga ar fi fost de părere să ne su- 
punem acestei injoncţiuni. 

9 August, 


In tren, Sever Dan îmi spune că şi liberalii ar fi pentru 
intervenţia armată, cerând în schimb concesii de la Aliați. 

Pe ziduri înştiinţarea, „anuală“, de a anunța obiectele de 
rechiziţie. 


La Cameră, întrebat de mine şi de Vaida, Averescu des- 
minte nota Aliaților, cererea de ajutor a Poloniei şi pretinsa 
ciocnire la Nistru, de care-i vorbise Pelivan. Declarând 
că suntem în stare să ni apărăm graniţa, e aplaudat în pi- 
cioare de toţi. 

10 August. 


La Buftea, cu Vaida, Mihalache şi Mihai Popovici (Maniu 
e uşor bolnav; Pelivan, invitat, e oprit în familie). 

Vorbesc cu Ştirbei despre situaţie. El o vede foarte gravă. 
In Basarabia, după ştiri de la un militar, abia dacă avem 
4.000 de puşti; aducerea de trupe, de muniții, de hrană e 
foarte grea în actualele condiţii de transport. Regele, la care 
Ştirbei a avut o audienţă, nu tăgăduieşte cu totul aceste 
lipsuri aşa de îngrijorătoare. 

Şi acum Ştirbei apără patriotismul lui I. Brătianu, pe 
care a ajuns, spune el, să-l cunoască bine. Asigură însă că 
supt el anume presiuni ale Ministeriului liberal asupra Rege- 
lui aflau rezistenţă. 

După masă, discuţie asupra situaţiei. Regele ar fi vrând 
să fie uşurat de răspunderea ce o are astăzi, dată fiind 
slăbiciunea Ministeriului. Arăt că el poate cere plecarea mi- 
niştrilor incapabili sau compromişi şi poate declara că are 
nevoie de un Consiliu de Coroană. Ştirbei pare că se teme 
încă de popularitatea lui Averescu, de legăturile lui în ar- 
mată. El ar dori, oricum, să-i facem Regelui un memoriu 
asupra situaţiei. 

In automobil, la întors, Mihai Popovici pare grăbit în 
speranţele de schimbare. Moştenirea ar avea-o, după el, 

partidul naţional din Ardeal, care şi-ar adăugi „elemente 
bune din Regat“... Mihalache ar vrea să se uzeze întâiu 
generalul şi să se recurgă la noi la un ceas de nevoie, in 
loc de a ne îmbulzi noi, ceia ce nu ni-ar permite să ne a- 
tingem de prerogativele regale. 

11 August. 


Hrăt la telefon lui Ştirbei rezervele pe care le-am ex- 
primat aseară. Rămâne să ne întâlnim singuri pentru a ne 
explica. 

k 


La Cameră discuția legii lui Trancu, pe care cearcă s'o 
apere un droghist din Galaţi. Cocea impresionează prin înşi- 
rarea câştigurilor realizate de un capital care nu e măcar 
indigen. 

Sala răsună de strigătele şi cântecele a „40.000“ de 
muncitori, cari manifestează contra legii. Duiliu Zamfirescu 
trebuie să primească o deputaţie. Trancu, foarte speriat, 
se sileşte a râde şi a glumi. Deputaţii socialişti au flori roşii 
în piept. Li s'a spus minciuna că legea se va retrage. 

Papacostea, azi, după Mârzescu, ieri, reia chestia gre- 
vei dela Poştă. Greviştii sunt trimeşi, — 700! — la regiment. 
Casa lor de conferință şi studii e sechestrată. Averescu, ab- 
sent astăzi, spunea ieri că greviştii sunt nişte „rebeli“, cu 
cari se duce o luptă de forțe! 


Continuu a primi cele mai murdare scrisori anonime, ca 
„bolşevic“. 

Şedinţă de noapte pentru discursul pompos al lui Trancu. 
'Obişnuitul scandal nu lipsește. 

12 August. 


Se votează la răpezeală, fără a îngădui discuția — pen- 
tru care opoziţia se retrage —, legea Trancu. Se pare că 
ea va muri în drumul spre Senat. 

13 August. 


Vaida vorbeste la tratatul cu Austria; frumoasă cuvân- 
tare liniştită. Take lonescu face apoi cel mai bun discurs 
al său. Se votează şi legea pentru şcolile româneşti la Pa- 
vis şi la Roma. 

+ 


Ziarele atribuie Ardelenilor şi lui Mihalache negocieri 
cu Averescu şi Take Ionescu. Se desmint. 


Pe când lucrăm, seara, la regulamentul cel nou al Ca- 
merei, se trece ca un lucru fără importanță epişcopia de O- 
radea-Mare şi tratatul cu Bulgaria. Take Ionescu recunoaşte 
greşeala. Această Cameră nu are niciun simţ al decenţei. 


* 


Litograful Henegariu, Ardelean de naştere, vine din Ru- 
sia. Porţia zilnică e un şfert de pâne de orz. Totuşi inima 
îl trage către „libertatea“ de acolo. 

14 August. 


La Cameră Dăianu e impins să atace pe Vaida pentru a 
împiedeca presupusa viitoare colaborare cu opoziţia. Dis- 
cursul lui, violent, provoacă întreruperi, răspunsuri şi, la ca- 
păt, un imens scandal. 

Henegariu vine la mine. El spune că în Rusia e mai bine 
decât se crede. Incă odată, dacă hrana e în adevăr puţină, 
este cel puţin „libertate“. Copiii sunt în deosebi îngrijiţi. A- 
ceiaşi stofă i se dă oricui, dar cu voia de a o croi după 
plac. Toţi muncesc; la Chiev îi opriau pe stradă pe „bur- 
juii“ leneşi (şi pe temei); secretarul cutărui Ministeriu, căzând 
leşinat la muncă, reîncepea. Ziare iese numai patru, dar 
păreri divergente se pot exprima în broşuri şi în cărţi. Se- 
lucrează la stârpirea analfabetismului. 

16 August. 


Regele contramandează serbările pentru Mihai Viteazul. 
Va îi o simplă strămutare a moaştelor de la Iaşi la Târgo- 
vişte între 23 şi 24. Colonelul Manolescu şi ministrul de 
Războiu sunt rău impresionați. Ei atribuie deciziunea unui a~ 
nume cerc de la Palat. 

L 


Joffre vine mâne seară la Bucureşti. 


La Cameră, dr. Dobrescu aduce cele mai grele acuzaţii 
lui Tăzlăuanu, care e prezent. Cum eu îl întrebam de ce 
nu dă un răspuns, el are cutezanţa să spuie că „dreptul la 
răspuns nu-l am eu“. Am fost silit să-i spun din nou ce 
cred despre dânsul, în ce priveşte şi competinţa şi autorita- 
tea. Argetoianu îl ţinea de rău pentru necuviinţă. 


Trupele româneşti au ieşit din Hotin. Prefectul evacuase- 
şi administraţia. De aici, panică. Apoi s'au intors funcţio- 

narii. Ţanţu a crezut că trebuie să aducă lucrul la Cameră. 


Argetoianu, pe care îl îndemn să desmintă, declară distrat 
că nu s'a evacuat Cetatea-Albă,. 


Academia nu are cu ce-şi mai face tipăriturile. 


17 August. 


Tăslăuanu provoacă iarăşi scene scandaloase după inter- 
pelarea iresponsabilului Schitânescu contra lui Madgearu. 
Se propune o comisie de anchetă pentru a cerceta cum s'a 


făcut un concurs acum opt ani! Preşedintele trimete din gre- 
şeală la secţiuni. 


* 
Beneş soseşte în astă seară. 


Dimitrie Tacu îmi aduce un memoriu al proprietarilor. 
Se plânge de caracterul ireal al legii de expropiere, găsită 
de Duca, neisprăvită, în cartoanele lui Fotin Enescu. 


* 


La Cluj apare ziarul „Infrăţirea“. Colaboratori „literari“ 


Alexandru Lăpedatu şi Bănescu. Director, uşor schimbăto- 
rul D. Tomescu. 


4 


Se crede că Varşovia a fost ocupată de bolşevici. 

18 August. 


La Cameră o propunere a lui Schitănescu, iscălită abia 
azi, a fost înregistrată ieri. Zamfirescu pleacă pentru a 
ieşi din încurcătură. 

Doi deputaţi guvernamentali, Gioroceanu din Olt şi Topli- 
cescu din Dorohoiu, atacă pe prefecţii militari de acolo. 
Urgenţa se admite pentru primul. Averescu pleacă furios, 
şi se vorbeşte de demisia lui. O neplăcută scenă cu Ar- 
getoianu. 

La urmă se constată formal că se făcuse o greşeală în 


socotirea votului, care e nul. 
k 


Văd pe Joffre ieşind de la Palat: placidă figură de bun 


burghez francez. 
w 


Seara, cu Maniu, Vaida şi Popovici, dau forma definitivă 
memoriului către Rege cu privire la situația imposibilă a 
ţării. 

19 August. 


Beneş vine la Cameră. Un om mic, nepretenţios, cu un 
puternic craniu rotund şi nişte ochi de timid. Zamfirescu îl 
salută într'o formă îngrijită, dar neuitând să laude talen- 
tul muzical al Cehilor. Averescu mă învită apoi pe mine să 
vorbesc, ca să aibă avantagiul ultimului cuvânt. După mine, 
Mârzescu face o declaraţie absolut ştearsă. Generalul spune 
solemn lucruri banale. Apoi trece în loja lui Beneş. Ur- 
mează obişnuitul tumult: majoritatea a aplaudat indelung pe 
stăpânul ei la intrare şi e, ca dovadă de cuminţenie, mai 
intolerantă decât oricând. 

Seara, masă la Palat. Atrăgându-se atenţia asupra ca- 
racterului guvernamental al celorlalte, e poftit Vaida şi 
sunt poftit şi eu (pe fostul preşedinte al Senatului, Bujor, 
l-au uitat). Sunt aşezat al şaptelea la dreapta Regelui, după 
Trancu şi lângă Mocioni; în faţă e Vaida, pus lângă Ave- 
rescu, care explică îndelung de ce a refuzat să vie la car- 
tierul general lângă actualul Suveran şi apoi se apucă să 
facă desemnuri prinţului Nicolae. 

După masă vorbesc cu Daeschner despre Şcoala româ- 
nească la Paris şi noile mijloace de apropiere culturală. 
Regele vine la mine. Intâiu vorbim de mormintele dela Ar- 
geş. Apoi îi arăt situaţia imposibilă, mai ales în Ardeal şi 
Basarabia. Cere timp pentru a se face schimbarea cum tre- 
buie. Işi va numi şi un adiutant sas, Phleps. Pregăteşte 
o călatorie în Ardeal şi Banat. Memoriul pe care l-a cerut 
admite să i-l prezinte Popovici spre a nu se atrage atenţia. 
La spusa mea că nu-i pot fi ministru fiindcă nu-şi susține 
miniştrii, Regele protestă: e numai aparenţa. Apoi trece la 
Vaida, cu care vorbeşte îndelung, de şi trenul pentru Be- 
neş ar trebui să plece. La plecare, Vaida se întreţine mai 
mult timp cu colonelul Stârcea, şi mareşalul Catargiu nu 
ştie cum să se arăte mai amabil cu noi. Primarul Gheorghian 
e gata să ni explice de ce a trecut la Averescu... 

Sunt recomandat şi lui Joffre, căruia îi propun să vadă 
«colecţiile Academiei şi Muzeul. 

20 August. 


Joffre la Senat, unde vin şi deputaţii. Preşedintele Sena- 
tului, Coandă, salută de două ori, pe mareşalul... Foch. Dui- 
liu Zamfirescu îşi arată plăcerea „estetică“. Brătianu in- 
sistă asupra faptului că el e acela care a încheiat tratatul 
cu Aliaţii. Averescu a cetit un discurs bun, făcut, se zice, 
de Take Ionescu. Joffre îl sărută. La urmă, vorbesc eu. 

Averescanii se supără rău că laud la Joffre modestia cu care, 
după victorie, el s'a întors în viaţa privată. 
li dau lui Joffre medalia de la Sf. Elena, pe care cândva 
am găsit-o aici. 
21 August. 


La Cameră Cudalbu, apărându-se de învinuiri pe care le 
crede nedrepte, insultă pe unul din membrii opoziţiei şi 
face o lecţie chiar opoziţiei întregi. Apoi Tăzlăuanu glori- 
fică din nou onestitatea sa. 

w% 


In părţile Făgăraşului, țăranii români nemulțumiți spun 
limpede pentru ce ar voi să aibă o armă în mână. In Muscel 
satele declară că mar mai asculta de o nouă chemare mi- 
litară. 

22-26 August. 


Ceremonia transportării capului lui Mihai Viteazul dela 
Iaşi la Dealu. 

Intâia zi, 22, la Iaşi. Foarte frumoasă slujbă la Mitropolie 
pentru primirea Primatului; Ardelenii, între cari Lupaş, re- 
cunosc că se serveşte mai frumos ca la dânşii. 

La masă oficialii reeditează toate calomniile la adresa mea 
şi sunt silit să li răspund. Seara, conferinţa mea la Teatru. 

A doua zi, serviciu pentru Mihai şi conducerea moaşte- 
lor la Gară. O lume imensăgioarte călduroasă, pe când ieri 
socialiştii, cari s'au obişnuit să adreseze primarului, Mihai 
Negruzzi, somaţii în numele „Clubului internațional“, mau a- 
vut supt steagurile roşii decât vre-o câteva sute de oameni. 

Parada militară, la gară, e admirabilă. 

La Podul Iloaii, la Târgul Frumos, multă lume. Vorbeşte 
Mitropolitul Miron, cu energie. 

La Ruginoasa, în sărăcăcioasa biserică goală cu şuviţe 
pretenţioase de mozaic, se face slujba pentru Cuza-Vodă. 

La Mirceşti vedem pe văduva lui Alecsandri: în rochie 
neagră, cu broboadă neagră. Vorbeşte foarte la locul ei. 
E născută în laşi; avea şase ani când cu focul cel mare; 
poartă grija mormântului. De la moartea soţului fumează: 
altă slăbiciune m'are. Trăieşte cum poate din pensia de 280 de 
lei, cu sporul de scumpete. A fost altfel odată, dar „fost-ai, 
lele, când ai fost“. Vestita cupă de la Montpellier e la fiica 
ei, d-na Bogdan. Nu e lipsită de humor; ochii albaştri, 
foarte mari, amintesc alte vremuri. Vorbeşte cu accent po- 
lon. Ar fi fata otelierului de la Mărăşeşti. 

Casa, joasă, nesănătoasă, goală. Câteva carți neinsemnate. 
Puţine tablouri, şi de familie. Intr'un dulap, uniforma de 
ministru plenipotenţiar a lui Alecsandri. Mormântul, o coş- 
magă de scânduri putrede peste îngrămădeala cununilor 
veştede; în fund, pe patru cărămizi, sicriul de zinc. In jur, 
livada părăginită. 

La 24, în Roman. Generalul n'a venit la Gară. Vizităm 
oraşul. Apoi la Bacău. Primire entuziasta. 

La Mărăşeşti. Buruiana a cuprins cea mai mare parte din 
imensul câmp de luptă. Soldaţi desfac pregătirile pentru pri- 
mirea lui Joffre. Vedem mormântul căpitanului Ignat. O 
fabrică de săpun infectează aierul. Ruina — pretutindeni. 

La Focşani. Excursie la Odobeşti până târziu noaptea. 
Regiunea e refăcută, 

A început ploaia, care ne usmează până la Buzău, unde 
întâmpinarea e onorabilă. La Ploieşti autorităţile o fac de 
tot meschină. După o seară petrecută la Nucet, suntem, 
la 26, la Târgovişte. Se gătise un dric ordinar, care trebuie 
lărgit, pentru a cuprinde sicriul. Altfel, totul în cea mai 
bună ordine. Au venit nişte tineri tocmai de la Hotin. Mi- 
tropolitul Bălan e de față. 

Pe jos până la biserică. Femei din mahalale aruncă flori. 

Regele soseşte. Rosteşte cel mai frumos discurs al său. 
Ceilalţi, banali sau pretenţioşi, unii cu gesturi de-a dreptul 
nepotrivite. 

La urmă, când se coboară sicriul, Regele stă cu mâna la 
chipiu. Primeşte propunerea mea de a pune în mormânt 
crucea lui Mihai Viteazul pe care o are la gât. El însuşi, 
cu cei trei Mitropoliţi, aşează capul. Tot aşa se face cu al 
lui Radu-cel-Mare, sfărâmat, la năvălirea Nemţilor, în trei 
bucăţi. 

Cu cei cari au vorbit, dejunăm în vagonul regal. In le- 
gătură cu o lectură a mea, Regele spune că a cunoscut la 
Tegernsee pe soţia morganatică a lui Alexandru al II-lea, 
pe fiica ei Olga, măritată cu un bastard de Nassau, pe cea- 
laltă fiică, pe fiul Gheorghe. Marii Duci îi tratau ca egali. 
Observ că Frederic al Germaniei n'a voit s'o ţină în samă 
la înmormântarea Țarului. — Frederic era, contra părerii 
admise, foarte trufaş, iar bătrânul Wilhelm, blând şi fa- 
miliar. „Odată m'am prezentat la el, când făceam stagiul 
de ofițer la Berlin, şi, ca prinţ, i-am spus Moştenitorului: 
ich stelle mich gehorsamst, nu: untertănigst—vor.— Gehor- 
samst? — Ja, gehorsamst.“ Conversaţia atinge pe Fritz Reu- 
ter şi dialectul plattdeutsch. Regele, care a vorbit în copilă- 
rie dialectul renan, ceteşte Ut min Tid fără greutate. Ob- 
servă că, dacă Luther ar fi scris în acest dialect, el ar îi a- 
juns limba literară. Adaug că atunci acolo ar fi fost centrul 
politic german, în legătură cu Scandinavia şi Anglia. 

Regele nu stimează armata bolşevică. Succesele greceşti 
le crede exagerate; Venizelos e un om dibaciu. La Ceho- 
slovaci, Germanii şi clerul catolic din Slovacia lucrează 
contra Statului. E neorânduială şi lipsă. Lucrătorii „socia- 
lizează“ prin case. 

Ca şi Răşcanu, care e în fața mea, Regele e indignat de 

ce se face la Ministeriul lui Tăzlăuanu şi i-a spus-o. Răş- 
canu adauge ca azi ministrul compromis trebuia să demi- 
sioneze. Se vorbeşte şi de prădăciunile la drumul mare 
(lângă Albeşti, contra lui Paul Greceanu) Regele e uimit. 
Răşcanu spune că va organiza potere. Jandarmii nu se simt 
siguri că vor fi menţinuţi. 

Gd 


La Cameră au fost, Luni şi Marţi, scandaluri. Mihalache 
ma putut vorbi la legea islazurilor. Se lucrează febril pen- 
tru închiderea sesiunii extraordinare. Orice mijloc e bun. 
Matei Cantacuzino îşi menţine demisia, A plecat la Iaşi. I. 
Petrovici, care ne-a întovărăşit ca delegat al Camerei, aş- 
teaptă un loc de ministru. 

27 August. 


Take lonescu spune, față de sutele de prinți români cari 
se numără astăzi, că singurul, odată, era beizadeaua Di- 
mitrie Ghica. Pe cutare din prinții cei noi ministrul Americei, 
primind după căsătoria lui o cartă de vizită cu „prince et 
princesse“, l-a întrebat dacă Regele l-a făcut prinţ. 


EJ 


Se votează statutul Casei Regale. Se propune mărirea 
pensiei soției generalului Grigorescu şi pensia doctorului De- 
mostene. 


Averescu ceteşte decretul de închidere a sesiunii. Dar 
pe urmă el şi preşedintele ţin majorităţii discursuri ca şi 
cum şedinţa ar continuă. 

3 Septembre. 


Averescu anunţă intrun interview că nu ni face onoarea 
unei colaborări — pe care mam cerut-o — pentru că l-am 
„ofensat“ şi pentru că nu avem nicio valoare personală. 


Cavaleria lui Budienyi, care îngrozise Polonia, e total 
sfărâmată. Incă odată tactica franceză a biruit pe cea ger- 
mană. 


13 Septembre. 


De la Galaţi, unde am mers pentru o conferinţă, la Reni. 
Institutorii de la şcoala medie se ceartă; administratorul 
e acuzat că se bate prin cârciumi. Un grup de militari pe- 
trece. Intelectualii locali incep a se da la brazdă. Corul lui 
Căpriţă atrage foarte multă lume la Casino. 


14 Septembre. 


Cu automobilul la Cahul, prin sate pline de veche viaţă 
moldovenească. In cale, un plutonier de jandarmi ne opreşte 
şi jandarmii lui încarcă arma, pentru că împărțim manifeste 
inofensive. Pretectul, pus de noi, şi om de carieră, se apără 
de orice răspundere şi telefonează blânde mustrări. 


15 Seplembre. 


Prin Oancea, Rogojeni, Oarba, Bujor, pretutindeni întâm- 
pinaţi de cea mai caldă jubire ţărănească. 

16 Septembre. 


La Bucureşti aflu raportul lui Virgil Drăghiceanu, despre 
găsirea la Argeş a inscripției murale cu data morții lui Ba- 
sarab-Vodă. 


17 Sepiembre. 


Se adună „„Constituanta bisericească“, din care am fost în- 
lăturat, pentru că nu am avut niciodata Ministeriul respec- 
tiv. Liberalii găsesc că aşa e bine, de oare ce pretutindeni 
eu aduc necompetenţă şi pasiune politică. 


29 Septembre. 


Adunarea partidului nostru cuprinde, afară de Bucureş- 
teni, vre-o cincizeci de delegaţi. Se discută în cea mai 
bună înţelegere şi cu discreţia cuvenită. Se ating chestii de- 
licate, pe care le provoaca ideia fuziunii cu ţaraniştii, cari 
nu S'au cernut înca în de ajuns, şi cu partidele, care s'au 
prea cernut, din provinciile alipite. Mi se vorbeşte de o 
banca sătească a aderenţilor noştri, pe care eu aş înţe- 
lege-o ca o mare unealtă de progres economic al sate- 
lor, făcând şcoli, aducând instructori agricoli şi industriali, 
organizând vânzarea produselor. 


8 Octombre. 


Masă data prinţului Carol, la care n'am participat. Au 
fost chemaţi şi preşedinţii Parlamentului lui Marghiloman, 
care, legal, este „neexistent“'. Brătianu, care s'a deranjat să 
vie, se laudă cu atenţia specială a Regelui. 

15 Octombre. 


Un ziar anunță apropiata sosire la Bucureşti a lui Veni- 
zelos. 


Von Linde {acum de Lindé), consul polon, la mine. Se 
arată neplăcut impresionat de „Mica Inţelegere“ a lui Take 
Ionescu. Iugoslavii nu vor merge niciodată contra Rusiei, 
marea noastră primejdie, de Unguri putându-ne apăra şi 
noi singuri. Ar voi, fireşte, legătura cu Polonia. 


+ 


Beza vine din Londra. A fost la Atena şi prin Macedonia, 
unde nu fusese de cincisprezece ani. O cale ferată leagă A- 
tena de Belgrad. E făcută de Francezi. Supt toate rapor- 
turile lucrurile merg mai bine ca la noi. 


+ 


Sindicatele cer Guvernului o serie de reveniri şi reforme, 
fără care la 20 Octombre vom avea greva generală. 
Luxul e mai mare ca oricând. La prăvăliile principale 
preţurile nici nu se mai discută. 
15-16 Octombre. 


Teribil drum la Oradea Mare. Trenul pleacă dih Bucu- 
reşti la 2 în loc de 9,50. O navetă a deraiat la Predeal. 
Abia găsim un automobil oficial care să ne ducă la Braşov. 
E acela care-l aduce pe Goldiş, chemat la Bucureşti de 
Averescu pentru nu mai ştiu ce combinaţii de cârpeală. De 
la Braşov pornim la 4 după amiazi, 

* 

Braşovul apare mai săsesc decât vricând. E atâta viaţă 
în băieţii, în fetele, cu chipiu roşu, care iese de la şcoală. Noi 
suntem reprezentaţi doar prin câteva uniforme ofiţereşti. 


17 Oclombre. 


La Oradea Mare serbare militară pentru desvelirea bu- 
stului Regelui. Trupele se prezintă foarte bine. In numele 
Guvernului le trece în revistă Trancu-laşi. 

La autorități, numai Unguri, cari nu ştiu româneşte. Po- 
pulaţia ungurească arată o curiozitate care nu pare să as- 
cundă, la popor, antipatie. Episcopul Szechenyi, pe palatul 
căruia flutură tricolorul nostru, ar fi venit negligent, într'o 
reverendă uzată. 

In numele „suveranităţii Parlamentului“ a vorbit Amos 
Frâncu, cu banda tricoloră a „fraţilor de cruce“ la braţ. 

Masă oficială dată de prefectul oraşului, Gheorghe Popa, 
fost magistrat, ceia ce-l jenează, se zice, om de treabă. 
Provocat vorbesc despre necesitatea sufletului ardelenesc. 
Clica averescană face zgomot în colțul ei, dar e redusă la 


tăcere. 
18 Octombre. 


Conferinţile la „Asociaţie“. Eu vorbesc despre trecutul Oră- 
zii; Alexandru Lăpedatu face o foarte cuminte expunere 
privitbare la problemele hotarului nostru apusean. 

Masă, de o bogăţie princiară, la episcopul Radu. El vor- 
beşte înduioşător despre scopul măreţei clădiri ce s'a ridi- 
cat „nu pentru dânsul, a cărui casă în pământ e gata, ci 
pentru neam“, 

* 


In tren am întâlnit pe Ciser, care vorbeşte elocvent des- 

pre suferinţile poporului şi despre credinţa lui, despre ho- 
tărârea grevei generale pe ziua de 20. 


* 


Spre seară vizităm biserica episcopului catolic, cu cele 
trei rânduri ale ei şi porticele canonicilor în faţă. Aces- 
tea sunt lucruri care nu se distrug. 


19-20 Actombre. 


La Braşov oprire în zorii zilei de 20. Greva mecanicilor 
de la Căile Ferate a inceput încă de Sâmbătă. La locul 
deraierii trecem pe jos. Un tren militar trece iute, prin 
gări pustii, la Ploieşti. De aici altul întrebuințează nouă cea- 
suri până la Bucureşti. 

21 Octombre. 


Oraşul e liniştit. Tipografii singuri sunt în grevă. Lu- 
mea lucrează. 

Totuşi guvernul întrebuinţează prilejul pentru a aresta 
pe depujaţii socialişti şi pe şefii sindicatelor, pentru a in- 
troduce starea de asediu la Bucureşti şi a supune cenzurii 
numai „Chemarea“, „Luptătorul“, „Mântuirea', şi... „Nea- 
mul Românesc“. 

Cer o audienţă la Rege. E la vânătoare. 


* 


Lupu, întors din Praga, unde a fost foarte bine primit 
de Masaryk şi Beneş, vechi cunoştinţe, e foarte încălzit 
de luptă. Răspinge însă orice solidaritate cu socialiştii, cari 
au făcut prostia de a declara greva generală, neizbutită, 

şi de a da pretext tiraniei, care, supt egida lui I. Brătianu, 
sa instalat. 


* 


Mihalache, Madgearu, etc., vin din Ardeal. Au scos depu- 
tat la Şuncuta pe Emil Panaitescu. Au vorbit despre fu- 
ziune cu Maniu (Vaida e bolnav la Braşov), care se dero- 
bează prudent. Eu li declar că nu sunt în principiu contra, 
dar vreau să fie după aceia mai bine decât acum. Ţărăni- 
stului Berbecaru îi arăt că ar ajunge comitete comune pen- 
tru propagandă şi alegeri şi împărţirea, deocamdată, a cer- 
cului de activitate reciproc după districte. Şi presa sar putea 
unifica. 


22 Octombre. 


Regele nu mă poate primi nici azi. 

Se zvonise că socialiştii au fost liberaţi. Din contra, 
aduşi pe jos de la Văcăreşti, li sa confirmat mandatul. 

Trupe trec cu muzica pe străzi pentru a intimida. 

Lucrătorii tipografi se întorc în ateliere (pentru mine n'au 
vrut să facă excepţie). Ziarele partidelor reacționare coa- 
lizate nu şi-au întrerupt niciun moment apariţia. 


* 


Morawski, însărcinatul de afaceri polon, vine la mine. Ar- 
mistiţiul s'a încheiat cu bolşevicii. Se doreşte prietenia cu 
România. Guvernul polon, cu un ţăran având patru clase de 
liceu în frunte, cu un socialist şi cu prinţul Sapieha, e hotă- 
rât democratic. 

Mihai Popovici mă asigură că nici în Basarabia, nici în 
Bucovina partidul naţional n'a încercat o acţiune separată. 


23 Octombre. 


Ziarul mieu nu iese din cauza nerecunoştinţii lucrătorilor, 
poate ațâţaţi de adversarii politici. 

Sunt silit a publica articole, pe care cenzura mi le ma- 
sacrează, în „Luptătorul“ şi în „Adevărul“, 


Denize la mine. Regina m'ar fi dat ea ordin să mi se ras- 
pundă numai prin ofiţerul de ordonanţă la urările mele din 
lulie trecut. Ea nu s'ar amesteca în politică. Logodna prince- 
sei s'a făcut fără prezenţa Regelui şi în chip cu totul par- 
ticular. Prinţul Gheorghe ar îi un om cu toate calităţile de 
inimă şi societate, ca şi sora lui mai mare. 


24 Oclombre. 


Lupu trece pe la mine. Constatăm amândoi idioţia unei 
mişcări total nepregătite, în cel mai defavorabil mediu in- 
tern şi extern. In prostia lor, socialiștii au dat mult doritul 
pretext de tiranie. Armata lor de bărbieri, chelneri şi bir- 
jari a dat greş; dintre conducători, Dragu plângea, arătând 
că a fost iscălit fără voia lui... 

Lupu vorbeşte despre Stere, şi el recunoaşte că nu-l pu- 
tem lua lăngă noi. I] faxează de capricios şi incapabil de o 
acţiune urmată. Brătianu l-a întrebuințat douăzeci de ani 
pentru a stoarce informaţii din lecturile lui. 

Ziarul mieu se lucrează. Cea mai mare parte din tipografi 
s'au întors. Cenzura îmi taie jumătate din articolul prim. 
Aceiaşi linişte perfectă. Sosesc trenuri imense, dar rare. 
Gara, păzită de trupe, are aspectul pustiu. Simplonul pleacă 
în orar. 
* 


Revista „Art and archaelogy“ din America scoate un nu- 
măr consacrat nouă. Tânărul I. Lugoşianu din „Comisia con- 
sulară română în Statele-Unite şi Canada“, îmi cere o con- 
tribujie despre arta religioasă în România. 


26 Octombre. 


Vizita profesorului italian Michele Silvestri, venit pentru 
o misiune economică. E un istoric, care a lucrat adesea în 
aceleași domenii cu mine. 

E 


Cenzura nu-mi mai persecută ziarul. Pare că anume or- 
dine au oprit-o de la aceasta. Cenzorul e un băiat care a 
învăţat la mine... 

x 


Pe cheiul Dâmboviței trec ceferiştii arestați, în duba. 
Lasă să cadă un protest că mau fost îngăduiţi a merge pe 
jos ca să-i vadă „poporul“, 
27 Octombre. 


Cu Silivestri la Muzeu şi la biserici. E uimit de frumuseţile 
vechii noastre arte. 

Amiralul Bălescu vine la mine. S'a retras, învins, din ma- 
rină. I s'a primit demisia. Totuși Regele îi strângea mâna, 
acum câteva luni, îi vorbia de caracterul lui, de autoritatea 
lui morală şi-l asigura de tot sprijinul. 


* 


Mişu devine ministru al Curţii Regale, care e din ce în ce 
mai devotată liberalilor. 

1. Brătianu începe a cere dictatura militară, ca să-i dea 
Parlamentul, cu care apoi să guverneze. 


28 Octombre. 


N. Lupu Costaki şi Ghelerter fac pace cu Averescu şi re- 
chiamă la datorie pe lucrători. E însă o tragere pe sioară. 
Liberarea celor arestaţi, care li-a fost promisă îngăimat 
nu se va face. 


29 Octombre. 


Cenzura şi starea de asediu se menţin. Sint ei proşti să 
li scape din mână! 
30 Octombre. 


Ger cumplit. O adevărată zi de lanuar. Frunzele au 


încremenit verzi pe pomi. 
31 Octombre. 


Cu Silvestri la Pantelimon, Cernica şi Pasărea. El se în- 
grozeşte de trivializarea morţii în mănăstirea de călugări. 

Maniu îmi spune că Primatul, a cărui alegere a pregătit-o 
el, zăbovind alegerea de la Sibiiu ca să nu cadă față de 
Balan, a stăruit pe lângă Rege pentru aducerea lui Ave- 
rescu ca om indispensabil, iar acum ajută pe liberali în 
Banat. 

* 


Discuţii la comisia pentru schimbarea regulamentului Ca- 
merei. Cu bunăvoință reciprocă se ajunge la rezultate apre- 
ciabile. 

* 


Regina, pe care o felicitasem de ziua ei prin Denize pen- 
tru ca felicitarile să nu fie interceptate de cine o încunjura, 
îmi răspunde aşa: „de şi prin intermediar, urările dumnea- 
voastră mi-au pricinuit o mare bucurie şi vă mulţumesc din 
suflet şi sunt încredinţată că, en dépit de toate fluctuațiu- 
nile politice, bucuriile ca şi năcazurile noastre nu vă lasa 
niciodată indiferent". i 

Regina pleacă la Londra pentru inmormântarea mamei ei. 
Prinţul Gheorghe e rechemat de tatăl său în Elveţia. 


* 


Vorbesc cu Madgearu despre îuziune, pe care Maniu ar 
primi-0o, scoțând înainte şi cazul lui Stere, pe care îi de- 
clar că nu l-aş primi în fruntea Basarabenilor, şi discutând 
şi titlul, din care Maniu mar voi să lipsească „naţional“ 
sau „naţionalist“. Atrag atenţia lui Madgearu asupra îm- 
bulzirii jignitoare a ţărăniştilor pretutindeni (în Ardeal au 
făcut din Meteş un țărănist) şi-l rechem la simţul realită- 
ţilor permanente. 

Madgearu îmi spune că, prezintând Regelui, în Decembre 

1918, programul cercului lor de studii, era trimes la fiecare 


pas la Brătianu şi la Duca. 
I-iu Novembre. 


Lupu îmi aduce petiția către Rege a mecanicilor de la 
Căile Ferate. Declară că nu sunt socialişti şi-şi iînoiesc ce- 
rerile; denunţă că până acum s'au stricat de soldaţi cincizeci 
şi şapte de locomotive, că în zece zile nu vor mai merge 
trenurile şi cer, dacă sunt socotiți inutili, să li se dea voie 
să plece din ţară. 

Scriu Regelui, căruia îi comunic cererea, prezintând grav 
vitatea situaţiei şi observând ce ne-am face dacă, fără 
trenuri, am fi atacați. Fac apel la patriotismul lui ca să 
pună capăt unui războiu civil idiot şi fatal. 


* 


Din Bacău vin două persoane cu asigurarea că dentistul 
Aroneanu a fost zugrumat în închisoare pentru că era so- 
cialist. 

* 


La Timişoara a ars Teatrul şi Uzina electrică asemenea 
cu care nu era alta în România. 


* 


Şi Maniu îmi spune că la Cluj au fost bătuți socialişti 
români în aşa fel că li s'a înegrit spinarea. 


x 


Kirileanu îmi arată că plângerile mecanicilor prezintate 

Regelui la trecerea prin Bacău nu cuprindeau decât reven- 
dicări profesionale. Nu li s'a răspuns nimic. Li se aduce acu- 
zaţia că ei strică locomotivele după ordine făţişe de la 
Moscova. 

* 


Două trenuri au rămas în câmp. 
* 


La comisia pentru regulament, care îşi isprăveşte azi lu- 
crările, toţi sunt contra sălbătăciilor şi îndărătnicei opu- 
neri la orice negocieri. Dau vina pe generalul Văleanu. 


3 Novembre. 


Lungi discuţii cu Mihalache şi Bujor, cari vreau fuziunea 
supt numele „țărănesc“, cu o conducere de trei de-asupra 
unei organizaţii ca aceia a ţărăniştilor din Bulgaria. Se 
pare că nu vom ajunge la nimic. Se lasă greu în ce priveşte 
delimitarea teritorială a acţiunii partidelor federate. 


4 Novembre. 


Pleacă Silvestri şi studenta cehoslovacă Jindra Flajshan- 
sova, trimeasă de Urban Jarnik, care a pregătit o antologie 
românească şi un studiu despre terminologia creştină în 
româneşte. 

x 


Guvernul izgoneşte din casă — pe acest frig! — fa- 
miliile lucrătorilor de la chibrituri, cari continuă a fi în 
grevă. 

Incepe militarizarea Căilor Ferate. 
* 


Maurice Croizet îmi propune reluarea ideii conferinţelor 
mele la College de France. Ministrul de Instrucție publică 
francez, Honorat, se ocupă special de Şcoala română în 
Franţa. 

x 


La Academie câțiva colegi caută să zăbovească, să îm- 
piedece recomandarea mea şi a lui Pârvan pentru şcolile 
din Paris şi Roma, cerând ca ministrul de Instrucție să in- 
tervie cu o întrebare. 

x 


Mecanicii au reluat lucrul printr'o telegramă către Rege. 
7 Novembre. 


Deschiderea cursurilor Institutului sud-est european. A- 
sistă miniştrii ucrainian şi polon. 
10 Novembre. 


Fostul mieu elev Zaborovschi se întoarce de la Viena. 
Acolo viaţa normală s'a reluat. Aprovizionarea a creat re- 
staurante pentru săraci, cu preţul de un leu prânzul. Or- 
dinea e perfectă. Redlich spune că sa făcut prin războiu 
o „epocală greşeală“ ignorând tendinţa naţiunilor de a trăi 
oricum la ele acasă. Austriei trebuie să i se recunoască a- 
cest drept. 


x 


Denize spune că prinţul Gheorghe a rămas aici. Nu lip- 
sesc speranțele de a veni pe tron. Princesa Elisabeta n'o 

doreşte: vrea libertatea vieţii burgheze. Căsătoria, din cauza 
îndoitului doliu, s'ar face în cerc intim, până la Crăciun. 


11 Novembre. 


Primatul vine la mine pentru explicarea unor cuvinte con- 
tra mea care i s'au atribuit de ziarul „Chemarea“. Co- 
misia pentru Constituţia bisericească lucrează. S'a şi ajuns 
la o înţelegere principală. 

El spune că, înainte de căderea Ministeriului Vaida, Re- 
gele l-a chemat la prânz. După masă i-a cerut părerea 
despre socialişti. Mitropolitul a fost de părere că fiecare 
trebuie tratat dupa cum este. Atunci Regele i-a declarat că 
„omu! viitorului“ e Averescu. Mitropolitul arătând acest 
lucru lui Mihali, acesta răspândise zvonul că el, Mitropo- 
litul, a recomandat pe Averescu. 

13 Novembre. 


Anton Bibescu, ministrul României la Washington, trece 
pe la mine. Vorbind de planuri culturale în America, Bi- 
bescu arată puţină simpatie pentru politicianii noştri: pen- 
tru Take Ionescu, ca şi pentru „vărul“ Brătianu. 


14 Novembre. 


Seton Watson la mine. La Londra se creiază un Institut 
de studii inalte, în care el va avea teritoriul fost austro- 
ungar şi balcanic. Imi cere conferinţe acolo. Apoi îmi aduce 
imitaţia sârbească a foii sale „New Europe“, pe care nu 
se gândeşte, momentan, a o scoate, și îmi cere a colabora 
la dânsa. 

li vorbesc de regimul sârbesc tiranic în Banat. El îmi 
spune că e mai mult o afacere de. partid. Radicalii speră 

să aibă, excluzând pe alogeni, majoritatea în cercurile din 
Banat şi Bacica. Mulţi Sârbi sunt contra acestei păreri: 
şi Gavrilovici, ministru la Londra. 

Serbia se reface mai iute ca România. 

In ce priveşte tratatul franco-bulgar pe care liberalii îl 
publica, bucuroşi, şi în „PInd6pendance“ şi în „Viitorul“, 
iar oficialitatea noastră îl desminte, Seton Watson crede că 
era o intenţie, pe jumătate realizată, a lui Pal6ologue, dis- 
părut acum de la suprafaţă, 

Lauda pe Trumbici, în absenţa căruia şi contra inten- 
țiilor căruia sau făcut mari greşeli la Belgrad, de Sârbii 
din Vechiul Regat. N'are multă consideraţie pentru Ves- 
nici, 

Seton Watson merge în Ardeal spre a vorbi cu Ungurii. 
Va sta trei săptămâni acolo, plecând apoi la Praga. 

El vede posibilitatea venirii liberalilor la putere, dar o 
crede „o tristă eventualitate“, şi nu iubeşte pe Brătianu. 
Impărtășeşte şi întăreşte părerea mea că Take Ionescu face 
politică bună cu mijloace proaste. 

La Londra sa înființat o societate inchisă fără dări de 
samă publice, în care 500 de oameni înscrişi ascultă con- 
ferințe de miniştri şi de diplomaţi despre politica exernă. 

Seton Watson recunoaşte că Goga a stricat Ardealul şi 
vede primejdia ca fiecare partid să-şi creeze, din puţinul 
capital uman de acolo, încă un rând de utilitaţi, de o cali- 
tate din ce în ce mai inferioară, 


* 


Laurenţiu Oanea vine la mine desgustat de atitudinea 
egoistă a miniştrilor şi de cea nesinceră a Ardelenilor síi. 
Recunoaşte că aceştia vreau din nou guvernul pentru ei. 

„Epoca“ reproducând două cuvinte spuse unui trimes al 
„„Chemării“, mă confirmă bolşevic şi-mi prezice temniţa. 


15 Novembre. 


Lupu aduce pe Ghelerter, pe un Bucovinean român Ros- 
novanu şi pe un Român maghiarizat, Dascălu, veniţi ca să 
ceară să se aducă în Parlament tratamentul ilegal al socia- 
liştilor arestaţi, care e vorba ca până Joi să fie condamnaţi 
la cinci ani de închisoare. 

Ei prezintă întrebările pe care la Curtea Marţială vor să 
le puie lui Averescu, Argetoianu şi Negulescu, cari oferiseră 
socialiştilor trei locuri în Ministeriu, între care al Muncii pen- 
tru Moscovici. In opoziţie ei cereau ca greva generală să a- 
duca schimbarea de regim, ca legea electorală să nu fie 
ţinută în samă, ca dinastia să fie înlăturată, unii voind un 
prinţ englez, iar alţii republica. 

In Bucovina se dăduse ordin a se aresta socialiştii. Intero- 
gaţi în fața generalului Mircescu, sau purtat dârz cu a- 
cesta, care a cedat, înştiințând că nu poate executa ordi- 
nul. Acest ordin i-a fost repetat în zădar. Viind Averescu 
la Cernăuţi, el li-a răspuns delegaților că nu ştie nimic 
de plângerile lucrătorilor, cari ar fi trebuit să se adreseze 
lui, şi nu lui Văleanu, care, acesta, nu i-a spus nimic, pe 
când Văleanu protestă că i-a spus de atâtea ori lui Ave- 
rescu, de şi fără folos. Grecianu a fost adus să dea înscris 
instrucţii de neurmărire, iar, după aceia, Ministeriul a cerut 
arestările. 

Vorbim de Racovschi, pe care Ghelerter îl apără numai 
ca pe un om inteligent şi foarte învăţat; imi destăinuieşte că 
el mi-a scris la Iaşi cele două scrisori la care am răspuns în 
„Neamul Românesc“. Ghelerter recunoaște şi el că invazia 
Chinezilor şi Letonilor lui Racovschi aici ar fi o imensă ne- 

norocire, dar observă că Racovschi a fost cu noi în chestia 
Dobrogii. 

Dascălu se recomandă ca fără neam şi fără patrie şi vor- 
beşte de „barbariile““ armatei noastre. 

Cererea de a se face un plan comun de acţiune în Parla- 
ment o înlătur hotărât. Voiu protesta numai contra îlag- 
rantelor ilegalităţi. 

16-18 Novembre. 


In procesul socialiştilor se dă la iveală complotul cu A- 
verescu. 

Emoţie mare — şi nu prea. 

Se vede că orice e permis în această nenorocită ţară! 


20 Novembre. 


Pe un wiscol cumplit parastasul lui Vlahuţă. Numai familia 


şi redacţia noastră. 
21 Novembre. 


La parastasul.dui Mihai Viteazul douăzeci-treizeci de bă- 
trâne, cu copii şi oameni din popor de pe aproape. 


% 


Mihalache vine la mine singur. A auzit că aş fi supărat. 
Ar dori să ştie ce cred despre statutul țărănist. Protestă 
că ar fi avut legături cu cineva de aiurea (dr. Angelescu, 
pe stradă, îmi „demonstra“ că ţărăniştii şi Ardelenii fac 
casă cu Take Ionescu, iar eu trebuie să vin la Brătianu). 
Hotărârea Ardelenilor de a continua colaborarea deocamdată 
nu-l satisface deplin. Crede că se va ajunge la fuziune, pe 
care o doreşte. Nu mai refuză a se adăugi în titlu cuvân- 

6 

tul „naţional“. Şi eu îi declar că acela de „țărănist“, fie şi 
„țărănesc“, mi se pare util. Recunoaşte şi organizaţiile 
judeţene pâna la o nouă formă comună. Maniu i-a spus 
că unii din Ardeal sunt contra prezidenţiei mele, dar că 
el a obiectat impunerea ei dela sine. 

Propun — şi el primeşte — ca, plecând de la fuziunile 
locale, care se înmulţesc (şi la Suceava), să se numească 
o comisiune care să se ocupe de chestia fuziunii în timpul 
cât va lucra Parlamentul. Garoflid a căutat să-l întâlnească 
pe Mihalache. El vrea asentimentul opoziţiei la retragerea 
promisiunii lui Averescu că Statul ia asupră-şi dobânzile 
pământurilor date la ţărani şi mai ales că ţăranul care plă- 
teşte acum îşi va avea dobânzile depuse. Stăruie şi pen- 
pentru schimbarea preţului din decretul-lege, care e „ne- 
constituțional“. Rezervă proprietăţii mari câteva zeci de 
mii de hectare încă. Evident că nu sa ajuns la nicio înţe- 
legere. 

li vorbesc lui Mihalache de nevoia impozitelor pe câş- 
tigurile de răsboiu şi de putinţa ca proprietarii reali şi 
activi să fie ajutaţi printr'o transformare a Creditului Rural. 


22 Novembre. 


Châradame, scurt, gros, blond, cu părul adus pe frunte 
ca o perucă, vorbeşte cu încredere în sine, Arată în câte 
limbi a fost tradus, cât se vând cărţile sale. E vechiul re- 
prezintant a ceia ce numeşte el „Antanta Continentală“, 
Pangermanismul, pe care îl descopere pretutindeni — şi 
in criza Căilor Ferate de la noi —, o face necesară: pan- 
germanismul a trântit pe Venizelos. Dacă diplomaţii nu 
vreau, armata, opinia publică s'o impuie! Şi trebuie s'o 
impuie, căci prăpastia e inaintea ochilor. El lucrează, „sin- 
gur“ în acest scop prin călătorii şi conferinţe. 

Doamna de Cosmutza, foastă colaboratoare a „Luceată- 
rului“, iar acum măritată cu un Ungur care vrea să scoată 
un ziar unguresc la Bucureşti, femeie dârză, care vorbeşte 
de îrancheţa ei, strângându-ţi mâna ca un caporal, îmi 
anunţă prezenţa aici a lui Oscar Jaszi, care, desgustat de 
poporul său, vrea să meargă în America. Ea crede că tre- 
buie să mă întâlnesc cu dânsa. 

La întâlnire, el lipseşte. Ea îmi spune că e „obosit“. 
Va veni mâne. 

* 


Nistor publică un comunicat ambiguu, în care arată ne- 
încredere faţă de Guvern. E gata să susţie Guvernul demo- 
cratic, dar tare, al unui singur partid. 


* 


Generalul Anastasiu a văzut la Mihalache o scrisoare a 
lui Bârcă, prin care îl chiamă la Chişinău pentru că partidul 
țărănesc de acolo e gata să meargă cu liberalii, dându-şi 
samă că aceştia au un program asămănător, pe care ar 
îi gata să-l întind şi până la autonomia Basarabiei. 


26 Novembre. 


Jaszi vine la mine. Un cap romanic, cu ochii aprinşi şi 
un păr alb scurt, dârz pe frunte. Cu totul altceva decât 
ce aşteptam. Incepe prin a spune că, dacă, într'o vecue 
anchetă, în care îi spusesem că ne vom înţelege îndată după 
osebirea naţională, a refuzat să-mi publice răspunsul, n'a 
fost din partea lui o lipsă de loaialitate. A venit să ex- 
puie situaţia din Ungaria şi să ceară, ca democrat, con- 
cursul de la democrați. 

Karolyi, pentru care hrăneşte o mare stimă, ca pentru un 
perfect cavaler, mistic însă şi ireal, voia, cu Ministeriul din 
care şi el, Jaszi, făcea parte, soluţia chestiei sociale. De 
aceia a căzut. Roşii, în parte foşti elevi şi cetitori ai lui, 
l-au tolerat. Albii de acum l-ar asasina. 

Ei practică antisemitismul înăuntru şi predică revanşa în 
afară ca mijloc de a se menținea. Dacă Evreii mici sunt pri- 
goniţi şi ucişi, cei mari, cu băncile, mau fost niciodată mai 
tari decât pe lângă aceşti aristocrați şi cavaleri medievali, 
cari pregătesc întoarcerea Habsburgilor. Armata de 150.000, 
în mare parte compusă din ofiţeri, are voie să facă supt 
Bronay-ii şi Hejas-ii ei, orice. 

Ungaria va muri cu dânşii. E o primejdie şi pentru ve- 
cinci. 

Jaszi ar dori să cerem Franciei, căreia, ca şi celorlalţi 
Aliați, de către cei din Pesta i se fac toate concesiile e- 
conomice, Budapesta fiind paradisul aventurierilor capi- 
talului, demobilizarea până la 35.000 a Ungariei şi eva- 
cuarea teritoriului care revine Austriei. Dar mai ales dăi- 
nuirea regimului republican de la Pécs, pe care Sârbii, 
cu minele lui, îl ocupă, după cererea lucrătorilor, cari se 
tem să nu fie asasinați de oamenii lui Horthy; regimul a- 
cesta să se întindă în tot comitatul Baranya, pentru a se 
face de acolo sâmburele Ungariei democratice. Cu aceste 
condiţii regimul Horthy s'ar înăbuşi în propriul său pu- 
tregaiu. 

Este ceva de student entuziast în acest om, care era spe- 
ranţa radicalilor maghiari. Ar admite şi un guvern Apponyi, 
contele fiind om modest şi cu metode de cârmuire corecte.... 


P. P. Negulescu vrea să încunjure legea pentru şcolile din 

Paris şi Roma, cerând avizul Senatului universitar, cu mo- 
tivarea că legea e de iniţiativă parlamentară. 


* 


Cenzura i sa ridicat „Adevărului“. Pe mine mă lasă să 
condamn sentinţa care trimete la ocnă, pe cinci ani, co- 
mitetul diriguitor al socialiştilor. Dragu, desolidarizându-se 
şi umilindu-se, a scăpat cu trei voturi contra două. 


x 


Mândrescu îmi spune că, în 1919, cerând lui I. Brătianu 
să i se dea mână liberă în Ardeal, i s'a răspuns că nu-i 
trebuie un al doilea partid acolo. 

27 Novembre. 


Maniu vine la mine, înainte de a primi pe Argetoianu, 
care i-a anunţat vizita sa. Găsesc şi eu că poate îndeplini 
o datorie de politeţă față de acesta, dar, dacă se poate lu- 
cra cu acest Parlament, în acest Ministeriu nu se poate 
intra. 

El îmi spune că Regele l-a rugat să-mi explice nepri- 
mirea mea în audienţă prin totala imposibilitate materială 
în acea zi. Regele işi dă samă de situaţia teribilă a ţării; 
cere sfat. Maniu i-a răspuns că la el e hotărârea. De venirea 
liberalilor Regele mar fi bucuros. 

Maniu vrea ca Federaţia să se instaleze din nou la gu- 
vern. — Numai nu pentru a se face a doua oară de râs, 
adaug eu. 

* 


Seara arăt deputaţilor, foştilor deputaţi şi candidaţi na- 


86 N. IORGA 


ţionalişti situaţia şi hotărârea mea de a cruța majorită- 
tile cât se poate, ca să putem avea în momentul crizei 
uşa deschisă catre un nou guvern, corespunzând repre- 
zintarii partidelor în Cameră. 


28 Novembre. 


Deschiderea Parlamentului. Asistenţa mai slabă, din rauza 
trenurilor. I. I. Brătianu nu se coboară să vie. Opoziția e 
puţin reprezentata. 

Regele e intovărăşit de Regină. El arată suferind: tu- 
şeşte de două ori, a doua oară îndelung. Nu apasă pe 
niciun punct din mesagiul extrem de pretenţios, „ca pentru 
patru regi“, spune Al. Constantinescu. Regina apare slă- 
bita şi tristă în haina neagră de doliu. Se înviorează numai 
când se anunţă logodna fiului. La anunţarea aceleia a fiicei, 
nu se nuniește logodnicul. 

Un grup de mameluci aplaudă furios—pe Averescu. Acesta 
Zâmbeşte şiret şi are ca un gest de mulțămire. Se striga 
chiar „Trăiască Averescu“. De la ţărănişti, scos întâiu de 
Răducanu, ţişneşte strigătul „Trăiască Regele, jos conspira- 
torii“, repetat de mai multe ori. Majoritarii caută a-l înăbuși 
strigând. Regele, preocupat şi amărât, pare că nu ob- 
servă, 

Ii spun lui Take Ionescu că e mesagiul cel mai complect 
al celui mai netomplect şei de guvern şi că ware nicio lipsă, 
pe când de. pârtea cealaltă sunt toate. — Eşti rău, caută el 
să corecteze. — Fiindcă spun ceia ce gândeşti şi dum- 
neata? 

Take Ionescu incearcă să mă convingă că fratele său, doc- 
torul, e cel mai bun reprezintant al României pe lângă 
Liga Naţiunilor. 

Intâia şedinţă a Camerei. Se alege preşedinte Zamfirescu. 
Mituş Dimitrescu, avocatul ploieştean care i se opunea, a 
renunțat. Discursul preşedintelui scurt şi încurcat, e între- 
rupt de opoziţie cu strigătele „Reşiţa, Reşiţa!“ 

La alegerea vice-preşedinţilor, D. R. loaniţescu, care pre- 
zidase, de şi trebuia preşedintele de vârstă, cade în balotaj 
cu Brăiescu. Totuş se ceruse realegerea întregului birou 
vechiu. 


* 


Unii din takişti se plâng că şetul lor e „rău geambaş de 
oameni“, că are o adevărată idolatrie pentru fratele său 
Toma şi că pune pretutindeni „ciurucuri“. 


30 Novembre. 


Camerele lâncezesc. La Maniu a venit Argetoianu şi 
Goga, „fără ştirea generalului“, dar aprobarea lui e garan- 
tata. Işi dau sama că administraţia în provinciile alipite 
e detestabilă. Vreau să se"'înţeleagă cu opoziţia din ele. 
Dar numai cu ea. In Vechiul Regat sunt siguri. Generalul 
are: pe Rege, ţăranul şi armata. Ce-i mai trebuie! 

Maniu declară că nu crede în tăria Guvernului. Să se 
negociază deci cu toată opoziţia! 

Astiel, „negocierile“ sunt rupte de aceia chiar cari le-au 
început. 


x 


Şt. C. Pop ar dori o înțelegere cu liberalii. 

1-iu Decembre. 


Contra lui Zamfirescu se aduce, şi de Mârzescu, o învi- 
nuire de ordin privat. Apărarea preşedintelui o ia Amos 
Frâncu. Peste câteva minute, după un duel între doi spri- 
jinitori ai Guvernului, alți doi deputați guvernamentali se 
pumnesc lângă tribună. 

* 


Sunt de parere să nu facem discuție la Mesaj, arătându-ni 
neîncrederea în Guvern printr'o declaraţie scrisă, pe care, 
ca şi proiectul de răspuns la Mesagiu, o redactez. Maniu 
ar dori, ca şi Inculeţ, să vorbească vre-o doi reprezintanţi 
ai minorităţilor. 

* 


Foarte mişcător, Maniu îmi spune cum a intervenit pen- 
tru Jumanca, amintind că, acum doi ani, acesta dădea spri- 
jinul unui glas socialist unirii Ardealului cu România Veche. 
I s'a făgăduit liberarea lui, i sa dat chiar încredințarea că 
s'a şi făcut. Dar Jumanca, aruncat câteva zile pe cimentul 
gol al cazărmii, e escortat la Timişoara. 

Un prieten îmi anunţă că s'a descoperit la socialiști lista 
demnitarilor regimului revoluţionar, cu mine ca preşedinte 
al Republicii! 

Te întrebi de ce mai pot fi capabili aceşti falsificatori. 


2 Decembre. 


Audiența la Regina, cerută supt pretextul călătoriei mele 
la Paris şi a Expoziţiei de artă medievală, pregătită de 
o societate, în fruntea comitetului român al căreia e Re- 
gina. 

Cum îi aduc recenta mea carte românească despre Isto- 
ria Românilor, o răstoieşte şi, aflând lunga listă a Domni- 
lor, observă: Se schimbau des prinții la dumneavoastră. 
— Da, dar acum nu se schimbă nici Ministerele dovedite 
rele. 

Vorbeşte de căsătoria fiului ei, care o bucură mai presus. 
de orice. Prinţul e „amoureux fou“ de viitoarea lui soţie, 
Această e foarte bine crescută. Odată în România, va fi 
numai princesa României. „Ca şi mine.“ 

Recunoaşte că, politiceşte, dubla legătură nu promite 
mult bine. Dar lucrurile s'au schimbat. „Mi se spune că eu 
port noroc.“ Regele Constantin, bolnav, cu fistule în plă- 
mâni, mavea putinţa de a reacţiona față de anume situaţii. 
In conflictul cu mateloţii francezi nu trebuie să se uite că 
se dezarma armata grecească. Intr'o zi, producându-se con- 
flictul, au căzut şi dintro parte şi dintr'alta: mai mulţi 
Greci. A doua zi, aceştia au fost îngenunchiaţi. Regele 
a trebuit să plece supt sila străină. Nare dreptul, el care 
se simte numai Grec, să dorească a se întoarce? „Am obi- 
ceiul de a vedea lucrurile şi din partea celorlalţi.“ 

După expunerea obiectului audienței, trec la situaţia po- 
litică. E detestabilă. Mergem la ruină. Plăţile stau să înce- 
teze; impozitele pe bogaţi nu se pun. Imoralitatea e in- 
grozitoare. Şefii guvernului au fost dovediţi că au uneltit 
contra Regelui. Cum poate el să fie păzit de asemenea oa- 
meni? Călătoria ministrului de Externe ma adus niciun re- 
zultat. Milioane cheltuite cu inconşiienţa obişnuită, pentru o 
simplă satisfacţie personală. 

Condamnarea socialiştilor, pentru ideile lor politice, e 
nedreaptă, e ilegală şi e imorală. A-i trimete pe cinci 
ani la ocnă e mai rău decât o sentinţă de moarte: e o 
agonie îndelungată, pe care o au înainte de acum. 

Regina e responsabilă şi ea faţă de puterea misterioasă, 

de sigur divină, care ne încunjură, faţă de viitorul copiilor 
ei. Recursul socialiştilor oferă putinţa unei casări fără tri- 
metere. lar ţara cere un Ministeriu de competinje, fără şei 
şei de partid. 

In Mart s'a încercat o schimbare, cu intenţii pe care le 
recunosc bine. Calculul s'a dovedit greşit (Regina recu- 
noaşte printr'un gest). Cel mai rău dintre noi era mai bun 
decât cel mai bun al lor. Cei ce au stricat să dreagă! Vor- 
besc Regelui prin Regină, a cării superioară inteligenţă 
şi inimă admirabilă poate înţelege tot ce se impune astăzi. 

Promite a vorbi. Imi pare că a şters o lacrimă. 

La Cameră validari, cu obişnuitul scaridal. Nu pot reţi- 
nea nici pe cei mai de aproape ai miei. Haosul revine. Ar- 
getoianu curteneşte pe Ardeleni şi ţărănişti. Maniu dispare 
misterios. 

3 Decembre. 


Camera ia vacanţa până Luni. 


* 


Partidul ţăranesc ia o hotarâre demnă şi loiala faţa de 
târguielile ce i se atribuie. 


4 Decembre. 


Un Englez, ziarist şi scriitor, Charles Wood, vine la 
mine. Se plânge că a fost rău primit la noi. Na putut 
răsbate la Averescu; Derussi, la Externe, i-a dat zece mi- 
nute, lăsându-l sa înţeleagă că ar fi mai bine să plece. 
— W'aveţi interes să fiţi apreciaţi în presa engleză? De- 
russi i-a mai spus despre Bulgari lucruri pe care Wood, 
cunoscător, le ştie falşe. 

( A fost la I. Brătianu, care i-a ţinut o conferinţă de 
trei şferturi de ceas despre tratatul de pace; la Marghilo- 
man, care i-a vorbit o oară, limpede şi plăcut, despre si- 
tuaţie, lăsându-i cea mai bună impresie. 

li spun ce cred eu despre originea, desvoltarea şi viito- 
rul partidelor noastre politice. El repetă întrebările şi cere 
precizări. Ştie că suntem ruinaţi și fără mijloace de comu- 
nicaţie, că ne-a infectat corupţia. — De ce mai mult decât 
aiurea? li aduc înainte mizeriile materiale şi morale ale ce- 
lor două ocupaţii: nemţească şi rusească. Un moment el 
pune întrebarea dacă Românii din Ardeal mar prefera pe 
Unguri, fiind deziluzionaţi de noi. li răspund, indignat, că 
nu de aceia au ieşit oamenii din robia de o mie de ani și 
că, din frigul şi flămânzia de unde au venit, se poate să li 
pară soba rece şi masa goală, dar nu s'ar întoarce inapoi. 


5 Decembre. 


Deschiderea Congresului agronomilor, Se comentează cele 
câteva minute de convorbire ale Regelui cu Vintilă Brâ- 
tianu. 

6 Decembre. 


Dragu, cu ceva din vechea lui energie, aduce în Cameră 
chestia socialiştilor arestaţi. I se opune textul constituţional, 
care permite arestarea, şi se loveşte articolul din regula- 
ment care pretinde verificarea imediată a motivelor de către 
Adunare. Arăt că nu e o nepotrivire şi cer, conform regula- 
mentului, imediata comunicare a dosarului. 

Multe interpelări. Guvernul a cedat în chestia doctorului 
Aroneanu. Se va face o nouă anchetă. Dr. Lupu se duce 
acolo, 

Discuţia asupra regulamentului se deschide. Takiştii, carı 

cer roluri în guvernarea ţării şi cărora li sa dat azi o 
nouă lovitură, aducându-se, înainte de venirea lui Titu- 
lescu, un program complect de reforme financiare, se a- 
gită, cercând a face dificultăți. Arăt că zăbava mar veni 
din cauza noastră. Se desemnează o opoziţie. takistă şi 
boierească, reprezintată de Grigore Filipescu, care îşi face 
prima intervenţie parlamentara, C. Sturdza şi generalul 
Cantacuzino. Generalul atacă risipa cu misiunea prințului 
Carol, Filipescu cere să se poată discuta interview-ul 
acestuia, etc. 


E 3 


Intrunirea delegaților opoziţiei naţionale. Se reduce dis- 
cuția la Mesagiu, afară de Senat, la declaraţii scrise. 


7 Decembre. 


La Cameră, Cuza aprobat de liberali şi secundat de Ze- 
lea Codreanu discută regulamentul. Se provoacă un mare 
scandal. La intervenţia mea vorbeşte de legăturile mele cu 
Blank, Zelea precizând că Banca mi-a platit „Istoria Româ- 
nilor“. Arăt că mam luat un ban pe o carte pe care Guver- 
nul ma ştiut s'o tipărească la vremea ei şi cetesc lista libe- 
ralilor din Consiliul de administraţie al lui Blank. Take lo- 
nescu explică negocierile lui cu Englezii pentru Căile Ferate. 
Atmosfera este excesiv de duşmană liberalilor, cari se re- 
trag in corpore fără explicaţii. 


8 Decembre. 


Groaznic atentat la Senat. Episcopul Radu e uçis. Episco- 

pul Ciorogariu are o mână zdrobită. Grecianu va avea 
mâna paralizată, dacă nu se declară o infecţie la plămâni. 
Preşedintele Coandă e destul de greu rănit. O maşină in- 
fernală a fost introdusă pe la spatele tribunei preziden- 
tiale. 

La Cameră, Zamfirescu găseşte cuvinte răsunătoare. Mâr- 
zescu vorbeşte în tonul poliţist al partidului său. Dragu se 
umileşte din nou. Cuza ne arată pe noi ca vinovaţi. Nu 
mă pot opri de a aminti că „libertăţile publice sunt princi- 
palul scut al ordinii într'un Stat constituţional“. Şi Inculeţ 
atinge vinovăția Guvernului, pentru ca îndată să se insinueze 
că Basarabeanul se pricepe la conspirație. Averescu a spus 
câteva cuvinte cu glasul întretăiat de emoție. Ridicarea ṣe- 
dinţei în semn de doliu s'a anunţat numai după o con- 
sfătuire secretă. 

In oraş puţină emoție. Un vânzător de ziare striga: 
„Au început să piară şoarecii“, 


9 Decembre, 


Podarilor cari aşterneau nisip pe trotoare, un ţăran li 
strigă: „şi în stradă, că boierul se poate ridica, dar ca- 
lul nul“. 

La Cameră obositoare discuţie a regulamentului, cu a- 
tacuri ale lui Cuza. 


* 


Basarabenii cer să se oprească un sistem de schimb al 
coroanelor care îmbogăţeşte numai pe speculanţii satelor. 


10 Decembre. 


„Neamul Românesc“ era să fie suspendat. E pus la cen- 

zură printr'o adresă obraznică, pentru „articole“ care ar 
fi aprobat crima de la Senat. Intreb guvernul, şi de pe 
Banca ministerială mi se promite „pumnul în gură“. in 
acest timp majoritatea urlă fără precedent. Culeg: „ocnaş“, 
„mojic“, „epileptic“; „am de ales între ocnă şi casa de 
nebuni“. Sunt acuzat formal că aş îi dorit moartea lui 
Goga. Cuza tace; liberalii fac pe sfinţii, indignaţi de mo- 
ravurile ambelor tabere. 

Sfârşitul şedinţei este consacrat discursului prin care Goga 
aminteşte pe Grecianu. La sfârşit întreb pe asociaţii miei 
politici dacă felul mieu de a fi nu-i jenează. 

Maniu şi ceilalți prieteni mă asigură loaial de contrariu. 
Ei iau măsuri pentru pentru a se solidariza formal şi public 
cu mine. 

11 Decembre. 


Se exploatează şi mai departe, în tot felul, nenorocirea 
de la Senat. Toate silinţile se fac pentru a răstrânge o- 
diul ei asupra mea, Aceasta mă împiedecă de a fi în rândul 
acelora cari îşi fac ultima datorie față de morţi. 


12 Decembre. 


Conferinţa lui Ehrlich la Institutul sud-est-european. Nis- 
tor nu-l vrea profesor la Cernăuţi pentru că ar fi trimes 
cândva pe Români la grapă şi sapă. 

Conferinţa e extrem de interesantă. 


Slujbă pentru ebiscopul Radu şi pentru Grecianu. Mi- 
tropolitul Primat ar fi vorbit foarte frumos, făcând lecţii 
aspre şi acelor cari se imbogăţesc pe spinarea ţării. Goga 

ar fi făcut fraze cu efect, iar Take Ionescu şi I. Grădişteanu 
politică. 
* 


Seara, Vaida, Bujor, Pop, Pelivan, Nistor, Popovici, E- 
mil Panaitescu şi încă un Basarabean vin să-şi arate indig- 
narea pentru insultele ce am suferit şi, recunoscând partea 
ce am putut avea la întruchiparea stărilor de acum, să-mi 
ceara sa rămân la locul de conducere. 

Se vor face şi declaraţii formale în Cameră şi Senat. 


12-13 Decembre. 


Popovici ceteşte la Cameră o declaraţie pentru libertă- 
tile publice, în care se vorbeşte şi de injuriile ce mi s'au 
aruncat. E lăsat să se rostească în speranţa că astfel rela- 
tiile dintre majoritate şi minoritate se vor restabili. 

Indata însă intervenţia lui Berlescu, care propune o mo- 
țiune de încredere în Argetoianu, deslănţuiește vacarmul. 
Oanea vorbeşte de afacerea prinţului englez şi de repu- 
blica şi i se raspunde că el a vrut să mituiască pe nu ştiu ce 
şet de gară. Scandalul reîncepe. Argetoianu nu poate vorbi. 

La aducerea moţiunii sunt 93 de voturi contra. Indată 
Lupu prezintă o altă moţiune, contra cenzurii, care, pusă 
la vot nominal, ni aduce aprobarea Saşilor şi a multor ta- 
kişti, între cari Cămărăşescu, care aminteşte că suprimarea 
cenzurii era pentru el, cândva, o condi.ie pentru a lucra în Mi- 
nisteriul Vaida. Zamfirescu îi aminteşte moartea prietenului 
lui, Grecianu, ca o mustrare. Cămăraşescu se explică În a- 
plausele noastre. Cu toate sforţările, votul făţiş de 105 gla- 
suri contra cenzurii faţă de 127 şi 10 abţineri. Cămără- 
şescu vorbeşte de la tribună de „majoritatea de şapte gla- 
suri“. Liberalii, cari voiau să se eschiveze, revin pentru 

a spune că măsurile represive nu pot veni decât pe cale 
legală. 

Inchizând şedinţa, preotul Imbroane insultă opoziţia, spu- 
nând că „pentru astăzi ni e destul“. 

Se vorbeşte de un Guvern de generali. 


* 


Cenzura îmi suprimă orica aluzie la guvern. Redactorul 
mieu e chemat la judecătorul de instrucţie şi ameninţat 
pentru că „face anarhie“ la o foaie „ignobila“. 


14 Decembre. 


Linişte la Cameră. Doi deputaţi, Bălan şi Petre Popescu, 
arată că au fost chemaţi la judecătorul de instrucţie ca unii 
cari ar fi anunţat un atentat, de acum în câteva zile, contra 
ministrului de Interne. Denunţătorul apare: e preotul To- 
mescu din Vâlcea, vestit pentru nişte purtări scandaloase pe 
timpul războiului. 

Se reia regulamentul, şi asupra imunităţii în vacanţă se 
porneşte o vie discuţie. Maniu vorbeşte înălţător. Mulţi din 
majoritate demonstrează pentru părerile noastre. Textul de- 
pus în legătură cu Constituţia rămâne a se stabili Joi. 

I. Atanasiu, atacând pe Popovici ca începător al siste- 
mului navetelor, primeşte un strălucit răspuns al acestuia. 

La ieşire Zelea Codreanu injură pe Lupu şi vrea să-l a- 
tace. 


O cocoană, într'o franţuzească specială, mă amenință 
cu soarta pe care Charlotte Corday i-a făcut-o lui Marat. 

Discuţie în Cameră cu privire la navete şi la greutaţile. 
Căilor Ferate. Atmosferă relativ cuviincioasă. 


Generalul Cantacuzino crede că la Curte se hranesc pla- 
nuri germanoiile. 


17 Decembre. 


Şedinţa odioasa la Camera, unde a venit şi Averescu. 
Scopul ce se urmareşte e aruncarea unei „bombe“ contra 
opoziţiei. După un discurs al lui Lupu în chestia navetelor, 
generalul Văleanu aduce un raport al lui Cosmovici de ia 
Căile Ferate contra lui Oanea, care ar fi vrut sa-l câştige 
pentru o furnitură a unei firme vieneze. Oanea, în mijlo- 
cul vuietului, acuză de necinste pe Cosmovici. 

Take Ionescu aplauda ostentativ. Ai lui nu-l urmeaza 
însă. 


In lupta grea ce se duce încă de ieri pentru a se asigura 
în vacanţă parlamentarii contra arestarilor ilegale, majorita- 
tea refuză sa primească orice garanţie. Maniu a încercat în 
zădar să-i convingă printr'o foarte frumoasă cuvântare. 


17 Decembre. 


Cuza ia o întreagă şedinţă pentru obişnuitele lui atacuri. 
In chestia apărării deputaţilor în vacanţă vorbeşte şi Maniu. 
Raportorul, Berlescu, e de un reacţionarism inegalabil. Ca 

T 

să nu se ajungă la un vot defavorabil, Zamiirescu, îndemnat 
de banca ministerială, suspendă brusc şedinţa. 
Lui Madgearu preşedintele a făcut greşala de a-i spune 
că-l „rapede'“ de la tribună. 
18 Decembre. 


Amendamentul nostru pentru apărarea deputaţilor în va- 
canţă e raspins, dar avem 108 voturi pentru politica noas- 
tră de legalitate şi umanitate; de cealaltă parte toate mij- 
loacele de presiune au câştigat numai 133 glasuri. Take 
Ionescu a vorbit numai din datorie; ai lui au votat pentru 
noi, 

19 Decembre. 


In forma obişnuită a oficialității, Regele mă felicită de 
ziua mea; Regina prin telefon. 


Condamnaţij socialişti, duşi la Jilava, în loc sa fie tre- 
cuți la Văcareşti, fac greva foamei. Take Ionescu nu îndrăz- 
neşte a-i scoate de supt autoritatea militară. Şi Regele ju- 
decă tot aşa. 


Intre cei închişi este şi Jumanca. 
20 Decembre. 


Intro expunere nemăsurat de lungă, Madgearu ataca 
„Politica“ de la Căile Ferate. 


* 


Vaida a prânzit cu Marghiloman, care caută o apropiere. 
El cere a fi autorizat sa meargă la Rege, pentru schim- 

barea situaţiei. Se plânge că „sunt supărat“ pe el. Spun 
lui Vaida că omul are o întreagă socoteală, care trebuie 
lămurita şi îndreptată public. 

21 Decembre. 


Interpelare puternică a lui Mârzescu contra concesionarii 
Atelierelor Căilor Ferate. Take Ionescu întrerupe extraordi- 
nar de enervat. El destainuieşte că Dimitrie Sturdza isca- 
lise un act de concesionare a petrolului. 


22 Decembre. 


Văleanu se apăra violent de învinuirile ce i s'au adus, 
vorbind de moştenirea ce va lasa. Take Ionescu şi Averescu 
întrerup cu pasiune. Mârzescu ripostează, semnalând „cris- 

jiile““ omului care trebuie înlaturat din viaţa publica. 

Liberalii au acum cincisprezece deputaţi, plus doi Basara- 
beni şi un Ardelean de pripas. 

23 Decembre. 


Averescu explică legăturile lui cu socialiştii: indiferența 
acestora faţă de dinastie i-a permis să facă o „acţiune“ îni- 
preună cu dânşii. Şi partizanii sai sunt scandalizaţi. Vaida 
a intervenit pentru a-i aminti conversații neplăcute cu pri- 
vire la dinastie. 

Lupta cu Mârzescu a urmat, pătimaş. 

S'a întrat în discuţia bilului de indemnitate budgetară, 
desvăluindu-se haosul din budgetul provizoriu, cu nesfâr- 
şite funcții ridicule. 

Cum ministrul de Interne declară deputatului Balan ca 
nu-i răspunde şi deci să se adreseze gazetelor, Mihalache 
anunţă că ne vom adresă pentru afacerile de la Interne 
direct primului ministru. 

Vorbind cu dr. Anghelescu despre atitudinea lui Jon Bră- 
tianu în neutralitate, el arată că, în August 1914, la o a- 
dunare în casa lui Costinescu, s'a hotărât că vom merge 
cu Aliaţii: negocierile cu Rusia au şi început. Morţun ar îi 
fost pus numai „să joace un rol“. 


24 Decembre 


Ardeleanul Lazar vorbeşte impresionant la budget. Ha- 
lippa, bolnav, spune sincer şi duios patimile Basarabiei. La 
acuzaţia că s'au furat milioanele ruseşti de la Chişinău, In- 
culeţ, şi el suferind, pune întrebarea cu ce drept ne ames- 
tecăm în gospodaria unui Stat pe care nu noi l-am creat. 
Enorm tumult întrerupt de tânguirea lui Halippa, la tri- 
buna: „dar pe mine mă dor picioarele,“ 


* 


Lupu a fost la Rege, care i-a spus ca recunoaşte slăbiciu- 
nea Guvernului, dar noi n'avem cadre, liberalii nau popu- 
laritate, Maniu e moale, Vaida e violent. De mine evită a 
vorbi. 

25 Decembre. 


Hpriga interpelare a d-rului Lupu în chestia cenzurii şi 
a luj Aroneanu, a cărui ucidere e aprobată din majoritate. 
Cetirea unui pasagiu suprimat din ziarul mieu face pe Goga 
se exclame „obrăznicie“. I se dă răspunsul cuvenit. 


* 


Take lonescu s'a facut interpelat în chestia trimeterii tru- 
pelor româneşti în Armenia, ca să spuie că e vorba nu- 

mai de o participare proporțională, care ne-ar îndatori doar 
la un contingent de vre-o 700 de soldaţi. 


* 


Mihalache crede că în adevăr se impune încercarea unei 
coaliţii de guvern, dar, fără liberali, ea ar fi în dauna 
noastra. 

26 Decembre. 


Facultatea de Litere din Bucureşti se opune la crearea 
Şcolilor din Paris şi Roma. 
27 Decembre. 


La Cameră, cetesc declaraţia opoziţiei naţionale. E ascul- 
tată cu multă atenţie. Declaraţia liberalilor, aceiaşi ca la Se- 
nat, se pierde. 

Apoi Dragu revine la legăturile celor trei şefi ai partidu- 
lui de la Guvern cu socialiştii, pomenind şi pe prinţul en- 
glez şi republică. Socialiştilor li s'a oferit concursul invalizi- 
lor, li s'a afirmat nevoia revoluţiei şi li s'a anunţat că două 
regimente din Capitală au şi început. 

In culoare, pe când Cuza, cald susţinut de liberali, a- 
tacă pe Take lonescu, socialistul Grigorovici spune cele 
ce urmează: el a fost însuşi în casă la Negulescu unde A- 
“verescu a făcut o lungă expunere cu caracter de conferinţă, 
din care reieşia necesitatea unei revoluţii. Moscovici a fost 
pentru regalitate. Grigorovici fixează rolul fiecăruia din vor- 
bitori. Spune că el a ieşit scârbit de exemplul care se dă cla- 
selor de jos. 

pă 


Am mâne audiența la Rege. Maniu şi Vaida mă roagă să 

pun în lumina avantagiile venirii unui Guvern al Federaţiei 
singur. 
28 Decembre. 


La Regele. 

li Comunic declaraţiile lui Grigorovici. Ştia totul. Râde 
de figura de revoluţionar a lui Văleanu. Recunoaşte greşala 
ce s'a făcut în Mart. Caută un mijloc ca să „scape“ de acest 
Ministeriu, în care este numai un om de ispravă, care a 
lucrat bine în străinătate şi pe care-l doreşte în ţară, autori- 
zându-ma să i-o spun: Titulescu. Lui Averescu îi recunoaşte 
sârguinţa în căpătarea de cunoştinţi speciale, dar concepţia, 
aceia îi lipseşte. Vorbeşte de buna organizaţie liberală, 
dar liberalilor nu li-a venit vremea, şi de organizaţia tă- 
ranească, în care ne cuprinde şi pe noi, naționaliștii. Sunt 
singurele care există. Vrea un Ministeriu de conlucrare al 
oamenilor cari sunt capabili de aceasta. — Dar dacă libe- 
ralii refuză? — N'a pierdut nădejdea în ce priveşte anume 
elemente dintre dânşii. I se pare că elementul determi- 
nant nu poate fi decât de aici din Regat. Ceilalţi, deprinşi 
cu politica negativă, au a se deprinde cu cea pozitivă. 
Ii vorbesc de Ştirbei, arătându-i calităţile. Rămâne pe gân- 
duri. Adaug că eu îl înţeleg ca preşedinte al Consiliului. 

Regele preţuieşte pe Mihalache, onest, muncitor, modest 
şi foarte stăruitor, ca ţăranul. Intre ai lui sunt de aceia cari 
merg prea departe. Dacă Mihalache ar împărtăşi părerile lor, 
staruinţa lui ar fi un rău. Expediția armenească a lui Take 
Ionescu nu se va face. 

Pare rece faţă de Inţelegere. Cu Sovietele ar face pa- 
cea, dacă mar fi scrupulele lui Take Ionescu, care se teme 
de eventualul lor reprezentant în Bucureşti. Apără pe re- 
gele Constantin: la predarea forturilor, generalul grec a 
poftit pe Sarrail să ocupe fortul Ruppel. Acesta n'a vrut. 

Când Regele a voit să-l decoreze pe Sarrail, guvernul 
francez l-a arătat ca suspect. 

Vorbeşte de călătoria prinţului în laponia, de surpriza 
delicată a traducerii cărţii Reginei, „Țara Mea“, în limba 
iaponeză, cu prea frumoase vederi, de cărţile scrise de către 
laponezi în englezeşte pentru a invedera existenţa unei 
Asii orientale cu cultură proprie, trecută din India prin 
China şi laponia, şi pentru a cere ca aceste ţeri să, aparţie 
locuitorilor lor. Işi exprimă bucuria pentru legătura pe care 
o contractează fiul şi fiica sa: cele două căsătorii sunt 
pentru dânsul „o rază de soare“. 

In materie de ofiţeri pensionaţi, el spune că Aslan avea 
calităţi, că pe Georgescu l-a trimes la Roma, ca să nu-i dea 
o comandă, că Bălescu era prea acru pentru a putea 
lucra cu alţii. 

E de þărere că Ehrlich de la Cernăuţi trebuie reluat în 
învăţământ, părăsindu-se prejudecățile. A fost pentru un 
sub-secretariat al minorităţilor, ca să se dea o direcţie uni- 
tară afacerilor care le privesc. Obiectându-i că nu este încă 
omul, el recunoaște. Laudă pe un Ardelean de la Casaţie, 
Nedici. 

Işi dă samă de situaţia dezastroasă a finanţelor. Re- 
levează că nu se culeg impozitele în Ardeal. Vede gre- 
şala că s'a întrodus sistemul nostru de percepţie, care e 
inferior. „Unificarea a fost pripită şi proastă.“ A intervenit 
de repeţite ori, dar oamenii nu mişcă. 

Foaia mea o ceteşte. A desaprobat cenzurarea ei, de 
altfel fără efect. Intre Negulescu şi Trancu preferă dorinţa 
de muncă a acestuia din urmă. 


1921 
Data 


2 Ianuar. 


Sosire la Paris. Aflu lucruri îngrozitoare. Zece mii de Ro- 
mâni trăiesc pe sama Statului. Câte 1.000 lei pe lună se 
dau numai la studenţi. Cutare funcționar costă 30.000 lunar. 
Toţi profesorii francezi pe cari-i vizitez, Bemont, Roques, 
Croiset, Havet, se interesează de bolşevici şi de căsătoriile 
greceşti. 

3 lanuar. 


Foile franceze aduc telegrame în acest sens. 
4 Ianuar. 


Ceremonie la Invalizi. Se dă un drapel românesc pentru 
sala Aliaților. Vorbeşte ministrul Ghica, frumos, măsurat, 
dar rece. li răspunde aprins generalul Maleterre, dându-ni 
sarcina de a apăra, împreună cu Polonia, Europa de bolşe- 
vici. Mult public românesc, desordonat ca de obiceiu. 


+ 


D. N. Ciotori a venit să se înţeleagă cu Titulescu. Se în- 
toarce la Londra pentru a negocia cu Crasin, reprezintantul 
Sovietelor. E! crede că, dacă nu facem pace, bolşevicii ne 
vor ataca. Partizanii lui Troţchi sunt opuşi curentului pa- 
cifist al lui Lenin. Titulescu ar îi scăpat ţara de urmările 

unor greşeli financiare ale lui Take Ionescu. In Februar el 
încheiase o convenţie de neutralitate cu Ruşii până în Au- 
gust. Take lonescu prin declaraţia sa că suntem în lupta 
cu dânşii o rupsese. Apoi a orânduit ca înţelegerea să se 
prelungească. Averescu i-a trimes instrucţii foarte cuminţi. 
Int'una, pe care Ciotori mi-o arată, Averescu spune ca 
Boyle n'are nicio misiune de la Ministeriu şi astfel ceia 
ce negociaza el cu Wrangel mare niciun efect. 

Take Ionescu ar fi spus lui Lloyd George că e gata a 
se bate alături cu Polonia contra bolşevicilor. Englezii 
s'ar fi speriat. 

5 lanuar. 


Incep conferinţile mele la College de France. 
7 lanuar. 


Deschiderea unui curs la Sorbona. 
La prânzul prezidat de Havet, acesta are cuvinte bune 
pentru ţară. 
9 lanuar. 


La Louis Leger. Acesta vorbeşte de legăturile sale cu fa- 
milia Haşdeu. Crede că Bulgarii sunt poporul „cel mai in- 
teligent'* (indreaptă apoi: „cel mai serios“) din Balcani. 
Recomanda înţelegerea și cu dânşii, nu numai cu Sârbii 
şi Cehoslovacii. 

* 


La Boyer, directorul şcolii limbilor orientale vii, era ata- 
şatul francez la Sofia, contele Fleury. Se pare că şi pe 
această cale Bulgarii îşi caută legături. 

Charles Victor Langlois, acum director la Archivele Naţio- 

nale, imi vorbeşte de legăturile lui cu Brătienii şi cu unul 
din fraţii Pherekyde. 
15 Ianuar. 


Lecţii la Hautes Etudes şi la Hautes Etudes Sociales. 
16 lanuar. 


Conferinţa la „Foyerul studentelor'“' despre literatura ro- 
mână. 
17 lanuar. 


Dejun la Langlois. Soţia lui este fiica chimistului Berthe- 
lot. Frumoasă atmosfera de veche familie burgheză. A avut 
în războiu patru fii aviatori: unul a căzut fără a se rani; a- 
jutor era fratele lui. Ginerele, un Belgian, biolog, observă 
paguba pentru omenire a pierderii rasei roşii, cu acuitatea 
ei de simţuri şi rezistenţa ei. Pot petrece două zile 
pe cal nemâncaţi. Cea mai mare parte din alimentaţia ome- 
nirii au dat-o ei şi Chinezii. Cartoful a creat puterea in- 
dustriala a Angliei. 

* 


După amiază, conferință la Cercul Curţii de Casaţie des~ 
pre „starea de spirit la noi“. Face observaţii colonelul La- 
mouche, amicul Bulgarilor. 

18 lanuar. 


Merg la Fontenay-aux-Roses, la familia Ferdinand Lot 
pentru alegerea localului Şcolii româneşti. 


21 lanuar. 


Comunicaţia la Institutul de Franţa despre Biserica Dom- 

neasca din Argeş şi influenţa franceză la noi în veacul 
al XIV-lea. Intervin Durrieu şi Diehl. 


22 Ianuar. 


Ultima lecţie la Hautes Etudes. Asistă şi Bemont. Duioase 
sentimente mă stăpânesc. 

Seara, masa la d-ra Dick May. Asistă Alfred Croi- 
set, un consul al Boliviei, care îmi vorbeşte de vechiul 
caracter conservativ spaniol al oraşelor de acolo, de năvala 
Germanilor la Valdivia. Prinţul Roland Bonaparte, între- 
rupt numai une ori de deputatul şi profesorul Barthélemy, 
vorbeşte despre Liga Naţiunilor, combătând-o violent. 


23 Ianuar. 


Prânz de plecare dat de ministrul României. Plec cu a- 
dânca părere de rău că am lăsat atâta lume bună. 


24 Ilanuar. 


Conferinţa la Strasbourg. Bună primire a rectorului Char- 
léty. Sunt aici douăzeci şi patru studenţi români. 


27 lanuar. 
Conferinţă la Turin înaintea studenţilor Politehnicului, între 
cari Români; unul a fost la Charlottenburg şi acum vrea să 
plece în America. 


29 Ianuar. 


Conferinţă la Milano. 

30 lanuar. 

Ceaiul la profesorul Volpi, cu elevi şi prieteni de-ai lui. 
2 Februar. 


Conferință la Roma, în salonul Asociației Presei, prezidat 
de Barzilai. 


4 Februar. 


După un drum lung şi greu prin singura parte dezor- 
ganizată a Europei până la bolşevici, ajung, la 3 noaptea, 
în București. 


5 Februar. 


Aflu de scrisoarea prin care Ion Brătianu declară că lu- 
crările Camerei nu-l îndeamnă a lua parte la activitatea 
ei, dar se crede legat de votul alegătorilor lui. Duca a reuşit 
prin enorme sforțări la Romanați, dar Vintilă Brătianu a 
căzut la Bucureşti. Regele a protestat când cineva i-a spus 
că liberalii nu sunt democrați şi a invocat umbra lui Xo- 
gălniceanu. Averescu ar fi spus că, orice s'ar face, tot ei vor 
îi succesorii. 

La Cameră şedinţa se subtilizează prin trimeterea la sec- 
ţiuni, unde se lucrează la legea electorală. 


6 Februar. 
Discuţie la Mitropolie cu privire la încoronarea Regelui. 


El cere ca şi ungerea şi încoronarea să se facă la Alba-Iulia. 
Se propusese pentru ungere biserica Mihai-Vodă din Bucu- 

reşti. Propun—şi se adoptă— să se ridice la Alba-Iulia din 
nou biserica lui Mihai Viteazul. 


* 


Discuţie la opoziţia unită. S'au făcut de Guvern oferte lui 
Bujor (prin Averescu însuşi) şi lui Madgearu (prin Cita Da- 
vila, care spune că generalul poate dispărea, dar parti- 
dul atârna de Argetoianu). Intenţia e de a ne desbina. 


* 


Cineva îmi spune că Nistor şi Şt. C. Pop, ca şi Inculeț, 
sunt gata a trece la liberali. 


7 Februar. 


La Camera Cuza-şi reia atacurile. 

Se prezintă, prin procuraţie (Valeanu în locul lui Arge- 
toianu), o lege care trimete toată populaţia la birourile de 
poliţie pentru trecerea în registre. O combate Xeni, luniau, 
Lazăr. De şi s'a votat cu bile contra amânării, se ajunge 
totuşi la acest rezultat. 


8 Februar. 
Şedinţă pierdută cu interpelări şcolare. 
% 


In comisia electorală se primesc cu atenţie observaţiile 
lui Maniu la proiectul guvernului. 

9 Februar. 


Cuza imi striga din nou că „sunt finanţat de Blank“ şi 
provoacă noi explicaţii ale mele. 


* 


S'au discutat condiţiile alegerii lui Duca. Trimeterea la 
Comisiunea de judecată a trecut cu o mare majoritate. 


10 Februar. 


Se cere a se lucra în secţiuni, făra a se deschide şedinţa 
publică, de doua ori pe săptămâna. Intervenţia mea nu 
împiedecă măsura, dar preşedintele e silit să admită în a- 
cele doua zile douazeci de minute pentru comunicațiile 
urgente. 

* 


Ţărăniştii voiau sa trimeată un „informator“ la Congre- 
sul țărănesc din Sofia. Am declarat că fac din aceasta un caz 
de ruptură. 


Generalul Popovici, fost comandant în Basarabia, cere 
să-mi vorbească pentru a-mi arăta că granițele sunt deschise 
prin lipsa de pază, la Est ca şi la Vest. Un memoriu pre- 
zintat Regelui şi trinsmis lui Averescu a fost adnotat cu 
glume contra „„pesimismului“. Vorbindu-i lui Răşcanu, el 
nu-şi aminteşte de un asemenea memoriu şi se oferă a veni 
la mine ca să-mi spuie adevărata situaţie. El ar vrea să 
nu ieie lumea de la lucru. 

Marţi, Mihalache a fost la Rege. I s'a spus că nicio asi- 
gurare de a veni la putere nu s'a dat liberalilor, al căror 
ceas ma venit. Regele recunoaşte că ultimele alegeri mau 
dat rezultate decisive. A dorit să afle cu ce rezultate am 
venii de la Paris. 

12 Februar. 


La Take Ionescu pentru lămuriri privitoare la Şcoala 
română din Franţa, contra căreia oficialii continuă a face 
intrigi. 

Take Ionescu e nemulţămit de situaţie. Nu demisionează, 
el şi Titulescu, pentru a nu provoca demisia Guvernului 
şi, deci, venirea liberalilor. Il sperie intervenţiile naive ale 
lui Averescu, în care vede şi el pe cineva care dibuieşte; 
„descoperirile“ lui, spuse pe un ton măreț, îl uimesc. E 
pentru o înţelegere care, puind neted chestiunile şi ajungând 
la o soluţie asupra lor, ar pregăti putinţa unei colaborări. 


14 Februar. 


La Regele. 

Mă întreabă de cele văzute în Franța. Pare a se mira 
de ce-i spun cu privire la perfecta ordine. li precizez amă- 
nunte. 

Trecând la chestia politică, el îşi dă samă de insuficiența 
miniştrilor săi: unul este „negativ“, altul „biet“. Ar dori o 
înţelegere. li dau iarăşi sfatul unui Consiliu de Coroană, 
în care şefii şi-ar exprima părerea, s'ar lua proces-verbal 
iscălii şi s'ar face un apel la dânşii. Regele râde: ar îi 
o scenă din „Reinecke Fuchs“ , dar, privind lucrul serios, el 
nu este împotrivă; însă odată spune că s'a convins de im- 
posibilitatea lui, odată iarăşi arată speranţe. Puindu-i în- 
trebarea dacă vrea situaţia actuală, care primejduieşte în- 

săşi ordinea de Stat, ori succesiunea liberalilor, el afirmă 
că nu intenţioneaza aceasta. Pe Ion Brătianu îl crede res- 
pectat în străinătate chiar de cei cari nu-l iubesc, ceia ce 
mar fi cazul cu Take Ionescu. Recunoaşte că, în relaţiile cu 
Apusenii, Bratianu nu a găsit forma acceptabilă. 

II preocupă Concordatul, şi i se pare absurdă întâmpinarea 
celor din Cernăuţi, cari voiesc a denega Bisericii romane 
dreptul de a-şi zice apostolică; citează titulatura Bisericii 
engleze. Aminteşte plângerile ce i sau făcut de episcopul 
Teutsch, la care ţine, şi de Schullerus cu privire la intru- 
siunile Statului în Biserica lor autonomă. Şi după consultarea 
cărţilor speciale recunoaşte că Suveranul nu are în părţile 
foastei monarhii austro-ungare drepturi episcopale; cei doi 
trimeşi ai Saşilor au cerut să se dea o garanţie constituţio- 
nală acestei Biserici a lor. Ungurii sunt absurzi, medievali: 
episcopul reformat a cerut chiar ca el să facă jurământul 
numai după ce Regele va jura şi el că va respecta anume 
privilegii ale reformaţilor unguri. Majlath, în schimb, va 
veni pentru jurământ. Regele doreşte ca la incoronare să fie 
de față, participând activ, toate confesiunile. 

In chestia agrară ar voi majorarea preţurilor. Consideră 
ca încă mai importantă chestia economică. In cea d'intâiu e 
un mijloc de a ţinea liniştiţi pe ţărani, în cea de-a doua în- 
suşi viitorul ţării. E absolut necesară o politică economică a 
României mai presus de partide, politică neexistentă încă. 
Proiectele lui Titulescu sunt binevenite — şi Regele se 
bucura că acesta sa supus dorinţii lui, comunicate prin 
mine, de a se intoarce —, dar nu i s'a răspuns până acum 
de nimeni cu privire la acest îndreptar invariabil al econo- 
miei noastre naţionale. 

Propaganda în străinătate o socoate ...—Ruşinoasă, zic eu. 
— Nu ruşinoasă, fiindcă e vorba de Români, dar tristă. Din 
lucrurile mici iese rezultatele mari. Sârbii lui Vesnici, Bul- 

garii au priceput-o; noi nu. Cunoaşte cartea despre arta bul- 
gară a lui Filov. De ce totdeauna noi la urmă? Statul ma 
cheltuit, particularii iar nu. Cei ce sunt în treacăt la Paris 
mau niciun simţ pentru aceasta. 

li vorbesc de îngrijorările generalului Popovici cu privire 
la situaţia de la hotare. Regele crede că nu e o primejdie 
bolşevică; întreprinderea de aventură a unor capete aprinse 
poate fi tăiata net. Sa înmulţit numarul soldaţilor, şi este 
şi o rezervă în Moldova. Generalii nu sunt răi; bolşevicii 
contează mai mult pe propagandă. 

Aduc înainte ideia graţierii, cu prilejul nunţilor, a socialiş- 
tilor. Regele recunoaşte ca judecarea lor s'a făcut neregulat; 
doreşte totuşi să nu se compromita prestigiul Curţilor Mar- 
țiale; se teme că socialiştii graţiaţi ar întari comunismul (îi 
propun să încerc o declaraţie a lor; graţiarea mar înlatura 
scoaterea din viaţa politică). S'ar putea o amnistie. Regele 
recunoaşte că, de vreme ce nu s'a lucrat energic în chestia 
trădatorilor — pentru inteligenţa şi cultura lui Stere a- 
rată consideraţie —, ea se impune. N'ar putea atinge 
pe militari: faţa de ei şi aşa s'a mers prea departe. 

Vorbesc de încoronare. Regele nu admite să se separe 
încoronarea de ungere, acte ale aceleiaşi ceremonii: Alba- 
Iulia a intrat în conştiinţa populară. E pentru biserica lui 
Mihai Viteazul. Când îi spun că încoronarea supt cerul 
liber ar fi prea „ţerănească“, el obiectează că „ţeranul 
mar consimţi să faca nunta aiurea decât în biserică". 

Vorbind de Biserica unită, el a avut un moment foarte 
elocvent, amintind că şi această Biserică, alături de cealaltă, 
a luptat pentru câştigarea drepturilor naţionale. 

Pomenesc cartea pe care o pregătesc eu pentru „nunțile 
greceşti“. Găseşte ideia bună. Aduce vorba de serbările pen- 
tru Tudor Vladimirescu. Le crede bine venite. Suterinţile 
de la Greci trebuie însă uitate ușor. I-a spus Diadohului 

despre dânsele, şi acesta i-a răspuns că e vorba de Fana- 
rioţi, cari nu sunt simpatizaţi de Greci. 

Arăt că aş dori să se tipărească de catre Statul grecesc 
„Istoria Imperiului Otoman“ a mea, tradusă de Sp. Lam- 
pros şi adăugită de dânsul. 

Mihalache sa îndărătnicit să trimeată o telegramă Con- 
gresului de la Sotia al partidului țărănesc de acolo. Regele, 
ca şi mine, e de părere că nu se poate altă Internaţională 
decât cea socialistă. A văzut pe Stamboliischi, care i s'a 
părut sincer; cât despre Bulgari, în genere, ei pastrează 
opinia că ei urmăresc supt mască scopurile lor. 


Un faran din judeţul Constanţa îmi arată în scris că pe 
la ei generalul Averescu şi-a perdut încrederea, dar nu în 
folosul nostru. Sătenii cred că toţi fura şi că ar îi mai buni 
liberalii, pentru că ei sunt bogaţi şi satui. 


După cererea formala a lui Mihalache, partidul naţional 
ardelean a cerut o săptămână pentru a răspunde în ches- 
tia fuziunii. Acelaşi lucru s'a pretins şi lui Nistor. Pe acesta 
l-am văzut la Academie, Vineri. A evitat o discuţie pe 
tema politică. 

Astăzi Mihalache e la Iaşi, unde apăra candidatura ţără- 
nistă, susținută şi de naționaliști, a profesorului Costachescn. 

Unele ziare cred că la Soroca a reuşit Stere. Ce situaţie 
îmi creiaza mie acest fapt, vroit de toţi ţărăniştii basara- 
„beni! 

Seara, la popota franceza cu dr. Cantacuzino pentru a 
serbatori decorarea lui Le Theo. 


* 
Stere a fost ales cu o majoritate zdrobitoare la Soroca 
15 Februar. 
Continua vacanţa Camerei. 
* 

Candidatul liberal (de formă?) era un localnic obscur; 
cel conservator, Pascal Toncescu. Ministrul Basarabiei co- 
labora cu deputații ţărănişti pentru a-l scoate pe Stere. N'ar 
fi imposibil ca Argetoianu să fi întrebuințat acest mijloc pen- 


tru a-l împinge din Ministeriu pe Take lonescu. Qui vivra, 
verra. 


16 Februar. 
Se contestă partea luată de ministrul de Interne la ale- 
gerea lui Stere. Recomand lui Zamfirescu să împiedece o 


discuţie pasionată în jurul validării pentru a nu creşte 
situaţia alesului, care atâta aşteaptă. 


Camera, ieşind din vacanţă, nu lucrează. 

17 Februar. 


Prin surprindere se aduce subsecretariatul minorităţilor, 
cu toate că Saşilor li s'a făgăduit că se va amâna; la pro- 
testările opoziţiei el e prefăcut într'un oficiu bun pentru 
orice, pentru propagandă ori pentru... technică. Astfel o 
expunere de motive cu un scop anumit se găseşte în frun- 
tea unui proiect fără scop. Reiau cuvântul ca să arăt că nu 
putem să admitem idei moştenite din vechea Ungarie, pen- 
tru că situaţia naționalităților nu mai este la noi ceia ce 
era acolo. După alte intervenţii, un majoritar, Ghilezan, 
cere ca proiectul să fie luaţ în cercetare afară din Camera. 
Deputaţii pleacă pentru a nu fi siliți să voteze. 

In aceiaşi şedinţă un proiect al lui Văleanu rămâne pen- 
a doua oară nevotat. 


* 


La audiţia muzicală de la Palat. Se cântă şi lieduri 
nemţeşti, de o Germană care indispune pe generalul Pe- 
tain şi pe mulţi alţii. Spun Reginei, care mă chemase lângă 
dânsa, că, oricum, „Kultur“ pentru „Kultur“, prefer liedul 
ordonanţelor lui Mackensen. 

O vorbă frumoasă a principesei Elisabeta. [i spun că-i va 
fi dureros să se despartă de ţară, şi deci să se încunjure cât 
mai mult de amintirile ei. Ea spune liniştit: „nu am nevoie 
de aceasta“. 

Intre asistenţi, C. C. Arion, ţinut la o parte. 


Takiştii contează pe o luptă a mea contra lui Stere şi Gu- 
vernul speră că astfel se va rupe Federaţia. 

18 Februar. 


La Academie mi-a trebuit osteneală ca membrii să se con- 
vinga că trebuie facut ceva pentru îndoita nuntă din Fami- 
lia regală. 


Grigore Filipescu vine dimineaţa la mine. Imi spune că, 
la laşi, văzând pe Stere, acesta i-a spus că trebuie să fie 
cineva nebun ca să se gândească la înfrângerea Centralilor 
şi ca acei cari au susţinut lupta contra lor merităm să fim 
spânzurați. 

19 Februar. 


Aseara, Mihalache a fost la Averescu, chemat de acesta. 
Generalul i-a mărturisit că vede prea răpedea slabire a 
partidului său şi întărirea liberalilor. A încercat fuziunea 
cu takiştii, şi ma izbutit. Acum o oferă ţarăniştilor. Mi- 
halache a răspuns că el speră că evenimentele îi vor fi 


dat alte păreri despre situaţie. 
* 


La Cameră continuă discuţia cu privire la legea sub- 
secretariatului minorităţilor. Cămărăşescu o atacă. De aici 
ridicarea averescanilor contra acestuia. Se trece, după scene 
violente, fără nicio grijă de decor, din partea Băncii minis- 
teriale şi a Prezidiului, la votarea pe articole. Stingerea 
luminii electrice aduce amânarea votării. 


Se spune că Argetoianu cere hotărât desfacerea de Take 
Ionescu. 


MEMORII 121 
20 Februar. 


Amândoua legile ministrului de Interne trec. Cu acest 
prilej mi s'a spus că am cheltuit degeaba banii ţării la Paris. 
Am răspuns cum am putut. Intr'adevăr, nu mai şiie cineva 
cum să se poarte într'un asemenea mediu politic. 


22 Februar. 


Halippa îmi cere discret reluarea relaţiilor cu Stere. li spun 
ca, la întoarcerea din Bucureşti, daca aş fi fost şetul guver- 
nului, l-aş fi trimes la Curtea Marţială, iar, dacă aş fi fost 
judecator, l-aş fi osândit la moarte. Insa respect votul ale- 
gătorilor basarabeni şi nu vreau să dau alesului succesul u- 
nei întăriri zgomotoase. Relaţii politice însă cu dânsul — 
niciodată! 


* 


Se discută, cu prilejul unei interpelari, activitatea lui Toma 
Ionescu la Liga Naţiunilor. Acesta lămureşte îndelung, sim- 
patic, chestia. Take Ionescu vorbeşte frumos, cu generozi- 
tate, pe când Cuza aduce pasiunile liberalilor, şi e aplaudat 
de dânşii. 


* 


Spun lui Maniu că în Camera sunt oameni cari mau o 
parere şi vorbesc, oameni cari au o parere şi nu vorbesc 
şi oameni xcari mau o părere şi nu vorbesc. Adecă Cuza, eu 
Maniu şi liberalii. 

Un deputat liberal asigura, mi se spune, că în trei să- 
ptămâni Camera va îi disolvată. 


%* 
Grecii au fost rău bătuţi în Asia Mică, 


23 Februar. 


La principele Nicolae al Greciei, care îmi aduce o scrisoare 
de la d-na Ana Lampros despre editarea traducerii 
greceşti a „Istoriei Imperiului Otoman“. 

Un om de cel mult patruzeci de ani, de cea mai plăcută 
conversaţie. Laudă pe Lampros sub toate raporturile. E 
preşedintele Societăţii pentru publicarea ineditelor lui: „Ca 
diletant...“ Dar se însărcinează însuşi cu „Portretele Impă- 
raţilor bizantini“. Doreşte o reală şi durabilă apropiere: 
schimb de profesori, de studenţi, de cărţi. 


* 


Cer la Academie să se facă o recepție acestui prieten al 
culturii care e prințul Nicolae al Greciei. Chestia se va dis- 


cuta mâne. 
24 Februar. 


La Camera se aduce chestia refuzului de a veni, printr'o 
scrisoare jignitoare, a lui Ion Brătianu. Preşedintele îl a- 
taca violent, împreună cu tot liberalismul lui. Solemn vor- 
beşte, dupa dânsul, Banu. La apelul spre unire al preşe- 
dintelui răspund, arătând convingerea mea personală că 
un singur partid nu poate guverna ţara. Arăt originea rău- 
lui de astăzi: partidismul exclusiv. Atacul priveşte şi pe 

Averescu, cu propunerile lui de „fuziune“ către Mihalache 
şi cu discursul lui de aceară la majoritaţi, că nu vrea co- 
laborarea simpla. Totuşi majorităţile aplauda furtunos. Mi- 
halache, în chestie personală, se răfuieşte violent cu libe- 
ralii, cari îl acuzaseră de... conrupție electorala. Mârzescu 
îngaimă câteva cuvinte slabe la tribună. 

S'a făcut jocul liberalilor, spune cineva: au cu ce se 
plânge la Curte. Răspund că s'a adus în schimb cea d'intâiu 
atingere prejudecăţii de inviolabilitate a lui Brătianu. 

Recomand să fie validat Duca, pentru a se vedea ca ni- 
mic din el nu sperie pe nimeni. 


Aduc princesei Elisabeta daruri: cartea „Români şi Greci“, 
un vechiu dicţionariu greco-ruso-francez din 1811 şi o 
medalie. Imi spune sa vin la Atena numai când voiu şti-o 
că. este acolo. 


* 


Seara, concertul, Filarmonicei la Ateneu. Preşedintele e 
Marghiloman. Wagner şi Strauss, dar la capăt Ceaicovschi, 
cu splendida lui solemnitate tonitruantă, din care strigă ac- 
cente de Marsilieză şi domină „Boje Țaria hrani“. In loja 
regală e şi soţia prinţului Nicolae, Mare Ducesă rusă. Re- 
gele e deosebit de bucuros. 


* 


Asistă şi Brătianu: apariţie regală în blana lui maiestoasă, 
el gustă plăcerea de a simţi murmurul de curiozitate al 
Adunării. 

Mi s'a spus ca Averescu s'ar fi înţeles cu Duca pentru 
o serie de succesiuni reciproce. 


25 Februar. 


Grigore Filipescu la mine. E gata să ajute schimbarea, 
Ar trebui la preţul moșiilor expropriate un adaos de 7000, 
dar el admite că nu se poate menținea cifra de două mi- 
lioane de hectare ne varietur; în caz de disolvare, să se 
sprijine unele candidaturi ale amicilor săi. 

Imi arată o scrisoare a lui Ghica de la Paris care, în 
1912, prezicea lichidarea politică, din lipsă de oameni po- 
litici, a Austro-Ungariei. 


26 Februar. 


Reprezentaţie la teatru: partea cea mai grosolană din 
„As you like it“, cu lătrături de câni, o declamaţie seacă, 
absolut revoluţionară, din „Rasvan şi Vidra“ a lui Hasdeu, 
danţuri ruseşti moderne, cu picioarele goale (unul din băr- 
baţi le are goale aproape până la stinghii) și o splendidă 
scenă din „Haida“. 

Federaţiei i s'a dat al treilea rând de loji. 


* 


Aseară, Averescu a smuls majoritäților autorizația exclu- 
sivă de a trata cu oricine şi când va fi nevoie. 


x 


Asiduitaţi liberale la teatru în jurul lui Maniu. 


MEMORII 125 


27 Februar. 


Nunta Princesei Elisabeta la Mitropolie. Totul se petrece 
în buna rânduiala. O scenă emoţionantă. Regele are lacrimi 
în ochi, generalul Răşcanu plânge. Cuvântarea Primatului e 
simplă, dar mişcatoare. Mulţime enormă. 

Seara, recepţia e rece. Apariţia pe estradă a Familiei 
regale prea teatrala. Musica se aude surd. 

Şi-au dat întâlnire toţi germanoiiii. Era şi Grigore Can- 
tacuzino. La amiazi miniştrii Germaniei şi Bulgariei ar îi 
fost mai aproape de Rege decât ai Aliaților. 


28 Februar. 


Discuţie la Cameră în chestia plăţii monedelor străine. 
Titulescu ar fi dispus să lucreze printr'un sistem de impo- 
zite asupra câştigurilor imorale. 


1-iu Mart. 


Recepție la Academie a prințului Nicolae al Greciei. Ros- 
teşte o frumoasa cuvântare, într'o limbă franceză impecabilă. 
Comunicarea lui Babeș şi a mea par a-l obosi. 

Sapieha vine mai târziu. E măgulit de legătura, pe care 
i-o destopăr, cu Ştefan-cel-Mare. Vorbeşte călduros de iu- 
birea sa pentru poporul nostru. 

Seara, banchet la Ministeriul de Externe. Discursul lui 
Sapieha e mai vioiu şi mai fin decât al lui Take Ionescu. 
Se pomeneşte adesea de... pace. 


x 


Duca e validat. 83 voturi contra. 

Cazul Stere la Cameră. Unii vreau amânare. Se răspinge 
dupa cererea mea de a nu se ţinea necontenit de programul 
„numere senrsaţionale...“ Generalul Cantacuzino vorbeşte 
fără a atinge chestia. Ne sileşte la declaraţii. V. Kogălni- 
ceanu are din nou o atitudine sepațată. Basarabenii de- 
clară ca Stere e eroul lor. La sfârşit li spun că strămuta- 
rea chestiei de pe terenul regulamentului pe cel polilic poate 
aduce o ruptura între noi. Par informaţi. 

4 Mart. 


Basarabenii, Lupu, mulţi ţărănişti manifesta pentru Stere. 
Berlescu vorbeşte bine în numele ma:orilăţii, după ce Bogos, 
din Basarabia, stârnise cele mai turbulente scene, vorbind 
contra lui Stere. 

Acesta vorbeşte cu o înfumurare fara pareche, prezin- 
tând politica sa fără defect (afara de un „mic amănunt“) 
şi pe sine ca factor esenţial al conştiinţei naţionale. E insu- 
portabilă situaţia mea, şi trebuie să intervin de mai mulie 
ori. Propun la urmă să se continue şi isprăvească discuţia 
azi. In urlete cumplite, Basarabenii, ajutaţi de Lupu, protesta. 
Scriu lui Maniu că sunt silit a mă retrage din Federație şi 
Opoziția Unită. Ai miei ma aproba în toate. 


5 Mart. 


Marea reprezentaţie a lui Stere continua, după ce ridic 
observaţia că Bălcescu, a cărui politică față de Unguri o 
aducea ca argument, n'a trădat ţara lui pentru ca să ajute 
pe duşmani. Toate artificiile sunt utilizate nu numai pentru 
a scuză o crimă de Stat, dar pentru a prezinta pe vinovat 
ca pe începătorul tuturor lucrurilor de samă din ţară. Basa- 
rabenii şi socialiştii continuă să aplaude furios, susținuți de 
Lupu şi de V. Sasu. La urmă Lucaciu şi medicul macedo- 

nean Papagoga vorbesc în numele majorităţii. Camera se 
descomplectează. 

In tribune, Pătrăşcanu şi toată banda nemţofilă aprobă 
când Stere se prezintă ca unul care ar putea fi şet de Stat, 
ca şi Pilsudzki şi Lenin, tovarăşi de Siberia. Când din ma- 
joritate i se strigă: „Preşedinte de Republică“, o isterică din 
lojă spune destul de tare: „Şi de ce nu?“. 

După stăruinţile lui Maniu scot din ziar scrisoarea către 
dânsul. 


6 Mart. 


Mihalache şi Inculeţ vin la mine ca să încerce o .împă- 
care. Li arăt formula, pe care ieri i-am propus-o şi lui 
Take lonescu, care se pare a o îi primit, prin care, ca mo- 
iune înainte de votare, se reprobă atitudinea lui Stere supt 
ocupaţie, arătându-se însă că nu poate să-i fie oprită 
validarea. Pelivan pare mai liniştit, Mihalache are lipsa 
de tact de a-mi spune că „mi se atribuie atitudinea mea 
temerii ce aş avea-o de Stere“. li spun că această feroce 
ambiţie nu vine în Cameră numai pentru un rol de figu- 
rant, dar nu pot împiedeca Federaţia şi Opoziția Unită, de 
care mă simt deslegat, de a se sinucide. Dau o nouă for- 
mulă, cruțătoare pentru Basarabeni, a desaprobării: ei mo 
vor. 

* 


Mitropolitul Bălan vine la mine. Tatăl sau a murit dău- 
năzi de pe urma unei ştiri falşe că fiul i-a fost grav răni? 
în atentatul de la Senat. 

Imi vorbeşte de problema Românilor uniţi. El crede că 
Biserica lor nu poate dură şi că trebuie să se lucreze pen- 
tru desființarea ei. Cererile Romei la Concordat sunt inad- 

misibile, mai ales paritatea, pe care Statul român s'ar fi 
arătat dispus a o recunoaşte. 


* 


Halippa ramâne într'o stare de îngrijitoare exaltaţie. Face 
o declaraţie prin care ameninţă cu retragerea Basarabeni- 
lor din Parlament. De altfel, cu concluzia lui de iluminat, 
de speța lui Rasputin şi Inochentie, Stere a ameninţat cu 
revoluția în Basarabia. 

Intâlnesc pe Inculeţ: el pare liniştit. Se simte vădit ame- 
nințat de irupţia lui Stere. 


8 Mart. 


Cuza vorbeşte limpede şi bine în chestia Stere. Ciudată 
fire capricioasă! Grigore Filipescu face un debut con- 
venabil. Cuvântarea lui Mihalache îi foloseşte lui Stere, 
ca şi a lui Maniu, care-i pomeneşte meritele pentru Ardeal 
alături de ale mele. 

Din parte-mi, mă mulțumesc să învederez intențiile „ale- 
sului de la Soroca“ prin propriile sale articole, comentate. 
Arăt că sancţiunea trebuia pentru toți, dar clasa noastră 
conducătoare nu avea autoritatea morală care se cerea ca 
s'o deie. Acum e prea târziu. Desolidarizarea politică faţă 
de vinovaţi e însă o datorie. Explic că, de şi unit cu Fede- 
raţia şi Opoziția Naţională, în chestia reformelor, în mate- 
rie de metode şi de atitudini rămân tot naţionalistul in- 
transigent. 

La un moment dat, silesc pe Maniu să declare că l-am 
convins de intenţiile lui Stere de a aduce pe Carol de Aus- 
tria ca rege al Românilor printr'o Adunare naţională a Ro- 
mânilor de pretutindeni. 

Take Ionescu vorbeşte, foarte des şi extrem de groso- 
lan întrerupt. Se influențează, şi discursul pierde foarte 
mult din ce ar fi putut să fie. 

Stere pretinde să i se admită explicaţii, şi, cum aceasta i 
se refuză, izbucneşte un enorm scandal. Şedinţa se sus- 
pendă. 

La redeschidere, dupa înţelegerea avută, Averescu ia cu- 
vântul. E moderat şi foarte la locul lui. Când Stere vine 
la tribună, majoritatea pleacă. El îngăimează scuze lamen- 
tabile. Detronarea era numai un mijloc de a înşela pe 
Nemţi, dacă lucrurile ar fi ieşit în favoarea lor! Ma mar- 
genesc a zâmbi. O contestaţie intervine. Ea nu întra în 
prevederile regulamentului. Totuşi majoritatea o menţine. 
La votare, se retrage. Stere e validat prin răspingerea con- 
testaţiei. Au votat şi Sergiu Niţă şi Chiorăscu, vice-preşe- 
dinte al Camerei, apoi câţiva nemulţamiţi şi vre-o doi libe- 
rali. La proclamarea votului, îi explic sensul; raspingerea 
unei intrigi, nu aprobarea unei politici. 7 

10-13 Mart. 


Madgearu aduce contra lui Argetoianu acuzația ca a dat 
bancherului Schuller bonuri de tezaur pentru a le specula 
în Italia. Ministrul declară ca a fost înşelat de un „escroc“. 

Opoziția, demoralizata de cazul Stere, asista pasivă. 


14 Mart. 


Concert la ministrul Poloniei. Asistă şi Batzaria, care 
pregăteşte memorii asupra revoluției turceşti. 
Vaida vine la mine. E gata de luptă. Dar cum, după 
ceia ce a fost? 
9 

Mare scandal la Cameră pentru validarea lui Prie, ales, 
evident, prin fraudă, la Dicio-Sân-Martin. In zădar îl în- 
demn să ceară el însuşi o anchetă. 

In acest timp de descopere un mare complot unguresc în 


Ardeal. 
* 


Ciotori e la Bucureşti. Merge la Reval. Guvernul vrea 
să insărcineze cu conducerea negocierilor cu Sovietele, în 
luptă cu revoluția menşevică, pe Filaliti sau pe Hiotu. 

Averescu asigură pe Ciotori că în legătura noastră cu 
Polonia e vorba numai de cazul unei agresiuni ruseşti 
contra acestui Stat şi după doi ani putem denunța con- 
venţia. 

15 Mart. 


Discuţie în jurul situaţiei în Basarabia. Camera a pier- 
dut orice ţinuta. Opoziția pare în complectă lichidare. 


16 Mart. 


Take lonescu vine la mine. li arăt starea de lucruri. 
Regele are datoria de a chema pe şefii de partid la un 
schimb de vederi. Motivul pe care poate şi trebuie să-l in- 
voce este că reformele au a îi făcute de toţi ca să nu poată 
fi atacate de nimeni. Şi aceasta cu atât mai mult, cu cât 
averescanismul în descompunere mar putea să vegheze la 
păstrarea operei sale. 

Take lonescu povesteşte multe. Brătianu i-a spus şi lui 
că nu vrea să rămână la pace cu învinşii. In 1914 el i-a 
declarat că aşteaptă data, garantată de militari, a întrării 
Germanilor în Paris: mijlocul lui Septembre. Nu excludea 
să mergem alaturi cu ei. Take Ionescu însuşi ar fi dator să 

se ralieze la această politică. Mai târziu, a obiectat că re- 
gele Carol nu se poate hotărî la o intervenţie alături de 
Aliați. Take Ionescu i-a spus că el ar rezolvi chestiunea prin- 
trun detaşament de soldaţi care l-ar duce pe Regele la Bra- 
şov. Brătianu i-a răspuns că el preferă Ardealului Dinastia. 
Take lonescu era de părere că Ardealul e un scop, Di- 
nastia — un mijloc. 

Pe prinţul Ferdinand l-a văzut în acel moment, după 
dorinţa lui, comunicată prin Ştirbei. Moştenitorul obiecta 
intransigenţa unchiului său, care e gata să abdice şi i-ar 
impune în acest caz şi lui şi întregii familii a părăsi drep- 
turile. Take Ionescu a răspuns că atunci ţara ar pierde mult, 
dar Dinastia şi-ar înscrie o pagină neagră în istorie. Prinţul 
a plâns. La plecare a cerut voie să raporteze conversaţia 
Regelui, de care e obişnuit a nu ascunde nimic. Din partea 
lui însă, el e încredințat că nu putem face războiul, cum 
ni se cerea, cu o armată de 300.000 oameni, rău pregătită. 

Regele a păstrat dorința de împăcare cu Germanii. S'a 
înţeles cu fraţii, cari însă continuă a-l considera ca tră- 
dător. La masă, de faţă fiind şi Diadohul, daunăzi, el şi-a 
arătat regretul că lumea tot mai e împărţită între naţii 
binecuvântate şi naţii blăstămate (reprouvees). 

Take Ionescu vede primejdia sterismului. I se pare ca 
Basarabia a devenit o Irlandă. Averescu, veşnic încântat, 
ma prevăzut-o. Mijloace de falsificaţie propuse de unul din 
miniştrii influenţi n'au izbutit. 

Take Ionescu spune ce i s'a întâmlat la Paris cu Goga, 
rugat să vie la o conferință cu Cvijic în chestia Banatului. 
Se discuta o linie mai favorabilă pentru noi, după îndemnul 
însuşi al lui Goga. Dar, când, în Consiliul Naţional, s'a dis- 
cutat soluţia, el a tăcut. „Sunt Ardelean“, a spus el la ie- 
şire. 

* 

La Cameră încă un proiect de lege al lui Trancu-laşi. 


x 


Oraşul e pavoazat pentru centenariul lui Tudor Vladimi- 
rescu. Se dau mese mari. Liberali şi averescani s'au întru- 
nit ca să confişte aniversarea. 


* 


Denize vine la mine. Vorbeşte de adânca evlavie a prin- 
ților greci. In Elveţia şi-au organizat întâiu o capelă şi în 
cea d'intâiu Duminecă au făcut slujba. 

18 Mart. 


Regele, la masă, s'a exprimat cu indignare cu privire la 
absolvirea krefeldiştilor. A spus adiutanţilor săi să nu-i sa- 
lute pe stradă. Pe colonelul Stavrachi, care voia să se pre- 
zinte în uniformă, nu l-a primit, 


La Cameră Maniu îmi cere să aprob hotărârea lor de 
a se retrage din Parlament pe tema că trebuie doui treimi la 
votarea reformelor şi Guvernul nu admite. Eu refuz. Ii spun 
că retragerea e un mijloc uzat, care se poate întrebuința 
numai pentru a cere Regelui schimbare de regim şi pentru a 
a avea un Ministeriu de coaliţie capabil de a face aceste 
reforme în numele tuturor partidelor. 


x 


Stere face cerc la bufet. Se pregăteşte a vorbi la legea 
sindicatelor. 

Imens scandal la Cameră când se prezintă hotărârea 
comisiei financiare, care îşi declină competinţa în chestia 
bonurilor de tezaur. Se constată că sa ţinut o şedinţă ile- 
gală şi că procesul-verbal are semnăturile a patru depu- 
taţi cari lipsiau. Se renunţă la el, retrimeţându-se chestia 
la comisie, dar se prezintă o moţiune de încredere în Ar- 
getoianu. Aici tumultul, crescut de nepriceperea şi brutali- 
tatea lui Dăianu, care prezidează. Un Ardelean, Văleanu, ia 
bilele negre pentru & împiedeca votul. Chemat în grabă, 
Averescu cere imediata excludere a vinovatului manu mi- 
litari. In comisia de disciplină Văleanu face scuzele care, 
după regulament, impiedecă orice măsură de pedeapsă. Lă- 
săm majoritatea să voteze singură moţiunea ei, şi totuşi sunt 
21 voturi contra. 

20 Mart. 


Gr. Filipescu la mine. E descurajat de neputinţa lui Take 
Ionescu de a se desface din tovărăşia cu Averescu, care 
continuă a-i cere fuziunea. Titulescu ar fi în aceiaşi stare de 
spirit: după budget se va retrage. 

Filipescu spune că întâiul pact al generalului cuprindea 
şaptezeci şi cinci de mandate pentru amicii lui. In ultimul 
moment făgăduiala a fost retrasă. 


21 Mart. 


Se discută cu pasiune în comisiunea financiară bonurile 
de tezaur. Incinta e goală la proiectul lui Trancu. Arăt ză- 
dărnicia legislaţiilor muncitoreşti după tipicul liberal, care 
cuprinde idolatria Statului şi fetişismul legii. Titulescu va 
depune mâne proiectele lui de organizare financiară. 

* 

La Râmnicul-Sărat, cu prilejul alegerii de deputat, re- 
prezintanţii Federaţiei au fost atacați de bande. 


22 Mart. 


La masă la loan Callimachi, unde e găzduit Herriot, 
primarul Lyonului. Istoric odată, azi unul din cei mai mari 
organizatori ai Franciei. A ajutat de mai multe ori pe Ro- 
mâni. Enorm cap rotund, de caracter mai curând ger- 
manic (e Alsacian); liniştită privire de comandă. Poves- 
teşte cum, în războiu, artileria engleză îşi bombarda in- 
fanteria. Semnalându-se, răspunsul a fost: ofiţerul e un ban- 
cher din Londra, 'care acum îşi învaţă meşteşugul. 

Titulescu e foarte aclamat la prezintarea proiectelor sale. 


$ 


Lungă ceartă, desgustătoare, la Cameră, între Ardeleni. 


* 


Seara, conferinţa lui Herriot despre starea de astăzi a 
Franciei. 
23 Marti. 


Se aduce hotărârea de incompetenţă a comisiei îfinan- 
ciare. Tumult. Preşedintele chiamă la ordine pe Buzdugan, 
Bârcă, Dionisie Roman şi Mureşeanu, cari de fapt au ros- 
tit dictoane latineşti sau ceruseră pur şi simplu cuvântul. 
Sunt trimeşi la comisia de disciplină cu ameninţarea că „ne 
dă afară pe toţi cu armata". Comisia cere expulzarea. A- 
rät că, în momentul când li se face violență, ne vom re- 
trage cu toţii. 

Argetoianu se explică violent. Lupu ceteşte lista membri- 
lor Consiliului de administraţie al Băncii ărăneşti. Pre- 
şedintele trece asupra chestiei în discuţie şi face a se vota, 
contra moţiunii lunian, pentru ministrul acuzat. Cum Arge- 
toianu a adus în discuţie bonurile de tezaur manipulate de 
Consiliul Dirigent, aceasta dă lui Maniu şi Vaida prilejul 
unor discursuri frumoase şi concludente, 


* 


Prânz la Legația’ Franciei, cu Take Ionescu, |. Cantacu- 
zino, dr. Gheorghian şi două doamne. Take lonescu åre o 
lungă conversaţie cu Herriot. 

24 Mari. 


Expulzarea s'a făcut în Cameră, şi deci am fost siliți 
să plecăm. Propunerea mea către Federație ca acuzaţii să 
ni ceară ei însişi rămânerea în Cameră n'a fost admisă. 
„Judecarea“ lui Mihalache e pentru astăzi. 

După ieşire, şedinţă la Clubul ardelean. Se arată nemul- 
țămiri. Se cere partidul unic. Şefii păstrează o tăcere pru- 
dentă. Destăinuesc că nu din cauza noastre nu s'a mers 
mai departe, în ce priveşte partidele naţionalist şi ţără- 
nesc. 

* 


Inştiinţez pe Take Ionescu că nu pot asista la banchetul 
de astă seară oferit de dânsul lui Herriot. Aceasta pentru că 
ai lui au votat cu Guvernul, făcându-ne mutre furioase fără 
niciun motiv. 

25 Mart. 


La Cameră, Mihai Popovici, venit să cetească declaraţia 

noastra, a fost insultat şi ameninţat cu bătaia, în timp ce 
Cuza îulgera Federaţia. 
Presa takistă ne acopere de injurii. 


Stere a fost atacat de Inculeţ in adunarea Basarabenilor. 
Câţiva dintre aceştia au venit la Cameră. 


26 Mart. 


Declaraţia noastră o repetă Pântea, adăugind că ni este 
imposibil să o aducem înainte zilnic. Se votează exclude- 
rea lui Mihalache. Liberalii se abţin. 

Inculeţ a izbutit să împiedice întrarea la Basarabeni a 
lui Stere, cu tot discursul de patru ceasuri al acestuia. El 
îmi spune că Brătianu ar mai fi scăzut din morga lui şi ca, 
acum două luni, ar fi fost pentru o colaborare. 


* 


La Râmnicul-Sărat au ieşit liberalii, alegându-se un mare 
proprietar înrudit cu familia de latifundiari a Lupeştilor. 


Maniu pleacă. Vaida îl înlocuieşte la București. 
27 Mart. 
Imensa asistenţă, foarte călduroasă, la întrunirea noas- 


tra de la „Dacia“. E nevoie să se ţină cuvântări şi în 
curte. Dobrescu, decanul Baroului, ales senator acum câ- 

teva luni, ţine o cuvântare aproape socialistă, de şi au- 
ditoriul pare mai puţin muncitoresc decât altă dată. 


28 Mart. 


Intrunire intimă a Federaţiei. Răducanu ridica din nou 
chestia fuziunii. Arăt ce sa petrecut până acuma. Pro- 
cesul-verbal între naţionalişti şi ţărănişti aşteapta înca o 
discuţie, dar mi se pare preferabil să se cerceteze rapor- 
turile cu partidele din provinciile alipite. Se lasă chestia 
în sama comitetului. 


29 Mart. 


Comitetul se adună la „Majestic“. Vaida arată că e bine 
sa se amâie decizia partidului naţional din Ardeal. Goldiş, 
venit pentru unirea elementelor ardelene, ar putea deci să 
se prezinte, nu ca liberal, ci sa reprezintantul adevăratului 
partid naţional, Propun şi se acceptă adunări generale de 
partide pentru a cincea zi de Paşti. Şi Nistor spune că are 
nevoie de o asemenea întărire. 

30 Mart. 


Carol de Habsburg a întrat pe la Stein-am-Anger (Szom- 
bathely), la Pesta, primit de Teleky în cale; Horthy refuză 
să-i cedeze puterea; fostul rege se retrage în localitatea pe 
unde a venit. 

* 


Take Ionescu spune la Cameră că nu-l recunoaştem şi 
suntem gata şi noi a trage consecinţele. 


* 

Bucovineanul Pantazi vine din Viena. Oraşul e plin de 
zgomotul plăcerilor. Muncitorii mănâncă şi se îmbracă bine. 
Fabricile lucrează. Studenţimea e ajutată din America, din 
Olanda. Străinii însă încep a fi sătui de cheltuieli şi re- 
comandă Austriecilor munca proprie. Cea mai scumpă masă 
costă 300 de coroane, 30 lei. In Cehoslovacia atmosfera 
e socialistă, în Polonia linişte şi ascultare; armata e bine 
echipată; scăderea mărcii o aduc Evreii, persecutați. La 
noi, pretutindeni nemulţămiri, în provinciile alipite, dar fără 
dorinţa de a sparge Unirea. Carol de Habsburg ar îi un 
beţiv şi un simplu. 

1-iu April. 


Vaida vine la mine. Spune cum Carol de Habsburg era 
lăudat la început pentru gesturi gentile, cum a fost acela 
de a aduce de braţ Ia sicriul lui Francisc-losit pe Carolina 
Schratt, ignorată de toţi, ori pentru că odată cărase cu 
caii grajdurilor imperiale cărbuni la săraci. Peste un an însa 
țăranii din Austria Superioară îi doriau un glonte. 


E i 


La Regele. 

E contra întoarcerii Habsburgului: lumea credea altfel şi 
spunea că Maria-Josephina, mama lui Carol, ar fi asistat 
incognito dintr'un balcon la serbările nunţii princesei Eli- 
sabeta. Trebuie întâiu să se consolideze Statele cărora li 
s'a restituit ce luase odată Ungaria: i-a spus-o şi lui Martin 
Franklin, ministrul Italiei. Poate mai târziu... Acum Sfânta 
Coroană e un mare mijloc de agitaţie. Ungurii au şase di- 
vizii de oaste, şase de iandarmi, soldaţi camuflaţi (6— 700.000 
soldaţi), plus 380.000 ofiţeri, cari stau gata. De frica lor 
Horthy, foarte corect, amabil chiar, cum spune ministrul 

nostru Stârcea, în raporturile diplomatice, face declaraţii 
iredentiste ziarelor, spunând că nu recunoaşte împărţirea Un- 
gariei şi că soldaţii săi sunt gata să reia lupta (I. Lăpedatu 
îmi spunea însă că se exagerează, că muncitorii nu sunt 
înrolați şi că este vorba să se demobilizeze ofiţerii). 

Regele e şi el îngrijorat de scăderea lefilor ofiţerilor. Ei 
sunt nemulţămiţi şi de înaintări. Regele voieşte să se facă 
pe armată, nu pe arme. Regretă că după Constituţie el e 
numai şeful nominal al armatei. Generalul Răşcanu e prea 
bun şi cedează prea uşor. 

Expun Regelui cum am fost scoşi din Cameră. Regele re- 
cunoaşte că e ilegal şi abuziv. A făcut observaţie lui Arge- 
toianu la fiecare ieşire, adăugând că un om inteligent 
mare nevoie să se coboare la asemenea mijloace. A mus- 
trat şi pe Zamfirescu, care i se pare un om bizar. Nu se 
poate stăpâni, şi îngreuie astfel situaţia. 

Ii propun să se anuleze expulzările pentru vicii de formă. 
Aşa am putea lucra cu toţii la reformele dorite şi iniţiate 
de Rege. Altfel, eu voiu pleca definitiv. Legea agrară, pe 
care, ca şi pe cele financiare, Regele o doreşte, ar fi dis- 
cutată în mod neserios. Regele-mi spune că el a făcut 
ca proiectul să meargă la secţii ,şi să fie convocați şi 
membrii minorităţii. Promite a încerca reluarea lucrărilor 
Camerei. 

Cu privire la venirea liberalilor, spune că unii il prezintă 
greşit pe dânsul ca „liberal“. E convins de scăderile acestui 
partid. Generaţia veche s'a dus, iar cei noi sunt, şi acolo 
ca şi aiurea, membrii unei generaţii slabe. Politica modernă 
cere coaliţii de grupări, care trebuie de aproape suprave- 
ghiate. 

Recunoaşte că nu mai putem încerca nimic cu Averescu. 

De Take Ionescu vorbeşte oarecum simpatic: are inima 
slabă,.e bun. Se îndreaptă şi de servilismul lui faţă de Aliați. 

Regele e contra adoptării taxei de 5000 pe mărfurile ger- 
mane. Doar şi Aliaţii vând asemenea mărfuri, dar pe pre- 
țul lor. Nu putem să ne sacrificăm pentru scopuri care nu 
sunt ale noastre. 

Cu liberalii sar putea încerca. Brătianu e însă „leneş“. 
De la laşi el a mers însă de două ori pe front: odată ca 
să-şi vadă fiul la o bombardare foarte periculoasă. 

Regele vorbeşte cu laude de Titulescu, de dr. Proca, re- 
comandat de dr. Cantacuzino pentru Ministeriul Sănătăţii. 
Se îndoieşte de linia politică a lui Cămărăşescu. N'ar mai 
răspinge ideia prezidenţiei de Consiliu a lui Știrbei, dar 
macar până în toamnă nu trebuie disolvat Parlamentul. 

Ardelenii îi par Regelui pregătiţi numai pentru luptă ne- 
gativă; politica pozitivă rămâne s'o înveţe de acum ina- 
inte. 

2-3 April. 


Cu profesorul Frank Gold din California, trimes de Hoover 
ca sa adune documentele războiului. A fost în Finlanda: ţara 
e aşezata, curentul suedez scade; o mare parte din profe- 
fesorii suedezi de la Universitate au fost înlocuiți. Estonia, 
Letonia sunt simple creaţiuni provizorii ale Angliei; ba- 
ronii germani sunt urâţi; Germanii consideraţi cu mai multa 
simpatie. In chestia Basarabiei, vorbeşte de oarecare „deli- 
mitari“ posibile, la Hotin şi în Sud. Pare influențat. Chestia 
Rusiei va veni în curând în discuţie la ei, în Statele-Unite: 
ni-ar trebui un om de nădejde. Laudă pe Wilson. Hoover ar 
fi trebuit să-i succeadă, dar Harding a fost impus de ne- 
înţelegerea dintre partide, ca un om mediocru şi inofensiv. 


4 April. 


Intrunire la „Dacia“. Multe femei de la sate, care par a- 

duse. Apoi muncitorime. Un public care prinde greu. Se 
strigă contra Guvernului, se aclamă şefii opoziţiei. Audito- 
riul continuă însă a nu vibra. 


Take Ionescu la mine. X încheiat tratatul defensiv cu Polo- 
nia, după discuţie de trei zile. Conlucrare militară în caz de 
atac neprovocat asupra frontierei orientale a amânduror 
Statelor. Ele se indatoresc a-şi comunica noile legături ce 
ar interveni, dar cu voia de a se păstra alianțele făcute 
în vederea păstrării situaţiilor create prin tratate. Am recu- 
noscut tratatul anglo-polon, care ar fi foarte cuminte. A- 
lianţa poate căpăta şi un caracter mai larg. 

Take lonescu a stăruit să se încheie înainte de aceasta 
tratatul de la Riga. După o ezitare de câteva ceasuri, Sa- 
pieha a primit, 

In chestia lui Carol de Habsburg, care vădit rămâne, e 
vorba de retragerea reprezintanţilor Statelor interesate di- 
rect. Se va vedea dacă se poate căpăta, afară de aceia a 
ministrului Italiei şi aceia a colegilor săi francezi şi englezi. 
Poloniei i s'a cerut serviciul amical corespunzător, chiar şi 
fără a face o protestare. Regelui i se va cere să iscălească 
tratatul cu Iugoslavia şi Cehoslovacia. Altfel Take Ionescu 
se retrage. 

Pentru o putinţa de întoarcere a opoziţiei naţionale va 
vorbi mâne şi cu Regele şi cu Averescu. Ii spun că întoar- 
cerea e necesară, de oare ce mâne liberalii vin cu o decla- 
raţie în chestia externă, care ar fi prea pacifică. 

Şi el e pentru Ministeriul de coaliţie. Se interesează daca 
facem ori ba fuziunea. Recunoaştem că, faţă de actuala si- 
tuaţie externă, nu se poate provoca o criză; pe urmă, da. 

Spune că la Iaşi Argetoianu îi denunţase cu indignare 

intenţia de pace separată al lui Brătianu, dar pretinde că 
peste trei săptămâni îi cerea să stăruie pentru dânsa în 
străinătate, fiindcă acum Guvernul Averescu era instalat. 

Reprezintantul german, care pare foarte şiret, nu i s'a 
prezintat încă de la prima audienţă. Când sa discutat “în 
Cameră chestia lui Carol de Habsburg, Stere rânjia de bu- 
curie. 

5 April. 


După făgăduiala lui, Take Ionescu a intervenit, dar A- 
verescu se mulţămeşte a cere Camerei să se ridice opreliş- 
tea lui Mihalache pentru ca să poată colabora la discuţia 
proiectului agrar, ceia ce i se comunică. 


* 


Se pare că Adunarea ungurească sa hotărât contra lui 
Carol de Habsburg. 
* 


Ieri Take Ionescu spunea că până în ultimul moment 
Brătianu nu voia să ieie Parlamentul Ía laşi. Şi, la obiec- 
ţiile ce i se aduceau, spunea că nici Belgienii nu l-au luat 
pe al lor. Ignora sau se făcea că ignorează lucrările Parla- 
mentului sârbesc la Coriu. 

6 April. 


Averescu a cerut ieri în Cameră ridicarea interdicţiei a- 
supra lui Mihalache. Contra părerii lui Vaida, revenim în 
Parlament. 

* 


Aventura ungurească durează încă. „Regele încoronat" se 

face bolnav în pat ca să nu plece. Cehii şi Sârbii par 
gata să-l scoată cu forța. Rolul nostru e foarte scăzut. 


Racovschi a fost ales, spune ziarul oficios, preşedintele 
Sovietelor în locul lui Lenin. Ziarele din Paris au ştirea 
din Bucureşti că se găteşte un atac împotriva noastră. 


7 April. 
Lunga discuţie în comisia agrară a fost întreruptă de 
ucazul lui Averescu, care impune o amânare de o zi. Cum 
Kogălniceanu a primit să fie raportorul legii, sunt silit să 
declar că el nu mai face parte din organizaţia noastră. 
Rezultatul e ca el iese din comisie şi, ca să rămâie raportor, 
trebuie să treacă la averescani. 


Seara, Brâncoveanu, cu alţi doi reprezintanţi ai proprie- 
tarilor, vine să-mi expuie punctul lor de vedere. In unele 
privinţi au dreptate, dar sunt unele necesităţi ale unei so- 
cietăţi care trec şi peste orice consideraţie de justiţie. 


8 April 
Averescu ar fi decis să menţie legea votată la Senat şi 
să puie chestia de încredere. „Adevărul“ takist vorbeşte 
mai hotărât de apropierea unui Guvern de coaliţie. 


9 April. 


Vaida îmi spune că niciodată politicianii noştri nu ce- 

reau Ardelenilor altceva decât să se întreacă în demonstraţii 
de loaialitate fața de Habsburgi, Odată, la Disescu, Vaida 
a fost întrebat daca se vorbeste nemţeşte in Parlamentul 
din Pesta şi dacă el stă la Viena şi Maniu în capitala Un- 
gariei. 


Furtuna între averescani sa potolit, Generalul a admis ra- 
dicalilor din partidul său limita de o sută de hectare şi con- 
cesii asupra preţului. Dar e vorba ca lucrul să se decidă în 
plen (ca sa treacă la comisie?). 

10 April. 


Comemorarea alipirii Basarabiei. Preşedintele împiedecă sa 
se vorbeasca despre abuzurile administrative de acolo. Cu 
deputaţii prinşi în comisiuni se trece prelungirea regimului 
excepţional la comune. 

x 


Maniu şi Vaida cred ca liberalii s'au asigurat pentru 
succesiunea la putere. De la altcineva aflu că Averescu ar 
îi mers la Bratianu ca sa i-o ofere. Brătianu a întrebuințat pri- 
lejul unei carți ce i-am dat prin fiul său ca să lase o cartă 
de vizită cu mulţamiri pentru mine, 

Maniu şi Vaida se tem de acţiunea lui Goldiş, care vrea 
să refacă partidul naţional pentru liberali. Ei pleacă la Si- 
biiu pentru congresul preoţilor ortodocşi, pe care Goldiş 
vrea să-i agite contra „uniţilor“, Ei ar dori o înţelegere 
cu Take Ionescu, pe care însă aderenţii lui, afară de cei 
din Cameră, l-au părasit. 


* 


Murgoci, venit de la Atena, spune că oraşul, afară de 

monumentele vechi, e „ca un Galaţi sau ca o Braila oare- 
care“. Regele şi Regina duc o viaţă burgheză, dar, la 
recepții, stau pe tron şi mareşalul li aduce cu toiagul pe 
cei cari vreau să li vorbească. 
Lucrurile greceşti în Asia merg rău. Grecii au fost bătuţi 
la Eschi-Şer. 
* 


Colonelul Teodor Dumitrescu, din vechea suită a lui Bră- 
lianu, a spus la o conferința de militari că avem muniții nu- 
mai pentru cinci zile. 


10 April. 


Saşii Binder şi Roth se apără la Camera contra învinuirii 
ca nu sunt loaiali, adusă de Savu, fost redactor la „Tri- 
buna“. Au accente calde. Roth isprăveşte spuind că nu e 
bine ca ei sa fie siliți a face altă politică. Brandsch, venit 
în primele rânduri, îi susţine. 

Fac ca Şt. C. Pop să intervie in sprijinul lor şi adaug şi 
declaraţiile mele personale despre loaialitatea Saşilor. 

Se prezintă o lege a chiriilor pentru Basarabia în legă- 
tură cu decretul modificat la noi. 


* 


In Anglia, greva minerilor ar fi degenerat într'un fel 
de revoluţie. Manchester, Birmingham ar îi ocupate de 
muncitori. 


* 


Basarabenii sunt indignaţi că lì se strică legea agrară. 
10 

Lupu denunţă la Cameră jafurile de la atelierele Griviţa, 
cedate de Guvern pentru o chirie ridicolă inginerilor Co- 
tescu şi Mareş. 

Dr. Dobrescu continuă interpelarea în care, atacând ad- 
ministraţia averescană în Ardeal, atinge Vechiul Regat, care 
supt toate raporturile îi apare inferior. Am o explicaţie cu 
Maniu şi cu Vaida. Acesta din urmă: e foarte indignat contra 
mea că mă ridic, în folosul duşmanului, contra unor ase- 
menea atitudini nepatriotice. 


14 April. 


Câţiva dintre tinerii Federaţiei vreau să se lămurească 
mâne asupra zvonurilor că Ardelenii tratează cu liberalii. 
Mihai Popovici îmi declară că n'a fost nimic, dar con- 
venim că într'acolo ne duc împrejurările. Inculeţ a decla- 
rat-o public. 
15 April. 


Intâlnesc pe Vintilă Brătianu. Ii arăt ce rău face politica 
lor de pândă şi de exclusivism. Ii spun că încă ar putea 
fi loc pentru o înţelegere. El e aplecat la aceasta. Vor- 
beşte de sufletul ce era odată şi care lipseşte acum. Vino- 
văţia trecutului să nu se mai discute, Să se dea garanţii 
că o înţelegere ar fi în adevăr durabilă. 


16 April. 
Mihalache ar dori ca numai după căpătarea Guvernului, 


având puterea în mână, să facem oferte liberalilor. Dar 
cine să dea puterea? Regele? Mihalache nu vrea. Il întreb 

aacă, atunci, să luăm atitudine contra lui. El nu se dă 
învins. 
Crede însă că fuziunea trebuie făcută, cu oricâţi. 


17 April. 


Declaraţiile pe care le-am dat în scris deputatului Buţu- 
reanu au fost cetite de dânsul în fața opoziţiei naţionale. 
Răducanu a insistat pentru fuziune şi a dezaprobat apropie- 
rea de liberali: lunian a protestat, aprins, în numele demo- 
craţiei. Bârcă a fost pentru o politică de independenţă na- 
ţional-ţărănistă, care e a lui Stere. 

18-19 April. 


Ardelenii puşi în poziţia de a fuziona, refuză. Arăt alor 
miei că în asemenea condiţii o fuziune mai restrânsă nu 
mi se pare potrivită. In Federație domneşte o răceală 
cum n’a mai fost. 


Cu prilejul unei interpelări a d-rului Dobrescu contra 
abuzurilor din Ardeal, liberalii aplaudă pe Goga, care dă 
răspunsul, 

E 3 


Averescu a cedat Basarabenilor, cari amenințau că, dacă 
se menţine sistemul, introdus de magistratul Erbiceanu, de 
a se fixa judecătoreşte preţul exproprierii, se retrag din 
Parlament. 

Un Basarabean, primit de Rege, ar fi auzit de la acesta 
că preţul e prea mic, că nemulţămirea populaţiei poate fi 
reprimată milităreşte, că Federaţia, incapabilă de a da un 
partid, nu poate cere puterea. 

O încercare a averescanilor de a da un vot de blam unui 
ministru takist nu izbuteşte. 


Take lonescu imi vorbeşte la Cameră. Işi dăduse demi- 
sia pe chestia impozitului asupra mărfurilor germane, sfă- 
tuind pe Rege să nu se opuie. Peste câteva ceasuri Mişu 
l-a anunțat că Regele admite. 


La Reval va fi numai o orientare generală a chestiilor 
de hotărât. 

Ataşatul militar polon îmi spune că sovietiştii cedează în 
chestii de hotare, dar sunt îndarătnici în cele de ordin 
economic. Joffe a trebuit să-şi grăbească tovarăşii. 


* 


Bolşevicii au trimes o notă destul de dură cu privire 
la vasele noastre de războiu, care trec pe Nistru, pe când 
ale lor sunt bombardate. Li sa răspuns că informaţia e 
falşă: navem monitoare pe Nistru; în materie de bombar- 
dat, ei au făcut-o; tot aşa pretindeau că am tras asupra 
satului Jaruga, pe când erau simple exerciţii pe malul 
nostru. 

22 April. 


Legea taxei de 500% pe mărfurile germane vine în dis- 
cuţie. Vaida vrea să se opună violent. Madgearu face ob- 

servaţii în doi peri. Basarabenii strigă împreună cu socia- 
liştii, şi chiar cu câte un Ardelean. Apăr cu putere proiec- 
tul. Take Ionescu nu câştigă multe voturi: peste şaizeci sunt 
contra. 

La Senat, Grigorovici prezintă pe Germani ca pe ade- 
vărații urmaşi ai Romanilor. Şi strigă „Trăiască Germania". 
Take Ionescu îi răspunde violent. 

23 April. 


La Senat Matei Cantacuzino, care de-abia putuse îi o- 
prit de a vorbi contra legii, se răsbună atacând în sens 
germanofil spusele lui Take Ionescu. 


leri s'a prezentat la Cameră proiectul agrar. Vasile Ko- 
gălniceanu a fost continuu întrerupt. Doi deputaţi au pus un 
zăbranic negru pe bustul lui Mihail Kogălniceanu. De aici 
un enorm scandal. Preşedintele cere excluderea lor, dar, ca 
de obiceiu, revine, de şi spusese că fără această măsură 
el pleacă. Take Ionescu, care a fost azi pe la mine, îmi 
spune că s'au opus energic la excludere Titulescu şi chiar 
Argetoianu, chemat la telefon. Take Ionescu îmi spune că 
Argetoianu ar dori să vină la mine. Mi se pare că e prea 
curând. 

x 


Lungile discuţii provocate de Stere în Federație s'au is- 
prăvit. Niciun rezultat. Am ştiut eu de ce n'am voit să 
particip la dânsele. 

24 April. 


Generalul Răşcanu îmi spune că diviziile de la hotare sunt 

întărite şi capabile de a rezista. Va cere un mare împru- 
mut de şapte miliarde pentru armament şi muniții. 


Excursie la Cernica cu Skrzynski, Gorka, cu ataşatul co- 
mercial italian, cu Englezul Madge, cu un ziarist elveţian 
de la „Tribune de l'Est“ şi doamna. 

Cade cea dintâiu mare ploaie la Bucureşti. In toată ţara 
recolta e salvată. 

Elveţianul a cunoscut pe Lenin la Geneva. Era un om sår- 
guincios, dar mediocru, trăind în cercuri socialiste. 


26 April. > 


De Martonne a venit la Bucureşti. La Cluj a vorbit româ- 
neşte. Multe doamne îl ascultau. Dar studenţii erau numai 
vre-o douăzeci, şi încă nepregătiţi. I se promisese aducerea 
celor de la alte Universităţi. 


27 April. 


A 


Leeper, de la „Morning Post“, ar fi dorit ca în Anglia 
să fie o mână ca a lui Averescu. 


$ 
Ştirbei îmi spune că Guvernul de coaliţie nu-l vor nici 
Brătianu, nici Averescu. 


28 April. 


Ştirbei vine la mine. Vorbeşte de aceleaşi dificultăţi. A- 
minteşte timpul când putea să deie sfaturi bune Regelui. 

Mai ales pe vremea neutralității, când cu multă delicateţă 
Regele trebuia adus pe drumul cel bun. 


29 April. 


Titulescu dă o masă lui de Martonne. Imi arată o scri- 
soare a lui Daeschner, care îl ameninţă cu o telegramă dură 
la Paris, dacă nu satisface pe deţinătorii bonurilor de te- 
zaur franceze. Cum nu era vorba decât de un oarecare 
Boussac, dator la Marmorosch şi Blank, Titulescu îi răs- 
punde dârz. 


30 April. 


Dejun cu de Martonne la Legația franceză. Se vorbeşte 
de cazul Stere, de intrigile ce se fac pentru a crea un par- 
tid germanofil. Mi se trimete „Berliner Tageblatt“, în care 
un corespondent pe care n'am vrut să-l primesc mă face 
aţiţătorul urii contra Germanilor şi, fireşte, om lipsit de 
orice simţ politic. In Stere cei de față văd conducătorul 
intelectual al ţărăniştilor. 

8 Maiu. 


Prinții moştenitori sosesc. Principesa Elena are aierul 
de familie al descendenților Reginei Victoria; ea n'a răspuns 
nimic la prezentări. Prinţul Carol spune că mi-a adus ceva 
de la Muntele Athos. 

La Mitropolie frumoasă predică a Primatului, 


* 


Mihai Popovici vine să-mi explice situaţia şi intenţiile 
partidului său. E nemulţămit de interview-ul lui Sever Dan, 

care doreşte fuziunea, dar mă atacă pe mine pentru ca 
am pus condiţia să nu fie un partid de clasă şi să nu se 
primească Stere. Popovici crede că partidul naţional, care 
a izbutit sa aleagă pe Valeriu Branişte în Banat, recâş- 
tiga repede terenul. Nu mai prinde strigătul: „sus şuba, 
sus opinca!“. Lui Vuca Secăşeanu, candidat ţarănist contra 
lui Branişte, îi spuneau că oricare dintre dânşii poate face 
tot atâta. Liberalii nu înaintează: cei ce se împrumută de 
la dânşii platesc greu procentele. Li se zice „librişti“, de 
la „libra“. 

EI ar fi dispus pentru o legatură cu noi, naționaliștii. 

Crede ca se va hotari să se lase chestia fuziunii în 
sama comitetului restrâns, la adunarea ce este să se ţie 
în curând. 

* 

Cristodorescu, de la Caile Ferate, vine din Paris. Foch, la 
care s'a dus, a promis să susție pe Români pentru ca ma- 
terialul de Căile Ferate pe care l-au luat să fie considerat ca 
„non militaire“. Unii dintre Francezi ar voi să-l poată trece 
la despagubirile noastre, rămâind mai mult la ceilalţi. 

Cristodorescu a trecut prin München: beţie, conrupţie, ne- 
spusă ură în toată Germania contra Francezilor, dar la ce- 
rerile, exprimate brutal, ale acestora, se supun cu linişte. 


9 Maiu. 

Concert la Filarmonica pentru Prinţi. Un  interminabil 
Strauss după Wagner. La sfârşit Simfonia lui Enescu, 
10 Maiu. 


Reprezentaţie la Teatrul Naţional. Oribilă „Electră“ de 
Hofîmansthal, cu urlete de Piei Roşii și danţ cu torţe. Apoi 
un act din „Vlaicu-Vodă“ cu un asasinat şi zece declamaţii. 

La urma „ura“... Aceasta e marea piesă, pe care o ta- 
mâiază presa! 
12 Maiu. 


La redeschiderea cursurilor văd din condica Universitații 
ca au funcționat numai Facultăţile de litere şi filosofie, 
menţinând ordinele „administraţiei imperiale“. 

Belgienii serbătoresc pe istoricul Pirenne, care n'a vrut 
sa deschida Universitatea din Gang la ordinul nemţesc şi a 
fost întemnițat în fortăreaţa. 

13 Maiu. 


Partidul ţaranesc basarabean „este şi se menţine“ unit cu 
„partidul ţaranesc independent al lui Stere. 


15 Maiu. 


La Academie se discută chestia participării la serbärile 
centenariului lui I. C. Brătianu. Pherekyde a invitat oral şi 
personal pe Onciul, care face parte din comitet. (A asistat 
şi la clubul liberal la conferința lui Duca.) EL vrea sa ia 
parte şi să vorbească. Eu cer o adresă formală, cu program 
şi locul cuvenit Academiei. Punctul mieu de vedere reu- 
şeşte. 


Madgearu vine din Berlin, Dresda, Miinchen şi Viena. 
Germanii nu-şi dau samă de răul pe care ni l-au facut. 
Ordine perfectă în toate. Spirit bun la studenţi. Enormă pro- 
ducţie literară, cu preţuri nu prea mari. Viaţă politică me- 
diocră. Siricăciune enormă. La 9 dimineaţa femei acosteaza 
pe Friedrichstrasse. La Dresda şi Miinchen e mai multă mo- 
ralitate. 

In Viena desfrâu enorm. Femei de ofiţeri, de funcționari 
superiori se oferă pe bani ori cer în stradă. Copiii, în car- 
tierele muncitoreşti, nu se pot ţinea pe picioare. 

Madgearu e absolut contra lui Stere. Nu se înţelege nici 
cu Mihalache. Pare că vrea să se apropie de mine. Din 
partea mea, îi spun, cum am declarat-o în „Luptătorul“ 
şi în „Gazeta Transilvaniei“, că mă socot desfăcut de orice 
alte legături decât în chestia agrară. 

16 Maiu. 

Deschiderea Camerei. 

Halippa îmi spune că ţărăniştii din Basarabia nu s'au 
unit cu partidul lui Stere; e o reproducere greşită a proce- 
sului-verbal. In „Patria“ se spune că ei „sunt şi se menţin 
partid țărănesc independent“. 

Se aduce chestia fraudelor de la aprovizionare. Titulescu 
promite energic cercetare şi pedeapsă. Generalul sare de-l 
corectează: nu e mare lucru, şi apoi să nu compromitem 
reputaţia ţării! 

17 Maiu. 


La Cameră chestia arestării comuniştilor e readusă de 
Cocea. 

Se începe discuţia proiectului agrar. Zelea şi un alt gu- 
vernamental, Creţu, se fac aplaudaţi pentru criticile pe care 
le aduc, 

18 Maiu. 


Take lonescu îmi spune că, după cele mai nouă ştiri din 
Rusia, bolşevismul stă să se prăbuşească. l-ar urma o 
lungă anarhie. 

In Serbia, wrangeliştii, până la ofiţerii superiori, fac bol- 


şevism, spre desperarea Sârbilor. 
* 

Inculeţ îmi spune că Stere a fost introdus în cercul 
de la Soroca al partidului său, dar că i s'a refuzat venirea 
la congresul din Chişinău. Are un număr foarte restrâns de 
aderenţi. 

O ultimă stăruinţă a lui Mihalache pentru o fuziune cu 
Basarabenii, între cari ar fi şi Stere. 

19 Maiu. 


Sunt îndemnat să întru în comitetul pentru comemorarea. 
lui I. C. Brătianu, şi primesc. De fapt i se va da un carac- 
ter fără nuanţă de partid. 

* 


La Cameră începe discuţia proiectului Titulescu. 
20-21 Maiu. 


La Senat, în prezenţa Prințului Moştenitor, se comite 
necuviinţa de a refuza trimeterea unei delegaţii la Florica. 
pentru a asista la mutarea rămăşiţelor lui I. C. Brătianu. 

La Cameră, ţărăniştii au atitudini diverse, cu totul perso- 
nale, fațä de proiectele financiare. 

In conflictul dintre funcționarii lui Titulescu şi ai lui Ar- 
getoianu la aprovizionare, cel d'intâiu, cu toate asigură- 
rile lui, păstrează solidaritatea cu colegul său. Take Io- 
nescu îmi afirmă în particular că Titulescu va şti să tragă 
consecihţile. Greu de crezut! 

* 

La 2 seara, prânz la Afacerile Străine pentru generalul 
Badoglio. Un militar zdravăn, cu figura distinsă, dar cu con- 
versaţia cam naivă. Discursul lui e scurt, fără fond şi 
rău pronunţat. Al lui Take Ionescu e elegant şi fără origi- 
nalitate. 

22 Maiu. 


La Florica. Prinţul Carol m'a luat în trenul său special. 

Multă lume banală din împrejurimi, cred că şi de la 
Piteşti, de unde e corul. Foarte puţină pietate. Mai ales 
lumea vrea să vadă pe Prinţ (două femei se întreabă dacă, 
„vorbeşte româneşte“). Fraţii Brătianu iese la gară. Par 
îmbătrâniţi şi impresionați de ceremonia tristă din ajun. In 
mormântul său de pe deal, lângă oasele fetiţei moarte la 
trei ani, trupul lui I. C. Brătianu a fost aflat cu desăvârşire 
intact. 

Pherekyde povesteşte, mergând în cortegiu, amănunte din 
viaţa şefului pe care se vede bine cât l-a iubit şi cât l-a 
respectat. S'a stâns de artero-scleroză, nemai fiind în stare 
nici să urce scara de la casa tânărului său colaborator. Orga- 
nismul nu mai putea să primească iodul, care i-ar îi pu- 
tut prelungi zilele; un accident, lovitura în cap la răsturnarea 
unei trăsuri, îi atacase puterea de lucru. Pomeneşte scena 
tragică în urma morţii copilei Florica: şivoiul apelor unei 
furtuni de noapte mişcase din loc sicriaşul, atrăgându-l 
către casa părintească. 

Când Mitropolitul Primat îşi începe cuvântarea, trebuie 
să plecăm. 

In tren, Prinţul Moştenitor recunoaşte meritele lui Stere, 
care ar fi trebuit să mai aştepte încă mulţi ani amnistia 
morală. 

23 Maiu. 


La serbarea de Zece Maiu puţină lume afară, şi slabă 
mişcare, 


* 


Şedinţă a comisiunii pentru înċoronare. 

24 Maiu. 


Comemorarea lui I. C. Brătianu la Academie. Ţin cuvân- 
tarea despre dânsul. De faţă familia şi câţiva credincioşi. 


La Cameră vine generalul Badoglio. Duiliu Zamfirescu îl 
salută în cuvinte alese. Mi se dă cuvântul mie după ce- 
rerea lui Take Ionescu şi a primului ministru. Ştefan C. 
Pop, după dorinţa lui Franklin Martin, face o cuvântare 
cam lungă. Se prinde în horă şi Lucaciu, cu o vorbărie ita- 
liană de jumătate de ceas. Duca improvizează două cu- 
vinte în numele partidului liberal. Cuvântarea lui Ave- 
rescu e întrun stil italian elegant şi face bună impresie. 


Seara, Prinţul ne chiamă la cercetaşi pentru a ni vorbi de 
planul său privitor la cultura poporului. 

In afară de o Fundaţie, pe care lasă a se întrevedea, el 
vrea o instituţie, supt control de Stat, dar cu munca par- 
ticularilor, pentru educaţia fizică şi morală a poporului: 
0 „Academie“ sau o „Casă a culturii“. Ar dori mai mult 
întâiul titlu. Sfătuitorul lui, Mugur, pare a fi inspirat sau 
codificat proiectul. 

Lungi discuţii între cei prezenţi. Mitropolitul vorbeşte 
foarte bine. Ministrul de Instrucție desfăşoară planul ca 
pentru zece ani de guvernare. Vintilă Brătianu reclamă 
pentru Stat dreptul de a conduce şi în acest domeniu. Prin- 
tul, căruia i se cer precizări, promite a le da până a doua 
zi. li spun că, „dacă va merge aşa de răpede şi ca rege, 
desființează Parlamentul“. 

25 Maiu. 


Regele dăruieşte, glorificând memoria lui Tudor Vladimi- 
rescu, 10.000 lei pentru cea mai bună lucrare despre dânsul. 

La Cameră, Cuza atacă din nou. Primul-ministru, care 
se distrează lângă dânsul, nu face un singur gest de deso- 
lidarizare. 


26 Maiu. 


Discuţia proiectului Titulescu şi, în acelaşi timp, a chestiu- 
nii dacă Zelea Codreanu a injurat ori nu a injurat: 
chestia rămâne nehotărâtă. Arăt, seara, lui Take Ionescu 
că, în asemenea condiţii, orice dispoziţie de a căuta o îm- 
păcare trebuie să se dea bătută. 

In şedinţa de seară, Lupu aminteşte lui Goga declaraţia 
lui de la Paris că se face şi bolşevic numai să aibă puterea. 
Goga îşi dă cuvântul de onoare că n'a spus niciodată asta. 


27 Maiu. 


Comemorarea lui Dante la Academie. Vorbeşte Ortiz, 
explicând iubirea poetului florentin pentru Beatrice, şi cu 
mine. Badoglio, pe care ni-l anunţase Take Ionescu, nu e 
de faţă. El sa dus la Argeş să depuie coroane pe mor- 
mântul regelui Carol şi al reginei Elisabeta, cari, precum se 
ştie, mau fost prieteni ai Italiei. Franklin Martin, care e 
de faţă, spune că generalul a trebuit să se supuie unui 
îndemn al Guvernului. Ministrul Italiei vorbeşte frumos în 
limba italiană şi, la sfârşit, anunţă că Guvernul său a re- 
deschis şcolile româneşti din Istria, închise de Austrieci. 

La Cameră, un guvernamental, Henri Suţu, vorbeşte 
contra proiectului lui Titulescu, care el însuşi ar îi un om 
fără inteligenţă. Aceasta începe să pună pe gânduri şi pe 
oamenii noştri. Astfel Lupu declară că Stere nu-i e şef 
şi nu va ajunge să-l domine. 


28 Maiu. 


Lung discurs, foarte pretenţios, al lui Stere, aplaudat 
foarte călduros de un grup de ţărănişti. 


29-30 Maiu. 


Cineva îmi spune că, în 1916, la înmormântarea bunului 
profesor Tiberiu Popescu, rănit în luptă, un politician, în 
uniformă de ofiţer superior, spunea bătrânului preot, tatăl 
ofițerului căzut pentru ţară: „vezi, părinte, să îi mers el cu 
noi, scăpa ca şi noi“. Iar preotul, amintind că fiul său a 
făcut totdeauna după convingerile sale, isprăvia: „e mai 
bine de dânsul aşa cum e acum“. 


La Cameră vorbesc doi ţărănişti: un Craiovean, bogatul 
Vercescu, apără, nu fără violente contraziceri, marea pro- 
prietate. 

* 


Fiind vorba la Academie de noua secție de ştiinți so- 
ciale şi filosofice, care ar fi să se creeze, Take Ionescu 
îşi arată dorința de a face parte din ea. 


x 


160 N. IORGA 


Intelectualii de la ţarănişti nu vreau pe Stere în parti- 
dul lor. 


* 


Congresul ardelean declară, arătând păcatele Guvernului 
actual, că păstrează doar o bună amintire despre colabo- 
rarea cu celelalte partide din opoziţie. 


+ 


Regele ar fi hotărât sa nu facă încoronarea decât cu un 
Ministeriu naţional. Şi Marghiloman ar face parte din- 
tr'însul. 

31 Maiu. 


Primirea lui Bogdan-Duică la Academie. Face lauda fi- 
losofiei lui Maiorescu. Lui Puşcariu, care răspunde, i se 
pare ca nu e de ajuns şi, revenind la Maiorescu, îl lauda 
cu şi mai multa căldură, 

x 


La Cameră, Berlescu vorbeşte cu hotărâre la proiectul de 
lege agrară, 
Z-iu Iunie. 


Regina, la Alba-Iulia, îndemnată de Tzigara, desaprobă în 
ppublic lucrările pentru încoronare. Arăt că atunci, voiu fi 
silit a demisiona din comitet. 

2 lunie. 


Vorbesc la proiectul lui Titulescu după Lupu, care l-a 
combătut cu vehemenţă, răscolind toate rănile pentru care 
de sigur că ministrul nu e vinovat. 

La dejun la Palat. Nu mai e, afară de Curte, decât fos- 
tul Mareşal, generalul Râmniceanu. 

Regele asigură că lucrările de la Alba-lulia vor continua. 
I se spusese că e mult mai rău decât atât. Doar dacă nu 
aprobă chiliile d'imprejur şi locuinţa regală. Ii arăt, cu pri- 
vire la Tzigara, care unelteşte, ce spunea el despre Regele 
în Octombre 1914, atribuind incapacității lui dezastrul. Re- 
gele e impresionat. 

Vorbeşte de episcopii naționalităților din Ardeal. Maj- 
lath îi s'a părut cel mai cinstit. A vorbit de rănile învinşilor 
şi de nevoia de a se turna pe ele untdelemn, nu oţet. Sze- 
chenyi e foarte placut în convorbire, dar se rezervă. Lup- 
fător e Glattfelder, căruia Regele i-a spus că-i întinde mâna 
cu aceleași sentimente cu care îi e întinsă şi i-a recomandat 
ca privirile să nu fie îndreptate peste hotare. Nagy Karoly, 
episcopul reformat, îi pare tot aşa de suspect ca sentimente. 

Mă întreabă ce cred eu despre şcolile confesionale. Să 
se menţie cum sunt. Şi Regele voieşte aşa, nu din causa 
tratatului, impus, ci a hotărârilor de la Alba-Iulia. — Şi a 
tradiţiilor noastre, adaug. In Negulescu Regele află un îm- 
potrivitor, care se complace în negaţii, care a opus părerea 
sa părerii Prințului şi la a doua adunare pentru planul cul- 
tural. De data aceasta, nu s'a putut face nimic nici cu Vin- 
tilă Brătianu, care stătea pe punctul de vedere strict de 
partid. 

Regele a fost foarte mulţămit de aplausele care au primit 
la Cameră declaraţia mea că ţin mai mult ca oricând la 
Guvernul de coaliţie. — Li-am spus că e cel mai plăcut 
dar de încoronare ce mi l-ar putea face. 

Averescu îl uimeşte cu naivitatea cu care afirmă patente 


11 

inexactităţi despre lucruri şi oameni. Părerea lui nu este 
favorabilă nici lui Argetoianu, nici lui Trancu-laşi. 

Regina vorbia la masă despre mama ei, care „ştia să se 
uite urit“. O întreba odată pe dânsa, „păgâna“, dacă ştie 
că la Bucureşti are oasele Sf. Dumitru. — Da, pentru că 
le scoate la ploaie. Vorbeşte cu melancolie de bătrâneţa 
care se apropie. 

Am mers cu Prinţul la Princesa Elena în micul lor home 
de patru odăi. Au cumpărat la Şosea casa larca. Aici au o 
buna colecţie de tablouri. Prinţul a părut foarte iubitor pen- 
tru soţia sa. 

* 


La Cameră, Bucovineanul Ungureanu atacă proiectul lui 
Titulescu, după ce Morandini, ales undeva în Ardeal, işi 
bătuse joc de funcţionarii fiscali, provocând o ieşire vio- 
lentă a ministrului. Lupu are aierul de a da o cumplită 
luptă, dar îl surprind râzând cu Titulescu. El îmi lămureşte 
ca nu aduce ură personală în lupta politică şi aşa se face 
şi în strainătate. Dacă ar fi o singură notă, ar fi monoton. 
Lupu se supara când îi observ că atunci el ar fi „un element 
de varietate“. 

Maniu, care se va prezinta la Rege, vrea să-i vorbească 
despre înlocuirea regimului, Ar dori retragerea din Parla- 
ment, la legea agrară, a reprezintanţilor provinciilor. Il sfă- 
tuiesc s'o facă după aceia, când, 'ar cere să declare Camera 
Constituantă sau facerea formelor pentru o Constituantă. 

Pare ca apleacă în această direcţie. Ii spun că odată 
Regele cerea un fapt parlamentar pentru ca să se hotă- 


rasca. 
x 


După şedinţă, întrun grup de deputaţi, îi spun lui Ungu- 

reanu că a făcut rău cedând unui interes de popularitate 
în Cameră şi găsind laude pentru sistemul austriac, de ju- 
poire cu forme. Legea fiscală tot va trebui să se voteze: 
de ce să creăm în public, şi aşa destul de agitat, rezistență 
când nevoile Statului cer bani fără zăbavă? Celor din ma- 
joritate li recomand să se gândească la un lucru: că Ave- 
rescu e bătrân, că Argetoianu nu va fi niciodată popular 
şi că viitorul lor e alături de Titulescu, contra căruia, chiar 
în mijlocul lor, se fac intrigi. 

Li spun cât sunt de desgustat de această atmosferă de 
scandal perpetuu, care compromite Parlamentul. Se merge 
spre dictatură, şi li mărturisesc că eu aş fi în stare s'o 
exercit, fără cruţare, împotriva oricui. i 


Regele vorbia de Memoriile lui Carol I. S'a convins că 
nu se poate face nimic dintr'însele. Sunt numai ştiri despre 
starea timpului. 

4 Iunie. 


La Cameră. dupa un lung discurs explicativ al economis- 
tului I. N. Angelescu, fostul secretar de Stat la aprovizio- 
nare, Atanasiu, dă ştiri despre gestiunea sa, cu multă dibăcie 
şi cu încă mai multă sfidare. 

5 Iunie. 


Conferinţă la Cameră de Comerţ. Pasagiile privitoare la 
stoarcerea ţării prin înseşi produsele ei, fabricate în străină- 
tate, la intrusiunea fără socoteală a Statului în viaţa eco- 
nomică şi la nevoia reformării şi întăririi Camerelor de co- 
mert sunt foarte mult aplaudate. 

După amiazi şedinţă festivă pentru Tudor Vladimirescu 
la Academie. Asistă Regele şi Prinţul Carol. Cuvintele de 
la început ale Regelui sunt rostite cu cea mai mare modestie 
şi cu o deosebită graţie. La sfârşit, el îmi spune: „acele lu- 
cruri erau în aier. Trebuia cineva care să mişte piatra pen- 
tru ca apoi ele să meargă de la sine. Aceasta a făcut-o 
Tudor“. 


* 


Seara, Teatrul Naţional închide cu „Tudor Vladimirescu“ 
al mieu. Şi acum actul IH e aplaudat îndelung. 


9 lunie. 


Congresul Ligii la Târgul-Jiiului şi desvelirea statuii lui 
Tudor Vladimirescu. Oficialii au prefăcut comemorarea eroi- 
lor într'o serbare de convenienţă, adăugând şi desgroparea 
trupului Ecaterinei Teodoroiu. Prefectul, un copilandru, a- 
nunţase „Gorjenilor“ sosirea a cinci miniştri, plus Prima- 
tul şi „Bălan“ al Ardealului. Ba, oral, se spunea că vine 
Prinţul şi Princesa. A venit numai Goga, care a vorbit ca 
„intelectual“, a luat parte la un banchet cu foarte puţini 
participanţi, a prezidat o împărţire de pământuri la Vă- 
deni, cu foarte puţini amatori, a vizitat pe inimicul său Iu- 
nian şi s'a intors la Bucureşti. 

Congresul Ligii e foarte vizitat şi bine orânduit, fără o- 
bişnuitul potop de vorbărie. Puţină lume din localitate. 
Preşedintele, dr. Hasnaş, îratele scriitorului, om inteligent 
şi original, care cunoaşte tot judeţul şi râde cu fiecare, 
e liberal. Dar nici liberalii nu ne încunjură. 

Seara, corul de la Sălişte. 

10 Iunie. 


Discutiile Congresului şi conferinţa mea despre Tudor Vla- 
dimirescu, foarte cercetată. 
* 

La Vlădimiri, unde mi se spune că oficialii desvelesc un 
monument al eroilor (au perit aproape jumătate din soldaţii 
pe cari i-a dat satul). Săteni mulţi, şi din vecinătate, dis- 
cursuri ale preotului şi învățătorului. Administraţia tace. 
Se vizitează biserica şi casa lui Tudor, stăpânită de străne- 
potul fratelui. Aristide Schileru, fiul lui „Nea Dincă“, şi 
soţia lui, femeie inteligentă şi activă, au făcut o expoziţie. 
Se ţin şi discursuri de partid mulţimii. Un preot din Ilfov 
face averescanism. Inaintea frumoasei case vechi a lui Gâr- 
bea, Schilerii oferă o masă de ţară cu lăutari. Sătenii mă- 
nâncă deosebit, cu lucruri aduse de dânşii. 

Impart cărţi poştale cu chipul şi steagul lui Tudor şi pro- 
mit o fântână şi o bursă şcolară pe numele lui. La Tismana 
apoi, unde vedem înfinita mizerie a wrangeliştilor. 

Seara, al doilea concert al Săliştenilor. 


12 lunie. 


La Novaci, unde se gatise masă mare, pentru preşedin- 
tele Consiliului, pe care a mâncat-o primarul. La Cernădia, 
un mare gospodar sătesc şi-a măritat fata la şaisprezece 
ani cu un tânăr care a venit din America. reluându-şi por- 
tul şi ocupațiile. Amândoi, socrul şi ginerele, îmi cunosc 
foaia, cel de-al doilea prin reproducerile articolelor în 
foile româneşti din America. 

Pe defileul Jiiului, schitul Lainici se prezintă profanat 
de Germani, cari il prefăcuseră în grajd şi işi zgâriaseră nu- 
mele pe picturile altarului. Vechea clădire a vămii, parăsită, 
se dărâmă. 

La Bumbeşti, masa o oferă fostul senator Gheorghe Di- 
mitrescu, Ii recomand să păstreze ţărănismul pentru cei cari 
au legături cu ţăranii. 

13 Iunie. 


Intorcându-mă la Bucureşti, în tren aflu moartea lui E- 
mil Costinescu. 


Franța a ratificat tratatul de la Trianon. 


Episcopul Majlath a venit în sfârşit la Senat. 
14 lunie. 


Discurs vehement al lui Lupu în chestia agrară. La urmă 
face însă un salut lui Averescu, 

Se vorbește cu entuziasm despre discursul lui Titulescu. 
A revenit întrun astfel de mediu obiceiul pieselor orato- 
rice de senzaţie, cu public de premieră. Argetoianu a avut 
lacrimi. Lupu s'a sărutat cu ministrul al cărui proiect îl a- 
tacase. 

Duiliu Zamfirescu face elogiul lui Costinescu, şi pentru 
atitudinea lui în chestia războiului, şi află cuvinte de laudă 
şi pentru I. C. Brătianu. O parte mare din Cameră era nu 
mai pentru suspendarea şedinţei; preşedintele o ridică, 


x 


I. I. Brătianu e în Banat, unde ţine mari discursuri pen- 
tru un viitor în care ar întra scoaterea Sârbilor din terito- 
riul ocupat de dânşii. Aceasta în momentul când Take Io- 
nescu încheie alianța cu Paşici contra primejdiei ungu- 
reşti... 

15 Iunie. 


Duca vorbeşte la legea agrară, ţinând curagios piept în- 
treruperilor, pe care le conduce Cocea! Face greşala de a 
apăra întreaga politică a liberalilor cu privire la chestiune. 
Vasile Kogălniceanu e total incoherent: atacă pe Garoiflid, 
mă iâudă pe mine şi declară, că, de şi naţionalist-demo- 
crat, stă supt steagurile lui Averescu. Garoflid face o confe- 
rinţă slabă de agronom, adăugând teoria sa despre nece- 
cesitatea țăranului-proletar. Discursul preşedintelui Consi- 
liului e de o perfectă nulitate. 


x 


leri Lutz Korodi a fost la mine. Arată folosul pe care 
l-ar putea aduce ţării legăturile lui cu Germania. Saşii sunt 
nemulțămiţi de administraţia de acuma. „,Naţionalităţile se 
îndepărtează“, i-a spus el Regelui, care l-a întrebat, ne- 
plăcut atins, „cum?“. Grozea, noul ministru al Ardealului, 
a acuzat pe Saşi că ei „cochetează cu Federaţia“. 


16 lunie, 


Expunere de două ceasuri, solemnă şi goală, a lui Stere, 
ascultată cu toată evlavia ignoranţilor şi proştilor. Mihalache 
propune schimbarea articolului din lege în sensul „gos- 
podăriei complecte“. Nu-i place nici termenul de expro- 
priere „de interes naţional“, propunând în loc: „socială şi 
de Stat". Combat această parte din amendament. Averescu, 
enervat, se zbuciumă. Adam lonescu, din majoritate, com- 
bate punctul de vedere al Guvernului asupra caracterului de 
constituţionalitate al Adunării. Primul ministru cere lui Zam- 
firescu să taie brusc şedinţa. 


168 N. IORGA 
17 Iunie. 


Se substituie în discuţie proiectul financiar. Titulescu e 
bolnav. I] înlocuieşte, nepregătit, stângaciu şi fără putere a- 
supra Camerei, Take Ionescu. 

El îmi vorbeşte de misiunea lui la Belgrad. A fost vorba 
şi de un adevărat schimb de comune la graniţă. Toate par- 
tidele sârbeşti s'au arătat unite, pe când la noi I. Bră- 
tianu întrebuinţează acest prilej pentru protestarea din Ba- 
nat contra Sârbilor. 

x 


Directorul Senatului, Murgulescu, îmi spune că are şti- 
rea sigură a unei înţelegeri pentru succesiune între liberali 
şi averescani. Lui Averescu i s'ar rezerva doar onoarea 
de a prezida încoronarea. De aceia, contra dorinţii Reginei şi 
chiar a Regelui, el ar vrea încoronarea în Septembre. Ar 
urma apoi un guvern de delegaţi ai partidelor care ar cola- 
bora, şi, la sfârşit numai, un guvern durabil. 


19 lunie. 


Cercetarea Bucureştilor şi a împrejurimilor (Cernica, Pa- 
sărea) cu profesorul suedez Psilander, care vorbeşte româ- 
neşte, şi cu Americanul Keats, a cărui soţie, tânără Evreică 
din părinţi ruşi, îşi arată scârba de Calea Victoriei şi bu- 
curia că numai dincolo de Bucureşti începe a cunoaşte Ro- 
mânia. 

20 Iunie. 


Pictorul Verona imi spune că, în captivitate, a zugrăvit 
un soldat român întinzând steagul. Când comisiunea de 
generali austrieci a vizitat lagărul, l-au întrebat ce în- 

semnează tabloul: „durerea noastră“. Atunci toţi au făcut 
front, salutând. 
* 


La Palat, Prinţul Carol, cu comisiunea compusă din Mi- 
tropolitul Primat, Onciul, Ştefănescu Amza, Filodor, Me- 
hedinți şi cu mine, prezintă Regelui statutele Muzeului Re- 
naşterii româneşti, întovărăşindu-le cu o frumoasă cuvântare. 
Regele răspunde bine, apăsat, spuind că Tudor e şi „fiul 
României Unite''. Are ochii în lacrămi la sfârşit, când mul- 
țămeşte fiului său. 

21 Iunie. 


Intre felicitările de cinzeci dee ani găsesc pe ale fraţilor 
Ioan şi Vintilă Brătianu. 
* 


La Cameră se votează contra unui articol al proiectului a- 
grar care reduce prin moştenire massa de expropriat. Gu- 
vernul cere să se întrerupă discuţia. Garoflid e furios. 


* 


Seara, imens şi scârbos scandal în jurul alegerii de la O- 
raviţa, unde tânărul Nedelcu a luat locul cuvenit lui Bra- 
nişte, şi anume prin dispariția dosarului de la două secții. 
Raportorul, Ioanițescu, aruncă vorba de „bandiți“ membrilor 
opoziției. Ardelenii, Basarabenii urlă. Când invit pe Ne- 
delcu să se explice, el vorbeşte de alte cele, iar preşedin- 
tele pune la vot contestaţia, care e răspinsă. Ce a urmat, 
e indescriptibil. Ardelenii strigă şi contra Vechiului Regat, 
ceia ce mă face să am cu dânşii explicaţii neplăcute. 

La întors, cum mi se cere colaborarea, arăt lui Vaida şi 


170 N. IORGA 


Popovici că singurul mijloc pentru a o avea din parte-mi 
e organizarea, începând de la provinciile alipite, a opozi- 
tiei naţionale. Ţărăniştii vor trebui să se pronunţe. Pe urmă 
sar negocia pe această bază cu liberalii pentru Guvernul de 
concentrare. 

22 lunie. 


Guvernul demonstrează la Cameră, înşirându-şi miniştrii; 
o adunare a majorităţii îi impune docilitate, supt amenin- 
țarea schimbării de regim. Pentru că n'a lăsat să i se ieie 
cuvântul, Mihalache este condamnat de comisia de judecată, 
în care sunt oameni ca Brăescu şi Bucşan, tipuri de bruta- 
litate. Şi Vaida este dat în judecată pentru strigătele de 
aseară. In acest timp se reine pur şi simplu asupra votu- 
lui. Mai toate amendamentele se răsping. Votarea e un scan» 
dal. Preşedintele execută servil ordinele miniştrilor. 


23 Iunie. 


Sedinţă liniştită, în care Titulescu trece un număr de ar- 
ticole din legea sa. 
24 lunie. 


Maniu îmi spune la Cameră că el e partidul naţional. 
Aşa a fost şi supt Pop de Băseşti şi supt Mihali. Ce vrea 
el, aceia se face, nu fiindcă o cere, ci fiindcă se impune. 


25 Iunie. 


Titulescu aduce o schimbare de cotă prin care se favori- 
zează averile mari. Opoziția se opune violent. Ţărăniştii 
şi celelalte elemente din stânga, afară, poate, de naţiona- 
liştii miei, votează contra. La votare se face obişnuita 

escrocherie cu pumnul de bile în mijlocul urletelor. Am la 
sfârşit o explicaţie cu Titulescu, arătându-i cât de urit 
s'a sfârşit votarea unei legi de atâta importanţă. 


* 


Liberalii au atitudinea unor oameni pe cari puterea îi 
aşteaptă mâne. Exagerează enorm importanţa călătoriei în 
Ardeal a şefului lor. 

* 


Mihai Popovici e oprit de a lua parte la desbateri timp de 
cinci zile; Mihalache, achitat. 
26 lunie. 


Adunarea şefilor noştri de grupări pentru alegerea comi- 
tetului de conducere. Constat că în foarte multe locuri s'a 
adaus fără voia mea la titlu calificativul de „țărănesc“. 


27-28 Iunie. 


Imensele scandaluri, care se ţin lanţ, întovărăşesc „vo- 
tarea“, prin continuă falsificare, a legii agrare. Oamenii a- 
ceştia au pierdut orice ruşine. Mamelucii terorizează şi dez- 
onorează Camera. 

29 Iunie. 


Take lonescu protestă şi în particular că ma fost nicio 
intervenţie din afară pe lângă dânsul pentru a-l face să res- 
tituie foștilor proprietari străini casele, parcurile, etc. 

El vorbeşte de căderea lui Sforza, determinată de atitudi- 
nea lui despreţuitoare față de Cameră. 

* 

La Cameră, aceiaşi atmosferă, puţin mai liniştită. Fac în 
zădar apel la sentimentele naţionale ale majorităţii pentru 
a o aduce să admită proprietatea Statului asupra subsolu- 
lui. O mică parte numai votează, cu bile, în acest sens. 
Dar, ca de câte ori e vorba de un lucru important, mau 
avut curaj să voteze public, prin ridicare de mâni. 


* 


Titulescu îmi dă explicaţii cu privire la ridicarea cotei: 
o anunţase încă din marele lui discurs. Are o situaţie grea. 
Averescu i-a oferit Finanţele, de acum o lună, lui I. N. 
Angelescu, de care era vorba la Comerţ. El, Titulescu, îi 
spusese lui Take Ionescu numai că se retrage în cinci luni. 
Averescu, tras la răspundere, n’a ştiut ce să răspundă. 

Titulescu a depus proiectul impozitului pe averi. Generalul 
ii ceruse întâiu budgetul, cum o îi, cu evaluări oarecare. 
— Dar legile? — Putem trăi şi fără legi. Titulescu, bine 
înţeles, a refuzat cu indignare. 


* 


Sesiunea parlamentară s'a prelungit până la 20 Iulie. Ti- 
tulescu îmi spune însă că ar fi vorba de o închidere mai ră- 


pede. 
30 lunie. 


Mişcatoare cuvântare a preotului Mănescu pentru ca vă- 
duvele şi orfanii marelui războiu să treacă în primul rând 
la împroprietărire. Vorbesc în acelaşi sens. P. Brătăşanu şi 
generalul Cantacuzino. Generalul râde. Majoritatea scoate 
înainte pe un alt preot, figură ordinară, care cere ca or- 
fanii să trăiască la oraş. Nou şi imens scandal. 

Seara, proiectul Titulescu se discută înaintea băncilor 
goale. Niciun ministru lângă al Finanţelor. Averescu îi spune 
lui Titulescu, despre proiectul reformei agrare: „legea noas- 
tră“, despre acesta: „legea dumitale“. La Senat ar îi declarat 
că legea nu se va vota. Majoritatea se ceartă cu ministrul 
pentru că a vorbit de ajutorul opoziţiei şi de votul ei, fără 
a o lăuda şi pe dânsa. Vaida adauge că majoritatea «e 
“ Stimmvieh“, 

Titulescu, care spune că mar fi votat amendamentul străi- 
inilor, îmi arată că nu ştia să fi fost primit de Take Ionescu 
şi de Averescu, în care caz ar fi făcut altfel, Se vorbeşte 
de o retractare,,, 

* 


Maniu mă informează despre propunerea lui I. Brătianu 
de a face o înţelegere cu liberalii: din toată opoziţia na- 
țională, el vrea pe reprezintanţii provinciilor alipite şi pe 
naţionalişti.; pe ţărănişti, partid de clasă, nu-i admite decât 
individual. Maniu îmi cere părerea. 

Recunosc că orice Guvern e mai bun decât cel de azi, că 
situaţia în provinciile alipite e intolerabilă. Nam totuşi în- 
credere în loaialitatea politică a lui Brătianu, Nu cred că 
în lupta electorală ar putea reuşi fără violenţă şi sunt si- 
gur că, la o totală desfacere de noi, ţărăniştii ar merge, 
cu Stere, până la acte extreme. Admit însă ca reprezentan- 
ţii provinciilor să încheie un pact, asupra căruia însă vor 
trebui să fie foarte veghetori, liberalii având oamenii şi 
planurile lor şi acolo. De o participare efectivă a noastra 
nu poate să fie vorba: ne-am mulţămi a declara că păstrăm 
şi mai departe simpatiile noastre pentru foştii aliaţi, siliţi 
a face acest pas. Ni sar asigura alegeri libere. Ţărăniştii 

ar trebui consultaţi, şi numai un refuz hotărât al lor ni-ar 
reda libertatea de acţiune. 
Maniu se teme şi el, vădit, de metodele liberalilor: 


2 Iulie. 


La Cameră iau cuvântul la legea pentru taxarea averilor. 
Duca se supără când spun că sistemul noilor îmbogăţiri 
datează din vremea lor. Fac declaraţia că, dacă am cola- 
bora odată, ar fi cu înlăturarea trecutului nenorocit. I. Th. 
Florescu spune: „o invitaţie la. bal“. — „Nu la bal, ci la 
baie“. 

3 Iulie. 


Duca relevează la sumar aceste cuvinte. li răspund încă 
odată că admiterea trecutului lor ni este imposibila. 

Contra legii lui Titulescu se face o intrigă de raportor, 
I. N. Angelescu, de D. R. Ioaniţescu, de Bucşan, de câţiva 
prieteni ai lui Argetoianu şi de liberali. Se întrebuinţează 
articolul despre participarea Statului la afacerile societăţilor 
anonime, susținut de raportor, dar pe care nu-l vrea mi- 
nistrul. 

x 

Şedinţa de seară, cu amestecul discuţiei asupra comuni- 
tăţilor de avere din Ardeal şi Banat, se începe abia la 
unsprezece. Trebuie intervenția mea pentru ca votarea să 
nu se facă atunci, după miezul nopţii. La plecare, Titu- 
lescu pleacă întovărăşit de Duca. Refuz să iau loc în au- 
tomobil. Eu nu joc comedie în politică. 

4 Iulie. 


Legea agrară se discută, cu toate că expulzările con- 
tinuă, într'o atmosferă mai liniştită. 
* 

Sever Dan îmi spune că doisprezece Ardeleni părăsesc 
partidul, dacă se face înţelegerea cu liberalii. 


5 Iulie. 


Maniu îmi comunică răspunsul lui Mihalache. Va simula 
lupta cu partidul naţional, dar va duce cea mai îndâriită 
campanie contra liberalilor. Maniu arată încă desorientat. 


* 


Regele ar fi amânat după încoronare călătoria în Apus cu 
miniştrii săi. La Cameră Garoiflid vorbește de „legile ce va 
aduce la toamnă“. 

* 


Un amendament al lui loaniţescu, strecurat după ora 
douăsprezece, permite, supt pretext de fabrici, posesiunea 
de pământ a străinilor în sate. 


* 


Motsonyi ar fi spus că Regele nu doreşte decât un pre- 
text parlamentar pentru a scăpa de un Ministeriu care de 
mult îi displace. 

6 Iulie. 


Discuţia asupra preţului pământului începe cu un nemai- 
pomenit scandal. 


7 Iulie. 


La Cameră, Mauiu vorbeste în chestia constituţională, des 

întrerupt. Mihalache lupta eroic contra măririi preţurilor. 
Niciodată cuvântările lui nu au fost mai energice și mai lim- 
pezi, de şi spiritul de clasă mă impresionează neplăcut. 

Seara, înlăturând acest punct de vedere, arăt cum ma- 
jorarea preţului atinge trăinicia legii, căci nu se va pu- 
tea respecta de guvernele următoare această clauză esen- 
ţială a reformei. 

Votarea se face tumultuos, într'o atmosferă degradantă. 
Liberalii, îngăimând ceva rezerve, sunt pentru. Relevez ipo- 
crizia lor. Şi Saşii sunt pentru, în vederea avantagiilor 
viitoare şi a preţului ridicat pentru Ardeal. Şi o mare parte 
din socialiştii votează legea (Dragu şi Ungurul Daszkal, nu), 
poate în schimbul promisiunii că se vor libera tovarăşii în- 
chişi. Cuza şi Zelea votează pentru lege. 

8 Iulie. 


Conflict cu Argetoianu, insultat prin strigătele de: „Schul- 
ler“ şi care, în schimb, ne declară „un cimitir“ şi lasă Du- 
mineca liberă pentru „parastasul'“' nostru, ceia ce provoacă 
din partea noastră o cerere de satisfacţie. 


E 


Se aduce convenţia de comerţ cu Cehoslovacia. Vaida şi 
un deputat din majoritate cer ca diplomaţia noastră să nu 
mai fie absolut secretă. Un deputat al Maramurăşului, Pa- 
puc, vorbeşte frumos, liric, despre rectificarea de graniţe. 
Preotul Balea, tot Maramureşean, protestă că în provincia 
lui nu s'a câștigat nimic, ci numai în comitatul Ugocii. Vor- 
besc şi eu despre întregirea de hotar şi despre expansiu- 
nea în Apus, până la limitele naturale. 

Se aduce prin surprindere, raportul nefiind încă tipărit, 
proiectul, de caracter electoral, prin care se mută capitala 
Teleormanului de la Turnul-Măgurele la Roşiorii-de-Vede, 
proiect susținut cu grosolănie de doi majoritari. Se cere a- 
mânarea până la venirea ministrului de Interne şi, prin răs- 
tălmăciri de regulament, se capătă, de şi votul era nul. Am 
arătat primejdia acestei jucării cu trecutul şi cu interesele 
judeţelor după vechiul plan al Guvernului. Foarte mulţi din 
majoritate sunt de părerea mea. 

9 Iulie. 


Primesc grosolane insulte pentru opunerea mea la mutarea 
capitalei Teleormanului. 


Inculeţ îmi spune despre ruptura provocată de Stere în 
partidul basarabean. A început făcându-se invitat de orga- 
nizaţiile judeţene ale ţărăniştilor din Vechiul Regat. Acuma 
vrea ca la congresul acestora să apară ca delegat al Basara- 
biei. Cu el merg numai şapte dintre Basarabeni. Inculeţ 
regretă că între dânşii e Halippa şi ţăranul „Moş Codreanu“. 


* 


Take Ionescu face, provocat de o intrebare a lui Vaida, o 
largă expunere a politicei României, foarte aplaudată şi de 
opoziţie. Nimic nou însă. Relaţiile cu Bulgaria a bandelor de 
comitagii rămâne, cu toată intrebarea care s'a pus, nelă- 
murită. Nu se vede nici cine va dezarma de fapt Ungaria. 


11 lulie. 
Proiecte de mai mică importanţă. 


* 
12 

Se ridică la Cameră chestia colonelului Boyle, care a rea- 
părut, făcând afaceri de milioane (oferă imbrăcarea între- 
gii noastre armate, sfidând într'o uniformă de colonel, pe 
care no poartă la Paris), Se laudă pretutindeni cu protecţii 
mari, Lui Madgearu i-a trimes „sfatul“ să nu se ocupe de 
dânsul. 


Am întâlnit pe Ştirbei. Vorbim şi de Boyle. Brătianu, 
care îi dăduse o concesie de petrol, cu un câştig fabulos, 
a refuzat să se atingă de dânsul, ca să nu-şi facă difi- 
cultăţi. 

Ştirbei crede că, până în toamnă măcar, rămâne actua- 
lul Guvern. Ar îi şi vina Ardelenilor. 


12 Iulie. 


La Camera ni se aruncă înainte Reşiţa. Discuția începe cu 
două palme aplicate de Tăzlăuanu unui biet primitiv din Ar- 
deal, care cerea şi el o acţiune. Mârzescu dă o lungă con- 
sultaţie de drept, întrerupt de Averescu, care flutură o listă 
a acţionarilor, dată de direcţia însăşi a Reşiţei, în care ar îi 
membri ai opoziţiei. | se obiectează că aceştia sunt oa- 
meni cărora li sa oferit. Rofuză a o ceti, fiindcă, acuma, 
are îndoieli. 

Nu se mai ţine şedinţă seara ca să se adune majoritatea. 


Primarul din Turnul-Măgurele îmi telegratiază că s'a 
dat numele mieu unei străzi de acolo şi că m'au proclamat 
cetăţean de onoare. 

L) 

Mă cercetează o doamnă Devereux, scriitoare engleză, 
care se ocupă de colonii şi face parte din redactorii „Times“ 
ului. A fost în Ardeal şi se întoarce cu impresii foarte de- 
favorabile pentru administraţia noastră. Ii explic că nu este 
a ţării, ci a unui Guvern, trecător. 


La Cameră voiau să aducă proiectele financiare ale lui Ti- 
tulescu, întrerupte, S'a cerut continuarea discuţiei cu privire 
la Reşiţa, şi s'a admis. 

Inainte de a vorbi Madgearu, a cărui expunere a fost, 
mi se spune, foarte clară, şi de a încerca să vorbească 
Tăzlăuanu, întrerupt de cel mai îndelungat dintre scandaluri, 
merg în audienţă la Rege. 

Abia isprăvise cu o delegaţie universitară a lui Mihai Vlă- 
descu şi Pangrati cu privire la şcolile tehnice. Pare foarte 
obosit şi slăbit. 

Se plânge că de paisprezece ani n’a avut o zi în adevăr 
liberă, cu putinţa unei perfecte odihne fizice şi morale. E 
bucuros că poate pleca pentru o lună, până la serbările în- 
coronării, pe care, cum vor fi, le vrea pentru 24 Sep- 
tembre, 

li arăt că, dacă ne lasă pe mâna cui ştie, o să trebuiască 
să ne caute, la intors, prin temniţă. Ar fi bine ca Prinţul 
Carol să aibă Regența. Regele răspunde că nu o prevede 
Constituţia, care vorbește numai de Consiliul de miniştri. Şi 
supt Carol I s'a pus chestiunea, de Lascăr Catargiu, al cărui 
bun simț îl laudă. E o lacună. 

Vorbim de cartea pe care o pregătesc despre dânsul. In- 
sistă asupra faptului că familia lui nu. e de la Rinul-de-sus, 

ci de la Dunărea Superioară. Işi aduce aminte de sanii de la 
Diisseldori. Pe Rin mergeau transporturile lui Hugo Stinnes, 
— începutul unei mari averi pentru fiu. Acesta e un om ge- 
nial, care biruie oriunde se prezintă. E şi aici, supt alte 
nume, şi va birui. Despre mamă-sa Regele are amintiri vagi. 
De la dânsa două-trei tablouri, nu din cele mai bune. Vor- 
beşte de profesorii pe cari i-a avut. La Maurenbrecher din 
Lipsca n'a putut urma. Acesta vorbia cu despreţ de Frede- 
ric- Wilhelm al IV-lea: „jener König", etc, care într'adevăr 
şi-a pierdut mintea la sfârşit, dar era un om cu fină sim- 
tire pentru artă. Ca ofiţer prusian, Prinţul a protestat. Mau- 
renbrecher a revenit în cursul următor şi mai dârz. Atunci 
Prinţul ma mai urmat. 

Vorbeşte de Veith de la Reşiţa, care a trebuit scos din 
culoarele Camerii. li laudă însă competinţa tehnică. I s'a 
părut om loaial. Cea mai mare parte din capital, care e 
de la Staatsbahn, aparţine Francezilor. Cu dânşii a şi ne- 
gociat. Şi pentru fabrica de arme, în mare parte părăsită, el 
negocia cu Creuzot. La început Veith i-a refuzat lui Tăz- 
lăuanu acţiunile. In lipsa lui, ele au fost cerute telegrafic. 
Inlocuitorul le-a dat. 

Intreabă dacă va fi o interpelare despre Boyle. Ii spun 
că, a fost şi Boyle i-a trimes lui Madgearu „sfatul“ de a nu-l 
ataca. Arăt că intimitatea afişată de Canadian compromite 
Coroana. Se vorbeşte de stăruinţile Regelui pentru conce- 
siile ce i-au fost acordate. Regele il crede cu totul devo- 
tat, prietenul ţării şi extraordinar de capabil. A îost şi mi- 
ner în Klondyke, fumător, beţiv: soţia i-a cerut să se des- 
bere, şi el a promis; ea l-a părăsit a doua zi, dar el şi-a 
ţinut cuvântul. Are un fiu inginer, însurat. Boyle a reuşit să 
întrunească toate companiile de petrol englez. A căpătat şi 
petrolul rus. Lorzi englezi îi scriu: „my dearest Joe“. 
— Tocmai de aceia e periculos. — Contractul lui de pe- 

trol cuprindea „preţul mondial“. Contra acestei idei, Mi- 
nisteriul a fixat el un preţ. De aici paguba pentru ţară. 
Boyle a deschis un proces, care nu s'a hotărît încă. E bru- 
tal; pe oficialii de la noi, cari păreau că vor să-i ceară a- 
vantagii, i-a dat afară. In lupta contra lui e ura lui Ştir- 
bei şi pasiunea unei persoane influente din aristocrația noa- 
stră. li amintesc Regelui cum s'a compromis Cuza cu Lieb- 
rechi, totuşi om inteligent şi energic, care a murit sărac. 
Boyle e văzut în excursiile regale, de ex. la Rucăr. Apare 
ca intim al Curţii. Să facă şi el ce am făcut eu, care am 
evitat totdeauna aparenţe de familiaritate. Regele recunoaște 
că ar trebui să fie mai discret, şi i-a şi spus-o; de altfel 
e o lipsă de civilizaţie la noi că nu se admit legături per- 
sonale ale Suveranului. 

Ating situaţia politică. Regele a rămas la părerea că A- 
verescu e un naiv, un „sub-ofiţer“, care nare baza cunoş- 
tinţilor sale, un autodidact pe apucate. Se putea mulţămi 
cu legea agrară. De ce a trezit Reşiţa? I-a spus-o; el 
a pretins că e prea mult angajat. Recunoaşte temperamen- 
tul lui Argetoianu. I-a cerut să lase glumele pentru club, 
cu atât mai mult, cu cât oamenii nervoşi le pot lua drept 
insulte. „C'est plus fort que moi. — Il faut être plus fort 
que vous-même.“ Râde de Trancu, pe care Franklin Martin 
la Ada-Cale îl vedea ca ultimul Paşă al insulei. — Cu dân- 
şii merge Maiestatea Voastră Ia încoronare? — Au mai fost 
astfel de oameni şi aiurea. Astfel, în Belgia, un de Pee- 
rebom. 

Guvernul a trecut legi mari cu două treimi. Nu există pri- 
lejul de a-l înlocui. Apoi nu se prezintă succesorul. Ardelenii 
negociază cu toată lumea şi nu încheie cu nimeni. Au ne- 
gociat şi cu Marghiloman, care mare partid şi nu poate 
veni la guvern şi din acest motiv. Federaţia — i-a spus-o 
lui Maniu —, afară de tendinţi de clasă, pe care Regele 

nu le poate admite, a pierdut prin retragerea mea autorita- 
tea morală. Pe liberalii singuri nu-i vrea: autoritarismul 
unui singur om, care nici mare capacitatea de lucru. In- 
ţeleagă-se, dacă vreau, Ardelenii cu dânșii (Maniu ma ru- 
gat să nu-i comunic nimic în această privinţă, neavând au- 
torizaţia lui Brătianu). Ii spun că, în acest caz, maş par- 
ticipa la Guvern, dar maş combate o astfel de formaţie, 
dacă ar fi alegeri libere. Regele le găseşte absolut necesare, 
de şi ideia unei disolvări îl jenează încă. Pe Maniu nu-l 
vrea ca şei de guvern. Ii lipseşte deocamdâtă experienţa, 


* 


Seara, la Cameră, Titulescu aduce impozitul pe moşteniri. 
Se adresează majorităţii, face declaraţii de solidaritate cu 
Argetoianu. Declară că sporul pentru proprietari va fi plă- 
tit, nu de îmbogăţiţii de războiu, ci printr'o supra-taxă pe 
cei ce au un venit de la 30.000 lei înainte, aceştia fiind 
„oameni bogați“. Se aprinde, strigă, caută aplausele ma- 
melucilor. Pentru mine e o deziluzie. 


La Cameră, încă un schimb de palme. 
14 Iulie. 


Regele şi-a arătat încă odată dorinţa unei politice econo- 
amice a Statului român mai presus de partide. Ea mar răs- 
pinge capitalul străin, fără a i se robi. 


* 


La Cameră, Maniu şi cu mine suntem împiedecaţi de a 

vorbi în chestia Reşiţei. Raportor e un profesor Musceleanu. 
Generalul, aplaudat necontenit, e — ca de obiceiu. 

La articolul 1 reiau chestia, învederând că şi proiectul pri- 
mitiv al lui Tăzlăuanu era mai bun decât ce ni se infă- 
țişează. Găsesc dovada gramaticală a redactării articolului de 
către Unguri. Sunt încontinuu întrerupt grosolan. Pe băn- 
cile majorităţii organizează cântări bisericeşti. Urmează 
Madgearu. Ministrul de Interne îi spune o expresie care 
nu se poate reproduce. Tumultul ce se stârneşte e uşor de 
înţeles. Majoritatea urlă sălbatec. Averescu vrea să îacă 
pe stenografi a tăgădui. Schitănescu stă să se răpadă a- 
supra mea. 

Impreună cu liberalii, suntem hotăriți să mergem la Re- 
gele pentru a-i denunța acest perpetuu scandal: în adevăr, 
de şi regulamentul dă dreptul unui număr de patruzeci de 
deputaţi să ceară votul pe față, se înlătură acest sistem 
de votare şi se votează, falşificând, prin vot secret. Into- 
vărăşiţi de un grup de deputaţi, foştii miniştri şi cu mine 
ne infăţişăm la Palat. Cererea de audienţă, colectivă sau 
individuală, o redactează Duca şi Mârzescu, cu ajutorul 
mieu. O primeşte ofiţerul de ordonanţă al generalului An- 
gelescu. Mihalache, trist, îmi spune că-şi dăduse sama cum 
că se află între două bande, dar această situaţie trebuie să 
se mântuie odată. 


* 
Generalul Averescu anunţase că încă din Februar — lu- 
crul nu se spune în expunerea de motive — Veith a mai 


oferit 25.000 de acţiuni. Aceasta trezeşte îurioasele ape- 
tituri ale majorităţii. 


Seara, repet declaraţia opoziţiei cu privire la votul Reşi- 

tei. In înţelegere cu liberalii şi Ardelenii redactasem decla- 
rația retragerii din Parlament. Ţărăniştii cer să aibă în- 
tåiu o discuţie între dânşii. Liberalii par foarte nerăbdători. 

Schitănescu e învăţat să spuie că l-am înjurat. Majoritatea 
strigă: „ruşine“. Aflu mai târziu ce a spus şi rectific, în- 
trerupt de urletele menajeriei. Spun lui Titulescu că nu 
mai pot avea relaţii personale cu cine se află în asemenea 
țovărăşie. leşim apoi, deocamdată fără. declaraţie, urmăriţi 
de strigătul că ni se declară Colegiile vacante. 


15 Iulie. 


I. Brătianu vine la mine. Vorbesc de fiul său, care pu- 
blică în „Revista Arheologică“ din Paris un frumos articol 
despre descoperirile de la Argeş. Ca oricând îi amintesc de 
dânsul, e foarte mişcat. 

In cursul conversaţiei, el face aprecieri asupra ambiţiei 
mele, care îl făcea la Iaşi să vie el la mine şi mă împiedeca 
de la o colaborare cu dânsul. li spun clar că reputaţia lui 
de „enjoleur“ mă făcea şi mă face să stau în defensivă. 
Brătianu spune că reputaţia nu e îndreptăţită: numai faţă 
de Centrali a făcut aşa, în anii neutralității. Maiorescu, ca şi 
von dem Busche, erau siguri că cel dintâiu vine la pu- 
tere. El, Brătianu, mar fi consimţit la aceasta, fiindcă Maio- 
rescu ar fi adus o îndreptare către Centrali. 

Incă de la 1913 el a spus că nu putem executa tratatul 
cu dânşii pentru a susţinea astfel o politică de cuceriri. 
Maiorescu a înoit legătura, dar regele Carol a stat săptă- 
mâni de zile fără, a o iscăli. Kalinderu, care îl disuada de a o 
face, i-a spus-o mai târziu lui Brătianu, poate din îndem- 
nul Regelui. 

In materie de politică internă, Brătianu crede şi el că si- 
tuaţia a devenit absolut imposibilă. E pentru retragerea din 

Parlament. Admite şi necesitatea de a ne abţinea de la ser- 
bările încoronării, dar ameninţarea nu trebuie să vie prea 
de vreme. Averescu ar îi în stare să facă orice pentru a se 
menținea. Spune, glumind: „ar telegrafia Regelui că nu mai 
trebuie să se întoarcă din străinătate“. 

Omul i se pare şi acum — orice ar zice Regele, care el 
e un naiv —, un om de puţină credinţă. La o glumă 
a mea el adaugă: „Eu am spus totdeauna că nu e 
încă ofițer“. Descoperindu-se relaţiile lui cu ,„,Ădevă- 
rul când făcea parte din Ministeriul liberal, le-a ta- 
găduit, plângându-se că e urmărit de poliţia secretă, iar, 
când i s'a vorbit de o întrevedere cu Honigmann, a răs- 
puns liniştit că nu ştia de legăturile lui Honigmann cu „A~ 
devărul'. 

Brătianu e dispus a lucra cu Ardelenii. De şi Maniu l-a 
asigurat că Mihalache e „genial“, nu admite decât colabo- 
raţii individuale cu membrii partidelor de clasă. Crede ca 
ţărănismul e în scădere. l-ar acorda alegeri libere, repri- 
mând abuzurile ce sar putea comite. Dar lupta ar da-o 
contra acestor adversari. li vorbesc de zvonul numirii la In- 
terne a lui Al. Constantinescu. Spune că obiceiul lui e de a se 
gândi la portofolii numai după ce i se dă însărcinarea de a 
forma cabinetul. Insist asupra necesităţii de a corespunde 
dorinţii Regelui, care nu poate fi lăsat fără o cunoştinţă 
clară a ceia ce poate veni după o schimbare de regim. 
` I-am vorbit şi de desconsiderarea faţă de mine când a re- 
luat puterea în 1918, de traiul îngrozitor pe care am fost 
lăsat să-l duc. E vizibil jenat, 

Crede că această conversaţie e numai un început şi că 
altele vor urma. I-am spus că, fără a-l combate, nu pot 
participa activ la guvernarea lui. 

Declaraţiile de retragere din Parlament se vor face pe 
partide. Aceasta reiese din discuţiile de la „Majestic“ (care 
se poate numi: „ladul discursurilor'): ţărăniștii, în lunga lor 
declaraţie, din care voiesc să facă o platformă de opoziţie 
viitoare, atacă şi pe liberali: „oligarhi“; deci Ardelenii şi 
ceilalţi nu-i pot urma. 

Spun la ai miei că, din moment ce nu se cetește o singură 
declaraţie, cea propusă de mine, îi autorizez a spune în 
câteva cuvinte că ne raliem la declaraţiile celorlalte partide 
din opoziție. 

a ceasul șase, Mihai Popovici şi Nistor îmi anunţă că 
toţi sunt gata de plecare cu declaraţiile lor. Injgheb şi eu 
una, şi mă las convins să merg la Cameră. Oprindu-ne la 
clubul ardelenesc, aflu că din nou sa reluat discuţia asupra 
declaraţiei ţărăniste. Madgearu îmi spune că ar fi vorba nu- 
mai de o absenţă până la demisia lui Argetoianu. Şi ai 
miei par a şovăi, când ar fi vorba de o plecare definitivă. 
Mă întorc hotărât să nu mai calc la Cameră. 


Seara, Duiliu Zamfirescu e adus la presidenţie, şi majori- 
tatea capătă ordin să lipsească. Deci nu se deschide şe- 
dinţa. 

16 Iulie. 


Declaraţiile s'au cetit astăzi. A noastră, de Paraschiv Chi- 
riţă. Eu am refuzat să vin: conduceam la mănăstiri (Vă- 
căreşti, Pantelimon) pe scriitoarea engleză Devereux. Ţără- 
niştii ataca, de fapt, pe liberali şi pun ca termen al nepar- 
ticipării la desbateri retragerea lui Argetoianu. 

Averescu a anunţat cercetarea gestiunii liberalilor. Ar 
îi cu voia Regelui. 

Maniu vine la mine pentru a se informa. E hotărât să 
anunţe la Cluj că fără schimbarea de regim ei nu participă 
la încoronare. Dorinţa lui e să pu se despartă nici de ţără- 
nişti, în a căror mare popularițate crede. Imi semnalează 
oferta pe care li-o face acestora, ca „democrați“ şi duşmani 
ai liberalilor, Argetoianu, în „Luptătorul“, care ne atacă vio- 
lent. Mihalache şi Lupu mar fi primit propunerea. 

Azi se ţine adunarea comitetului țărănist. Mihalache îmi 
spune că nu va îi vorba de Stere. 

18 Iulie. 


Vaida vine la mine înainte de audiența sa la Rege. Ne 
înţelegem asupra lucrurilor care ar îi să i se comunice. 


4 


Ştirbei, pe care îl întâlnesc pe stradă, e de părere că nu 
se va face nimic, căci Regele se va invedera, cum n'a vrut 
să-l arăte până acum, ca perfect incapabil de a lua o ho- 
tărâre. El, Ştirbei, l-a susţinut în neutralitate, când Regele a 
avut crize de voinţă pe care Ştirbei şi le-a insemnat. Nu 
se poate împiedeca de a purta rancună pentru asemenea lu- 
cruri, 

Trecând pe lângă Palat, unde Regele era la îfereastă, el 
se retrage răpede la vederea mea. 


Ţărăniştii au primit în partid doisprezece Basarabeni, în 
frunte cu Stere. Mihalache, Lupu şi Madgearu au mers să-l 
aducă de acasă la Club. 

Ce murdărie! 
Se oferă, prin „Dimineaţa“, două-trei locuri in Ministerin 
țărăniştilor. 


Guvernamentalii au avut un banchet de triumf: Take Io- 
nescu, Titulescu s'au identificat complect cu colegii lor. 
După toate câte mi le-au spus despre dânşii, Doamne! 


Joi dimineaţă, Regele pleacă în străinătate. 
* 


La Senat, Al. Constantinescu a fost împiedecat prin ur- 
lete de a ceti declaraţia de retragere a partidului liberal. 


S'a şi cerut şefilor de grupări să desemneze delegaţi pen- 
tru a cerceta gestiunea guvernului liberal. 
19 Iulie, 


Vaida a făcut Regelui o expunere complectă a situaţiei. 
Regele a încheiat cu aceia că „va asculta şi pe ceilalți . 
domni“. Vaida are puţine speranţe. 


* 


I. Brătianu e în Bucureşti. Doctorul Angelescu vine să 
mă îndemne a încerca şi eu o presiune puternică asupra 
Regelui. Intâlnesc în stradă pe Mârzescu, care vorbeşte de 
guvernul liberal ca de un lucru în perspectivă imediată. 

* 

La cinci audienţă la Palat. Intâlnesc pe Mihalache, care 
mă precede. Purtarea mea rece îl întristează. Foarte mişcat, 
vine să-mi dea explicaţii. Totul a fost fără voia lui. Cei din 
provincie, foştii parlamentari, nu erau în curent cu situaţia 
politică. Ei au decis. — De ce mai demisionat? Răspunde că 
la ei nu e ca la noi şi că partidul hotărăşte. Ii spun că 
ce s'a petrecut e o nenorocire, că se lucrează la anularea 
lui personală şi că nu peste multă vreme va vedea conse- 
cinţele. 


Aflu pe Regele foarte trist. li spun: — Maiestatea Voa- 
stră ştie de ce am venit. — Ştiu, şi asupra lucrurilor pe- 
trecute nu poate fi nicio divergență de păreri. Şi eu îm- 
părtăşesc opinia generală. Nu-ţi poţi închipui cât am sufe- 
rit de o bucată de vreme de ceia ce se întâmplă. 

„Reşiţa“ a vrut s'o împiedece. Asigurase despre aceasta pe 
Duca. Averescu a venit fără autorizaţie cu proiectul, care 
a făcut să se reverse păharul. N'a aprobat nici cercetarea 
contra liberalilor, care e numai cercetare, nu punere supt a- 
cuzaţie. „Reşiţa“' nu va merge la Senat. Nici legea agrară 
pentru Ardeal, care distruge pădurile. E şi contra desfacerii 
Universităţii săseşti, pentru care aduce argumentele lui 
Vaida. Ştie în ce hal se află ţara. Ii spun: „Voieşte Maiesta- 
tea Voastră ca Domnia Maiestăţii Voastre, care, în ce pri- 
veşte hotarele şi drepturile naţionale, stă cea mai sus în 
desvoltarea istorică, să fie supt raporturile moravurilor pu- 
blice cea mai de jos?“. Pe Averescu continuă a-l socoti 
ca pe un naiv, chiar dacă e, cum i se spune, şi un şiret. Se 
exprimă aspru, cum a făcut şi faţă de Vaida, asupra lui 
Argetoianu. Recunoaşte că furtul a năpădit în toate dome- 
niile oficialității şi observă cu tristeţă că armata e infectată 
în rândul întâiu. li arăt şi nemulţămirile din armată: un ge- 

neral se oferia să sprijine cu trupa sa o mişcare contra Gu- 
vernului. Regele o atribuie şi „galonomaniei'“', după exem- 
plul răpezilor înaintări din războiu. 

Ce e de făcut? Recunosc că Ministeriul de funcţionari e 
imposibil. Ar trebui să lucreze cu un aparat administrativ 
străin lui. Recunosc că Ministeriul de coaliție nu-l vrea ni- 
meni. Rămâne Brătianu cu reprezentanţii din provincii şi cu 
îngăduirea mea. Regele obiectează că nu i s'a dat asigura- 
rea unei înţelegeri, făcând-o a depinde de sancţiunea lui, 
chemarea la Guvern. Explic aceasta prin gândul Ardeleni- 
lor că s'ar putea păstra legături şi cu ţărăniştii şi prin în- 
doiala dacă prin această legătură se va ajunge totuşi la Gu- 
vern. Ating numele lui Stere. Regele îmi spune că a înştiin- 
tat pe Mihalache de caracterul destructiv al acestui om. A- 
sigur pe Rege că înţelegerea de fapt există. E mai bine ca 
liberalii să vie acum, cu legături şi garanţii, decât mai târ- 
ziu singuri, 

La vorba de la sfârşit că „va asculta şi pe ceilalţi domni“, 
observ ca nu e un râspuns care mi se poate da mie. Re- 
gele ripostează: „Am înţeles. J'ai les autouts“. 

l-am spus Regelui că nu vom putea participa la încoro- 
nare supt acest regim. — Dar încoronarea e ceva cu totul 
deosebit. — Eu am reiînoit asigurarea. Nici eu n'aş putea-o 
face, fiindcă interese politice i-am sacrificat Regelui, dar 
demnitatea mea de om, nu pot. Zăbava de o lună va 
deslănţui toate intrigile. Acest Guvern va încerca să se men- 
ție şi prin forță. Ni-ar rămânea să ni luăm paşapoartele 
odată cu plecarea Regelui. In cursul conversaţiei, i-am spus 
Regelui că Stere, stăpân pe ţărănişti, va încerca să fie stä- 
pân pe Coroană, niciun pas al Regelui neputându-se face 
fără voia lui. 

Cum Regele vine după mine ca să-mi spuie, foarte amabil 
şi animat, parcă, de dorinţa unei ultime dovezi de prietenie, 

ceva despre nişte cărţi, îi mărturisesc că un martor al ti- 
nereţii sale — e Regina, dar nu vreau să i-o spun, — îl 
arată ca fiind cel mai înzestrat dintre frați, însă totdeauna 
supus celorlalţi. De aici a rămas... — Timiditate? — Obiceiul 
de a vă retrage trei paşi când e vorba de un act de voinţă. 
Data aceasta, obiceiul ar trebui biruit, 


Mişu a încercat o conversaţie cu mine, pe care n'am ac- 
ceptat-o. Nu-l cred fidel nici liberalilor, cari l-au numit. 


Seara, Stoica, revenit din Italia. Fasciştii au biruit. Cei- 
lalţi, siliţi a striga la Veneţia: „Viva Pltalia“, cer umil pa- 
cea. Popor energic în manifestarea conştiinţei sale, 


Dickinson, vice-preşedintele Ligii Naţiunilor, vine la mine. 
Face o anchetă în Ardeal. Vorbim de păcatele Germaniei. 
El ar fi influenţat de Unguri. Aici, ca ajutor, i s'a dat un 
biet copil de la Externe... Mă feresc de a atinge direct 
Chestia care îl preocupă, 

20 Iulie. 


Averescu îşi închide Parlamentul cu un mesagiu regal 
smuls Suveranului şi cu o cuvântare în care reeditează toate 
atacurile. 


Nistor îmi spune că a vorbit cu Regele, care s'a arătat ne- 

hotărât, scuzând Guvernul: generalul nu e aşa de răul A 
obţinut de la el zabava „Reşiţei“. Nistor observă Regelui 
că un Rege nu „obţine“ ceva de la miniştrii săi. A recu- 
noscut că în Bucovina administraţia nu există de fapt. A 
cerut dreptul de a se odihni, fără a fi egoist. A dat fä- 
găduieli vagi. 


Ciotori a venit sa scuze pe Titulescu, care, la banchetul 
pentru legea agrară, a făcut elogiul generalului. Ar îi fost 
şi „ironie“, şi lui nu isa oferit niciun banchet. Rămân 
uimit de atâta elasticitate. Maniu, care e de faţă, îi spune 
că omului politic, pe lângă inteligenţă şi cunoştinţi, i se 
cere şi „firmitate“. 


Maniu mă consultă asupra răspunsului de dat preşedinte- 
lui, care il întreabă dacă a demisionat, cum, de altfel, ne 
întreabă pe toţi. Va răspunde că ma demisionat: nu-i con- 
vin acum cinzeci de alegeri în Ardeal. Din partea mea, de- 
clar că rămân şi în această privinţă solidar cu partidul na- 
țional din provinciile alipite. 

Vorbim de platforma pe care, în cazul unui Guvern Bră- 
tianu, am putea lucra. Propun terminul de „Colaborarea Na- 
țională““. Acest termen îl încântă pe Maniu. Ar trebui, 
zic eu, să-l poarte şi un mare ziar naţional. 


21-23 Iulie. 
Regele nu se poate hotări. Faţă de Mihai Popovici, care 


a fost deosebit de duios şi de elocvent, a lăcrămat. A lăsat 
să se înţeleagă că la toamnă se va lua hotărârea. Titulescu, 

primit Vineri, a insistat, se spune, pentru rămânerea Mi- 
nisteriului. 
24 Iulie. 


Brătianu, chemat la Palat, refuză: mar vrea să apară ca 
unul care cere încetarea urmăririlor. 


Take Ionescu vine la mine. li recomand „de tirer son 
épingle du jeu“. Răspunde că are de gând. E tot ne- 
mulţămit. Titulescu l-a jignit greu prin declaraţia lui, care 
îl înfăţişa ca „avocatul strainilor”. La banchetul lui Averescu 
— primari cu tricolorul la brâu în galerie, aducând ca dar o 
macheta şi poftiţi la masa dezordonată, lojile goale, anarhie 
în toasturi, Averescu, atât de mult întrerupt, încât a ce- 
rut să i se îngăduie a vorbi—, el a luat cuvântul numai 
după cererea lui Argetoianu şi a făcut numai vagi compli- 
mente generalului. D. R. loaniţescu a cerut atunci fuziunea 
cu democraţii. Take Ionescu n'a răspuns. 

Titulescu ar fi fost foarte dârz. Ţine la punerea în aplica- 
ţie a legilor lui. Vineri, pe la două, fără să ştie Averescu 
şi Argetoianu, Ministeriul era în mare primejdie. Acuma — 
sa amânat. 


„Universul“ aduce ştirea că se pregătia la Arad un a- 
tentat contra Regelui. 


Take lonescu spune că victoria Grecilor în Asia Mica 
este foarte importantă. Vor lua Angora, dar vor căuta să 
facă un front în dosul ei. Au de la Englezi aeroplane, tu- 


13 

nuri grele, tankuri. Conduşi de generali buni, au biruit prin 
tactică. Indată Bulgarii au scăzut tonul. 


Anarhia în ţară continuă: banditul Vârlan din Tulcea a 
„arestat“ pe procuror; în Vasluiu s'a tras cu puşca şi cu 
mitraliere contra generalului Zadic, comandantul corpului al 
IV-lea de armată. Pădurile Neamţului sunt pline de tâl- 
hari. In Cadrilater se dau continue lupte. La Hotin cete de 
hoţi pradă si ucid. Ministrul de Interne se ocupă prea mult 
de politică la Bucureşti. 


„Patria“ de la Cluj e faţiş pentru Stere. Voicu Niţescu 
strecoară în „Gazeta Transilvaniei“ atacuri contra liberali- 
lor şi invitaţii către „democraţia naţională“ (vezi Stere). 
Mihai Popovici dezaprobă energic. El spune că Maniu, 
desgustat, rămâne la locul lui numai în urma insistenţei 
prietenilor. Am reînoit oferta unei colaborări mai strânse cu 
partidul naţional. Popovici ar voi-o. 


E 


Am întrebat pe Denize dacă o audienţă la Regina ar fi 
bine venită. Niciun răspuns. 
I se atribuie Reginei păstrarea Guvernului. 


* 


Take Ionescu spune că a demisionat de două ori: odată 
când cu taxa pe mărfurile germane, a doua oară din cauza 

tratatului cu Cehoslovacia, care i se părea necesar îna- 
intea celui cu Iugoslavia. 

Pare mirat când îi spun că şi în afară de chestia de 
persoane lon Brătianu e contra politicii lui externe. Se în- 
întreabă ce alta politică ar putea face România. 


31 Iulie. 


Deschiderea cursurilor de vară, foarte cercetate. Vin, con- 
duşi de directorul Pană Popescu, cursiştii profesori de la 
Ploieşti, între cari Unguri şi Ruşi. Corul îl conduce un Ru- 
tean. In cuvântarea de deschidere evit tot ce i-ar putea 
jigni naţional. Soţia mea explică învăţătoarelor maghiare in 
limba lor scopurile noastre. 


T-iu August. 
Take Ionescu vine la Văleni cu soția şi cu câţiva ex- 
cursionişti (loan Callimachi şi câteva doamne). Spune şi el 
câteva cuvinte cursiştilor. 
3 August. 
La Hotin umblă bandele ruseşti în voie. „Indreptarea“ in- 
săşi o mărturiseşte. 
Regele a sosit la Paris, se pare, foarte bine. 


4 August. 


Ţărănismul revoluţionar atrage pe o parte din partizanii 
miei. 

Dr. Gaster din Londra a făcut o lecţie despre impor- 
tanţa folklorului român, în cea mai bună limbă românească 
şi cu foarte multă demnitate. 

Şi-a arătat dorinţa ca neînțelegerile din trecut între ai 
lui şi Români să dispară, şi s'a oferit pentru aceasta. 

Pentru Şăineanu, căruia i-a ajutat începuturile, nu arată 
o deosebită consideraţie. 

Vorbeşte de bunătatea Regelui Carol, de superioara va- 
loare intelectuală şi umană a lui Vasile Boerescu. 

La Bucureşti a fost primit triumfal. A întâlnit şi pe ta- 
tăl său, în vrâstă de optzeci şi opt de ani. 

Gaster pare să aibă cele mai bune sentimente pentru ţară 
şi sa fie un suflet moral-religios. 


7 August. 


Prinţul Carol vine la Văleni. Administraţia judeţeană a 
luat toate măsurile pentru ca din satele vecine să nu vie 
nimeni. Au fost opriţi şi cursiştii de la Ploieşti. Prinţul a 
pus să-i cheme la telefon, dar tot mau venit. Condus la 
sala, el răspunde foarte frumos la salutările care i se adre- 
seaza. Recunoaşte partea pe care cursurile de aici au avut-o 
în realizarea unitaţii naţionale; se declară cel mai călduros 
iubitor al culturii româneşti şi ni urează tot sporul. 

Masa o ia la mine. Se. vorbeşte de încoronare. Prinţul nu 
înţelege de ce n'am lua parte la acest act, care n'are nimic 
a face cu politica de partid. Biserica de la Alba-lulia nu-i 
displace. 

După amiazi, prelegerea mea despre mormintele de la 
Argeş. 

Până la plecare, Prinţul vorbeşte, cu libertatea lui obiş- 
nuita, de chestii curente şi de persoane la ordinea zilei. [i 
place conversaţia lui Take Ionescu, dar găseşte că el prea 
mult favorizează interese care nu sunt ale noastre. Pe 

Brătianu, reproducând o vorbă pe care am auzit-o atri- 
buită tatălui său, îl crede singurul om de Stat, ceilalţi 
fiind „oameni politici“ (eu fac... şi politică). Regretă ex- 
clusivismul lui. Viitorul îl vede în coaliţii de partid. Arge- 
toianu i-a spus că „Guvernul lui e ultimul guvern de par- 
tid. Celelalte vor fi altfel, indiferent dacă vor fi mai bine 
ori mai rău“. 

La plecare, întrebând de Princesa Elisabeta, Prinţul spune 
că nu i-a scris nimic. 

Cu Prinţul era adiutantul, colonelul Condeescu, Mugur şi 
un specialist în automobile, Dahon, Francez după tată, 
iar după mamă nepot al lui Petru Mavrogheni. 


9 August. 


Bogdan-Duică scuză încercarea ţărăniştilor de la Silistra 
de a câştiga pe Bulgari cu o foaie în limba lor, „Solia Do- 
brodgei“ (sic), dar recunoaşte că nu se va ajunge la ni- 
mic cu aceasta. Totuşi el crede că ieşim din faza naţionala 
pentru ca să întrăm înt'una economică. 


k 
Bande ruseşti atacă la Tighinea cu mitraliere. Deva, aprinsă 


de căldură naprasnică, e în flăcări. Țăranii din Dâmbo- 
vița pradă pe trecători. 


10 August. 


Profesorul Papacostea mă întreabă dacă nu recunosc că 
regimul Marghiloman a fost folositor. 

12 August. 


Bogdan-Duică aminteşte la cursuri opera de cultură na- 
ţionala făcută la „Tribuna“. 

Şi când o compari cu ce este astăzi în foile româneşti 
din Ardeal, te cuprinde scârba şi mila. Aceasta e stăpâni- 
rea româneasca acolo în efectele ei? 


Ziarele de aici sunt numai o cronică de crime şi mizerii. 


Foaia săsească din Sibiiu reproduce după nişte memorii 
ungureşti recente cum a fost reţinut Mackensen la Buda- 
pesta. Se cauta a se înălța figura mareșalului „trădat“, 
care striveşte supt despreţul lui pe adversarii răsăriţi în 
Ungaria. 

16 August. 


Judeţul Vasluiu parcă ar fi in stăpânirea bandelor de 
hoţi; în Cadrilater s'ar îi făcut insă linişte. 


Ploile au început. Se pare că în Bulgaria porumbul se 
uscă la rădăcină. 


Aristide Basilescu arată că, din enorma noastră „datorie 


de războiu', cea mai mare parte nu e datorită războiului. 
E] 

Take Ionescu întovărăşeşte pe Argetoianu în Ardeal. 
19 August. 


Sosesc trei Englezi, aduşi de Murgoci, dintre cari un 
membru de la „Royal Society“, Chapman, un folklorist, 
Wright. Au fost în Serbia, de unde aduc impresii foarte de- 
favorabile. 

* 


Take Ionescu a fost de fapt singur în Ardeal. El pleacă 
în Apus. Locul lui îl ţine Argetoianu. 


* 


Guvernul promite războiul contra tâlharilor. Carele cu 
marfă de la Văleni, — eăci Ja transportul cu trenul s'a re- 
nunțat —, vin cu escortă de patru oameni armaţi. 


20 August. 


Wright face o conferință foarte interesantă despre asă- 
mănarea obiceiurilor populare la Englezi cu cele de la noi; 
spune că ne are la inimă Craigie, sosit aseară, un mare 
filolog, care lucrează Dicţionariul limbii engleze, explică 
desvoltarea și folosul ei. 

Seara, soseşte de Martonne cu patru elevi ai săi. 


21 August. 


Fromont, elev al lui de Martonne, vorbeşte despre munca, 
economia şi patriotismul ţăranului francez, precum şi des- 
pre rolul lui covârşitor în războiu. Apoi de Martonne înşişi, 

în româneşte, despre rolul munţilor în viața poporului ro- 
mânesc, 

El pleacă spre Câmpina, Englezii se întorc la Bucureşti. 
In numele lor, Craigie mulţămeşte pentru tot ce a putut 
să afle, în aceste puţine ceasuri, despre ţara şi poporul 
nostru. 

24 August. 


Consiliul Naţional săsesc aruncă o energică protestare 
contra legii agrare din Ardeal. O prezintă ca votată fără 
amestecul lor, de oameni cari declarau că o fac contra lor, 
şi arată cum instituţiile lor culturale rămân fără sprijin. 
Susţin cu dreptate că trebuia o singură lege pentru toată 
țara. 


Bolşevicii ruşi ameninţă că, dacă nu li se dă hrană, in- 
vadează, prin România, în Europa. Li sa răspuns de la 
noi în chip demn, dar nu ştiu dacă şi pregătirile militare 
corespund. Mai curând mă îndoiesc de aceasta. 


Averescu a scris să se execute, nu legea agrară, ci de- 
cretul, care expropriază mai puţin. Când senatorul ţăran 
Rotaru s'a plâns în numele alegătorilor săi, i sa declarat 
că e „o chestie politică". S'a cedat numai într'atâta că, 
unde cer ţăranii, se va negocia de consilierul agricol cu 
parlamentarii. 

26 August. 


Bogdan-Duică publică în „Patria' un articol în care, 
confundând conglomeratul țărănist cu ideia ţărănismului, 

declară că numai în cel dintâiu e mântuirea şi că, pentru a 
ni spune aceasta nouă, „foştilor aliaţi“, se aşteaptă doar 
Congresul din Septembre. Intrarea lui Stere la ţărănişti 
o prezintă el ca o necesitate politică. 

Stere e raportor pentru reforma Constituţiei în parti- 
dul său. Tot odată „Patria“ mă atacă pentru că sunt con- 
tra acestei reforme, care, după mine, nu poate să aibă a- 
deziunea tuturor partidelor şi poate trezi ambițiile celor- 
lalte naţiuni. 


27-29 August. 


La Breaza, pentru inaugurarea solemnă a Casei Naţionale. 
Mult popor, cam nedeprins cu disciplina culturii. Enorm 
lux. O soţie de învăţător face pe milionara. Se joacă dan- 
turi „moderne“. Oficialitate multă şi mută. Cuvântări care 
nu toate răzbat la inima poporului. 


31 August. 


Emoţionantă închidere a cursurilor, puţin frecventate. A- 
nunţ viitoarea Şcoală de fete, întregitoare a cunoştinţilor 
căpătate mai ales în şcolile din provincii. 

Din America îmi vine ştirea că subscripţia pentru această 
şcoală se ridică la aproape 1.000 de dolari. 


Mahno, teribilul şef de bande ţărăneşti ucrainiene, a tre- 
cut Nistrul la noi şi a fost dezarmat, ca și urmăritorii lui 
sovietiști. Cineva spune că paza noastră în aceste părţi e 
insuficientă. 

Mihalache ar fi dat pretutindeni instrucţii să nu se rupă 
legăturile cu naționaliștii. 
2 Septembre. 


Averescu cutreieră Ardealul împreună cu Argetoianu, a- 
nunţând pretutindeni că e inamovibil. Părerea Coroanei nu 
pare a-l interesa de loc. De „iubirea poporului“ se crede 
sigur. Invita „partidele noi“ la colaborare. 


* 


Excursie la Stari-Chiojd. La Râncezi sătenii, cari mau 
pamânt de împărţit şi sunt la strâmtoare, se arată dispuşi 
pentru colonizare. Un bătrân de optzeci de ani, la biserica 
lui Eufrosin Poteca, spune că odinioară era mai bine, ne- 
fiind lumea, ca acum, cu „mintea împărţită“. 


4 Septembre. 


Vizita lui Beştelei, fost preşedinte la Curtea de Apel din 
Galaţi. Imi arată formularele declaraţiilor de impozite: tre- 
buie să fii un jurist sau un doctor în matematici ca să le 
înţelegi. Şi ele se prezintă ţăranilor... 

In schimb inspectorii au automobilele, cu care vor alerga 
să prindă pe cei ce mau înţeles. 


k 
Valuta noastră e la 14,80. Preţurile sau îndoit la Bu- 


cureşti. 
6 Septembre. 


Cea d'intâiu ploaie bogată, poate prea târzie, cade a- 
supra porumburilor ofi'ite. 

Comuniştii de la Jilava şi Văcăreşti au vrut să evadeze 
și au avut o luptă cu soldaţii. 

La Nistru ar fi fost o pregătire de atac bolşevică. Ofi- 
ciosul dă un comunicat că s'au luat măsuri la graniţă şi 
ministrul de Războiu a plecat acolo. 


Beştelei povesteşte despre Dimitrie Sturdza că, odată, 
la o alegere, vorbindu-i de răul obiceiu de a se numi ne- 
specialişti la Ministere, micul ministru de Războiu i-a spus: 
„eu cunosc toate regulamentele oştirii pe de rost“. 


8 Septembre. 


Un avocat din Sătmar, Cherecheş, vine să mă consulte 
cu privire la o plachetă a încoronării, făcută de un sculp- 
tor maghiar şi care sar vinde pentru Oficiul Invalizilor, 
care-l recomandă. E o concepţie imposibilă. Regele şi Re- 
gina, în genunchi, striviţi la o margine. 

Incoronarea se amână. Aşa a hotărât Consiliul de mi- 
niştri, lucrările nefiind gata. Ca „precauţie“ sau şi darâ- 
mat câteva arcade din clădirea de la Alba-lulia, spre ma- 
rea satisfacţie a lumii ungurești, care foieşte în cetate. 

Regele ar fi fost consultat, el care ţinea numai decât să 
se facă încoronarea la 24 Septembre. 


9 Septembre. 


După moartea neaşteptată a profesorului Precup din Blaj, 
care, acum câteva zile, mi se arăta desgustat de politica 


204 N. IORGA 


şcolară de partid, dispariţia violentului liberal care a fost 
doctorul V. Sion. 
11 Septembre. 


Câţiva dintre prietenii miei politici vin de la o consfă- 
tuire pe care au avut-o în Bucureşti. Intrebat de Munteanu- 
Râmnic, li-am comunicat că hotărârea mea este: nici con- 
taminare cu Stere, nici confuzie cu liberalii, ci solidari- 
zare naţională şi doctrină democratică. Ei îmi spun că pre- 
tutindeni liberalii se prezintă ca siguri de putere. Pentru a- 
ceasta li trebuiesc eu, nu partidul mieu. Mi se cere sfat 
asupra atitudinii lor faţă de ţărănişti, cari răspândesc ca 
m'am departat de dânşii fiindcă mau vrut şefia mea: li 
răspund ca mişcarea pentru ţărani a plecat de la noi, că 
la ea s'au raliat ţărăniştii, cu o formulă mai simplă şi mai 
brutală, că, despărţindu-se azi, ei au de dat explicaţii, 
nu noi. 


Francezi, conduşi de profesorul Glotz, cercetează Ardea- 
lul, foarte bine primiţi. In Vechiul Regat guvernamentalii 
sau ospătat mai ales pe dânșii. 

12 Septembre. 


Ungurii lui Lehar şi Horthy poartă războiu în lege cu 
Austria și răspund Aliaților că-și vor relua provinciile aus- 
triace, cu garanţie că nimeni nu li va lua înapoi Bur- 
genlandul. Se vorbeşte de intervenţia „Micii Inţelegeri'“. Be- 
neş e la Praga, unde discută cu miniştrii Aliaților. 


15 Septembre. 


Ce haos la Bucureşti! Mihalache a lăudat public la Brăila 

pe Stere, pus alături de Oscar Jaszi şi Maniu, ca „mare so- 
ciolog“. Lupu, al cărui frate s'a ales deputat Ja Tulcea — 
țărăniştii revin toţi în Cameră — anunţă că nu se nego- 
ciază mai departe cu averescanii. lar la Florica liberalii ar 
îi vorbit de apropiata lor venire la putere, cu Inculeţ, cu 
Nistor, cu un delegat al partidului naţional. Din partea lor, 
partizanii mici, strâmtoraţi, ar vrea o participare la vii- 
torul Guvern. Li spun ca bucuros m'aş retrage de la con- 
ducerea lor pentru a face o politică de conştiinţă. 


16 Septembre. 


Mihai Popovici vine la mine. Ardelenii nu fac politică a- 
lături cu ţărăniştii, cari, din partea lor, printr'un comuni- 
cat al lui Mihalache, anunţă că ei luptă şi cu averescanii 
şi cu liberalii. li atrag atenţia asupra faptului că legătura 
dintre ei şi mine ma fost formal ruptă. Ar putea-o recu- 
noaşte la întrunirea lor de Dumineca, întârindu-se astfel 
baza lor în negocierile cu liberalii. Acestora li-aş cere cele 
cinci judeţe unde ai miei şi-au dovedit popularitatea: Doro- 
hoiu, Suceava, Covurluiu, Putna, Prahova. S'ar putea şi 
compensație de la un judeţ al nostru la unul ale lor, în 
punerea candidaturilor. 

* 


Deschiderea târgului de mostre de la Parcul Carol, cu un 
foarte frumos discurs al Prințului Moştenitor. 


20-22 Septembre. 


Plecare la Paris. In ajun mi s'a vorbit din nou despre 
posibilitatea unei schimbări de regim. 

23 Septembre. 


Aflu la Paris că leul, crescut până la 15 centime, a scăzut 
din nou. Se zice că şi din anularea planului lui Titulescu de 
a face un mare împrumut în Elveţia pentru stabilizarea 
cursului. 

Aici, Regele fusese întâmpinat, din cauza originii sale 
germane, cu foarte mare răceală. Pe urmă lipsa lui de morgă, 
familiaritatea vizitelor lui pe jos cu Regina de braţ i-au 
câştigat inimile. Şi Regelui Parisul i-a plăcut foarte mult. 
N'a voit sa auda nimic despre politică. 


24 Septembre. 


Valuia a căzut la 12.6. Blank, pe care-l caut pentru 
amănunte de mobilare a şcolii, se apară de orice răspun- 
dere. Nu numai că nu platim în străinătate, dar nu raspun- 
dem creditorilor şi nu prelungim măcar poliţele. El prevede 
o nouă scadere. Se apără ca ar sta cu banul sau la dispo- 
ziţia germanofililor, dar a primit pe Stere şi a discutat cu 
el. Nu pare strain de susţinerea bănească a ţăranismului. 


Profesorul Bédier vorbeşte de lipsa de consecvență a 
Ruşilor, „seducători“, dar tot odată şi „inquiétants“. Solda- 
ţii lor, repartizaţi la bateriile fiilor lui, nu voiau să lucreze 
la refacerea caselor ţarăneşti dărâmate. Articolul despre Ro- 
mânia de la „Revue de France“ este al lui Pétin. 


Cineva îmi spune că are de la Ştirbei, ca şi de la Denize, 

asigurarea că până la încoronare Regele nu vrea să schimbe 
Ministeriul şi să încerce alegeri noi. 


25 Septembre. 


Avocatul Krainik, Evreu român așezat la Paris, care se 
îngrijeşte de succesiunea mamei Reginei, se plânge şi el 
de neatenţia şi negligenţa financiară a Românilor. Odată, 
pentru neplată, Statul român a fost „saisi“. 


Seara, la studenţii români, cari vor valută şi mai de- 
parte, şi au capătat-o de la Titulescu în Elveţia. Li arăt 
că singura condiţie pentru continuarea valutei ar fi să se 
dea lista celor cari beneficiază abuziv de dânsa, precum şi 
a celor cari, fiind studenţi, nu-şi fac datoria. Adaug sfatul 
că numai pentru specialităţile care nu se fac în ţară să se 
duca în străinătate studenţi cari, pe lângă cunoştinţile nece- 
sare, trebuie să trăiască în mediul particular al ţării. Multe 
mişcări de desaprobare. Intre cei prezenţi erau atâţia pen~ 
tru cari aceste sfaturi erau o ameninţare. 


26 Septembre. 


Deschiderea Congresului de Istoria Artei. Bulgarii sunt 
reprezintaţi prin rezidentul lor obişnuit, Ivanov, Sârbii prin 
mai multe persoane. 

După amiază, directorul Artelor, Léon, deschide Congre- 
sul printr'un frumos discurs, urmat de salutul reprezin- 
tânţilor deosebitelor State. André Michel, în numele biu- 
roului, încheie seria cuvântărilor. 

28 Septembre. 


Vad pe Take Ionescu, care nu pare sigur de situaţia 
lui: ar dori Ministeriul de coaliţie. 
29 Septembre. 


Excursie la Chartres. In tren, la dus şi la întors, îm- 
preună cu Enlart. Vorbeşte de petrecerea lui în Cipru, plin 
de urme franceze. Locuitori blonzi în munte, cuvinte ca 
chanapi, ornieri, etc. A cunoscut şi pe bizarul maior Tanker- 
ville Chamberlayne, care, căsătorit cu o princesă Ruspoli, 
a clădit o biserica catolică la Limassol şi a supus-o Impăra- 
tului Austriei. Enlart merge acum în Siria pentru săpături 
la Margat şi Tortosa. 

I-iu Octombre. 


Enlart face conferinţa lui despre arta cruciaților în re- 
gatul de Ierusalim, cu amabila pomenire a Istoriei crucia- 
ţilor pe care o scriu. 

2 Octombre. 


Excursia Congresului la Reims, zguduitor prin ruinele lui. 
Se cercetează bisericile St. Jacques şi St. Rémi. In jurul a- 
cesteia din urmă, fiind hram, se desfășură bâlciul, serbă- 
toarea populară. Lipsă de gust, zic unii, probă de vitali- 
tate, li se poate răspunde. 
+ 


La Versailles se arată apartamentele regale. In tramvaiu 
lucrători beţi, toleraţi de toată lumea. Unul face să se ri- 
dice un biet Chinez speriat şi, arătându-şi rănile, acopere 
de injurii pe conductor, aruncându-se să-l sfâşie. Peste câ-. 
teva momente vorbeşte cu dânsul ca doi camarazi. 

La Fontainebleau, perfect păstrat după părăsirea lui Na- 
poleon al III-lea. Cultul celui d'intâiu Napoleon domină, a- 
coperind pe fundatorii din dinastia de Valois. Congresiştii 
se îngrămădesc să-i vadă tricornul, Această nouă idolatrie 
începe a îi desgustatoare, 

Apoi la Courans, unde cunosc pe Schlumberger, cu to- 
tul zdrobit de vârstă şi de boală. Apoi la Vaux, casa lui 
Fouquet, acum a unui fabricant de zahăr, care ni-o explică. 
Gradinile sunt mai armonioase decât cele din imensul Ver- 
sailles. 

Theodore Reinach ne ia la dus şi la întors în automobi- 
lul lui. Fiica lui confirmă că sunt în Franţa oameni cari 
cred că singur Caillaux ar putea „salva“. Blocul radical s'a 
format numai pentru a combate clericalismul, înviat şi în 
literatură, 

Deocamdată, într'o alegere comunala, biruie cutare co- 
munist, fost ofiţer de marina, condamnat la cincisprezece 
ani de închisoare pentru că a vrut să-şi omoare superiorii 
şi să dea vasul în mânile Germanilor. 

Aceştia caută relaţii de comerţ cu Franţa. Cer mere din 
Normandia şi oferă granit pentru mormintele soldaţilor 
morţi! Unul a vrut să ia parte la congres, Isa răspuns 
că aceasta priveşte comitetele naţionale şi, pentru diferite 
consideraţii, nu s'a crezut că trebuie format unul pentru 
Germania. 


In ziarul „l'Éclair“ un critic de artă batjocoreşte pe „Sue- 
dezii şi Cehoslovacii congresului“, cari „deambulează“ şi „se 
gargarisesc““ cu citate şi date, în loc să ajute artei franceze 


prin glorificarea noilor formule! 

Inchiderea congresului cu o conferința a lui Venturi des- 
pre „artele în vremea lui Dante“, din care accentul împie- 
decă de a se înţelege ceva. 

In cursul Congresului, la recepţia de la „Frumoasele Arte“, 
ni se înfăţişează vechea muzică franceză. In sunetele ei 
învie o societate dispărută, cu mișcări uşoare şi elegante, 
cu gesturi totdeauna observate, cu zâmbetul ei, fie şi ipo- 
crit, dar plăcut. Şi, ceia ce nu sar bănui, sunt şi, puternice 
accente de simţire intima, aproape religioasă, amestecate cu 
celelalte. Am inovat mult mai puţin decât credem, dar am 
complicat de sigur. 

x 


Directorul Muzeului din Christiania ni-a prezintat pro- 
bele unei picturi de care țara lui e mândra. Vechiul Dahl e 
în plină convenție şi nu văd cum a interpretat natura nor- 
vegiană. Dintrei ceilalți, câte unul doar dă lucruri remar- 
cabile, mai nemerit lucruri proprii. De la naturalismul bru- 
tal al celui care prezintă, fără nicio ştiinţă a grupării, 
„prostituatele la vizita medicală“ ori al celui care aduce la 
nu ştiu ce adunare de sat ţărani în pantaloni negri ca ai 
lui Courbet, se trece, afară de un stagiu la „Şcoala din Hei- 
delberg'“, la reproducerea tuturor formulelor de artă fran- 
ceză, până la cea mai recentă, practicată de artişti norve- 
gieni aşezaţi la Paris. 

% 


Seara, masă oferita de Societatea pentru istoria artei, 
Preşedintele ceteşte o foarte frumoasă cuvântare. Dele- 
gaţii naţionali trebuie să-i răspundă. De relevat al Olandei, 
care se întreabă: „ce am fi făcut fară Franţa“. Tys, al 

Norvegiei, strecoară posibilitatea unei fraternităţi universale. 
Tau cuvântul şi protestez contra unei asemenea îraternităţi, 
căutând să evidenţiez umanitatea ideii latine. 

La masă şi rectorul Appell, care mă asigură că nu e 
vorba nici de catedră ungurească, nici de profesori unguri 
la Sorbona. 

6 Octombre. 


Discuţia, la Congres, a dorinţilor emise. Ficrens-Gevaert 
a oferit din nou Bruxelles pentru viitorul Congres. Scan- 
dinavii şi Olandezii erau vădit contra propunerii. Preşedin- 
tele, André Michel, cere să se lase data şi locul comitetului 
Societăţii pentru Istoria artei. Aceasta admiţându-se după 
lungi discuţii, se aminteşte „recunoscător“ oferta belgiană 
şi aclamaţiile cu care a fost întovărăşită. Apoi se discută, 
de formă, învaţamântul Istoriei artei în şcoli. 


* 


La Fontenay-au-Roses, unde iau ceaiul la Lot. El îmi 
spune ca în adevar a fost vorba de catedra ungurească. In 
Consiliul Facultaţii de litere Aulard o susţinea, ca mijloc de 
reconciliare. Lot a combătut-o violent. S'a lăsat chestia des- 
chisă: adoptare, se pare, în principiu, dar realizare numai 
daca nu se jignesc Aliaţii. 

* 


Seara, conferința mea despre arta şi costumul românesc, 
la Legaţie, cu asistența lui Appell, a delegaților elvețieni, 
a lui Mario Roques. 

Take Ionescu, întors azi dimineață de la Londra, pare 
foarte obosit şi rău dispus, Stoicescu, secretarul Legaţiei 
din Paris, îmi spune că ministrul a dictat un lung memoriu 

contra Ungurilor, cari cer iarăşi, la Conferinţa Ambasadorilor, 
schimbări de frontieră. 

Lot spune: politica Franciei e a burghezului onest, dar 
mărgenit. Se ştie dator Angliei cu atâtea milioane şi face 
deci politica Angliei. Germanii ar îi făcut altfel: ar fi cerut 
creditorului să-i ajute, căci, altfel, nu-i va plăti. 


7 Oclombre. 


Zvonuri despre apropiata schimbare de regim la noi. La 
laşi, unde Averescu şi-a adus partizanii, oficial, cu trenuri 
gratuite, el a spus că se ţine în margenile Constituţiei: a 
o călca de jos este o revoluţie, a o călca de sus o lovitură de 
Stat! Deci el se crede intangibil. 


* 


Mi se spune că d-ra Văcărescu a avut un mare succes la 
Geneva. Apponyi a îelicitat-o, regretând că Ungaria lui 
mare pentru propaganda ei astiel de temei. 


8 Oclombre. 


Excursie la St. Denis. Pregătiri pentru hram în mijlocul 
unui oraş socialist, cu o municipalitate comunistă, care 
strânge bani pentru Ruşi şi aţâţă greva din Nord. 


E 


Ziarele din ţară vorbesc de nesfârşitele negocieri dintre 
Ardeleni şi liberali. 

9 Octombre. 


La Muse Carnavalet şi la Trocadéro. Aici Ungurii, Ruşii, 
Bulgarii au frumoase vitrine în secţia etnografică; noi, o 
batjocură! 


10 Ociombre. 


Placută zi liniştită la Senlis, distrus, în parte de Germani, 
ca „represalii“. 
Aflu din ziare de întrunirea naționalistă de la Craiova. 
x Ee 
12-13 Octombre. 


Appell îmi arată că nu e vorba la Sorbona de o nouă ca- 
tedră ungurească, cì de continuarea aceleia pe care o crea- 
seră Ungurii pentru Kont, la care succedase Eisenmann. Gu- 
vernul din Pesta a stăruit, invocând pacea şi arătând că e 
gata să dea mai departe subvenția de 2.000 de franci pe 
an. Din partea mea, mă ofer să fac, două luni pe an, lec- 
ţii despre istoria Românilor pe lângă catedra lui Roques. 
Appell mare nimic împotrivă. 

* 


Şi acum mai sunt în Paris Români cu cămăşi de mătasă 
cari merg să ceară sufletelor bune, ca d-ra Văcărescu, bani 
pentru a continuă să petreacă. 

In schimb, de când Blank a tăiat subvenţia la 200 studenţi, 
ar îi, de fapt, aceia cari mor de foame. 


14 Octombre. 


Stoicescu de la Legaţie se ţine ascuns de frica studenţilor 
cari-i cer valută. 

15 Octombre. 
intâinire, dimineaţă, cu delegaţii fabricilor de hârtie şi ai 
tipografilor francezi pentru o mare întreprindere franco-ro- 
mână, cu legături peste hotarele noastre. Mi se obiectează 
că şi Averescu a făcut aşa ceva, că pădurile sunt scumpe, 
ca Guvernele se schimbă, că Brătianu n'ar îi dispus a îngădui 
concurenţa la planurile economice al partidului liberal. 


x 


La Ch. V. Langlois, la dejun, cu Jameson, reprezentan- 
tul Fundaţiei Carnegie, care, cu cheltuieli de milioane, face 
să se copieze tot ce priveşte, în arhive, Statele Unite. A 
fost la Congresul din Londra. Vorbeşte de Rostovţev, care 
este acum la Universitatea din Wisconsin. A luat moştenirea 
profesorului de istoria antică şi are un mare succes. Imi dă 
adresa: se oferă să mă ajute în viitoarea mea călătorie în 
America. 

Langlois, când îi vorbesc de prada germană la noi, îmi 
opune a noastră în Ungaria. Protestez, arătând că sunt şi 
lucruri inevitabile, dar că este o enormă exageraţie. El a 
cetit cartea fraţilor Tharaud despre bolşevismul în Ungaria. 
Mă tem că asemenea păreri sunt şi la Ministeriul de Ex- 
terne, unde are un mare rol cumnatul lui Langlois, Marcelin 
Berthelot. 

* 


La Institut, unde se face darea de samă despre lucrările 
din Egipt, Salomon Reinach, cu multe detalii, despre cară 
cu seceri şi poduri pe băşici. 

* 


Ceaiul la d-ra Vacarescu. Este şi Toma Ionescu, care 

spune cum a maltratat pe profesorul Muret, de la Lausanne, 
care lansase vorba lui Apponyi că am prefăcut în şcoală 
primară Universitatea din Cluj. D-ra Văcărescu prezintă 
discuţiile de la Societatea Naţiunilor ca haotice: fiecare 
spune ce vrea, intro franceză imposibilă. Delegaţia Co- 
lumbiei amenința pe succesorii Rusiei cu trezirea „ursoai- 
cei“. 

E vorba de planul cu hârtia, și d-ra Văcărescu e gata să 
vorbească la Propaganda: Franceză pentru a da încredere 
negustorilor. + 


In cuvinte de romantic pasionat, bancherul Blank vor- 
beşte de avioanele lui cu patru motoare, care în curând 
vor pune Bucureştii la câteva ceasuri de Londra. 


17-18 Octombre, 


Doua zile la Amiens. Imptesionant, ca trecut, iar, ca pre- 
zent, stăpânit de o aroganta democraţie muncitorească. 


19 Octombre. 


La Paris vizita laboratoriului de geografie fizică al profe- 
sorului Gentil, care a fost şi în România. Unul din ascul- 
tătorii lui, Bourcart, care a scris despre Albania, unde a 
stat multă vreme, mă întovărăşeşte şi el la cercul Paris- 
Orient, unde ţin o conferinţă despre România economică. 
Răspunzându-mi, Francezii de faţă şi Gentil arată însemnă- 
tatea petrolului român şi nevoia de colaboraţie pe acest te- 
ren. 

20-21 Oclombre. 


La Nancy. Disproporţie între cadrul elegant şi aspectul 


cam comun al populaţiei. 
E 


22 Octombre. 


Bâmont la mine. Vorbim de reluarea buletinului român la 
„Revue Historique“. 

Seara, conferinţa mea în sala ichelieu de la Sorbona, 
despre „O călătorie în România“. Asistă vre-o 500 de 


persoane. 
23 Octombre. 


La Rouen. Dimineaţa, vestea că din nou Carol de Hab- 
sburg a întrat în Ungaria, după ce conferința de la Veneţia 
dăduse acestei ţări neastâmpărate Şopronul. 

Ce nenorociri mai prevesteşte această lovitură a Interna- 
ţionalei Albe? 

* 


In Portugalia Internaționala Roşie a ucis pe miniştri, iar 
la Paris aruncă bombe asupra poliției. 


24 Octombre. 


Habsburgul degenerat ar fi fost oprit la Buda Veche de 
trupele credincioase lui Bethlen, preşedintele Consiliului, care 
ar vrea să se ție de angajamentele diplomatice abia luate 
de Ungaria. Presa franceză vorbeşte de posibilitatea unei in- 
tervenții armate a „Micii Ințelegeri“. 


MEMORII 217 
In tren prin La Mans spre Rennes. 
25 Octombre. 


Rea experienţă a ospitalităţii în vechea capitala a Bre- 
taniei. 
27 Octombre. 


La Dijon. 
28 Octombre. 


O zi la Lyon, pentru mine neaşteptat de interesant ca 
istorie şi artă. 
29 Ociombre. 


Cercetez Arles şi trec la Nimes. Admirabil oraş clasic, cu 
grădini extraordinare. 
30 Octombre. 


Trec la Geneva unde întâmpin buna primire a ministrului 
României, Mărgăritescu-Greceanu. 


31 Oclombre. 


Conferinţa la Institutul genevez. Lume destulă şi foarte a- 
leasă, între care, mi se spune, şi străini, câţiva Ruşi. Expune- 
rea despre razele şi Statele din Europa Orientală e primită 
cu interes. 

1-iu Novembre. 


Plecare spre Turin prin Lausanne. Ce ţară de admirabilă 
gospodărie această Elveţie care, e adevărat, trăieşte mai 
ales prin aceasta! 

2 Novembre. 


La Turin şi la Milano, unde lumea e strânsă pentru ce- 
remonia „soldatului necunoscut". 


4 Novembre. 


La Roma aceleaşi serbări pentru „Il milite ignoto“. Mare 
participaţie populară şi multă omenie în imensul public. 


5 Novembre. 


Deschiderea Universităţii. Rectorul, un profesor de zoolo- 
gie, e împiedecat de studenţi de a-şi termina discursul despre 
„relativitatea ştiinţei“. Studenţii aplaudă, sâsâie, strigă. Fac 
cunoştinţa profesorului Festa, directorul Institutului Oriental, 
a profesorului Vivante, care pleacă în România pentru oO 
declaraţie de expert într'un proces şi pentru pregătirea Co- 
dului de comerţ român după modelul celui italian. 

La Universitate, conferința mea despre Izvoarele Istoriei 
Românilor. 

6 Novembre. 


La 3 şi jumătate altă conferinţă, la Legaţie, despre Arta 
românească. Asistă şi Venturi. 


7 Novembre. 


La Veneţia, unde copiez testamentul lui Philippe de Mé- 
zieres. Neuitată zi de linişte şi de frumuseţă. 


9 Novembre. 


Intors la Bucureşti, aflu falimentul băncii lui Marghiloman, 

arestarea directorului ei, Stoian, sinuciderea bietului Ghica- 
Comăneşti. Cursul leului, 6.90. 

Titulescu a plecat la Paris, Take Ionescu la Viena (9). Re- 
gele consultă pe şefii partidelor. Petrovici asigură că „unu 
este criză ministerială“, ci va fi numai o uşoară remaniere 
la deschiderea Camerelor. 

10 Novembre. 


Maniu îmi arată de ce negocierile cu liberalii, pentru a ca- 
ror încheiere m'au aşteptat pe mine, merg greu. Li sa 
recunoscut existenţa partidului lor în Ardeal, dar liberalii 
cer să se „colaboreze“ cu dânsul, admițând administraţia 
„naţionalilor“, dar fără a împărţi mandatele, ceia ce s'ar 
face numai după formarea Ministeriului. 

Din partea lui, Regele este decis la o schimbare. A reluat 
firul făgaduielilor din Iulie, dar cere să i se ofere pentru 
viitorul Ministeriu o formaţiune politică asigurată. Maniu 
crede că, neizbutind înţelegerea „partidelor Unirii“, Regele 
ar da puterea şi liberalilor singuri. Aceştia îşi creiază, din 
oameni de nimic, foşti averescani şi maghiaroni, pretutin- 
deni în Ardeal grupe de aderenţi, plătindu-se gras recru- 
torii. 

Maniu crede că, intrun fel sau în altul, trebuie sa se a- 
jungă la un capăt până Duminecă. 


După masă, Vaida şi Popovici. Chiar şi cel din urmă e 
deziluzionat. Târguiala orientală a liberalilor nu se mai 
mântuie. Când s'ar crede că totul e terminat, se prezintă 
o nouă obiecţie. Cel mai conciliant e Al. Constantinescu. 
I. Brătianu dispare la Florica. Sforile le trage fratele său 
Vintilă. Li răspund că, în cazul când nu sar reuşi la o 

înţelegere, şi chiar fără aceasta, o apropiere între partidul 
lor şi al mieu e o necesitate, şi ar fi o binefacere pentru 


ţară, 
* 


Seara, Nistor, foarte îngrijat. Nici el n'ar vrea să devie 
un simplu „fruntaş liberal“. Şi lui îi recomand apropierea 
între partidele de naționalism şi democraţie. Numai astfel 
am deveni un partid de guvernământ. Va vorbi Ardelenilor 
şi lui Inculeţ, care revine Duminecă. 


* 


Averescu se încăpaţinează să rămâie. Face propuneri Ar- 
delenilor. Se crede sigur de colaboraţia la Finanţe a lui 
Marghiloman. Dar la unele Ministere s'ar face bagajele. 

Un redactor de la „Adevărul“, acum câştigat de liberali, 
supt firma lui Rosenthal, care li-a vândut şi „Izbânda“, 
pretinde că cei doi Evrei arestaţi ca autorii atentatului 
de la Senat sunt întrebuințaţi pentru o simplă diversiune 
politică. 

x 


Ghica-Comăneşti ar fi fost sfătuit de tatăl său să nu ga- 
ranteze. Amicii l-ar fi asigurat că s'ar îngriji de copiii lui. 


* 


Kirileanu se informează din partea Regelui de sosirea 
mea. El spune că vizita reginei Sofia nu l-a prea mulțămit 
pe Rege. I se pare că o scrisoare a Reginei către Carol de 
Habsburg mar îi imposibilă. Ea se crede campioana for- 
mală a Monarhiei. 

Dr. Angelescu la mine. Vine numai pentru informaţii, 
neaducând nimic nou în discuţie. 

Seara, Maniu îmi arată că situaţia ar fi aceiaşi. 

Un ziarist îmi afirmă că Averescu, care se crede inviolabil 
după Constituţie, pregăteşte Regelui un scandal politic. 


Generalul Moşoiu mă asigură că n'a fost vorba de mobili- 
zarea a două divizii ardelene, cu sau fără telegrama întâr- 
ziată şi pocită, că nu s'a îndrăznit aceasta, că graniţa noas- 
tră e descoperită, că tot ce s'a luat din Ungaria s'a împăr- 
ţit la favoriţi, că abia în şase luni am putea avea o ar- 
mată. 


La Academie, Andrei Bârseanu, destituit pentru un dis- 
curs politic, comunică aflarea „Pravilei“* lui Coresi şi a 
„Catechismului“ de pe la 1560. 

12 Novembre. 


La Regele. Audienţă acordată fără să fi fost cerută şi 
amânată de la şase la şapte, din cauza cursului mieu la 
Universitate. 

Regele mi-a declarat că împrejurări ulterioare i-au do- 
vedit, după audiența mea din Iulie, că aveam dreptate în 
prevederile mele. Atunci nu putea să ieie o hotărâre, a- 
vând imperioasa nevoie de a se odihni. Acum se ocupă de 
soluţionarea crizei, care continuă, cu toate desmintirile pe 
care şeful Guvernului le dă pentru a-şi linişti partizanii. 
Regele i-a spus-o lui Take lonescu,adăugind că nu e bine 

să se duca uzura aşa de departe. Situaţia financiara e in- 
tolerabila: Guvernul nu e vinovat, fără îndoială, nici de 
condiţiile economice ale ţării, nici de criza generală. Dar 
lui, Regelui, îi trebuie o politică economică — şi aceasta nu 
exista. A spus miniştrilor săi: „o caut cu lupa şi mo aflu“. 
Una rea chiar ar îi preferabila acestor schimbari de pe o zi 
pe alta. Reputația țarii e compromisă. La întoarcere i-a 
spus generalului Averescu ce se vorbeşte în străinatate 
despre venalitatea oficialitaţii româneşti. Averescu a ras- 
puns indignat ca e o calomnie şi că vinovaţi sunt cei cari 
ofera. — Da, însă, când oferi cuiva, trebuie să ai presumţia 
că el primeşte. Regele recunoaşte şi reaua stare a armatei, 
şi va convoca în curând Consiliul superior al ei. 

O schimbare e neapărata. Nu se poate deschide sesiunea 
Parlamentului. El ştie că la mine iubirea de ţară e unită 
cu credinţa faţă de Coroană şi-mi cere să-l ajut în grelele 
împrejurări: Guvernul însuşi ar trebui să-l ajute la o schim- 
bare devenita indispensabila. li spun de demonstraţia ce 
Sar fi pregătind la Palat şi adaug observaţia mea ca 
în aceasta privinţă regele Ferdinand nu este ca regele Ca- 
rol. — Dacă vor s'o facă, în ziua aceia eu nu voiu fi iici. 
Dar sunt liberi să se facă de râs. 

Regele doreşte guvernul de colaborare. li observ că un 
guvern pur liberal ar aduna contra lui toata opoziţia şi 
că nu s'ar putea opri nici alianţa elementelor moderate cu 
cele extreme. Regele îmi spune ca, vorbind de posibilitatea 
unui asemenea guvern, a vrut numai să exercite o presiune 
asupra lui Maniu, care zăboveşte încheierea înțelegerii. De 
altfel nu-i place regionalismul şi ţine de rău pe Vaida pen- 
tru formula „Ardealul al Ardelenilor“, pe care el de sigur 
o înţelege altfel. Se ridică şi împotriva deosebirilor confe- 
sionale, care se ascuţesc fără motiv: Bălan ar îi prea intran- 
sigent în chestia „unificării Bisericilor“. Nu se poate ca un 

episcop din Ardeal să participe la alegerea celor de aici fără 
ca de aici să se exercite dreptul corespunzător de alegere 
în Ardeal. Revenind la Brătianu, Regele spune că acesta 
i-a părut gata de concesii şi i-a spus chiar că mai târziu 
ar întroduce şi persoane în afară de partide în Ministeriul 
său. 

Regele critică punctul de vedere de clasă la ţărănişti. Nu 
avem încă stomahul destul de tare pentru a mistui aşa ceva, 
Stere e un revoluţionar înăscut, care nu se poate stăpâni, 
dar a cărui inerție îl împiedecă de a organiza ceva. — Sunt 
revoluționari roşii, spun eu, şi revoluționari negri: Stere a- 
parţine acestora. — Cei d'intâiu, complectează Regele, râ- 
zând, sunt preferabili, fiindcă măcar îi vezi. 

Regele vorbeşte încântat de călătoria lui în Apus. In sate 
se striga: „Vive le Roi!“. O fetiţă il urmăria pentru a-i spune: 
„Le bonjour ă Mr. le Roi“. A vizitat castelele de pe Loire 
şi Orleans; a stat şi la Veneţia o zi. S'a întâlnit cu fra- 
tele în Elveţia. A avut doar câteva lămuriri să-i deie. Intre 
ei nimic na ramas nelămurit. N'a cumpărat un castel în a- 
ceastă ţară, ci a ajutat pe frate să menţie vechea pose- 
siune a familiei. Vorbeşte de nepoată, soţia lui dom Ma- 
nuel de Portugalia. Arăt că are greutăţi în Paris. — E, au 
trecut altele şi mai... Arhiducele Albrecht a fost câteva 
zile acolo şi, câtva timp, arhiducesa Isabela. 

Despre Carol de Habsburg afirmă, indignat, că Regina nu 
i-a scris nimic decât doar mângâieri: ştirea contrară e 
„O infamie“. Carol a pripit cu câteva luni o întreprindere 
care putea reuşi. Regele nu s'ar fi bucurat de această reu- 
şită; i se pare că un nou Suveran, de alt neam, ar mă- 
guli şi mai mult şovinismul maghiar. 

La plecare îmi spune încă odată că „se bizuie pe do- 
rinţa mea de a-l ajuta“. Din parte-mi, îl rog să exercite 
o presiune şi asupra liberalilor. 

* 

Maniu şi Vaida vin, seara, după informaţii. N'aduc cu 
ei nimic nou. Sunt siguri că Regina i-a scris lui Carol de 
Habsburg; li se pare că Habsburgii restauraţi, aceasta în- 
seamnă chemarea la viaţă a unei caste întregi, foarte puter- 
nică, foarte periculoasă. 


13 Novembre. 


Aflu din ziare că, în lipsa mea, Consiliul Facultăţii de 
Litere a cerut dublarea catedrei mele, că ministrul va pre- 
zenta un proiect în Cameră. Avuseră cel puţin bunul simţ 
de a rezerva aprobarea mea. Consider acest ca o neme- 
rită ofensă. 


Amicii miei caută să mă îndepărteze de înțelegerea cu 
liberalii, temându-se că aceştia „să nu-i mănânce“, 


Spre seară, Vaida îmi arată că neinţelegerea cu libera- 
lii continuă cu privire Ja Jocurile din Parlament. Ardelenii o- 
feră şi ei doar 16 liberalilor, cari cer de la 20 la 30. Gol- 
diş joacă un rol dubios, părând gata a înlocui pe tova- 
răşii săi. Tinerii: Voicu Niţescu, Agârbiceanu, Sever Dan, 
care publică un interview în „Adevărul“, sunt de fapt tä- 
rănişti. Au anunţat în „Patria“ adunarea ţărăniştilor şi, când 
li sa atras atenţie, au cotizat pentru plata „anunţului“. 


Tânărul Brătianu îmi anunţă că tatăl său, sosit de la Flo- 
rica, doreşte să-mi vorbească. 

Maniu şi Popovici vin la mine, încă nedumeriţi asupra 
posibilităţii de înţelegere cu liberalii. Li declar că eu nu 
voju negocia cu liberalii decât dacă s'au înţeles prealabil 
cu Ardelenii. Dar aceştia sunt liberi să se înţeleagă şi sin- 
guri, fiindcă eu nu mă supăr. 

Popovici ar îi pentru cedare față de liberali în chestia 
mandatelor, singura eare se discută. Maniu pare a se 
gândi şi la posibilitatea înţelegerii cu ţărănişti, pe care 
eu o declar, în ce mă priveşte, imposibilă. 


x 


lntâlnirea jar cu Brătianu trebuie să aibă loc la cinci. 
După dânsa Popovici îmi trimete răspuns că ei „se lasă 
greu“. Şi ey să fac tot aşa. 
* 


Nistor mi-a declarat că el ma spus cum ca in orice 
caz e jţeles cu liberalii, ci numai că, dacă nu s'ar înţelege 
Ardelenii, o situaţie nouă s'ar deschide, pentru discuţii ul- 
terioațe. 


AJ, Constantinescu, care trebuia să vie la mine, se de- 
clară bolnav pentru azi, nu şi pentru mâne. 


15 Novembre. 


Al. Constantinescu a venit. E foarte inteligent, dibaciu 
şi energic. A pus de la inceput, cu precauțţiuni, chestia 
participării efective la Guvern inainte ca să pot cere pre- 

15 

fecturi şi primării. A trebuit să recunosc că are dreptate. 
Detaliile rămâne să le fixeze cu Brătianu. Am obiectat şi eu 
că, dacă nu pot refuza Regelui concursul mieu pentru a 
scoate ţara dintro situaţie imposibilă, am dreptul să ştiu 
cu cine aş împărţi răspunderea de Guvern. Constantinescu 
spune că din capul locului a fost contra greşelii unui Mi- 
nisteriu de partid şi că luptă contra camarilei lui Brătianu, 
care ar voi aceasta din dorința de locuri în Ministeriu. A 
lăsat să se înţeleagă destul de clar că e în antagonism cu 
aceşti oameni. 

Intre altele el arată cum, când s'a discutat dacă trebuie 
sau ba să mergem la Pesta, colegii lui, în lipsa lui Bră- 
tianu, se codiau. Prezan vorbia de cele douăsprezece divizii 
ungureşti. El, Constantinescu, a cerut Regelui un Consiliu 
prezidat de Suveran şi acolo, cu căldură, amenințând că 
se retrage din Cabinet, a pretins înaintarea. Altfel, Un- 
gurii vor veni până la Carpaţi. Cât priveşte opunerea Alia- 
ţilor, am trecut peste ea de câte ori am făcut un pas către 
graniţele asigurate prin tratate. Mai târziu, când reprezen- 
tantul militar al Italiei a apărut, cu un veto, la porţile 
Budapestei, comandantul român, obiectând că mare or- 
dine în acest sens, a trecut mai departe, începând defi- 
larea. 


16 Novembre. 


Maniu mi se plânge că majunge la niciun rezultat. I se 
cere o treime a mandatelor din Ardeal pentru liberali. | 
se refuză orice lămurire asupra împărţirii scaunelor de 
miniştri. Brătianu a tot zăbovit întâlnirea, pentru a duce 
mai departe negocierile; la oarele cinci ele au fost, în sfâr- 
şit, reluate. 

* 

Banu îmi cere o întâlnire. 
17 Novembre. 


Brătianu retrimete pe Maniu la Mârzescu şi Constantinescu. 
Apoi are o nouă întrevedere cu dânsul. Rezultatul este: 
ruptura. El nu consimte a discuta asupra mandatelor. 


* 


Brătianu vine la mine la şapte. (Banu e „bolnav'). Imi 
anunţă ruptura. Se supără rău când îi spun că-l socotiam 
„prea sus“ pentru a rupe din asemenea motive. Imi face 
o adevărată scenă de ironie indignată. Tot aşa când îi spun 
că „nu primeşte nimic de la vremuri şi nici de la oameni“ 
şi când îi explic că o face numai din „îndărătnicie“, convins 
că partidul său poate guverna singur şi că deci negociază 
cu alţii numai din dorinţa de a nu se face nimic. La urmă 
işi cere scuze. Nici noi n'ajungem, îireşte, la nimic. Bră- 
tianu nu ştie dacă-l va chema Regele, dar, în acest caz, 
va primi. Il va susţinea puternicul curent de opinie publică. 
Apără pe ai lui din Ardeal şi Banat, de şi îi descriu tre- 
cutul lor şi-i arăt valoarea lor actuală. I-am afirmat hotă- 
rât neputința mea de a discuta odată ce nu merge cu 
Ardelenii. Intâlnirea mă desgustă. 

indată aflu că liberalii au şi dat ziarelor un comunicat 
în care prezintă „regionalismul“ ardelean ca motivul rupe- 
rii negocierilor şi asigură că „pactul“ cu Nistor şi Inculeţ 
sa iscălit. Maniu face a se desminţi aceasta. 


Maniu vine la mine. Tăgăduieşte că Brătianu avea dreptul 
să spuie că el a oferit formal o fuziune cu liberalii. Imi 

vorbeşte de ultima lui întâlnire cu Brătianu, despre care 
acesta nu-mi vorbise. Doreşte să mă întâlnesc mâne din 
nou cu dânsul şi cu Vaida. Ei sunt hotărâți la acţiune. 
Şi Regele va fi înştiinţat. 


18 Novembre. 


La Regele, căruia i-am cerut audienţă. 

li expun întrevederea cu Brătianu. Regele se arată foarte 
afectat. Spune de două ori că speră în reluarea negocieri- 
lor. Lasă să se întrevadă că totuși ar chema pe liberali. 
Când îi vorbesc de caracterul incomod al relaţiilor cu Bră- 
tianu, el întrerupe: „Mie îmi spui?''. Totuşi mar vedea altă 
soluţie decât aceasta, care vădit nu-i place. li pun în per- 
spectivă alianţa partidelor populare contra unui asemenea 
regim, care ar însemna răsbunare și prigonire. Vorbesc de 
putinţa unui Ministeriu compus exclusiv din magistrați. Re- 
gele obiectează că ar trebui două alegeri, fiindcă este vorba 
de revizuirea Constituţiei. — Cele de-al doilea le-ar face 
Ministeriul parlamentar. Nu pare convins. La îngrijorările 
mele cu privire la Constituţie, arată că s'a înţeles cu li- 
beralii ca să se discute numai unele articole. E pentru 
această revizuire: astfel Ardelenii n'ar mai putea pretinde 
că este regim neconstituţional. 

Grăbeşte, pentru întâia oară, ridicându-se, sfârşitul au- 
dienţei. Singurul lucru pe care l-ar vrea în adevăr e des- 
facerea de Averescu. E decis a nu deschide acest „Rumpi- 
parlament“. ÎI] va proroga. 


Vaida vine spre seară. Vestea prorogării ar fi dat-o de 
mult „Viitorul“. El, Vaida, se gândeşte la o alianţă cu tă- 

răniştii, chiar cu averescanii. li spun că, în acest caz, ar 
întâmpina hotărâta noastră duşmănie. 


Generalul Coandă, căruia, după îndemnul lui Bianu, îi 
prezintasem demisia din Comisia incoronării din cauza ma- 
rilor cheltueli necontrolabile, îmi spune că Regele mă ce- 
ruse ca membru al ei. Cheltuielile, peste şaizeci de milioane, 
sunt în mare parte pentru biserică şi arcul de triumf, tot 
lucruri care vor rămânea. Mă asigură in privinţa controlu- 
lui. Vorbind de politică, el îmi spune că nu e înscris la 
Averescu, că nu face politică de partid. Ar fi dispus să ră- 
mâie în Comisie şi supt un nou Guvern. 


Brătianu a plecat la Florica. Vorbesc Regelui de intenţia 
lui de a-l umili. Florica nu-i doar capitala unui Stat inde- 
pendent, şi Regele nu va capitula, el care n'a făcut-o ina- 
intea lui Wilhelm II-lea, faţă de primul Jupiter român. 


* 


Comunicatul liberal a sosit. Se declară definitivă ruptura, 
dar Nistor şi Inculeţ apar ca aliaţi singuri. Şi Nistor simula 
până în această clipă contrarul.... 


La Academie e primit pentru întâia oară episcopul Cioro- 


gariu. După atentat are o mână cu proteză. 
* 

Ziaristul francez Georges Bienaime vorbeşte la Fundaţia 
Carol, cu elocvenţă, despre Polonia. A cerut să-l pre- 
zint eu publicului, nu prea numeros. 

20 Novembre. 


Banu vine la mine. Se arată mirat de nereuşita întrevederii 
cu Brătianu. El spusese partizanilor lui că ţine la o înţele- 
gere, chiar cu sacrificii din partea lui. Banu crede în pu- 
tinţa da a se relua negociaţiile, Constantinescu rămâne în pä- 
rerile lui, contra unui Guvern pur liberal. 


Congresul ţărăniştilor a început la „Transilvania“. Pu- 
ţină lume. Stere conduce desbaterile. Lupu se închină îna- 
intea „savantului“. 

21 Novembre. 


Serbare pentru Mihai Viteazul la Mihai-Vodă. Data a- 
ceasta, foarte multă lume. Vorbeşte Mitropolitul Pimen, 
care găseşte, şi în convorbire, frumoase cuvinte, ca acestea: 
„el, ca mucenic, ar putea mai curând să se roage pentru 
noi“, şi Mitropolitul Bălan. 

Pe drum, la intors, Bălan discută cu Mitropolitul Moldovei 
asupra menţinerii organizaţiei bisericeşti ardelene. Fireşte, 
eu sunt pentru punctul de vedere al celui d'intâiu. 


După amiazi serbare la Teatrui Naţional a Societăţii lup- 
tatorilor. Piese naive. Mihai Popovici, care este de fată, 
observă cu dreptate cât se fac la noi lucrurile „de formă“. 
Şi Prinţul e prezent. 

Maniu mă asigură că nu poate fi vorba de o legătură 
a Ardelenilor cu ţărăniştii. Vaida e bolnav. 


Congresul țărănist e o mascaradă revoluţionar-socialistă. 
La „Dacia“ o parte din public şuieră pe trădător şi face 
manifestaţie pentru mine. Se face un cortegiu de vre-o 
sută de persoane care manifestă la Palat, unde se dă masă 
membrilor Ordinului Mihai Viteazul. 


Seara, d-rul Anton Ionescu îmi aduce îmbieri de la Vin- 
tilă Brătianu. Răspunsul mieu e invariabil: intâiu cu Ar- 
delenii. 


Hamangiu, membru la Casaţie, îmi arată simpatii poli- 
tice. 


22 Novembre. 


La Take Ionescu pentru nişte tipärituri. Aflu că Regele 
a iscălit decretul pentru chemarea Camerei... Take Ionescu 
crede că se va putea merge. La Botoşani, unde i s'au orga- 
nizat partizanii, prefectul Irimescu, fost naţionalist, i-a spus 
că numai cu greu liberalii ar căpăta un loc. 

Imi povesteşte că Brătianu i-a cerut odată — și a că- 
pătat — un act scris că el, Take Ionescu, nu va sta mai 
mult ca doi ani la putere! 

* 

Guvernul e în conflict cu Banca Naţională, care nu-i dă o 
nouă emisiune. Titulescu ar fi reuşit la Paris, şi leul se urcă. 


23 Novembre. 


Vintilă Brătianu oferă să vie la mine. Il rog să aştepte 
trecerea momentului de depresiune în care mă găsesc din 
cauza împrejurărilor politice, şi voiu veni eu la dânsul. 


24 Novembre. 


Ştirbei vine sa-mi vorbească de situaţie. Imi cere nu- 
mai sfatul. Recunoaşte că Regele a făcut foarte rău căl- 
cându-și cuvântul pe care-l dase opoziţiei şi, în acelaşi 
timp, stricându-se, prin declaraţiile repetate pe care le-a. 
făcut, cu Guvernul, pe care îl menţine. Dar care ar fi ieşirea? 

li spun că la Mesagiu el ar putea, ar trebui să ceară su- 
primarea pasagiului în care se anunţă schimbări constitu- 
tionale, fiindcă el insuşi a declarat că nu le admite decât 
printr'o Constituantă, şi adăugirea altuia, în care ar de- 
clara că numai concursul tuturor oamenilor de samă ar îi 
o garanţie pentru existenţa însăşi a Parlamentului. Ori i 
s'ar refuza aceasta, ori Regele ar avea, din nou, oricând 
ar voi, un motiv de disolvare. 

Aceasta la oarele cinci. La opt, Ştirbei revine. Regele era 
decis să se ţie de cuvânt, dar la Sinaia a chibzuit din nou 
situaţia. Influențe femenine? Poate. Regina ţine cu Ave- 
rescu. Altcineva, tot o femeie, i-o fi spus amenințările pe 
care le proferează oamenii de la putere. 

Acuma Ştirbei adauge ce l-a îndemnat la acest pas, a- 
fară de starea intolerabilă a ţării, despre care vorbeşte 
mişcat. Ceteşte dintr'o scrisoare a Reginei, în care ii cere 
să susție pe Rege, care de sine n'are curagiul de a lua o 


. 

hotărâre. Nu înţeleg — Ştirbei ceteşte englezeşte — ce 
spune legând numele lui Averescu de al lui Lupu şi Ne- 
gulescu, 


Regele s'a plâns că opoziţia n'a îăcut ce-i promisese, 
puindu-l astfel în situația de azi, care trebuie ţinută în 
samă. E informat că în casa unui ministru s'a spus: toate 
măsurile sunt luate pentru a se aresta membrii Guvernului 
care ar fi numit. Aceasta îl impresionează. Cum eu reco- 
mand un guvern Maniu pentru alegeri, Regele, dată fiind 
situaţia, mar admite decât un Guvern tare, capabil de a 
strivi asemenea comploturi. 

Intrebat de credința garnizoanei, nu se arată sigur. Răş- 
canu, îmi spune Ştirbei, continuă a fi suspect. El a refuzat 
primirea într'un loc de încredere a unui colonel Sârbu, in- 
vocând voinţa Prințului, care, cu prilejul unei convorbiri, 
aduce proba că nu e adevărat. In astfel de atmosferă trăi- 
eşte Regele. Ştirbei crede că el îşi pune în primejdie tronul. 
Aminteşte că regii cari au căzut erau regii cei buni cu soţii 
ambiţioase. 

La urmă, Regele a spus că „se va gândi“. — Cu cine?, 
obiectez eu. 

Ştirbei păstrează consideraţie pentru Stere, de şi îl crede 
neutilizabil. 


Intâlnind pe Moşoiu, el asigură că ar fi în stare să se 
impuie armatei, să zădărnicească orice complot şi să re- 
refacă puterea noastră militară. Liberalii însă ar fi voit tot pe 
Răşcanu, cu colonelul Rosetti ca secretar-general, ori pe 
Văitoianu, ba chiar pe Rudeanu, 


* 

Seara, frumosul festival Alecsandri la Teatrul Naţional. 
Lângă noi Şt. C. Pop se plânge de anarhizarea care creşte. 
Supt Unguri deputatul era ceva, „Măria Sa“. Poporul vrea 
ca oamenii săi să fie respectaţi de dânsul. Ce săteni de 
ispravă avem! Acum toată iarna e numai o beţie. Nu mai 
ştie unde să stea. La Bucureşti i-i groază, acasă i-i scârbă. 

Vine Maniu. Şi el ştie de ameninţări, işi râde însă de 
dânsele. Contra unui guvern numit mar îndrăzni să meargă 
nimeni. Soldaţii sar opune. A avut el lucruri mai grele 
decât acestea... 

Brătianu, chemat de Rege, a refuzat, pentru că Regele 
şi-a călcat cuvântul. Maniu se va duce acasă, va convoca 
pe ai săi, ca să discute situaţia. E adânc desgustat. li 
vorbesc iarăşi de fuziune: „Pentru trecut“, spune el, „im- 
piedecau legăturile cu ţărăniştii“; pentru prezent se de- 
robează. 


25 Novembre. 


Prefectul poliţiei, Nicoleanu, recunoaşte dezordinea în care 
ne aflăm. Regele ar trebui să cheme un Consiliu de Co- 
roană cu şefii de partide. I-a şi spus-o cândva. 


26 Novembre. 


Ştirbei vine, seara, la mine. Regele a introdus formula 
mea în Mesagiu. Generalul era bolnav. Take Ionescu a pro- 
testat. Comunicând-o generalului, acesta a declarat-o inac- 
ceptabilă. Regele a persistat. — Atunci e o criză de Gu- 
vern? Regele a făcut gestul că aceasta nu l-ar deranja. 
— Aveţi un Ministeriu? Niciun răspuns. Apoi Take Ionescu 
a propus o altă formulă, şi Ştirbei se teme că a fost ac- 
ceptată. Take Ionescu a declarat însă că, dacă i s'ar lăsa 

două-trei săptămâni, el ar lua asupră-şi să facă un nou 
Ministeriu. Ştirbei ar fi dorit ca eu să-l îndemn pe această 
cale. 

Imi spunea că, la laşi, după pacea cu Nemţii, Regele 
răspundea dârz şi foarte frumos telegramei din Bucureşti a 
lui Marghiloman. C. C. Arion a protestat, aducând oare- 
care modificări. Telegrama a fost însă cu totul schimbată 
prin ..strămutarea unui punct. Ştirbei păstrează originalul. 


* 


Dedublarea catedrei mele, contra voinţii mele, a trecut şi 


prin Senatul universitar. 
27 Novembre. 


Congresul liberal. Foarte mulţi ţărani, cu steaguri trico- 
loare. Se masează lângă mine, la „Capul Podului“. Când 
trec, unii mă aclamă. Cutare strigă: „Cu noi, nu cu cei- 
lalţi“. Aud însă ordinele de „urale“ care se dau pe că- 
prării, de agenţii cari i-au adus. La întoarcerea de la Se- 
minariul mieu îi văd adunaţi înaintea Băilor Eforiei, ascul- 
tând discursurile care li se ţin de la fereşti. Cei mai mulţi 
caută mâncare prin cârciume. 


Seara, Pelivan. E foarte pornit contra lui Stere. E sigur 
să-l poată birui la alegerile viitoare. 


* 


In cursul zilei, Nistor mi-a explicat de ce a făcut pactul 
cu liberalii. Altfel, aceştia şi-ar fi format şi acolo partid, ca 

în Ardeal. Bodnărescu, care s'a înscris la ţărănişti, şi-a 
lăsat locul la Curtea de Apel pentru a încerca o carieră 
politică. Florea Lupu se oferia liberalilor. 


28 Novembre. 


Deschiderea Parlamentului. Trăsura regală foarte de a- 
proape păzită, ca a unui prizonier. Pe stradă indiferenţă. In 
Mesagiu, fraza mea, modificată de Take Ionescu în acel 
sens că nu mai e vorba de o condiţie de existenţă pentru 
Parlament. Seara, Averescu ameninţă pe parlamentarii „gre- 
vişti“ cu „greutatea mânii sale“ şi anunță Coroana că va 
rezista faţa de „oricine“. 

* 


Vizita lui Adoşides, fost guvernator al Macedoniei. Vrea 
informaţii asupra chestiei agrare şi asupra vieţii noastre 
politice. 

29 Novembre. 


Ştirbei vine de dimineață cu ziarele care cuprind dis- 
cursul lui Averescu. E de părere că această provocare nu 
poate fi tolerată. Ii redactez, pentru a o arăta şi lui Bră- 
tianu, o declaraţie prin care repetăm „imposibilitatea mo- 
rala" de a lua parte la discuţiile Parlamentului şi adăugim 
despreţul nostru pentru ameninţări. Mai redactez o expunere 
prin care cer lui Brătianu să ne unim pentru o solidaritate 
în defensivă, indiferent de colaborare, şi să arătăm Regelui 
printr'un memoriu comun situaţia noastră şi a Coroanei 
înseşi. 

+ 


După amiazi Al. Constantinescu. Brătianu a primit decla- 
rația şi a redactat, cum îi ceream, memoriul către Rege, — 
cam greoiu şi stângaciu —, în care eu nu aduc nicio mo- 
dificare. 

Constantinescu revine, seara. El povesteşte cum sa 
adresat Averescu Regelui. O doamnă a fost chemată 
la ceaiu de altă doamnă, care i-a trimes şi automobilul, dar 
a fost condusă drept la Prezidenţia Consiliului. Aici i s'a 
recomandat să-i spuie Regelui că, dacă îi trebuie revoluţie, 
o va avea, că se răspinge fraza adausă la Mesagiu, preşe- 
dintele Consiliului consimţind numai să „trimeată“ pe Take 
lonescu cu modificarea pe care a admis-o. Constan- 
tinescu îmi arată că s'a pus unui colonel întrebarea cum s'ar 
comporta el în cazul unui conflict între dânsul şi Rege, iar 
colonelul i-a raportat Regelui însuşi, care a vorbit despre 
aceasta lui Nicoleanu şi lui Romul Voinescu. Liberalii au 
la îndemână pe Vaitoianu şi au sondat pe coloneli. Averescu 
ar trebui arestat îndată după constituirea noului Guvern. 


Şi Ştirbei vine să se informeze. Baliff a fost rugat să în- 
ştiinţeze pe Rege de gravitatea situaţiei. El spune că, dacă 
Regele nu reacţionează, nu e siguranță pentru viaţa lui 
chiar. Regina continuă a ramânea impasibila. Azi, la şapte, 
Argetoianu a avut o audienţă la dânsa. Ştirbei îl laudă: 
un om cult, spiritual, bine crescut. Anume atitudini ar îi la 
el o metodă, prin care a şi reuşit. Take lonescu are o mare 
teama de dânsul. El singur susţine astăzi situaţia. 


+ 


Constantinescu a combătut ideia unui guvern Take Io- 
nescu, dar va vorbi acestuia. 


Țeräniştii au reîntrat în Cameră çu un lung discurs, în 

care se oferă intâiu, ca să atace pe urmă. Graur, de le 
„Adevărul“, înţelege aceasta: după părerea lui Lupu, e lo: 
vitura adusă „oligarhiei“; în trei luni guvernul va fi uzat, 
dar ţărăniştii vor ieşi cu legea electorală, cu convocarea 
Constituantei şi cu alegeri libere supt un Guvern neutru. 
Dacă se încearcă a se călca aceste condiţii, ei vor ieşi cu 
scandal. — Şi cu autoritate?, întreb eu. 


30 Novembre. 


Mihai Popovici la mine. Nu-i place că am iscălit, — 
cum am făcut azi — memoriul către Rege, pe care Brătianu 
îl va duce la Palat. Vine şi Al. Constantinescu. Mi se ex- 
pun fazele negociaţiilor dintre dânşii şi mi se cere a fi ar- 
bitru. — Cu atât mai bucuros, cu cât şunt sigur că nu mă 
voiu înţelege cu liberalii. 

“Popovici crede că amenințările lui Averescu sunt o glumă 
proastă. 

1-iu Decembre. 


Bratianu ar fi fost astăzi la Rege cu memoriul. 
2 Decembre. 
Aflu că Brătianu ma fost. Averescu a prezentat un text 
modificat al declaraţiilor sale şi a cerut scuze în Parlament, 


pentru ca apoi acesta, printr'o moţiune, să facă lecţie Re- 
gelui. 


Se pare că doi senatori ai miei au trecut la ţărănlişti, 
revenind în Parlament. 

Se vorbeşte de un Ministeriu Take Ionescu. 


5 Decembre. 


Inculej a sosit din Basarabia. El pretinde că, în acest 
moment, el însuşi, şi nu Halippa, e cel mai tare în provincie. 
Cu liberalii nu s'a aliat fără condiţii. I s'au sacrificat toate 
organizaţiile acestora în Basarabia. Pentru afaceri perso- 
nale, Ciugureanu ar fi un om isprăvit. Clubul liberal e un 
tripou, unde oamenii se bat. 

* 


Senatorii naţionalişti Atanasiu şi al Ilincăi declara că 
mau trecut la ţărănişti; deputatul ţăran Dumitraş se pare 
că a făcut-o. 


Zvonurile despre Ministeriul Take Ionescu se întăresc. 
Argetoianu i-ar fi spus că „il trimete la Jilava“. Popovici 
îmi vorbeşte de sondările ce i s'au făcut din partea lui Ar- 
getoianu; un emisar ar fi mers să caute pe Maniu în Ar- 
deal. Popovici, care a văzut pe Constantinescu, pare a 
crede că ireductibilitatea liberalilor e absolută. Inculeţ, din 
contra, socoate ca, după eşecul lor recent, ei „s'ar îi muiat“, 


6 Decembre. 
Camera înfăţişează un proiect de răspuns la Mesagiu, 


în care i se vorbeşte Regelui de nevoia legăturii lui cu 
„poporul“ ca o chezăşie pentru viitor. 

Spre seară Vaida. Pare că a venit ca-să aibă contact cu 
Take Ionescu. Se interesează de stadiul în care se află dis- 
poziţiile liberalilor. El prevede că ai săi se wor intoarce 
în Cameră. 


Fiind Vaida încă la mine, Ştirbei. A fost blocat de ză- 
pada la Buftea. Vrea informaţii. Nu le am. Imi spune că 
Prinţul Carol ar fi pentru un Guvern militar şi starea de 
asediu. Şi Regele sar fi gândit iarăşi la Guvernul de ge- 
nerali. Discutăm Guvernul Take Ionescu, pe care-l strigă 
vânzatorii de ziare pe stradă, dar însăşi „Epoca“ îl com- 
bate. Dau lui Ştirbei câteva formule prin care Regele ar 
putea raspunde la atacul din răspunsul la Mesagiu. 


7 Decembre. 


Bogdan-Duică face la Senat elogiul lui Stere, puindu-l în 
alăturare ca germanofil cu... N. Filipescu. 


Vaida vine să-mi spuie că l-a văzut pe Take Ionescu. Ar 
fi dispus, în opoziţia lui față de liberali, să meargă şi a- 
lături de ţarăniști. Stere i se pare acum ceva trecător la 
aceştia. 

8 Decembre. 


Dacă Take Ionescu anunță prin „Epoca'' hotărârea sa de 
a nu veni la Cameră din cauza pactului cu Stere, Titulescu 
se declară, într'un interview, gata să lucreze cu oricine l-ar 
chema. Generalul rămâne însă sigur de situaţie, 

Becescu Silvan afirmă că, în Mart 1920, eu am declarat 

că woiu presida Camera disolvată. Averescu subliniază şi 
majoritatea certifică: „aşa e“, Ţărăniştii hu cred că au ceva 
de zis. 

9 Decembre. 


Lupu râde, în „Aurora“ lui Cocea, de „profesorul de is- 
torie medie şi modernă“ care se laudă, ca încă patruzeci, de 
altminteri, că „l-a făcut ministru“. 


Take Ionescu vine spre seară. Incepe prin a spune tă 
„e nenorocit“. Va trebui să ieie locul lui Averescu, de şi 
ma vrut-o. Dar, cum i-a spus-o aceluiaşi Averescu, care 
nu admite aceasta şi preferă orice umilinți demiterii lui, Re- 
gele nu-l mai vrea şi cere o schimbare imediată. Take 
Ionescu ştie că majoritatea îi este ostilă, dar crede că, în 
timpul prorogării, vechii lui prieteni s'ar întoarce la dânsul: 
între ei sunt şi cei doi vice-preşedinţi ai Camerei. In orice 
caz, el nu merge cu Stere. I s'a obiectat că a trântit patru 
guverne: răspunde că a făcut-o în interesul ţării. 

li spun şi lui că atitudinea mea față de Guvernul său mar 
îi duşmănoasă, căci îl cred momentan util, mai ales pentru 
continuitatea politicii noastre externe. Afară numai dacă 
ar face erorile de politică internă care l-au compromis 
altă dată. Aş reveni în Cameră, dacă, în răspunsul său la 
Adresă, Regele ar cere formal întoarcerea opoziţiei. 

Schimbarea ar părea un lucru de pe o zi pe alta. 


11 Decembre. 


Stelian Popescu îmi spune că Take Ionescu a demisionat. 
Regele i-a cerut să formeze Guvernul. Averescu nu vrea 


16 

să demisioneze. El asigură că în trei-patru zile aduce pe 
Ardeleni la Cameră. Maniu a venit fără a trece pe la mine. 


k 


Seara târziu, vine Vaida. Imi povesteşte lucruri necrezut 
de ridicole. Prin deputatul Pleşoianu Argetoianu îi cere o 
intâlnire, Averescu alta, prin colonelul Zăvoianu de la „Da- 
cia". Maniu îi spune că un fost prim-ministru trebuie să 
primească o asemenea cerere a unuia actual, Deci se ìn- 
tâlnesc Vaida cu Argetoianu la Sărăţeanu. Argetoianu pune 
înainte pericolul demagogiei, de o parte, al liberalilor, vino- 
vaţi de starea ţării, de altă parte. „Partidele conservatoare" 
să se unească. Ardelenii să vie în Cameră; dacă vrea, el 
chiamă pe general. 

Acesta vine. Se plânge că pentru o vorbă Ardelenii au 
plecat. li imploră, moale, să revie. Li dă Externele, Justiţia 
şi tot ce mai vor. El a cedat odinioara cererii lui Vaida. 
— Atunci eraţi în plină popularitate, acum... La urmă, 
smulge lui Vaida promisiunea că acesta va face raport lui 
Maniu. 

In tot acest timp cei doi şefi ai Guvernului spun că 
mau dat nicio misiune mijlocitorilor. Cu aceştia, într'o scenă 
hazlie, are loc o explicaţie. Se constată că într'adevăr e- 
rau trimeşi, 

La Ardeleni, stăruie pentru o înţelegere, de frica Băncii 
Naţionale, Bontescu. 

Averescu a oferit Regelui o complectare a Ministeriului şi 
„cu Marghiloman. 

12 Decembre. 


La Senat, ieri, un majoritar aclama pe Ferdinand, „pre- 
şedintele pe viaţă al Republicei române“. Lungi aplause. 
+ 

Demisia lui Take Ionescu turbează pe averescani. Violent, 
Goga insultă pe fostul său şef, in strigătele de: „Ruşine!“ 
ale partizanilor săi. Petrovici se solidarizează şi el cu A- 
verescu. O atmosferă revoluţionară. 


13 Decembre. 


Guvernul Averescu a căzut. Generalul a ţinut o şedinţă 
cu majorităţile, explicându-se. I s'a prezentat Regelui o ciu- 
dată demisie, în care şeful Guvernului asigura că o poate 
duce înainte cu majorităţile sale şi termina recomantiând 
pe Coandă. Regele nu l-a primit pe acesta, care declarase 
public şefului său că se învoieşte, şi a dat sarcina de a 
forma noul guvern lui Take Ionescu. 

Maniu vine la mine. Arată că Take Ionescu i-a cerut con- 
cursul. Sunt de părere că, dacă ni se dă prilejul, îi putem 
făgădui deocamdată întoarcerea în Parlament, dar colabo- 
rarea numai in caz de dizolvare. Maniu primeşte. 

Aceleaşi lucruri i le spun lui Take Ionescu. El se teme că 
nu va izbuti şi „se va face ridicol“. II asigur că e datoria 
lui să încerce fără ca prin aceasta să fie un risc pentru re- 
putaţia lui. Vorbim de miniştrii pe cari i-ar putea avea. Imi 
spune că Goga nu era de loc surprins, căci doar discutase 
chestia cu dânsul. Se aşteaptă la concursul lui Matei Can- 
tacuzino şi lui Flondor. Vorbesc de dr. Babeş, de Ciho- 
dariu şi Hamangiu, cari nu sunt cunoscuţi ca aderenţi ai 
miei, şi chiar de Răducanu. Rămâne să încerce. 


14 Decembre. 
Sever Dan şi preotul Man vine la mine să explice 


interview-ul celui d'intâiu în care mi se recunosc meritele 
de creator al ţărănismului şi, în puterea lor, de şi sunt un 

spirit „autocrat“, se cere pentru mine un loc în marele 
țărănism de mâne. Tot odată ei regretă legăturile mele 
cu Take Ionescu şi ar dori un Guvern neutru: Maniu, Ma- 
niu-lorga, lorga-Maniu. 

Li declar că nu-mi retrag niciodată angajamentele şi că 
a voi altceva decât Guvernul lui Take Ionescu înseamnă a 
găsi Guvernul Brătianu. 


După amiazi vine Take lonescu. Aşteapta pe Flondor 
şi pê Mateiu Cantacuzino. Cercetăm lumea ministeriabililor 
(între alţii dr. Babeş, care, la Universitate, peste un ceas, 
râde de trecătorul Ministeriu al lui Take Ionescu). Se teme 
de eventualitatea unei chemari a lui Coandă, şi dau pentru 
ziare o declaraţie că nici Ardelenii nu cred că l-ar ajuta. 
Scriu şi lui Maniu, îndemnându-l să-i deie lui Take Ionescu 
doi ministeriabili. 

Imi povesteşte cum, odată, Grigore Tocilescu îi cerea sa 
fie între candidaţii oficiali pentru Parlament. Take Ionescu 
i-a spus că are calităţi, dar îi lipseşte caracterul; tot îl va 
susținea. Tocilescu a plecat zicând: ,,Mulţămesc, domnule 
ministru“, Era încântat. 


Senatul Universitar renunţă la a doua catedră de Istorie 
Universală, destinată lui Ursu, şi răspinge cererea lui Filiti 
de a face lecţii de istorie diplomatică românească. 


15 Decembre. 
Ştirbei se mira că Take lonescu nu se grăbeşte a face 


Guvernul şi că Ardelenii nu înţeleg o situaţie cu care nu se 
vor mai întâlni niciodată. 

Guvernul Take Ionescu s'a format, cu prieteni de-ai 
lui, în parte recomandaţi de mine, şi cu inginerul Cihodariu. 
Camera e prorogată prin „Monitoriu'“' încă de Sâmbată. 


* 


Pamfil Şeicaru, venit în numele lui Flondor pentru a 
cere o împăcare, spune că acesta ar întra în Ministeriul 
cel mare cu Ardelenii şi cu mine. El asigură că averescanii 
se vor ţinea bine, votând contra Guvernului. 

Averescu nu are de gând să plece de la Palatul Prezi- 
denţiei, fiind sigur că se va intoarce curând, aşa încât 
nu face să deranjeze mobilele. 

* 


După amiazi, la Ateneu, judecata machetelor monumen- 
tului Unirii Bucovinei cu România. Prezidează Prinţul Ca- 
rol, foarte cochet în uniformă de amiral. Arată foarte ocupat 
de Fundaţia lui culturală. 

19 Decembre. 


De ziua mea, Regina imi telegrafiază că „toate gându- 
rile ei sunt cu mine“. 
x 


Dimineaţa, vin Ardelenii la mine. Goldiş, îndemnat de 
Popovici, vorbeşte despre necesitatea unui singur partid 
naţionalist-radical. — E ceia ce v'am spus de mult. Pop are 
rezerve: el se teme de primejdia Guvernelor fără autori- 


tate. 
* 

Seara, Maniu şi Vaida. Regele li-a spus, la ceaiu, că nu 
dă disolvarea decât unui Guvern tare. Deci vor veni libe- 
beralii. Se va da lupta cu dânşii. Maniu mar accepta o 
colaborare la guvern, după cele petrecute. E şi el pentru 
unirea cu noi. Lupta s'o ducă în alegeri regionalist, iar în 
noile Camere să ne prezentăm ca partid unit. 


20 Decembre. 


Cămărăşescu e numit ministru de Interne. 


Prinţul Carol îmi urează muncă, „mai ales în cele cultu- 
rale“, li amintesc că scopul studiilor mele e însănătoşirea 
acestui popor şi că mă silesc mai mult acolo unde mai mult 
se manifestă boala. 

21 Decembre. 


Cămărăşescu îmi cere sfatul pentru numirile de pretecţi, 
pe care zice că vrea să le facă în înţelegere cu mine. Are 
multe greutăţi. Gr. Filipescu îi cere „situaţia“ la Putna. 
Pretecţii ardeleni, dintre cari numai trei sunt răi, ameninţă 
cu demisia colectivă, dacă s'ar atinge măcar unul din ei. 


Flondor face în ziare un zgomot infernal în jurul ideii 
unui Ministeriu prezidat de dânsul. 


Unii ingineri intrighează contra lui Cihodariu. 

22 Decembre. 


Aflu că Bogos, poftit să fie ministru al Basarabiei, pre- 
zintă cereri inacceptabile. Urmează înscrierile de parlamen- 
tari la fakişti. 

# 


Zvonul unui Guvern Flondor face loc aceluia al unei for- 
maţiuni Mateiu Cantacuzino, | 
23 Decembre. 


Take Ionescu dă presei lămuriri satisfăcătoare. Averescu 
aruncă un manifest blânduţ, contra liberalilor singuri. Cel 
d'intâiu, violent, de care îmi vorbia Cămărăşescu, a fost 
escamotat. Duiliu Zamfirescu îşi atribuie meritul. 


24 Decembre. 
Acelaşi joc nebun de ipoteze. 
Unii prefecţi averescani vor trece la parchet. 


25 Decembre. 


La Mihai Popovici aflu pe Flondor, care îmi întinde mâna. 
Evită să raspundă la întrebarea mea despre vechea lui 
scrisoare de insulte. Imi face asigurări de prietenie. 


* 


După masă, Vaida şi Maniu, cel d'intâiu aprins: se gân- 
deşte la o nouă adunare de la Alba-lulia. Maniu, liniştit, 
prevede insuccesul lui Take Ionescu. Ardelenii mar vota 
pentru dânsul. Se impune necesitatea unui Guvern pentru 
alegeri. Ar trebui s'o recomand Regelui. 

Vaida îmi povesteşte cu câtă indiferenţă Brătianu a pri- 

mit odată demisia lui Flondor, după conflictul cu Phere- 
kyude: „Nu mă interesează“. 
26 Decembre. 


Hortopan, numit la subsecretariatul minorităţilor, îmi cere 
sfatul. Arată un om de bine, dispus să lucreze. Dar cât 
timp are înainte! 

27 Decembre. 


Gr. Filipescu mă asigură că doar cinzeci de parlamentari 
dacă-i rămân lui Averescu. O sută sunt gata să iscălească 
şi acum pentru Take Ionescu. Ei cer nu bani, ci numai con- 
tinuarea afacerilor începute la Ministere, afaceri de mi- 
lioane, şi spun că e şi în interesul partidului. Şi la Arde- 
leni s'ar fi produs o schimbare. 

La Ilfov, popularitatea lui Averescu a dispărut total, dar 
se menţine a lui Mihalache. 

Unii dintre ai miei sunt numiţi prefecţi. Li îngătiuiu a face 
parte numai din comisiile interimare. 


28 Decembre. 


Ma zbucium pentru Eftimiu, pe care, fără nicio înştiinţare, 
l-a înlocuit la Teatrul Naţional ministrul Artelor, Deme- 
trescu-Brăila, bănuindu-l că a pus la cale o demonstraţie 
în „chestia cortinei“. Este numit în loc Tăuşanu, de la 
„Viitorul“. Merg pentru aceasta şi la Take Ionescu. 


Ştefan Ciobanu cere să nu se încredinţeze Instrucţia în 
Basarabia lui Erhan. Măl asigură că Regele va da puterea lui 
Brătianu, dacă Take Ionescu nu va avea majoritatea în Ca- 

meră. Take Ionescu se interesează dacă Ardelenii ar intra 
în Guvernul lui Brătianu. li spun hotărât: nu. 


* 


Aflu ca în Basarabia numărul refugiaților, cari se pri- 
mesc pe bani, e de un milion. 
29 Decembre. 


Mihai Popovici îmi spune ca Regele, primind pe Mateiu 
Cantacuzino, l-ar fi întâmpinat cu cuvintele: „Şi dumneata 
vii cu prostia Guvernului neutru?“ 

Popovici crede că Ardelenii vor veni la Parlament şi 
vor vota cu Take Ionescu. Şi el e pentru o îndârjită luptă 
contra liberalilor, uzând de toate armele legale, şi o Adu- 
nare din nou Ia Alba-Iulia. 

* 


Vintilă Brătianu face să se proteste contra ideilor reac- 
ționare pe care i le-am atribuit: oferă textul conferinţei 
lui de la Institutul Social. 

20 Decembre. 


Corteanu vine la mine să mă sondeze dacă aş accepta 
ca persoană pe Marghiloman în Ministeriul de coaliţie. 


li spun ce cred despre partidul lui. 


* 


In presă apare ideia unui Guvern pe care l-aş prezida eu. 


1 9 22 


T-iu lanuar. 


La Craiova, pentru o conferinţă, despre regionalismul 
oltean; la două după amiazi întrunire publică: foarte mulţi 
ţărani, deosebit de înţelegători. 

2 lanuar. 


A doua conferință la Craiova, despre Partea Olteniei 
în literatura noastră. 


Mişu Pop şi un grup al său se înscriu la noi. 
3 lanuar. 


leri noaptea, în tren, Dinu Brătianu, care vine de la vâ- 
nătoare. „Mulţi vânează azi“, îi spun eu, „vorba e: cine îm- 
puşcă“. Vorbeşte cu mine despre ţărănişti. Mihalache şi pe 
front făcea politică pentru dânsul, iar agitația lui politică 
a început-o acasă cu jandarmul neamţ lângă dânsul. Dinu 
Brătianu e foarte hotărât şi faţă de trădarea lui Stere. El 
ţine neapărat la Guvernele de partid. — Cine ar veni după 
o coaliţie a tuturor? — Alţi oameni din aceleaşi partide. 


Tânărul I. Pillat, care vine la mine nentru noua sa re- 

vistă „Cugetul“, dezaprobă atitudinea exclusivistă a unchi- 
lor săi, pe cari-i acuză că nu cunosc lumea, ci stau în 
singurul cerc al linguşitorilor. 

5 lanuar. 


Aflu pe Take Ionescu la Ministeriul de Externe. Mă a- 
sigură că nu are intenţia de a demisiona. Oricum, se va 
prezenta Parlamentului. Poate să izbutească. Se miră şi el de 
hotărârea Regelui. Şi lui i-a spus Regina că, la întrarea 
lui Ion Brătianu în odaie, pare că simte o greutate ce i 
se adauge şi nu e în stare să discute cu un om care vor- 
beşte singur. 


Ministrul Italiei desminte alianţa italo-ungară contra Iu- 
goslaviei, de care sa vorbit. 
8 lanuar. 


Cihodariu imi spune că din locomotivele, peste 4.000, pe 
care le avem, abia o treime sunt utilizabile. A cerut su- 
mele necesare pentru repararea lor. I sau acordat 
500.000.000 şi crede să i se dea un miliard. 


9 lanuar. 


Brediceanu, ministrul Ardealului, e mulţămit de Take Io- 
nescu, dar nu şi de ai săi. Aceştia, pe de o parte, au a- 
tacat pe Take Ionescu, iar, pe de alta, i-a impus să schimbe 
administraţia Ardealului în folosul partidul naţional. Acum 
îl strâng pentru patru prefecţi cari au mai rămas. 


* 


Vaida adresează o violentă scrisoare lui Vintilă Brătianu. 

10 Ianuar. 


Sunt întrebat din mai multe părţi dacă am reluat legătu- 
rile cu Marghiloman. Acesta stăruie din răsputeri pentru 
Ministeriul Iorga, care l-ar putea reabilita. 

Gr. Filipescu mă sondează în acest sens. li spun că, a- 
tâta timp cât durează situaţia actuală, nu-mi retrag cu- 
vântul dat lui Take lonescu. 


11 lanuar. 


Hceiaşi situaţie, cu absoluta menţinere a punctului mieu 
de vedere. 
* 


„Ţărăniştii“ cu „armonia socială“ şi cu „Soarele“ vin 
să-mi prezinte ca preţ de colaborare o listă de mandate 
pentru Parlament, după ce Take Ionescu i-a răspins. 


12 Ianuar. 


Docentul francez de la Cernăuţi imi spune că în ma- 
nifestaţiilor de acolo privitoare la teatru de fapt sa mani- 
festat contra României, şi în chipul cel mai insolent. 


13 Ianuar. 


Take Ionescu mă caută pentru a-mi cere să primesc can- 
didatura la Prezidenţia Camerei în contra lui Averescu, pe 
care o demisie eventuală a lui Duiliu Zamfirescu ar căuta 
să-l scoată inainte. Cu altul nu crede că ar birui. Pun în 
legătură propunerea cu zvonul Ministeriului de coaliţie pre- 
zidat de mine. Spun că nu pot sta în fruntea unei Camere 

pe care am infierat-o public. Aş putea cel mult să primesc 
pentru a demisiona imediat. 

Take Ionescu îmi confirmă că, la laşi, Morţun a fost a- 
cela care a adus chestia reformei agrare, tocmai cum îmi 
spusese Brătianu că-l va însărcina. 

Despre regele Alexandru al Serbiei, logodnicul prince- 
sei Mărioara, el se exprimă foarte bine. Când i-a vorbit de 
eventualitatea unui guvern Brătianu, regele s'a întunecat. 


x 


Ştirbei vine seara. Vorbeşte de o posibilă colaborare a 
mea cu Marghiloman: îi păstrez şi lui un loc în... „mosaic“. 
Marghilomanistul care i-a vorbit de Ministeriul prezidat de 
mine, i-a spus că nu poate fi serios. L-am rugat să-mi spuie 
argumentele lui faţă de acesta, ca ...să nu mă trudesc eu 


a găsi altele. 
E i 


După o lungă ignorare, Denize vine la mine. Imi aduce 
de la Regina câteva cuvinte jenate şi o cutie din vremea lui 
Gheorghe al III-lea. Vorbim de declaraţiile salbatece ale 
lui Mihalache şi Lupu. Cu privire la, acesta din urmă, îi spun 
că voiu căuta şi eu să fac bolşevism: poate să-mi aducă o 
invitaţie la ceaiu la Cotroceni. 

Se vorbeşte şi de totala neiniţiare a Princesei Elena în 
lucrurile româneşti. Era vorba de a i se da ca profesoară 
soţia lui Rădulescu-Pogoneanu. 

S'a obiectat atitudinea politică a familiei. 

Ştirbei işi arată prețuirea pentru Stere şi Tzigara. A re- 
cunoscut însă că situaţia lui Marghiloman e mult mai u- 
şoară decât a acestora. 

715 Ianuar. 


HAdmirabilă adunare a noastră la Dacia, cu delegaţii din 
provincie. După amiazi consfătuire. 


MEMORII 257 


Conferinţa mea la Ateneu despre „Criza morală mon- 
dială“. 
16 lanuar. 


Fata lui Gherea scrie şi stăruie pentru îratele ei, deputatul 
Dobrogeanu, întemnițat de opt luni pentru crimă politică. 
Incearcă a-l cuprinde în procesul atentatorilor de la Senat. 
Nu-şi poate vedea familia decât odată cu ceilalţi, la gratii, 
în urletele tuturora. Mai bine a şi renunţat. 

Ministrul de Justiţie îmi spune că nu poate face nimic. 
Peste câteva zile se judecă procesul. Există o scrisoare prin 
care Moscovici cere bani Sovietelor (dar partidele socialiste 
nu S'au ajutat public totdeauna cu bani?). Nu poate smulge 
procesul de la Curtea Marţială. De altfel, după dorinţa 
Regelui, care se teme, Bucureştii continuă a fi supt stare 
de asediu. 

* 


Un redactor sârb de la „Politica“. Lauda pe Regele Ale- 
xandru. Trimes la Paris pentru a cunoaşte viața, il găsiai 
pe la librării, cumpărând cărți. Fratele lui, Gheorghe, pe 
care redactorul l-a cunoscut tot acolo, la Paris, e un om 
independent, care petrecea. Poate, spunea el, va sfârşi 
cândva cu o căsătorie. Paşici e orator mediocru, dar om de 
autoritate şi pricepere. 

Zicea că Take lonescu ar avea disolvarea. Se pare to- 
tuşi că Regele i-ar fi pus ceva în perspectivă. 


* 


Majorităţile sau adunat cu scandal. 
Unii au fost daţi afară. La patruzeci de Basarabeni li 
sa interzis întrarea în sală. Argetoianu a strigat: „Afară 


17 

cei cu permisele!“. Generalul a avut votul de blam. Unii au 
vrut sa ceară explicaţii. Li sa înabuşit glasul. Eusebiu Po- 
povici şi Sergiu Niţă s'au declarat alături de şefii lor. 

Guvernamentalii par foarte îngrijaţi. „Viitorul“ continuă 
a mă insulta grosolan. 


Mitropolitul Primat a ţinut la Anul Nou un discurs po- 
litic, prezintând ţara dezorganizată, acuzând pe oamenii 
politici, recomandând pe omul providenţial, al carui nume 
e pe buzele tuturora, sau coaliția. (Vaida crede că Vintilă 
Bratianu i-a dat prima formula). Regele a improvizat, cu 
mult tact, declarându-se pentru buna înţelegere a tuturora. 


17 lanuar. 


Pe la 10 dimineața Take Ionescu a venit sa-i susţin. Era 
prăpădit: îi tremurau muşchii bărbiei. Era sigur că nu va 
avea majoritatea. Avea de gând sa mai facă o ultimă sfor- 
țare la opoziţie. Preferă să se retragă făra luptă. Fili- 
pescu încearcă să-l remonteze. I-am explicat că, retrăgân- 
du-se cum doreşte, s'ar sinucide politic. L-am sfatuit să nu 
ţie un discurs, ci sa dea o simplă lămurire, să facă aşa ca 
la tort să fie din partea celorlalţi. A plecat în altă dispoziţie. 

La Camera iaraşi oferte faţă de mine din partea stângii 
averescane, care s'a constituit în grup, cu iscălituri. Şi Ave- 
rescu mar susţinea. Li cer so puie în scris şi li declar 
că formula cea mai bună e tot Take Ionescu. 

Inainte ca M. Popovici (Maniu e absent; o soră bolnavă...) 
şi eu — urmaţi apoi de Cuza, care „nu se amestecă“, de 
ridiculul „comunist“ Tănase, de socialistul Dunăreanu — 
să cetim declaraţiile de intoarcere, Goga prezintă moţiunea 
de neincredere; se cere Ministeriul din partidele ce s'au ales 

prin sine... Se trimete la secţiuni. Duiliu Zamfirescu si- 
leşte pe Take lonescu sa spuie că doreşte urgenţa, şi o 
traduc: chiar azi. 

O singura secţie e contra moţiunii. Țaraniştii adue un 
amendament care e şi contra lui Averescu. Vorbeşte, sfrun- 
tat, Cocea, atacând camarila Palatului. Arăt prin întreru- 
pere ca în dosul ei sunt fabricanţii, liberalii. Camera aplaudă 
îndelung. Apoi Madgearu, facând în linişte un crud rechi- 
zitoriu fostului Guvern. (Lupu e în audiența la Rege, pe 
care l-a făcut Nicolae al II-lea, el fiind... Tolstoi; cadavrul 
lui Stere zace într'o bancă.) Intervine şi arhi-ridiculul Be- 
cescu Silvian, tolerat. | 

Totul se face cu bile dupa apel nominal. Dar partizanii 
lui Averescu arată bilele. Aproape nicio defecţiune. Arde- 
lenii lui Maniu şi ai miei votează contra. Tot aşa Basara- 
benii cumpăraţi. Ţarăniştii pentru: Lupu demonstrează cu 
bile şi-şi freaca mâinile: el a determinat curentul. Liniş- 
tit Take Ionescu trage concluziile marii majorităţi ce s'a 
declarat contra lui. Dintre ţărănişti unii striga să iasa din 
banca ministeriala, îl intitulează fost ministru. Pe Averescu 
îl duc pe umeri ai lui, pe când Ardelenii strigă: „la 
Circ“. 

E desgustator. 


Mihalache-mi spune că aşteapia de la Basarabeni, pe cari 
i-a luat întregi, triumful democraţiei. Tagaduieşte ca la Pa- 
lat ar îi dezaprobat primirea lui Stere. li spun ca poate 
in viaţă ma voiu mai întâlni cu el. Iar lui Raducanu că tot 
în corabia mea vor ispravi, dat aş îi preferat să-i ieau la 
debarcader decât pe scândurile unui naufragiu. 

Seara festivalul Moliere. Actul mieu e bine dat. Ţin şi 
un discurs comemorativ. Take Ionescu e de față şi-mi mulţă- 
meşte. N'a găsit pe Rege aseară; prezintă demisia dimi- 
neaţă. 

18 Ianuar. 


Azi, la 11 Regele a primit demisia lui Take Ionescu şi 
i-a dat, ca... despăgubire, cel mai mare cordon. 

Seara, Take Ionescu, venit să-mi mulţămească, arată că 
Regele i-a pus în perspectivă Guvernul Brătianu, pentru 
care e „aproape hotărât“. I s'a spus atunci că o asemenea 
hotărâre ar zgudui sentimentele mele pentru dânsul. Regele 
s'a făcut a nu crede. A fost vorba şi de defectul mieu de a fi 
„un om imposibil“. Am impresia — şi aceasta e a mul- 
tor altora — că Take Ionescu, pentru a se răsbuna, a fost 
pentru această succesiune. 

* 


I. N. Angelescu şi Potârcă au fost la mine pentru a-mi 
oferi sprijinul majorităţilor în vederea formării unui nou 
Guvern parlamentar. Averescu mar îi contra. Argetoianu 
ar părăsi ţara pe o lună şi jumătate, fiind bolnav de inimă. 
Am spus că totul atârnă de Rege, care trebuie să consulte 
pe preşedinţii Corpurilor Legiuitoare. Dar cred că hotărirea 
lui e luată în folosul lui Brătianu. 


* 


Seara, şi Gr. Filipescu. Ii spun că, în cazul Guvernului 
Brătianu, trebuie o Ligă pentru apărarea libertăților pu- 
blice. O aprobă. Atinge însă şi chestia susținerii de noi 
a candidaturilor takiste. 

* 


La telefon Vaida spune că-mi trimete pe Sever Dan. 
Vaida nu crede încă în Guvernul Brătianu. 
+ 

Sever Dan vine cu preotul Man. E contra înţelegerii cu 
liberalii şi pentru Liga propusă de mine. 


Maniu a sosit, dar ma trecut pe la mine. 


Cineva-mi spune că la Dorohoiu se va merge până la 
arestarea lui Buţureanu. Acolo se va face prefect poetul 
Pilat, nepotul lui Brătianu. 

19 lanuar. 


Maniu vine spre amiazi şi-mi comunică chemarea lui Bră- 
tianu la putere. Indată i-a cerut să se întâlnească. I-a 
spus, scurt, că nu oferă măcar ce oferise altă dată, ci numai 
două Ministere şi unul pentru Ardeal. I-a fixat şi ceasul de 
răspuns, fiind grăbit. 

Răspunsul a fost fireşte, negativ. Maniu ceruse vreme ca 
să consulte pe ai săi. 

* 


Pe la 6 seara agenţi electorali aşteptau la poarta Pa- 
latului. Wau primit cu batjocuri: i-am trimes la ce va fi 
peste trei luni. La fereastă, Al. Constantinescu (cel care nu 
primia Ministeriul exclusiv liberal). 

Lista e ridiculă: lon şi Vintilă Brătianu, Constantinescu, 
Mârzescu, Duca, Sasu şi Banu, Florescu. Regele a impus pe 
Văitoianu la Interne, a propus pe Prezan, care a refuzat, 
pe Moşoiu — ca Ardelean... — care n'a fost întrebat. 

Sever Dan a şi chemat la Clubul ardelean pe delegaţii 
partidelor (şi ai lui Marghiloman: Teodorescu-Carada)). S'a 
adunat şi presa. Se da un comunicat de protestare. Takiştii, 
din cauza lui Marghiloman, nu-l iscălesc. Corteanu vine la 
mine pentru înţelegere. 


Vaida şi Popovici la mine (Maniu e la conferinţa de la 
Fundaţie a lui Grigoroviti). Total dezorientaţi. Nu primesc 
ideia candidaturii mele la Sălişte. Vaida e absolut regio- 
nalist. 

* 


Mai târziu Cihodariu. Oferă a lupta şi a cheltui. Ma gân- 
desc la reaua credinţă a ţărăniştilor, la lipsa de valoare 
electorala a averescanilor. Imi licareşte ideia listelor cetă- 
țeneşti. 

* 


Denize m'a intrebat dacă i-am raspuns Reginei. Profit 
de ocazie ca să-i arăt ca nu voiu lua parte la botezul Prin- 
țului Mihai şi că, ignorat, am dreptul să ignorez Coroana, 
ajunsa vasală Bratienilor. 

El promite sa vie a doua zi. 

20 lanuar. 


Denize a venit la mine. Recunoaşte atmosfera grea de la 
Curte. Contestă insă, hotarât, că Regele, Regina, Prinții s'ar 
fi exprimat vre-odată defavorabil la adresa mea. Dar tot- 
deauna, şi acei cu cari colaboram, au prezintat tot binele de 
la ei, tot răul de la mine, pentru a încheia cu părerea că 
itebuiesc retrimes la ocupațiile mele ştiinţifice. 

H rog sa dea aceste scrisori: 

Catre Regina: 

Credeam că închinarea micului mieu volum poate fi un 
modest răspuns la amabilul dar al Maiestăţii Voastre. 

Fiindcă Maiestatea Voastră îmi dă dreptul de a-i adresa 
în scris mulţamirea mea, profit de această ocazie pentru ca, 
împreuna cu această nouă dovadă a unor vechi sentimente 
faţă de sufletul frumos al Maiestăţii Voastre, să adaug mo- 
tive de plângeri, care mi se par îndreptăţite. 

E aproape un an de când n'am vazut pe M. V. şi în tot 
acest timp M. V. a găsit sfaturi preţioase care făceau inu- 
til cuvântul mieu de informaţie, care a putut fi, in timpurile 
cele mai grele prin care a trecut dinastia, mai folositor decât 
al intriganţilor şi linguşitorilor de astăzi. 

Am crezut ca sentimentele mele democratice, pe care M. 
V. nu le-ar iîmpartăşi, au fost cauza pentru care M. V. n'a 
dorit să afle ce crede despre o situaţie dezastroasă omul 
pe care persoane foarte drepte şi sincere în judecăţile lor 
îl taxau, pe de-asupra, de incalculabil pentru ca m'aveau în 
conştiinţa lor criteriile mele de îndreptare morală, şi de 
„imposibil“, fiindcă nu e gata de transacţiile din care se for- 
mează viaţa lor. Atenţia M. V. faţă de dr. Lupu, a cărui 
înlăturare i se parea, în Mart 1920, o condiţie a Ministe- 
riului susținut de mine, îmi arată însă că vina mea nu sunt 
părerile mele politice, pe care d. Lupu în tot ce spune şi 
scrie, le duce până la absurd şi până la ridicul. 

Vina mea nu poate fi deci decât în caracterul mieu 
drept, care jigneşte. Să-mi dea voie M. V. să-l retrag pen- 
tru totdeauna de la o Curte unde am căutat idealul întrupat 
în literatura de o aşa de înnaltă inspiraţie a M. V., şi nu l-am 
găsit. Nu voiu căuta alianţe revoluţionare, cum vreau unii, 
şi nici nu voiu renunţa la activitatea mea politică, precum 
alţii îmi recomandă, dar, urmărind-o şi mai departe pen- 


264 N. IORGA 


tru a trezi conştiinţa acestui biet popor nenorocit, voiu în- 
drepta regrete acolo unde mult timp am îndreptat — de 
şi acuzat de naivitate — speranţele mele de indreptare a 
acestei jeri prin cultură, moralitate şi legalitate. 

Rog pe Maiestatea Voastră să primească omagiile unui 
devotament care, dacă nu mai poate servi pe Rege, se 
poate găsi, în capătul greşelilor politice ce se îngrămădesc, 
pentru om. 

(ss) N. lorga. 


Apoi, către Prinţul Carol: 
„Alteța Regală, 


Am primit şi eu invitaţia la bucuria de familie a A. V. R. 

Ea se îndreaptă către fostul preşedinte al unei Camere 
„izgonite“, contra practicelor constituționale, către şeful unui 
partid ignorat şi către consilierul, desconsiderat în fericire, 
al vremurilor rele de la Iaşi, când poate fără omul acuzat 
astăzi de a îi „imposibil“ şi „incalculabil“, dinastia rămâ- 
nea, în lumea politică, singură. 

Aşa fiind, să mi se ingăduie a înţelege în sfârşit, cu toată 
greoaia mea pricepere, provocată probabil şi de sentimentele 
care astăzi nu mai au prej, că prezența mea la Curte e 
rău vazută şi supărătoare. Cum această conştiinţă se în- 
tâlneşte şi cu judecata absolutismului ministerial în mânile 
caruia a abdicat Coroana pe care o doriam glorioasă şi o 
doriam liberă, cu atât mai mult mă hotărăsc să despart de azi 
înainte viaţa mea politică de legături pe care, prea mult 
timp poate, m'am îndărătnicit eu singur să le păstrez. 

In ceasurile grele care pot veni pentru Alteța Voastră 
Regală ca şi pentru părinţii Alteţei Voastre Regale ca oa- 
meni, O rog să nu uite că undeva, la o parte, este un om a 

cărui inimă e capabilă — să-mi ierte cuvântul — de toate 
prostiile. 

Rog pe Alteța Voastră Regală, căreia-i trimet datoritul 
omagiu, să mă creadă vechiul său învăţător. 


(ss) N. lorga. 
21 Ilanuar. 


Duminecă moartă, cu încă un viscol. 

La Ateneu serbarea franceză pentru Moliere. Actriţele 
noastre au o perfectă dicţiune literară, care uimeşte. Oficia- 
litatea sa abținut cu totul. 


Comunic ideia listelor cetăţeneşti la ai miei, cari aprobă. 
Takiştii pipăie încă terenul. Dintre Ardeleni n'a venit la 
mine nimeni. 

Stelian Popescu-mi spune că despre mine Regele ar fi 
spus că sunt un om prea superior, şi de aceia având 
defectul că nu se poate lucra cu mine. 

Lui Duiliu Zamfirescu, care vorbia de sângele ce va curge, 
i-a râs în faţă. A adaus apoi că atâta timp ma putut 
rupe ghiaţa ce-l despărţia de Averescu. 

Unii liberali mai sperau o înţelegere cu mine şi li-a pă- 
rut rău de mojicia agenţilor lor. 

Nistor a spus lui M. Popovici că trebuie alegeri cu armata, 
apoi bună administraţie, şi ţara va fi mulţămită. 


22 Ianuar. 


Take lonescu-mi povesteşte vizita lui Brătianu la dân- 
sul. L-a iniţiat in ce are de făcut: între altele şi un tratat 

de rectificare a hotarului cu Sârbii în Banat. Regele A- 
lexandru spunea lui Take lonescu că Brătianu, venind la 
Belgrad, na vorbit nimic despre Banat lui Protici, care 
ținea locul lui Paşici, dar `a deschis vorba față de el, 
Regele. Acesta i-a spus că în Serbia e obiceiul de a se 
vorbi întâiu cu miniştrii. Brătianu i-a arătat avantagiul gra- 
niţei dunărene. In Dobrogea ne-au băgat Ruşii, şi iată su- 
parări cu Bulgarii! Regele a obiectat că atâta timp Belgradul 
a stat supt tunurile de la Semlin; nu i s'ar acorda nici raza 
de aparare a Capitalei? Brătianu a refuzat. 

Când a văzut pe d-na Take Ionescu, Bratianu şi-a adus 
aminte ca a mai întâlnit-o la Petrograd şi a precizat că nu 
în data când a fost gazduit la Palatul de Iarnă. Felicitat de 
dânsa, a adaus că merita felicitat când a întrat alaturi de 
Rege în Bucureştii desrobiţi. O picătura de venin în fiecare 
cuvânt! 

Vorbim de listele cetaţeneşti, şi ne înțelegem. 

Nimeni din Ardeleni nu ma vizitează. Sa dus şi dra- 


gostea stângii averescane, 
* 


Seara, colonelul Rasoviceanu mă roagă în zădar să a- 
sist [a botezul Prințului Mihai, pe care-l botează el şi vâ- 
nătorii de munte. 

* 


Tot seara vine Bogos, Basarabean din Partidul Poporu- 
lui, de mult nemulţamit, cu Sergiu Niţă şi cu Chiorăscu. 
Vrea să facă, împreună cu ai săi, cari au votat cu guver- 
nul căzut, un nou partid. Pare că venise ca să mi se o- 
fere. Spune că Inculeţ nu mai avea nimic; totul era la 
Halippa, care remorchează pe Stere. 

23 Ianuar. 


Maniu se anunţă, dar nu vine. Take lonescu-mi spune 

că el s'a înțeles cu ţărăniştii pentru a li lăsa anumite lo- 
curi din Ardeal. Deci ţărăniştii nar mai ţinea congresul 
de la Cluj şi n'ar face politică separată. 

Take lonescu a luat parte la botez (unde colonelului 
Rasoviceanu, „naşul“ de formă, i sa creat o situaţie ri- 
diculă, stând numai lângă Rege, care ţinea copilul în braţe). 
Stelian Popescu a refuzat să reia relaţiile cu Vintilă Bratianu, 
care la laşi il trimesese pe front, de la nu ştiu ce mi- 
siune judecătorească. E vorba cu Take Ionescu de genera- 
lităţi privitoare la candidare. 

Asistă şi Gr. Filipescu. Impresia lui Take lonescu e că 
Vintilă Brătianu mare nicio concepţie clară. 


* 

Ministrul Poloniei se informează la mine asupra situa- 
ției politice. I-o expun fără nicio rezervă. La ei s'ar ridica 
şi pietrele contra unui Guvern reacţionar. 

24 anuar. 

Inscriem semnul pentru alegeri: secerea în steag. 


* 


Guvernul a decretat că viitoarele Camere vor fi Consti- 
tuante. Aceasta provoacă o mare emoție. 


x 
Consfătuirea alor miei în vederea alegerilor. 


* 

Gusti-mi spune că Prinţul se plânge că-l fac răspunză- 
tor de o situaţie care nu i se datoreşte lui. Datoria mea 
ar fi mai curând să ajut a se drege unele greşeli. Observă 
şi aceia că n'aş fi răspuns Reginei. 

Prinţul se teme că Vintilă Brătianu vrea să-i suprime 
societatea culturală, făcând o direcţie cu agenţi politiciani. 
Declară că primeşte lupta. 

25 Ianuar. 


Am depus semnul şi a trebuit să trec printr'o contes- 
taie a ţărăniştilor. 


Vaida se prezintă la Senat în Bucureşti alături de ţa- 
rănişti într'o listă interpartidală. Imi cere să fac parte din- 
tr'însa. Il refuz. 

26 Ianuar. 


Nastasievici, fostul însărcinat de afaceri al Serbiei, as- 
täzi directorul Afacerilor Străine la Belgrad, mă vizitează. 
Se interesează de situație. Guvernul Brătianu-l îngrijoreaza. 
Imi arată că la Belgrad s'au construit 3.000 de case în- 
trun an; anul acesta, se vor construi alte 2.000. Statul con- 
tribuie şi culege o parte din venituri. In materie de po- 
litică, Guvernul Paşici are pe radicalul, rival al preşedinte- 
lui Consiliului, Protici, patru Croaţi şi doi Turci; Musulmanii 
ceruseră chiar şi un subsecretariat la Interne: după două 
săptămâni au fost convinşi să renunţe. Radici, căruia nu i 
s'a acordat o legaţie în Polonia — mare greşală —, rămâne 
încă ireconciliabil cu cei treizeci de deputaţi ai lui. Protici 
negociază cu dânşii: ar fi vorba de un Ban pentru Croa- 
ţia. 

Gusti-mi spune ca liberalii vreau să supuie cultura di- 
rectorului Invățamântului Primar. 
27 Ianuar. 


Prinţul îmi scrie câteva rânduri de invitare la „Fundaţia“ 
lui, dojenindu-mă pentru păcatele politice pe care le-aş fi 
făcut. 

* 


La Academie, comemoraţia lui Molière, pe care o fac, eu, 
în cele mai modeste condiţii. Apoi la adunarea Casei Cul- 
turii. 

Miniştrii sunt de faţă. Caută a reinoi legaturile perso- 
nale cu mine, afară, bine înţeles, de frații Brătianu. Se 
numeşte fără discuţie Gusti ca director. Apoi Prinţul, cu 
multă stapânire de cuvânt, aduce chestia sprijinului de 
Stat. I. Bratianu spune că-i va da cât poate şi cât merită 
instituţia. Nu e prea amabil. Mai târziu, Vintila Brătianu 
apără drepturile Ministeriului, „care e şi el cultural“. Alţii 
nu se amesteca. Adunarea stă să se imprăştie fara nicio 
precisare. 

Spun Prințului această, adăugând că pentru o „treabă 
românească" de acest fel nu facea să mai venim. Banu 
rămăsese, şi se reia discuţia. Se fixează în principiu tre- 
cerea la Casa Culturii a tot ce e răspândit azi la deose- 
bitele Ministerii (Instrucție, Culte, Muncă), Razboiul a şi 
făcut-o, dând un milion. Nu sa încasat nici taxa de la 
cinematografe, al căror control l-ar voi Prinţul. Antipa, 
care fumează ca la berărie, ceteşte o lungă expunere me- 
fisică, Prinţul ar vrea să o ascultăm atent. Se propune ca 
membrii Consiliului să-şi iea câte o parte: ieau bibliotecile 
populare. 

La urmă Prinţul ni arată depozitele, pline şi bine rânduite. 

Lucreaza pentru distribuţie cu băncile populare. 


* 
Moşoiu mi-a spus că a luat Ministeriul din ordinul Regelui. 
28 lanuar. 


La Galaţi ai noştri nu cred în oarecare succes fără ta- 
ranişti. Au luat cu ei „secerea“. li opresc formal. 


+ 
Mizerii şi certe între ai miei pentru candidaturi. 
29 Ianuar. 


intâlnesc pe generalul Prezan. Vine de la moşie şi se în- 
toarce acolo. N'a primit să intre în Ministeriu. Pentru el, 
care crease o armată, e dureros să vadă cum ea s'a des- 
fiinţat. Acolo trebuie stabilitate şi autonomie. E singurul 
lucru care-l interesează. 
30 lanuar. 


Discuţii de candidaturi. Primesc a face o încercare în Ba- 
sarabia. 
Z-iu Februar. 


Mi se propune de M. Popovici să candidez cu sprijinul 
Partidului naţional la Brad. Dacă vreau, şi la Sălişte, unde 
ar renunța Lupaş, dar acolo Bucşan e încă tare. Refuz can- 
didatura în Ardeal. 

Popovici mă asigură că nu se face cartel cu ţărănişti. 

Sar putea admite doar un număr de persoane ca atare. 
Totuşi se negociază, asupra acestui punct, bine înțeles. 

Popovici, — fiind de față şi dr. Toma Ionescu, venit 
să-mi ceara votul pentru Senat la Universitate, — stăruie să 
primesc lista comună pentru Senat. Altfel „servim pe li- 
berali“. 


Regele i-a spus lui Cihodariu că, pe lânga calitaţile mele, 
am defectul de a fi aspru. Dar ca toate vor trece. 


Neiînţelegeri între ai miei pentru candidaturi. 
2 Februar. 


Take lonescu îmi arata că s'a înțeles în ce priveşte can- 
didaturile pe care le adauga la ale noastre pe lista cetă- 
țenească. El pare a conta, ca „şef al unui partid de gu- 
vern“, pe moştenirea, nu depărtată, a lui Brătianu. La 
Curte s'ar regreta măsura luată în folosul acestuia. 


5 Februar. 


La Iaşi. Discuţii cu privire la colaborarea cu tachiştii, 
pe care ai miei no vreau. 
Conferinţă populara la „Ateneul“ din Tatăreşti. Foarte 
multă lume. 
6 Februar. 


Entuziastă manifestaţie la Universitate, unde vorbesc 
despre progresele istoriei în ultimele decenii, 

Adunare naționalistă la Circul Sidoli. Timide intreruperi 
ale țarăniştilor, cari vorbesc de „steagul de doliu“. 
Seara, plecare spre Dorohoiu. 
7 Februar. 


Mare întrunire țărănească la Dorohoiu. Liberalii, al căror 
prefect, Timuş, farmacist, e un simplu agent electoral, nu 
îndrăznesc să oprească, precum se propusese, lumea la 
bariere. 


Cu sănii spre Botoşani. Ne duce Burbure, mare proprietar 
pe care războiul l-a prins în Grecia, apoi în Belgia, unde 
doi fii i-au fost împuşcaţi de Germani. Regele Constantin 
îi pare un om inteligent. Regele Albert e un „socialist“, 
foarte simplu. Intreabă despre „vărul“ său Ferdinand. 

Imi spune cum ziarul „Libre Belgique“ era aşa de di- 
baciu răspândit că nu ştia un prieten de altul. 


Seara, conferința la Botoşani, înaintea unui public re- 
dus, în mica sală Popovici. Lumea e la Tănase, care cântă 
cupletele lui la Teatrul Eminescu. 


8 Februar. 


intrunire la Botoşani. Lumea multă se desghiaţă la urmă. 
Mi se pune, de asistenţă chiar, candidatura la Senat. Se 
ceteşte scandalosul manifest liberal din localitate, în care 
Regele e facut să stăruie pentru Brătianu şi să blăstăme 
pe cine nu l-o vota. 

Seara, la Paşcani, unde ţin o conferinţă muncitorilor. 
Muncitorii îmi arată simpatie. 


9 Februar. 


La Folticeni. Era vorba de huiduieli şi şuierături la gară. 
Le am după întrunire, în cursul căreia eu singur am fost 
necontenit întrerupt cu strigăte de-ale agenţilor liberali. 
Țeranii mă conduc la gară. 

Este şi candidatura lui Mihalachi şi a lui Zelea. 


117 Februar. 


Depunerea candidaturilor. Tachiştii se declară legaţi de a- 
cum înainte de mine. Seara, Take Ionescu pentru candida- 
turi. Il candidează Evreii la Iaşi. Nu i se opune contra- 
candidat la Baia-Mare. Spune că Al. Constantinescu ră- 
mâne nemulţămit de politica Brătienilor. 


12 Februar. 


Conferinţă pentru studenţi, la Casa Şcoalelor. Li vor- 
besc despre necesitatea culturii generale, naţionale, active 
pentru a-şi juca rolul în crearea vieţii morale unitare a po- 
porului românesc. 

* 


La 6 sunt chemat la ceaiu la Cotroceni, cu soţia mea, de 
Regina. Oarecare jenă la început. In convorbirea următoare 
strecor motivele nemulţămirii mele. Regina — asistă şi 
princesa Mărioara şi d-ra Cantemir — pare să guste des- 
cripţia lui Brătianu. Arată. a fi neliniștită de şansele de suc- 
ces ale ţărăniştilor. Incolo, nefiind singuri, multe lucruri 

nu se pot spune decât glumind. Regina doreşte să vadă ves- 
titul manifest din Botoşani. 

Princesa Marioara intervine, arătând albumuri de arta 
sârbească date de Regele Serbiei, pentru a spune că Mi- 
nisteriul de coaliție ar fi ca acel sârbesc în care miniştrii 
vin unul după altul la Suveran pentru a se descrie în cele 
mai urâte colori. 


13 Februar. 


Un delegat al Uniunii evreieşti, advocat, ma vizitează. 
Ofera sprijin în locurile unde Take Ionescu nu pune listă 
separată. Unde o pune, voturile merg la dânsul. 

De pretutindeni vin ştiri favorabile ţaraniştilor spune el. 


14-16 Februar. 


Scandaluri electorale. De la Paşcani sunt mutaţi cei ba- 
nuiţi ca au simpatie pentru noi. Pe ţăranii din Suceava îi a- 
resteaza şi-i bat. La Olteniţa au zdrobit pe purtatorul 
manifestelor noastre. In Bucureşti chiar se închid sălile 
pentru întrunirile noastre. 

Plângerile la autorităţi mau niciun efect. 


17 Februar. 


Incep a veni din provincie ştiri despre crimele electorale 
ce se săvârşesc din ordin. 
Inca o societate a fost disolvată pentru motive electorale. 


* 


Regina mi-a vorbit de sentimentele prinţului Carol pen- 
tru mine. 

19 Februar. 


Drum electoral la Câmpina, unde foarte frumoasă întru- 
nire. La Breaza un ţeran striga: „Nu ni trebuie boieri, ni 
trebuie ţerani, Români“; peste zece minute iea două sute 
de lei şi vine sa sărute mâna. La Comarnic tot satul, cu fe- 
meile şi copii, vine să ne asculte. La Sinaia mic public 
strâns în pripa: lumea „supţire“' se abţine. 


20 Februar. 


Pe de o parte Ianculescu îmi comunică mulţămirea pro- 
fesorilor francezi că voiesc a vorbi la Sorbona, iar, pe 
de alta, decanul Brunot îmi arată că sunt autorizat a ţinea 
câteva lecţii în semestrul de vară. 


Venirea Regelui Serbiei. Primire strict oficială. 


21 Februar. 


Conferinţa la Casa Şcoalelor, pentru Institutul sud-est-en- 
ropean, despre „Cele trei Serbii şi cele trei Românii“. 
Asistă multă lume. Şi Nastasievici, cu un coleg sârb, scuzând 
pe Paşici, obosit. Şi cu acest prilej spun lui Nastasievici ce 
rea impresie face decorarea cu Cordonul Sf. Sava a celor 
mai neinsemnaţi dintre miniştri, şi chiar a poliţiştilor. 


Seara, concert la Palat. Vine şi Marghiloman şi Arge- 
toianu. I. Brătianu, Duca apar mai târziu, foarte puţin 

încunjuraţi. Fac cunoştinţa ministrului Americei, om vioiu, 
care vorbeşte perfect limba franceză, dar care, după patru 
luni de şedere în ţară, nu ştie aproape nimic despre dânsa. 

Regele mă caută pentru a mă prezinta regelui Serbiei, 
cu care vorbesc îndelung despre lucrurile lui de acasă. 
E un tânăr foarte simpatic şi blând, cu ochi mari şi buni. 
Vorbeşte de calătoria ce ar dori să facă prin ţară. Regina 
vine pentru a-l lua de lângă mine. 

Apare Paşici, foarte obosit, zdrobit. li amintesc de ce 
spunea în 1913 că eu voiu trăi să văd unitatea româ- 
nească, el însă pe a neamului sârbesc nu; şi iată că sa în- 
tâmplat. O recunoaşte cu emoție. Lângă el Nincici, unul 
dintre miniştri, care asigură că lucrurile „s'au aşezat“ în 
Serbia. 

Prinţul Carol vorbeşte de planurile societăţii culturale, etc. 
li pomenesc de situaţia electorală defavorabilă guvernului, 
ceia ce pare a-l interesa şi a-l bucura. 

A încercat să scuze pe regele Constantin. N'a dat tele- 
grama prin care felicita pe Wilhelm al II-lea pentru suc- 
cosul din România; toate aceste telegrame le-au falsificat 
adversarii. Nu e nemulţămire la Atena contra Regelui; rä- 
mâne tot aşa de popular. Dar Gunaris, om inteligent, e 
moale. Ar fi vorba de Metaxa, capabil, dar compromis cu 
Aliaţii. 

Cât am vorbit cu Regele Serbiei, grupul liberal se im- 
pacienta. Un glas spunea: „dar serata e pentru Iorga?“. Al- 
tele spuneau că Regele a pregătit totul pentru a face plă- 
cere opoziţiei. 


22 Februar. 


De dimineaţă, Brandsch la mine. E foarte nemulţămit că 
a săi vreau legătura cu Brătianu, care nu li făgăduieşte 

nimic serios, ci se mărginește a li vorbi solemn de ceia ce 
are să facă. Caută a împiedeca (și nu va reuşi). 

La 4 şi jum., concert la Take Ionescu pentru prinții logo- 
diţi... Cunosc pe Bulgarul Ficev, care aici tot mai atlă pri- 
lej de ceva discuţie, pe Rubido-Zichy, ministrul unguresc, 
care se declară internaţional, „austriac“ şi purta aseară pe 
spate cheile de aur ale lui Franz-Joseph, pe un vioiu vice- 
consul sârbesc, poet în ţara lui, care vorbeşte perfect ita- 
lieneşte. Ministrul Italiei lipseşte: e de o lună acasă, nu fără 
intenţie. Absența „Urecilor“ nu e, iarăşi, fără semnificaţie. 

Văd pe un domn Sur, cu favorite, având un aier de 
„père noble“, care e intimul şi sfătuitorul regelui Alexandru. 


23 Februar. 


Vizitez Vălenii şi tot şirul de sate până la Stari-Chiojd 
şi la Bătrâni. Pe alocuri înteţită propagandă liberală printre 
săteni, cari pun, viclean, întrebări capţioase. In schimb, 
foarte aprinşi surtucari liberali nemulţămiţi. La Bătrâni, 
„primarul“, făcându-se a se certa cu preotul, care e între 
noi, ni dă cu „ho“ şi ne înjură. 


* 


Seara, cea mai frumoasă intrunire ce am pomenit la 
Ploieşti. Sunt 3.000 de oameni din toate partidele. Vor- 
beşte Take Ionescu, foarte emoționat. Sosesc de pe plaiu, 
şi am o foarte călduroasă primire. 

Take Ionescu pleacă la Baia-Mare. Un oficial i-a spus că 
în schimb pentru 350.000 de lei îl scapă de orice contra- 
candidat... 

La Inidoara se refuză înscrierea candidaturii lui Ştefănescu, 
naţionalist. Aşa li sa făcut şi candidaţilor străini, ca Jo- 
sika. 


26 Februar. 


La Galaţi. Oraşul cutreierat de patrule, comandate de 
comisari. In sala de întrunire bătăuşi cari strigă: „La şcoală, 
la Valeni, la Ploieşti“. Generalul Radian e împiedecat de 
a continua. Nu mi se lasă putinţa de a vorbi. Trebuie să 
declar adunarea închisă pentru ca apoi, cu uşile închise, 
sa-mi fac cuvântarea. 

După amiazi, societatea „Ronetti Roman“, condusă de 
un simplu contabil inimos, Haimovici, îmi cere o confe- 
rinţa. Poate 3.000 de oameni, în mare parte Evrei, o as- 
culta cu atenţie şi inteligenţă. 


27 Februar. 


La Craiova. Prin sate. La Ghindeni un jandarm mă de- 
clară arestat pentru că „am atacat guvernul“. Abia prezin- 
tând o scrisoare a prințului Carol pot să conving bestia 
că trebuie să plecăm. Sătenii se ridicaseră furtunos contra 
lui. La Malul-Mare aflu doi prieteni arestaţi şi cu greu îi 
pot scăpa. 

Seara, conferință despre excursii, la Liceu. 


28 Februar. 


Alte drumuri electorale. La Segarcea, în urma unui ordin 
fără număr şi neiscălit, pe care mi-l prezintă, cum ce- 
ream, suntem opriţi. Mi se spune că ordinul dispune să 
fiu reţinut cu însoțitorii miei. După o conversaţie la tele- 

fon cu Craiova, ni se face grația de a putea întră în sat, 
dar fără a ţinea întrunire. Şi aici satul întreg alerga spre 
noi, strigând: „Traiască coasa, Traiască lorga“. Merg la 
biserici, şi jandarmii răsping cu puştile lumea, care apoi se 
strecoară prin poteci ca să ne salute. 

La Goicea-Mică şi Goicea-Mare şi femeile demonstrează, 
cu o extraordinară căldură. Tot satul e în mişcare bucu- 
roasă, Jandarmii, cari se suie pe scara automobilului, mär- 
turisesc şi ei simpatie pentru noi. La Bârca, e şeful sec- 
tiei, care organizase huiduirea noastra (ni se strigă şi: la 
oase). Acolo fiind locuința unuia din candidaţii noştri, dr. 
Baculescu, până ieri colonel, ni se interzice contactul cu 
lumea, şi jandarmii se aşează în chiar pragul salii de 
mâncare a dr-ului. 

Cei cu „crucea, „liberalii“ sunt primiţi solemn şi conduşi 
la ţărani. 

La Baileşti 3.000 de săteni au aşteptat toată ziua. Venind 
spre seară, suntem întâmpinați cu o nespusă caldură. Po- 
liţia, care organizase mai ieri huiduirea generalului Coanda, 
ma păzeşte sa nu fiu ...asasinat! 


x 


Seara, conferința la societatea feminista, despre rolul fe- 
meilor in literatura contemporană. 


1-iu Mart. 


Alegerile pentru Senat încep la Craiova. Satenii par ho- 
tärâți. Cei din Apusul judeţului sunt pentru „roata“ țara- 
nistă. La mulţi liberali ură contra intrusului tiranic care e 
„şeful“ local. Astfel marele importator Titu Andreescu, ve- 
chiu parlamentar liberal. 


280 N. IORGA 


Vizitez atelierul pictorului Stoenescu şi lucrările de la 
biserica Sf. Gheorghe, curios văpsită în aur şi colori tari 
de Costin Petrescu. 

2 Mart. 


Rezultatul alegerilor pentru Senat. Am luat ambele locuri 
din Dorohoiu, „averescanul“ Irimescu ambele din Boto- 
şani; legătura noastră cu ţărăniştii la Tecuciu, ambele lo- 
curi. Atâta opoziţie s'a ales. Ai noştri au fost învinşi la 
Suceava. Situaţia la Prahova e foarte rea. Averescanii 
ne-au întrecut la Ilfov şi la Dolj. 


* 


Take Ionescu se gândeşte a corecta greşelile alegătoru- 
lui nepregătit prin influenţa pe lângă Ferdinand I-iu, „cel 
mai mare alegător“. 


3 Mart. 


Conferinţă la Universitatea populară despre „Români şi 
Unguri“. Acelaşi public foarte numeros şi deosebit de prie- 
tenos. Indată după aceia întrunire la Dacia, foarte cerce- 
tată. Pe scenă mai mult aderenţi ai lui Take Ionescu. 
Cuvântarea lui e foarte rezervată şi fără ascuţişuri față de 
Guvern. 


4 Marit. 


Au venit şi ştirile din Dolj. Opoziția a avut multe vo- 
turi, ceia ce dă speranţe. 

La Universitatea din Bucureşti cade M. Dragomirescu şi la 
laşi ambii candidaţi ţărănişti, Bujor şi Borcia. 

Telegrame şi scrisori, ca şi Dragoslav, sosit de la Fălti- 
ceni, îmi spun că sălbătăcia oficială, care tocmeşte cete 
de puşcăriaşi, mare margeni. Se bat ai noştri (şi Tem- 
peanu...), li se atacă locuinţile (şi la Odobeşti, o bandă în- 
treagă), li se ameninţă viața. Ştefan loan strigă că eu sunt 
profesor, şi locul mieu e la Bucureşti, nu la Suceava, 

Săraca nație, care nu te ştii apăra! 

6 Mart. 


Toată ziua, din toate parţile, telegrame cu acelaşi cu- 
prins. Şi de la Dorohoiu, unde ai noştri par hotarâţi să 
reziste. 

Se descopere la Bucureşti unul din birourile de distri- 
buţie a buletinelor falşe. 

7 Mart. 


Alegerile continuă supt aceiaşi groază. Prahova e pier- 
duta. Acolo socialiştii votează pe ţerănişti şi ne majorizează. 


8 Mart. 


Sunt ales la Dorohoiu (luăm trei locuri din patru), la 
Galaţi, la Craiova şi Bucureşti, loc care ar reveni lui Take 
Ionescu, şi el il cedează lui Gr. Filipescu, care vine să mi-o 
spuie, 

9 Mari. 


intrun sat din Ilfov, ţărani, împiedecaţi de a vota pe 
Averescu, au venit în număr de 800 şi au declarat preşedin- 
telui ca ei îl votează, nu în cabină, ci pe masă, căci, dacă 
nu-i va lăsa, nu votează nimeni din tot satul. 

De altfel în Putna, unde se caută prin case „portretele 
lui Iorga“, sate întregi nau putut vota. 


* 


Take Ionescu pleacă în Italia şi la Paris. Pare că ţine 
sa evite întâia întâlnire cu Parlamentul liberal, având scopu- 
rile şale. 

Doljul îmi cere să optez pentru acest judeţ, unde Arge- 


toianu ma reuşit. 
* 


Intâlnesc pe Rubido-Zichy, ministrul Ungariei. Cu sânge 
îrancez şi spaniol. Diplomat austriac de carieră. Coleg 
cu Stârcea. Imi spune fără presiune că rău s'a făcut ale- 
gându-se la doua milioane de Unguri numai un deputat: 
cu binele se pot câştiga Ungurii mai uşor. 

A fost la el acasă, pe la Balaton: sătenii vor votul pe 
faţă. 

11 Mart. 


Adunare la societatea prințului Carol, pentru participa- 
rea la târgul de cărţi. 


Dupa cererea Consultei — evident silită de oficialita- 
tea noastră — „Messaggero“ nu va mai publica nicio scri- 
soare a mea. O spun ataşatului comercial italian şi Prințului, 
ca şi opunerea lui Mişu ca eu să fiu decorat de Sârbi. 

Prinţul, căruia i-am trimes un delegat al nostru din 
Dolj, plutonier decorat cu Virtutea Militară, care a fost bă- 
tut, rănit (are urechea ruptă) şi inchis zece zile, spune, 
de faţă cu ministrul Angelescu, că e un exces de zel al 

organelor inferioare. — Ba nu, instrucţii formale. Altfel, 
aveau liberalii voturile pe care le au? 


x 


Preotul Dominic Ionescu, profesor la Saminariul din Argeş, 
pentru că a zâmbit când i se spunea ca nu vor ieşi ai noştri, 
a fost atacat de o banda, zdrelit la degete, ameninţat cu 


moartea. L-a scăpat armata. 
* 


In Basarabia liberalii sau prezintat ca partidul ţerănesc- 
liberal: mi se trimete afişul. 


In Argeş, supt ochii magistratului, delegaţii liberali, „în- 
vaţând“' cum sa voteze ţeranul, puneau ei stampila. 

Magistratul nu voia să permită votul preotului Dominic 
Ionescu, cautând a-l intimida. 


x 


Maniu telegrafiază Regelui că partidul sau nu recunoaşte 
rezultatul alegerilor. E vorba, se pare, de neparticiparea la 
lucrări. Lupu alearga la Maniu în Cluj. 


12-13 Mart. 


Aflu din Italia ca stăruințile ca să nu mi se publice 
articolele au plecat, în adevar, de la Legația noastra. Ami- 
cul Silvestri a izbutit sa-mi facă loc însa la Il Mondo. El 
priveşte măsura ca o jignire şi pentru el. Acuză aspru re- 
prezintanța României în strainătate. 

* 

Propunerea mea ca Parlamentul să voteze legile indis- 
pensabile pentru a se alege Constituanta în toamnă, supt 
un Guvern neutru, află răsunet. 


* 


Regele ar fi zis, spune „indreptarea“, că preferă alegeri 
barbare care să salveze civilizaţia unor alegeri civilizate care 
să introneze barbaria. 

x 


Marghiloman e furios că eu şi Take Ionescu am putea în- 
locui pe Brătianu. 


15 Mart. 


La manăstirile din jurul Bucureştilor după cărți pentru 
expoziția din Florenţa. Căldăruşanii sunt odios reparați în 
stil Curtea-de-Argeş. Reparaţia chiliilor cade. Călugării tră- 
jesc la un loc cu Țigance chemate la lucru. 


x 


Seara, M. Popovici. Vrea ca partidul să traducă în limbi 
străine „Cartea Neagră“ pentru alegeri, să declare la Ge- 
neva că Brătianu nu vorbeşte în numele Ardealului, să se 
adune în ziua deschiderii Parlamentului „Parlamentul“ de 
opoziţie din Alba-lulia, unde să vin şi eu ca să arăt că 
nu e vorba numai de o mişcare locală. 

Răspund că asemenea acte sunt o faptă rea, că nu ne 
judecăm inaintea străinilor, că, nerecunoscând legalitatea 
Parlamentului, voiu fi acolo ca s'o denunţ. 

Popovici e foarte aprins şi trece peste orice consideraţie 
personală, când combate părerile mele. Ii declar că n'am in- 
tenţia de a-i da sfaturi, ci vreau numai să rostesc o părere 
care nu se poate schimba. 

Declară că partidul naţional mare niciun pact cu ţără- 
niştii. 

li scapă vorba că de mult era de părere ca partidul său 
să se întindă şi aici. Eu, care-i vorbisem de o fusiune cu 
al mieu, indrept, şi el pare a-şi retrage formula. 

La Braşov, el şi Vaida au fost primiţi împărăteşte, ca 
o protestare contra falsificaţiilor lui Brătianu. 


19 Mari. 


La Braşov. Cetesc piesa „Contra Patriei“, pe care o las 
Teatrului de acolo. Seara, conferință despre Universitățile 
libere. Masă comună, la care vorbesc foarte frumos profe- 
fesorul Fortunescu, preotul Ghia şi alţii. Cihodariu desfăşură 
un program de organizare. 

20 Mart. 


In mijlocul sătenilor de la Băileşti, cărora li explic ros- 
tul partidelor noastre. Fostul candidat țărănist îşi capătă 
lămuriri asupra motivelor care mă impiedecă de a colabora 
cu partidul lui Stere. Pare convins. 


In tren, la întors, episcopul Puiu. Vorbeşte despre moartea 
fostului episcop Safirin, care s'a stâns ca un sfânt. La 
Argeş la el, mare locuinţă decât odăiţile lipite de grajd, unde 
este lumină electrică, iar la dânsul nu. Curtea a luat Palatul 
episcopal fără niciun act. De şi Brătienii vreau să-l reţie, el 
ar dori Buzăul sau Romanul. 

A făcut vizitaţie oficială în judeţ. Pe valea Vâlsanului 
foarte buni învățători. Țărănismul lor era odată pe baza 
naţională. Ar putea fi recâştigaţi. 

* 

Conductorul, fost candidat al nostru, ma iniţiază în ma- 
rea operă de conrupţie prin care liberalii câştigă personalul 
inferior al Cailor Ferate. 

21 Mart. 


„Viitorul“ se plânge ca invaţatorii şi preoţii din Covurluiu 
fac politică naționalistă... 


Gh. Pop a fost la Ploieşti şi a propus lui Munteanu- 
Râmnic sa fie şeful organizaţiei partidului naţional ardelean 
acolo, Sa adresat şi la alţii. 


* 


Sever Dan îmi cere să particip, la Cluj, la întrunirea 
membrilor opoziţiei pentru a lua o hotarâre comună. Cinci 
ţerănişti au plecat într'acolo. Eu refuz cu hotarâre. 


22 Mart. 


„Gazeta Transilvaniei“, unde colaborez, deschide atacul 
contra mea, „omul paşnic“. 

Hotărârea partidului naţional exclude participarea la lu- 
crările Parlamentului Brătianu. Ţăraniştii, neputând par- 
ticipa la dânsa, declară ca vor urma-o. „Românul“ de la 
Arad reproduce articolul lui Mehedinţi prin care cere ca si- 
tuaţia sa fie data partidului național, salvatorul. 


23 Mart. 


Filipescu-mi spune ca nici ai lor nu participă la deschi- 
derea Parlamentului. i 
* 

După-amiazi Al. Constantinescu, care vine să ma ajute 
a-mi căpăta casa. E foarte nemulţămii. Zădarnicirea inţe- 
legerii cu Ardelenii şi cu mine e datorită acelor cari mar mai 
fi fost miniştri ori, ca Duca şi Mârzescu, ar fi avut un ro! 
secundar. „In cuşcă“, el se simte jenat în trista situaţie 
creată. Trage nadejdea unei îndreptări la toamnă. 


Apoi M. Popovici, în aceiași stare de revoltă. Afirmă că 
ai lui mau nicio înţelegere cu ţărăniştii, şi e dispus la o în- 
ţelegere cu noi. Nu vede altă putinţă decât a impotrivirii şi 
alta perspectivă decât a unei revoluţii, apropiată sau de- 
părtată. 

Seara, Buţureanu-mi spune că Take Ionescu înainte de 
pe autorul articolului din „Gazetă“. 


24 Mart. 


Conferinţa mea despre poetul V. Bumbac, la „Univeisi- 


tatea Populara“. 
* 


Paul Brătăşanu-mi arată cu câtă dragoste a fost pri- 
mit, şi de Unguri, în cercul său, Erneul-Mare, unde a dat 
cărți şi clopote. Saşii fuseseră câştigaţi, dar a intervenit în 
ultimul moment un ordin de la conducerea lor. 


Seara, Buţureanu-mi spune că Take Ionescu înainte dc 
alegeri i-a dat asigurarea despre cuvântul formal al Re- 
gelui că el, şi nu altul, va lua moştenirea lui Brătianu. 

Brătăşanu-mi spune că Regele a protestat contra ideii că 
ar îi vorbit tău de mine: va căuta să mă vadă. A repetat 
că nu doria nimic mai mult decât ceruse, că a rugat perso- 
nal pe Ardeleni să ajute pe Take Ionescu, că spera să întru 
şi eu în acel Ministeriu din Decembre. Neputându-se face, 
a fost silit să primească pe Brătianu. Pare a-i dezaproba 
procedeele electorale. Ar fi dispus să ceară anularea alege- 


rilor pătate din Ardeal. 
* 


Se zice că Bratianu nu mai pleacă la Geneva, ci va tri- 
mete pe Duca. 


Foile publica adresa către Conferinţa a celor 64 de par- 
lamentari croaţi ai lui Radici, cari consideră domnia lui A- 
lexandru -ju ca un simplu provisorat, al cărui termin le- 
gal a expirat. 


Induioşătoare îmbarcare a rămăşiţelor copilului bucovi- 
nean Lascar Luţia, căzut la Ştefăneşti, în Novembre 1914, 
apărând Bucureştii. Apare Nistor cu suita lui de deputaţi 


şi senatori. 
347 Mart. 


Deschiderea Camerelor. Strada indiferentă la trecerea Re- 
gelui şi a Reginei. Puţini salută, şi rece. Mi se asigură că, 
majoritatea, tot „coconaşi“, a căutat să acopere prin acla- 
maţii lipsa opoziţiei. Regina, îmi spune ministrul Ungariei, 
părea îngrijorată, de frica unei manifestații, apoi a trecut 


MEMORII 289 


ia o vădită bucurie. Regele a cetit cu glas slab Mesagiul şi 
s'a înecat la ultimele cuvinte. Părea plictisit. N'a vorbit de 
libetatea alegerilor, dar de Constituantă, da, de doua ori. 

I. Bratianu arata obosit; Vintilă îşi cauta în zadar o 
curte; Mârzescu evita pe Constantinescu. 


După-amiazi, preşedinte de vrâstă Orleanu. Nu ţine mă- 
car discursul cu care Pherekyde a binecuvântat Senatul. 
Se trece în secţii. 

Madgearu e de faţă; caută a se lua cu binele. N'am cetit 
declaraţia pregătită. 


La întoarcerea Regelui de la Cameră, am salutat la în- 
crucişarea Caii Victoriei cu Bulevardul parechea regala. Re- 
gina a raspuns zâmbind, Regele mirat că ma vede acolo. 
l-am dat explicaţia printr'un gest semnificativ. 


28 Mart. 


La Camera facem declarațiile noastre. A mea, de şi vor- 
beşte de „o familie şi intimii săi“ şi declară pe deputați 
simpli „cetaţeni“, e ascultată cu atenţie şi linişte. A ave- 
rescanilor, pe care o ceteşte Dragomirescu de la Iaşi, e des 
întreruptă. Ardelenii guvernamentali urlă contra lui M. Po- 
povici, care ceteşte declaraţia partidului naţional. Protestări 
şi mai vehemente se ridică împotriva lui Mihalache (nu a- 
sistă Stere şi Lupu, al cărui nume e totdeauna aclamat). De- 
clarația takistă, cetită de Brătăşanu, e luată în batjocură, 
dar aprobată când se spune că ei rămân în Parlament. 

Em. Antonescu face un lung discurs contra Ardelenilor şi 

19 

țeraniştilor. I. Brătianu-şi modulează glasul într'o declaraţie 
impusa, în care, răspunzând „calomniei“, se proclamă pre- 
şedinte de Consiliu constituțional şi indispensabil în mijlo- 
cul unor Camere cinstit alese. I se refuză cuvântul lui Po- 
povici. 

Validarile merg cu răpeziciune. Brătianu a promis cerce- 
tarea caz de caz pentru a se rosti „„validările şi inva- 
lidarile“. Duca încearca! a mă convinge că n'au fost chiar aşa 
de rele alegerile. Protestă ca nu el a facut intriga de la 
Roma. 


Millerand, raspunzând lui Antonescu, îi spune că nu- 
mirea lui e singura mângâere pentru plecarea lui Ghica... 
* 

Gh. Pop tagăduieşte formal ca a cercat a smomi pe 
Munteanu-Râmnic 
Li 


C. Marinescu-mi scrie din Paris ca în contra cursului 
mieu de acolo sar fi ridicat obiecţii de „un Guvern străin“, 
care totuşi mare ceva personal contra mea. 


* 


Orleanu prezidează rău. Dă cuvântul lui M. Popovici, 
care răspunde lui Brătianu. Mi-l refuză mie. 

Validările merg fulgerător. Guvernul nu încearcă a in- 
îluența majorităţile, care sunt la dispoziţia câterva ma’ 
meluci, mai proşti decât ai lui Averescu. 


30 Mart. 


Acelaşi spectacol la Cameră. Dar, după cererea Regelui, 


MEMORII 291 


caruia i s'a plâns candidatul cazut, I. Panaitescu, se hota- 
reşte anularea pentru Șuncuţa-Mare. 

Raspunde generalul Văitoianu, moale, dar nu fară rau- 
tate. E o dezolare pe banca ministerială. Insultele aduse Ar- 
delenilor exasperează pe Popovici. Șt. C. Pop nu e lasat 
a da explicaţii. 

Mârzescu iea de talie pe Stere şi comploteaza împreuna 
contra lui Inculeţ! 


Senatul universitar, cu toate sforțările desperate ale lui 
Dragomir Demetrescu, recomanda ca profesor de istoria 
Bisericii române pe preotul N. Popescu. 


Zvonuri de moartea fostului Imparat şi rege Carol şi a lui 
Lenin. 


31 Mart. 


Conferinţa despre Gh. Baronzi la Universitatea populara. 


* 


La Camera foarte nobila cuvântare a parintelui Agârbi- 
ceanu, adesea intrerupta de o majoritate stupidă. 


1-iu April. 


Lupaş cearca să mişte, printr'o expunere de carturar, o 

Cameră ignorantă şi patimaşă. Măcărescu, ales la Piatra, a- 
cum ca ţerănist, vorbeşte frumos, ca pe vremuri, dar adver- 
sarui său, dr. Costinescu, îi aminteşte că, odată, ca liberal, 
propunea el violarea urnei. In chestia alegerii de la Su- 
ceava intervin eu, arătând ce am păţit însumi şi prietenii 
miei. Camera ascultă, cu aparentă simpatie. Ştefan loan 
neagă, în răspunsul lui. Cineva vorbeşte de darea pământu- 
lui de către liberali; eu observ că l-a dat Regele. Vintilă 
Brătianu îndeamna pe Duca şi acesta răspinge aserţiunile 
mele, care, de altfel, nu apar în publicitate întâia oară. E 
vorba şi de „ipertrofia eului mieu“. Nu mă pot opri să 
semnalez lipsa de recunoştinţă a acestor oameni. Duca a 
anunţat de două ori că I. C. Brătianu-mi va răspunde la 
expunerea „incomplecta şi tendenţioasă“, cu scop de „mis- 
tificare“. In culoare ai lui spun că răspunsul va fi aşa „de-mi 
vor merge petecile“. L-am înştiinţat pe Brătianu să nu în- 
tindă coarda. 

Seara, în lipsa mea, Mârzescu spune că m'am, şi mam a- 
vut, nicio popularitate în Iaşi. 

2 April. 


Brătianu ma venit să „explice“. 


* 


Conferinţă despre dreptul român la Societatea studenți- 
lor în drept. 


3 April. 


Duca încearcă să se scuze. Se plânge că i-am atacat, 
crud, de patru ori. El nu e intim al lui Brătianu, pe care 
l-a cunoscut târziu. Morțun, revenind de la țară, ar fi pro- 
pus înaintea mea lui Brătianu să facă reformele, şi tinerii 
din Ministeriu l-ar fi aprobat. Recunoaşte însă că Brătianu 
sa codit, crezând că nu e momentul oportun. Dar de a- 
ceasta era vorba. 

Validările continuă. Totuşi ieri s'a decis anchetă cu pri- 
vire la alesul maramureşean Petru Mihali şi azi cu privire 
la alegerea lui Mavrodi. 


4 April, 


Urâtă intervenţie a ministrului Ardealului, Cosma, contra 
partidului naţional. Citează articolul lui Vaida în „Reichspost'“, 
la care obiectez că scrisori particulare al lui Vaida îl arată 
iredentist ca şi mine. li răspunde frumos M. Popovici. 


In zădar au aşteptat liberalii desminţirea faţă de mine 
a lui Brătianu (dar Lupu a fost aplaudat, ieri, de dânşii, când 
a negat meritul Regelui). El a venit ca să anunţe plecarea 
la Geneva. A vorbit, obosit şi trist, şi de „foştii aliaţi“. 
Cum cerea unanimitatea, am intervenit pentru a vorbi de „a- 
liaţii din timpul războiului şi după“ şi a-i cere să păstreze 
vie amintirea legăturilor cu dânşii, garanție a României u- 
nite. 

* 


M. Popovici îmi spune că Mitropolitul Pimen li-a re- 
fuzat în 1917 Mitropolia pentru serbarea zilei de Trei 
Maiu, ca să nu se compromită. 


* 


O doamnă, moştenitoarea averii în aur a unui frate mort 
în războiul Franciei pe vaporul ce-l comanda, vrea să facă 
la biserica Zlătari un palat al lucrului de mână românesc. I. 
se cere pentru mijlocire un bacşiş de un milion. Dr. Costi- 
nescu i-a recomandat să nu deie- 

5 April. 
Ardelenii se vor retrage şi din Camera. 
* 
In mijlocul unei încordate atenţii — respectuoase! — Stere 


atacă pe Inculeţ pentru demagogia anti-naţională (!) a ale- 
gerilor din Basarabia... 
pr 


Prinţul Carol, viind la Teatrul Popular, a spus lui Li- 
vescu: — Nu ştiu pe cine gasesc: pe directorul Teatrului 
Popular ori pe sub-directorul Teatrului Naţional. 


* 


Princesa Elisabeta e bolnava de tifos. De la Belgrad Re- 
gina aleargă la Atena. 
6 April. 


Se aduce chestia Basarabiei. Relevez meritele lui Vaida şi 
lui Take Ionescu. Camera aplaudă în picioare. 

Se alege preşedinte Orleanu. Dojeneşte opoziţia. Observ 
raul gust al acestei ieşiri. El continuă a nu înţelege. 


7 April. 


Cu prilejul urgenţei cerute la un proiect relativ la pro- 
prietatea în Cadrilater, se produce, după cererea deputaţilor 
de acolo, îngrijoraţi pentru popularitatea lor, râspingerea. Con- 
stantinescu demisionează. Eu intervenisem contra proiec- 
tului pentru a nu se crede de alogeni ca voim să-i atingem 
în ceia ce cred că e dreptul lor. 

* 

Mi se contestă la Senatul universitar dreptul de a lua 
parte la desbateri ca pro-decan. Aceasta pentru a strica 
recomandaţia preotului Popescu. Şi mi se comunica prin ser- 
vitori ca „am fost chemat din greşală“. 

8 April. 


Saveanu, în numele majorităţii, cere iertare lui Constanti- 
nescu. Legea i se discută în secţiuni. Deputaţii Cadrilate- 
rului anunţă însă că nu va mai îi votată decât în toamnă. 
Relevez neeleganţa acestei Camere. 

Se ceteşte raspunsul la Mesaj, redactat de Istrate Mi- 
cescu. Preşedintele întreabă Guvernul când „fixează dis- 
cuţia“... 

* 


Intâlnesc pe preotul Man. li pare rău şi lui că s'au re- 
tras din Parlament. Maniu ar fi mulțămit de cum îi susțin pe 
Ardeleni în Cameră, 

9 April. 


Vintila Brătianu aduce suprimarea unei largi părţi din 
reforma lui Titulescu. Observ că nu-i opune alt sistem. Răs- 
punde printr'un lung discurs, foarte aplaudat. 

La budget, unde subliniez nerealitatea lui, un al doilea 
discurs al lui V. Brătianu afirmă că partidul liberal e gata a 
face toate reformele de stânga şi că alegerile au fost „li- 
bere“. 

10 April. 


Discuţia la Mesagiu. Declaraţia takistă e primită în tăcere, 
apoi Duca atacă pe bătrânul Brătăşanu. Bucovina, prin Mar- 
meliuc, face o declaraţie prin care spune că ea „colaborează“ 
numai cu liberalii. Inculeţ, invitat să facă şi el o declaraţie, 

spune că e mulţămit de aliaţii săi. Pistiner vorbeşte în numele 
întregii clase muncitoare. Cuvântarea mea e ascultată în 
linişte. 

Seara, lamandi, un transfug, e pus să-mi „răspundă“. 
Ardeleanul Mateiu ar îi vorbit plăcut contra partidului na- 
tional. 


11 April. 


Țoni răspunde frumos lui Iamandi. 


Cuvântare a lui Istrati Micescu, raportor, foarte susținut. 
de Cameră. El dovedeşte că, dacă e vorba de o nouă Con- 
stituție întreagă, apoi nu trebuie nicio formă. Voința Regelui 
ajunge. De altfel, o nouă Constituție e o împrospătare a 
nației. Duca vorbeşte de politica de „demnitate“ a Româ- 
niei, al cării monopol îl are partidul liberal. 


* 


Seara, 1egea chiriilor. Leonte Moldovan, plus preşedintele 
Ligei chiriaşilor din laşi, plus secretarul ministrului Sasu, 
striga contra lui J. Th. Florescu. Măgură, de la Galaţi, 
aduce unele argumente de bun simţ. Observ că nu e vorba 
de chiriaşi săraci şi buni şi de proprietari bogaţi şi răi, ci 
de exploatatori şi exploataţi, din ambele părţi. Cer a se 
lovi în ei, precum şi în antreprenorii exploatărilor în massă, 
mai mult străini. Relevez suferința micului proprietar sărac. 
Florescu se explică foarte convenabil. Votarea luării în con- 
ssiderare, la oara 1, e dubioasă. 

Martur la comunişti, dimineața. Lupu a vorbit trei oare 
cu patimă. Mie-mi pun întrebări. Cristescu, slăbit, pe care-l 
consider ca om incapabil de a face o revoluţie, Dobrogeanu, 
foarte prăpădit, căruia i se atribuie insulte faţă de Rege 
şi Regină, şi un biet ideolog, Neagu. Mă întreabă apoi şi 
Max Goldstein, cel cu bomba de la Senat, care o recu- 
noaşte şi pretinde că i-am îndreptăţit, la Cameră, actul. Ii 
spun de-a dreptul că ar trebui închis la casa de nebuni, 
tocmai fiindcă argumentaţia lui e logică până la crimă. 

Injosit fiziceşte, bietul student basarabean, Timoteiu Ma- 
rin, aleargă la ajutorul mieu. O femeie l-a asămuit cu un 
aducător de explosive... Induioşează. Maiorul Cernat, om 
crud, rece şi amabil, grămădeşte şi asupra lui motive de 
condamnare. 


12 April. 


Discuţie pe articole la legea chiriilor. Se primesc amen- 
damentele mele. Verific şi trecerea la Senat. Mi se comunică 
în particular exploatarea chestiei, cu anume scopuri revo- 
luţionare, îndemnând pe chiriaşi a nu plăti chiriile pentru a 
îi expulzați, de advocatul Socor. 


* 


Răspunsul Regelui la adresă vorbeşte de colaborarea tutu- 
rora la refacerea ţerii şi insistă de trei ori asupra părții 
avute de Coroană la reforma agrară. 

Regele s'a făcut a intreba pe Maltezianu dacă e Basa- 
rabean. A răspuns că e din Ialomița. — Atunci aţi mers 
în Basarabia ca să concuraţi cu Basarabenii... 


* 

Saveanu propune o telegramă de încredere catre I. Bră- 
tianu şi începe recomandând-o ca un act de „devotament“. 


* 


La Senat Pherekyde, palid ca un mort şi aproape afon, 
prezidează o Adunare cu totul lipsită de resort. Am im- 
presia ca votul e o simplă formalitate. 


15-16 April. 


Un grup de profesori poloni vizitează ţara. Oficialii se 
dezinteresează aproape total de dânşii. Oamenii o simt. 


* 


Ardelenii, prin „Lupta“, se declară nemulțămiţi cu ati- 
tudinea mea. Li raspund că toate Camerele până acum au 
fost tot aşa de ilegal alese, dar că durerea şi nevoile na- 
ției trebuie să aibă public un glas înnaintea Guvernelor. 


Generalul Mardarescu acuză pe generalul Răşcanu, nu 
numai de haosul de la Ministeriu, dar şi de catastrofa mi- 
litară, caci el ar îi lucrat supt numele lui Iliescu, mai pu- 
țin vinovat deci. 


La Valeni cu excursioniştii poloni, cari-şi găsesc cona- 
ționali pâna şi la fierăstrăul din Mâneciu. Pe drum cânta 
foarte puternicele lor imnuri naţionale şi interesante cân- 
tece populare. 

19 April. 


Vestea că Ruşii s'au înţeles cu Germanii, iertându-şi des- 
păgubirile, cu condiţia ca Sovietele să nu le dea nici altora. 
Mare indignare între Aliați. Tocmai atunci ziarele spun că 
I. Bratianu a stat de vorbă cu Rathenau şi Wirth... 


20 April, 


Congresul la Craiova al partidului nostru. Numeroşi de- 
legaţi. Satele din Dolj sunt reprezintate. Se lucrează cu 
spor şi competinţă în comisiuni. 

Invaţatorii, reţinuţi la un congres pe care-l onoreaza 
toata oficialitatea, vin, cerând a li se face o conferință. O 
fac despre misiunea lor culturală față de monumentele is- 
torice şi de artă populară. Fuseseră ameninţaţi că, daca vin, 
li se suprima inamovibilitatea! 

A doua zi se redactează programul şi se votează statu- 
tul. Ifrim, din laşi, care adusese un memoriu cerând con- 
topirea cu „naţionalii“ din Ardeal, întră ca vice-preşedinte. 
Cihotiariu e ales secretar-general, nu fără opoziţie din par- 
tea celor mai vechi, cari nu puteau găsi însă un contra- 
candidat. 

22 April. 


Prin satele Doljului până la Bistreț, Poiana şi Calafat. 
Primire înduioşător de caldă din partea satenilor. La Se- 
garcea mă primeşte preotul înaintea altarului, în odăjdii. 
La Calafat întrunirea e foarte cercetată, 


23 April. 


Intoarcerea la Bucureşti tu automobilul. In judeţul Olt un 

cârciumar ţerănist laudă pe Al. Iliescu şi pe Gr. Cantacu- 
zino pentru binefacerile aduse judeţului. Spune că alege- 
rile s'au făcut cu bâta. Ar vrea o înţelegere între noi 
şi ai lui. 

24 April. 


Generalul Văitoianu, fratele primului-ministru ad-interim, 
vine la mine să-mi propuie... înscrierea în partidul mieu. 


25 April. 


La Cernica, cu profesorul Focillon, din Lyon, om sincer şi 
bun, cu mult interes pentru lucrurile de artă româneşti. 


26 April. 


La Ateneu vorbeşte despre statutul funcţionarilor De- 
mange, profesor din Paris, venit după chemarea lui Schi- 
na. Foarte multă lume. Expunere didactică, rece, fără răsu- 
net. In loji mulţi dorm. 

27 April. 


Găsesc în „Gazeta Transilvaniei“ oferta unor pribegi din 
Vechiul Regat către partidul naţional, în care văd un „astru“, 


ss 


noi fiind „o steluţă fără atracţie““. 
30 April. 


Drum spre Banat, unde sunt chemat pentru o conferinţă 
la Politehnică. 

Aspectul gărilor e mai românesc cu mult decât acum câ- 
teva luni. Dealurile sunt acoperite de floarea, puţin întâr- 
ziată, a prunilor. 

Vorbesc la Timişoara dimineaţa, mai mult înnaintea u- 
nui public de ţerani, preoți şi învăţători. Asistă, dintre 
Șvabi, Muth, alţi doi cărturari şi prelatul Blaszkovics. După- 
amiazi mi se spune de un redactor evreu că sa înţeles — 
şi totuşi vorbisem cu ei! — cum că am tratat pe Şvabi 
drept „unii cari trebuie izgoniți“... 

Era de faţă şi Chiroiu, membru al partidului naţional. 
Ma gasise în tren. l-am explicat atitudinea noastră contra 
„extensiunii“ partidului său în Vechiul Regat şi a „descăle- 
catului““: ofer o trainică unire, păstrându-se organisările 
şi alegându-se un comitet de conducere, liber a-şi numi pre- 
şedintele şi ceilalți membri ai comitetului de direcţie. El 
spune că terminul desagreabil vine de la alţii. Dar de ce-l 
adopta? 

Am spus şi la întrunire același lucru despre greşeala u- 
nei asemenea acţiuni. 


Masă la generalul Găvănescu. Asistă — ca şi la masa 
de seară, dată de profesorii şcolii, şi la care şi vorbeşte 
— prefectul liberal. Generalul spune că un comandant i-a 
strigat la Bârlad, în zilele grele, că iată unde a dus războiul 
voit de dânsul. Prinţul Carol l-a sfătuit s'o comunice Re- 
gelui, care a fost indignat. 


* 
A doua conferinţă, în mijlocul unei serbări şcolare, după 


amiazi. Imensă lume. 
* 

Seara, foarte bună reprezentaţie de operă, cu o piesă a 
batrânului Bobescu, fiul său fiind în primul rol. Se danţează 
admirabil Murăşanca. 


2 Maiu. 


Dupa cererea lui Vidu mă opresc la Lugoj. Zi de neui- 
tat, care ma induioşat adânc. Cuvântari la gară, multe 
şi calde. Copiii înşiraţi pe strada aruncă atâtea flori de 
acopăr calea. 

La protopopul Popovici, istoric, veche cunoştinţa. Ma 
lasa a înţelege câtă valoare poate avea „alipirea“ lui la 
liberali. 

Aceiaşi afluenţa, de şi e cu plată, pentru o biblioteca, 
la conferinţa. Fac apelul la solidaritatea naţionala pe care 
l-am facut şi dincolo. Am venit odată, spun la masă, unde 
s'au adunat toate partidele, cu solia libertaţii, acupa pe a- 
ceia a fraţietaţii o aduc. 

Vizitez şcolile, foarte bine ţinute, unde pretutindeni aflu 
cuvinte bune, şi filatura de mătasa în care, supt conducerea 
unui Italian, un Român din Ocna Moldovei, V. Popa, face 
să lucreze sute de fete românce la torturile de borangic, 
mai mult pentru export. 

Petrecut de Vidu şi câţiva prieteni până la Caransebeş, 
plec încărcat de daruri şi de amintiri. 


* 


O foaie de muzică din Berlin publică cele mai urâte injurii 
la adresa noastră, „ciobanii“, de d-na Elena Burmaz şi 
chiar de soţul ei. Korodi îagăduieşte o rectificare şi — o 
morală. 

* 

La Geneva s'a pus în programul memorandului catre Ru- 
sia şi Basarabia şi Tesaurul. 


5 Maiu. 


Spre Curtea-de-Argeş, pentru Congresul Ligei. Multa lume 
bucuroasa. Intâmpinare caldă. Oraşul e frumos împodo- 
bit şi plin de lume, de acolo şi dintre ai noştri. 


6 Maiu. 


Deschiderea Congresului în ziua de Sf. Gheorghe. Dintre 
Saşi .au venit Korodi, G. Müller, archivarul din Sibiiu, 
Schullerus, Beddăus, Connert, Rudolf Spek, redactorul la 
„Deutsche Tagespost“, dintre Şvabi, Kräuter, pe care-l în- 
credinţez din nou ca mam căutat a jigni prin nimic pe ai 
lui. Korodi raspunde la salutarile mele printr'un discurs pe 
care i l-am tradus româneşte. E foarte mişcat. 

Episcopul Teutsch n'a putut veni. Bernady, deputatul un- 
gur pe care-l invitasem, răspunde că numai boala-l reţine, 
dar va cauta ca alta data maghiarimea sa fie reprezintata 
după cuviinţa. 

La catedrala ne primeşte episcopul Puiu, bunul mieu gaz- 
duitor, cu un calduros şi curagios cuvânt de întâmpinare. 

Dupa amiazi se vizitează Biserica Domnească. 


7 Maiu. 


A doua şedinţa a Congresului. Comisiunile numite pentru 
cercetarea deosebitelor puncte aduc referate interesante. Se 
ieau hotarârile. 

Şi azi vorbeşte Batzaria, foarte aplaudat. 

La masa comună Krăuter ne surprinde printr'un admirabil 

discurs românesc, în care asamănă Argeşul cu Weimar şi in- 
fluenţa mea cu a lui Goethe. 
Ca reprezintant al Ministeriului de Instrucție, Valaori ni 
îăgăduieşte tot sprijinul şi are cuvinte calde pentru mine. 
8 Maiu. 
Excursie la Cumpana în munte. Păduri sălbatec tăiate. 
Se plăteşte Statului, în loc de replantare, o amendă ridiculă, 


cu care nu se poate face nimic. Societatea e acum — româ- 
neasca. Intre supraveghetori un biet colonel rus nenorocit. 


9 Maiu. 
Spre Craiova cu automobilul. 


10 Maiu. 


Intaiele trei conferinţe la Craiova, cu un public imens, 
care creşte necontenit. 


71 Maiu. 


Alte două conferinţe. Se reprezintă a doua oară — după 
Argeş — actul mieu „Zidirea mănăstirii de la Argeş“. 


12 Maiu. 
Ultima conferință la Craiova şi intors la Bucureşti. 
13 Maiu. 


Ardelenii strecoară pretutindeni articole despre ,„descă- 

lecare“. Răspândesc zvonul că M. Popovici mi-a oferit cele 
mai bune condiţii pentru fuziune şi eu am refuzat! 


14 Maiu. 


La laşi fac o conferința la Societatea studenţilor în ştiinţe, 
una la Societatea pentru profilaxia tuberculozei, alta la A- 
teneul Popular. 

Oraşul e mai vioiu. Comerţul îmbogăţeşte elementul e- 
vreiesc. Pe şoseaua Țuţorei carele se ţin în şir. Se duce mai 
ales fierărie în Basarabia. 

15 Maiu. 


Spre București. In tren Şt. Ciobanu. Arată cum a scă- 
zut prestigiul nostru în Basarabia prin politica proastă. 
Revenirile guvernelor au distrus supunerea necondiționată de 
odinioară. Districtele de Sud îşi vând covoarele şi-şi tri- 
met fetele la slujit în Chişinău şi aiurea. Banii din afară 
susțin școlile particulare străine, care atrag populaţia de 
altă limba. Angelescu, care a produs o bună impresie, 
evitând total politica, vrea examene la Stat. Limba româ- 
nească se răspândeşte. Dar numărul refugiaților, până la 
un milion, ni face mult rău. Şi el vede salvarea numai în 
consolidarea noastră militară, culturală şi morală. 


* 


La Bucureşti dureroasa veste a recăderii în tifos, cu pleu- 
rezie, a principesei Elisabeta. Regele şi Regina au alergat 
la Atena. 

16 Maiu 


Starea principesei se menţine foarte rea, în mijlocul sin- 
cerei dureri publice. 

Academia şi-a reînceput ieri şedinţele, prezidată de D. 
Onciul, restabilit. Atmosferă de catacombe. Toate hotărârile 
sunt luate de'nnainte. 


17 Maiu. 


Aceiaşi stare a principesei. Dr. Djuvara o ingrijeşte a- 
cum. 


18 Maiu. 
La Academie se discuta asupra scurtarii la zece zile a 


sesiunii generale şi a trecerii ca onorari a membrilor activi 
cari refuză sa iea parte la lucrari. 


Ştiri mai bune despre principesa Elisabeta. 


21 Maiu. 
La Brăila, pentru o conferința despre trecutul oraşului. 
22 Maiu. 
Intoarcere prin Valeni. Oraşul a votat în majoritate în 
contra mea la ultimele alegeri. Plaiul tot aşa, pentru că în 


sprijinul candidaturii „ţeraniste“ a unui mic advocat din 
Ploieşti era făgăduiala de a taia pe nimic copacii din pădure. 


Starea principesei Elisabeta sa îmbunătăţit. 

23 Maiu. 


Maniu-mi comunică dorinţa lui, care nu e perfect resta- 
bilit, de a ne vedea în trei. Calătoria făcându-se pe altă 
linie decât a Ardealului, trebuie să renunţ la această plă- 
cere. Cineva-mi spune ca el s'a plâns de ramânerea nea 
mea în Parlament şi de ...urările ce i-aş fi făcut, la ple- 
care, lui I. Brătianu. 


Starea principesei Elisabeta se menţine mai bună. Regele 
şi Regina se vor întoarce în ţară. Nunta principesei Mă- 
rioara s'a zabovit o saptămână. 


Spre Paris, cu oprire la Veneţia. 
4 Iunie. 


Incep lecţiile de bibliografie balcanică (trei la număr) la Hau- 
tes Etudes. Urmeaza la Sorbonne şase altele despre „forme 
bizantine şi realitaţi balcanice“ şi cinci despre Istoria Ro- 
mânilor. Puţini dintre ai noştri: au examene. Un public 
francez care se menţine, urcându-se şi până la o suta de 
persoane, toate atente. La deschidere, decanul Brunot, „in- 
format“ de anume Români, atinge manitestaţia de la „13 
Mart“. Nu preget s'o explic, arătând că francomanii de 
la 1906 au fost germanofilii de la 1922. 


10 lunie. 


Vintilă Bratianu a plecat. l-ar fi reuşit consolidarea bo- 

nurilor de tezaur. S'ar îi purtat amabil şi ar fi fost ascultat 
cu plăcere. 
* 


Prinţul Nicolae în trecere spre Londra. Mi se asigură că 
principesa Elisabeta, despre care veniseră ştiri rele, e în 
plină convalescenţă. Serbările nunţii de la Belgrad au fost 
măreţe. Ziarele pariziene vorbesc de princesa „„Mariola“ şi 
dau reproduceri de instantanee. 

11 Iunie. 


Vestea morții lui Duiliu Zamfirescu, pe care acum câ- 
teva zile l-am lăsat voinic la Academie. Nu e de crezut. 

Apoi şi aceia, uimitoare, a morții lui Take Ionescu. Mi 
se vorbise numai de o stare rea a lui. 

Presa franceză, afară de articolele lui de Flers şi Gau- 
vain, trece cam răpede asupra celui mai statornic prieten 
al Franciei. 

30 lunie. 


După injuriosul articol prin care Paltânea mă pre- 
zintă ca duşman al Franciei — cutare strigă că „jtre- 
buie să fiu împiedecat de a prinde rădăcini şi în Pa- 
ris —, mi se aduce o scrisoare a lui Monfandon, ve- 
chiul informator al revistei „Mercure de France“ cu privire 
la „literele române“, care, chemat de mine, naiv, ca mar- 
tur, declară, cu insulte, că am fost lăudătorul Germaniei şi 
batjocoritorul Francezilor „înainte şi după războiu până la 
victorie“ şi că e o neruşinare să fiu corespondent al A- 
cademiei de Inscripţii şi director al Şcolii româneşti din 
Paris. Scriu lui St.-Aulaire pentru o mărturie. 

Parastas pentru Take Ionescu la capela română. Aproape 
nimeni dintre Români. Oficialitatea franceză e bine reprezin- 
tată. Singură d-ra Văcărescu plânge. 


{-iu Iulie, 


Inaugurarea, mult zăbovită, din cauza deszicerilor mi- 
nistrului Berard (în războiu cu Universitatea), a Şcolii noa- 
stre. Asistă Appell, care vorbeşte şi căruia-i răspunde An- 
tonescu (sunt silit să adaug câteva cuvinte despre valoarea 
politică a înfiinţării şcolii), Brunot, Diehl, de Martonne, 
Glotz, deputatul Lorin, profesorul Brunel. Mă bucură în deo- 
sebi venirea vechiului mieu profesor Bemont, pe care l-am 
cercetat acum două zile în locuinţa-i înflorită de la Croissy- 
sur-Seine. Se recitează (d-ra Ventura emoţionează adânc 
prin imnul d-nei de Noailles către Ile-de-France şi como- 
rile ei). 

2 Iulie. 


Serbare 'pentru populaţia din Fontenay. Ea cere şi imnul 
naţional românesc. 


3-4 Iulie. 
Spre Veneţia. Aici directorul Băncii englezeşti din Bu- 
cureşti, rugat a plăti viza paşaportului în lire, nu în lei, a~- 
runcă în faţa consulului insultă de bacşiş. E arestat şi liberat 
numai după rugămintea consulului englez. 


5-6 Iulie. 


Spre Timişoara. In oraş advocaţii străini luptă şi mai 
departe contra introducerii limbii româneşti în judecată. Şi 

unii Români se adauga la ei pentru a îace opoziţie Guver- 
nului, 


8 Iulie. 


La Bucureşti. Caldura, murdărie, boală, insulte reciproce... 


* 


Gr. Filipescu vine la mine pentru a-mi oferi fusiunea cu 
amicii sai, supt conducerea mea şi pe baza programului no- 
stru. Spun ca în principiu sunt foarte bucuros. 


9 Iulie. 


inaugurarea Fundaţiei Prințului Carol. Puţină lume. Prin- 
tul vorbeşte, improvizând cu talent şi căldură. E des a- 
plaudat. Mulţămeşte lui Marghiloman, care i-a inchinat 
Filarmonica. Acesta spera sa aibă, unit cu Averescu, moş- 
tenirea lui Brătianu. 

Prinţul caută a căpăta sprijinul lui Vintilă Brătianu, care-i 
opune organizaţia lui oficiala de la Ministeriu. intrebat de 
mine, Bratianu obiectează numai că Prinţul nu trebuie să 
conducă şcoli. Gusti îmi explică lipsa de buna credinţă a 
obiecţiilor, care au fost de mult înlăturate. 

Principesa-mi spune că va călatori prin ţară şi că a în- 
ceput să înveţe româneşte. Sora ei Irena nu se amestecă în 
conversaţie, 


* 
Dupa-amiazi, Stelian Popescu şi G. Mironescu la mine. 


Imi spun ca Take Ionescu a murit de ulceraţie şi ruperea 
aortei. S'a simţit cu o durere în piept dimineaţa. Apoi pu- 

terile i-au scăzut. Peste vre-o două oare i-a perit vede- 
rea. Faţa era total desfigurată. 

Ingroparea a fost mai stralucită ca a regelui Carol. Lu- 
mea se îngrămădia cu sinceritate pentru ultimul omagiu. 


11 Iulie. 
Plecare prin Văleni spre Ardeal. 


12 Iulie. 


Conferință în Braşov despre mijloacele morale prin care se 
pot îndrepta tristele împrejurări de la noi. Aderenții par- 
tidului naţional, deosebit de învierşunaţi aici, o ieau asupra 
lor. Dr. Dobrescu vorbeşte în cancelaria liceului despre mo- 
ravurile „fanariotice“. Un tânăr profesor declara la masă 
că generaţia lui nu se va putea înţeiege niciodată cu cea din 
Vechiul Regat; doar copiii lor să poata... 


* 


Mi se vorbeşte de dorinţa lui Maniu de a ne întâlni la 
Cluj. Fixez Miercurea următoare. 


13 Iulie. 


La Sibiiu. Vorbesc despre neînțelegerile factice dintre Ro- 
mânii din Ardeal şi cei din Vechiul Regat. Publicul e foarte 
numeros şi arată multă căldură. Mitropolitul Balan, la care 
sunt în gazdă, aprobă călduros iniţiativa mea de apropiere 
şi de impăciuire. Se arată însă dârz duşman al uniţilor şi 
spune că nu se va lăsa pâna nu-şi va capăta turma pier- 
dută. Are, cu toată tinereţa lui, accente fanatice care im- 
presionează. 

In drum, la Făgăraş, mi s'a vorbit de antagonismul con- 
fesional. Clerici uniţi mi se plâng că la sărbătorile naţionale 

protopopul ortodox Borzea nu sufere ca masa lor să stea 
lângă a lui. Orice altă religie e mai bine considerată. Mi 
s'au arătat nemulțămiri şi față de ofiţeri, fără respect pen- 
tru casa unde sunt găzduiţi. 


x 


La Orăştie părintele Moţa spune că în genere societatea 
românească a înaintat de la Unire şi că singurii nemulţă- 
miţi sunt oamenii politici. El e în luptă cu Aurel Vlad, 
care scoate o foaie de concurenţă, acuzându-l că a trădat 
partidul naţional. 

14 lulie. 


La Sălişte. Mi se cere o conferință pentru seară. Asistă 
şi studenţi. basarabeni în excursie, cărora în zădar mă si- 
lesc a face să li între m minte frumuseța versurilor lui 
Eminescu. Pe ziduri „Trăiască loan Lupaş“. 


15 Iulie. 


Spre Caransebeş pe la Grădişte, unde ruinele sunt în cea 
mai deplină părăsire. Găzduire la bunul episcop Traian 
Bădescu. 

Lumea mă priveşte cu cea mai mare bucurie. Regretă 
că s'a lăsat înşelată, dăunăzi, de literaţii evrei din Craiova. 
Primarul, un German, manifestă bune sentimente cetăţe- 
neşti; unii îl acuză de nesinceritate. 


16 Iulie. 


Prin Lugoj, unde s'a instalat cu pompă mare noul epis- 
cop unit Alexandru Nicolescu, şi prin Timişoara, unde prin- 

tul Carol şi princesa au venit pentru serbări sportive, spre 
Arad. Minunate colecţii de artă şi istorie în Palatul Cultural. 
Un institutor ungur are cea mai frumoasă expoziţie de o- 
biecte pentru studiul intuitiv. Bibliotecă mare rămasă de 
la Unguri. Noi prin noi, nimic. Conferinţa e bine primită. 

Ungurii sunt foarte nemulţămiţi că nu sa dat voie sa 
joace unei trupe din Pesta. Figurile actorilor, pretutindeni. 


17 lulie. 


La Oradea-Mare. Locuiesc la episcopul Ciorogariu. Cu 
toată grozava rană de la braţul drept, scrie cu mâna lui; 
are greutate în a face cruce. A cumpărat pentru epis- 
copie pe nimic un splendid palat. 

Noul episcop unit, Frențiu, s'a instalat fără a chema pe 
prefect, pe primar, pe îratele episcop. A dat un interview 
la o foaie maghiară, vorbind de solidaritatea catolica. A- 
nunţă că va aduce lesuiţi şi călugări salesieni. Primii au 
venit, şi cu ei s'a dus la Beiuş. Dintre uniţi nimeni n'a venit 
la conferinţă. Spun protopopului Papp, care a lucrat cândva 
la foaia mea, să arăte episcopului că, dacă urmeaza aşa, 
mă va avea împotrivă-i. 

Episcopul Ciorogariu, din parte-i, scoate foaia de lupta 
contra uniţilor, „Legea Românească“. 

Prefectul Peter e un Loren, adus de Bibescu şi profesor 
aici. Şi el învinuieşte pe uniţi că au o atitudine rea. Şcoala 
o ţin în mânile lor şi întrebuinţează oameni nepregatiţi, 
clerici cari pe lângă catedră vând vinuri, etc. „Academia de 
drepturi“ are şi profesori de drept canonic. Ultimele exa- 
mene (de doctorat) se trec la Cluj. Profesori buni sunt Un- 
gurii, în frunte cu directorul. 

Cu Peter la hotar. S'au falsificat paşapoarte. Multe spe- 
ranţe merg spre Apus. Paza îmi pare bună. 

La Cluj. Caut să văd pe Maniu. li vorbesc călduros, dar 
fara a parea că-l conving. Simte jenă a spune că ar lucra 
şi cu Marghiloman, dar legătura cu ţerăniştii e de sigur 
pusă la cale. Se plânge, cu amanunte insignificante, de 
reaua administraţie şi cere să se răsbune legalitatea. La 
urma îi spun ca relaţiile noastre le socot ca întrerupte: a- 
jungând la putere cum vrea, ele ar deveni imposibile. Dar 
pentru el păstrez aceleaşi sentimente. 

Vaida, care strigă în redacţia „Patriei“ că nam mai 
niciun aderent în Ardeal, pleacă anume din oraş. Sever Dan 
e invizibil. Maniu asista la conferința mea la Teatru, în care 
arat ce e în adevar Vechiul Regat şi cât de vechi sunt si- 
linţele de a-l purifica. Acelaşi public imens. Ofițerii ar fi 
având ordin sa asiste. 


18 Iulie. 


Prin Dej şi Şuncuta-Mare — pe aici ţeranii sunt iritați 
contra „domnilor“ şi-mi spun vorbe neplăcute pe cale — Ia 
Sătmar. Primire foarte bună în acest centru străin, unde am 
fost invitaţi cu stăruință. Se incepe împărţirea pământurilor; 
ţeranii sunt bucuroşi de ele. Rămân curți domneşti fără 
putinţa de a continua vechea exploatare absolut modernă. 
Este pe aici un Teleki, născut dintro Româncă. 

Şi foaia ungurească „Szamos“ mă salută, cu multă în- 
țelegere. După conferinţă masă împreună. Se absentează 
prefectul Dragoş, fugar de la „naţionali“. Sala e plină de 
oaspeţi. 

19 Iulie. 


Spre Bistriţa. Automobilul, oprit de un car, mă aruncă 

pe câmp: fac două căderi în cap, şi e o minune că am rä- 
mas cu viaţă. 

Primit la Bistriţa de deputatul Moldovan, aflu la el şi 
alţi „naționali“ hotarârea de a nu ceda. In publicul foarte 
rece, mulţi Saşi, cari urmaresc cu greu. Am cercetat şi sa- 
tul Iadul şi unul din Bârgaie. 


20 Iulie. 


Spre Târgul-Murăşului. Mare oraş secuiesc. Superb pa- 
lat cultural, ĉu tablouri, sali de conferinţă, etc. Buna pri- 
mire la biblioteca Teleky: fiica amabilului director a revenit 
abia acum din Pesta, unde făcea studii de muzică. 

Protopopul Câmpeanu (unit) şi Rusu (neunit) par a trai 
bine laolalta. Este dorinţa de a face ceva românesc în fața 
operei mari a culturii straine, S'ar fi lucrat ceva la sate, 
de unde vin nobilii unguri cu patru cai înaintaşi, ignorând 
schimbările petrecute în ţara „lor“. 


Seara, la Sighişoara, unde pe a doua zi se aşteapta mi- 
niştrii pentru împroprietarire. Administrația locala se da 
în vânt pentru pompa. 

21 Iulie. 


Spre Braşov. Seara suntem în Bucureşti. 
22-23 Iulie. 
La Bucureşti. Enormă caldură şi murdărie nemaipome- 


nită. Un consilier comunal, maiorul Ciorobea, se sinucide 
pentru falsificare de acte în legătură cu un export clandes- 

tin de vite. Un 'consilier comunal expulzat, N. N. Stoika, 
chiamă publicul la o întrunire contra primarului. 


Fratele mieu mă asigură că Vintilă Brătianu va reuşi 
cu politica de economii. 


x 


Lipsă de carne şi în genere de hrană în oraş. Lumea 
rabdă în tăcere. 
x 


Inmormântarea lui I. Scurtu, de mult bolnav de măduva 
spinării şi luat acum de un paratifus. Abia câţiva cunoscuţi 
lângă fratele lui. Groparii desculți ţin făcliile. Cuvântarea e 
ținută frumos de profesorul Papacostea. 


27 Iulie. 
La Vălenii-de-Munte. 
29 Iulie. 


Doi profesori secui, cari doresc servicii de Stat, se pre- 
zintă la mine. Cunosc literatura noastră istorică. Unul se 
interesează de Sarmisegethusa şi deploră halul în care, 
de mult, se află. 

J-iu August. 


Deschiderea cursurilor, cu mulți ascultători din afară. 
2 August. 


Inginerul Enacovici a făcut o foarte frumoasă conferinţă 
despre valută. 

Cineva, întors din Germania, îmi spune că lumea lucrează, 
dându-şi samă fără a o spune, de imensa greşală făcută. 
Sunt furioşi că mănâncă puţin şi prost. Noua generaţie creşte 
şubredă. Văzându-l cum privia un grup de copii, unul din 
trecători i-a spus: „D-ta eşti străin; ei bine la încercarea 
de a ne omori, noi vom răspunde arătând că suntem în 
stare a ni hrăni copiii“. 


6 August. 


Batzaria povesteşte audiența lui de plecare la Mohammed- 
Reşid, când mergea la Londra pentru tratatul de pace. Sul- 
tanul s'a interesat de ghetele lui, pe care le-a găsit că nu 
sunt bune, i-a recomandat fabrica lui de bocanci, i-a oferit 
cafea şi a stăruit să n'o ia cu zahăr, ci amară. Apoi, când 
a văzut harta, a spus însoţitorului turc al lui Batzaria că, de 
şi om bătrân, mare minte dacă-şi închipuie că scoarţa 
pământului poate să fie înfăţişată în chip plan. „Şi asta e o 
înşelătorie“... — Dregătorii lui îl tratau de „măgarul nostru'“. 


7 August. 


Gh. Taşcă, profesor la Universitatea din Bucureşti, care a 
a făcut lecţii aici, pleacă la Londra pentru acordul negusto- 
torilor români cu creditorii englezi (plata cu trate în cinci 
ani). 


* 
Poate pentru specula exportului de cereale, leul s'a suit 


la 12,50. 
El va scădea peste câteva zile cu trei puncte. 

Excursie la Slănic. La saline se lucrează în plin. Lucrătorii 
ţerani pretind ca nu pot economisi nimic din leafa. Di- 
rectorul, care-mi arată depozite de alimente, dispensarii, 
moara de porumb, crede că pentru folosul cârciumelor, 
unde merge ce s'ar putea capitaliza. Intre oaspeţi domneşte 
mojicia. O tânara doamna mă da jos de pe trotoar şi când 
îi fac observaţie blânda, mă roaga să nu mă „şifonez“. 
La penitenciar pazesc rezerviştii în zdrenţe, cu înfăţişarea 
unor bandiți de opereta. 

leau parte la excursie şi profesori secui, Kadar şi Fülöp, 
plus un advocat ungur-evreu din Satmar. Sunt mulţamiţi de 
saline. Fülöp, director la Târgul-Murăşului, imi spune că 
va cere şi el la anul catedra de istoria Românilor. Româ- 
nul care o avea în anul aceste nici nu ştie, nici nu voiă sa 
vie aici să înveţe... 

12 August. 


St.-Aulaire îmi raspunde la rugămintea mea de a-mi da 
marturie contra acuzatorilor de la „Mercure de France“. O 
nobila scrisoare de dreptate, pe care o voiu tipări, în caz 
de recidivă, chiar la „Mercure de France“, unde a apărut 
un răspuns al mieu şi protestarea profesorilor şi studenţilor 
români din Paris, ori, altfel, la „Figaro“. 


„Adevärul“ ventilează, acuma, necontenit chestia celor 
patru comunişti graţiaţi şi apoi împuşcaţi pe drum, conti- 
nuând a face responsabil pe generalul Popovici. 


x% 

Profesorul Gentil de la Sorbonne şi cercetătorul Albaniei, 
Bourcart, îşi anunţă venirea în ţară — şi la cursuri. Tot 
odată şi un Francez, din industrie, după cât se pare, cere 
a fi primit prieteneşte. 


13 August. 


N. Schina vine la Văleni să vorbească funcţionarilor. 
Mişcarea lor e foarte serioasă. Au pus Guvernului termin 
Pâna în a doua jumătate a lui Septembre. 


M. Popovici a spus redactorului mieu că... nu ştie ce s'a 
scris în foaia lui contra mea şi că ar dori să vie aici. Nu 
răspund nimic. 

* 


Mihalache, care a ţinut o întrunire la Câmpulung, de- 
clară că e prea loaial ca să săvârşească o „crimă“ ca aceia 
de a se despărţi de Lupu şi Stere. 

Cererea unei mari părţi a profesorilor Universităţii din 
laşi ca acesta din urmă să fie rechemat la catedră, cerere 
susținută de Matei Cantacuzino, care ceruse suspendarea 
aceluiaşi, e refuzată de ministru. Dar nicio dată nu se 
fixează pentru judecarea procesului. 

15 August. 


Pleaca trei dintre ascultătorii unguri, Fülöp, director la 
Petroşani, Kadar, profesor la Târgul-Murăşului, cu doamna. 
li serbătorim după cursul de seară şi li ofer colorile naţio- 
nale unite. Răspunde Fülöp, foarte frumos, în ungureşte cu 

o întroducere românească, şi Bathori de la Orade, geograf 
care a calatorit şi în Laponia şi a făcut studii la Paris, vor- 
beşte în româneşte, citând pe Kogălniceanu. 


Princesa Elisabeta s'a întors. E cu totul slăbită. Abia se 
mişcă sprijinindu-se întrun baston. O duc pe sus de la un 
loc la altul. Va trece de la Sinaia, unde îndată a fost pusă în 
pat, la Bicaz. O nesfârşită compătimire dureroasă o în- 
cunjură, 

* 


Arşiţa se menţine, mai ales în Banat şi de-a lungul Du- 
nării. Ar fi lipsă de hrană. 
16-17 August. 


D-rul Lupu pleacă în America. Mihalache se instalează 
la „Aurora“ şi, reprezentant al unui „curent de clasă“, de 
clară că va face România ţeranilor. 


* 


In numele partidului naţional din Ardeal, care-și chiama 
alegătorii pentru a trimete delegaţii la Alba-lulia, apare în 
presă un manifest care face pe „regele Ferdinand" respon- 
sabil pentru fiecare zi de durată a Ministeriului supt care 
nu-şi va mai putea ascunde „absolutismul“. M. Popovici de- 
clară că actul nu vine de la conducerea partidului. 


* 


Ştefănescu-Goanga îmi spune că planul era, odată, ca, 

alături de adunarea de la Alba-Iulia, ţerăniştii sa strângă 
la Bucureşti zeci de mii de ţerani pentru orice. Maniu ar fi 
mai puţin străin decât cum se crede de manifestaţiile cele 
mai revoluţionare. Ştefănescu ar dori o acţiune de partid 
în Ardeal. Cred că forma unei „Acțiuni patriotice“ cu 
membri din toate partidele ar fi cea mai potrivită. 


* 


La Sinaia, princesa Elisabeta e tot în pat şi nu primeşte. 
Regele pleaca la vânat spre Inidoara. 
18 August. 


Prăpăstioasă cădere a schimbului până la 7,50, după ce 
de la 6 se ridicase la 13. 
19 August. 


Ard atelierele Griviţa din Bucureşti. 
* 


Schimbul sar fi îndreptat puţin. 
20 August. 


Colonelul Rasoviceanu-mi spune că vine de la Sinaia cu o 
discretă misiune. Ştirbei l-a chemat la Pelişor şi i-a vorbit 
aşa ca să-i dea impresia că vorbeşte în numele Reginei 
sau a Regelui. Se doreşte o protestare contra mişeliei lui 
Marghiloman, care a vorbit — el pretinde că sa vorbit 
contra voinței lui — în „Steagul“ de lucruri pe care le 
vântură oamenii fără ocupaţie. Cu acest prilej se atinge 
chestia Guvernului. N'ar fi vorba de a se înlocui cel de 
față, dar eu maş trebui să mă sustrag de la răspunderi ad- 
ministrative. Ştirbei a mai adaus că Ardelenii, sfătuiţi să se 

21 

înţeleaga cu mine, ar fi răspuns: „Cu Marghiloman de o 
mie de ori, cu Iorga niciodată“. 

Arăt lui Rasoviceanu că o vizită a Reginei la Văleni-de- 
Munte, unde mă gândesc a intemeia o şcoală liberă de fete, 
ar permite o manifestare publică de simpatie pentru dânsa. 


x 


Şi profesorul Panaitescu ma inştiințează de sentimen- 
tele Ardelenilor față de mine. M. Popovici l-a mustrat ca 
ma aplaudat la Sibiiu. Supt aparența de loaialitate, Maniu 
pune totul la cale. 


Un funcționar superior îmi scrie că la o recepţie minis- 
terială în Ardeal s'a arborat tricolorul cu dungile în lat. 
La întrebarea lui s'a răspuns de sub-prefect că e al Ardea- 
lului. Valeriu Branişte explică lucrul: steagul Vechiului Re- 
gat nu se va primi, oricât se va impune oficial. E vorba 
de o unire între două teri egal indreptăţite, ca odată Mol- 
dova şi Muntenia. Trebuie creat un steag nou... 

Şi „Patria“ vorbeşte de suveranitatea reciprocă. Iscăli- 
tura Zaharia Boilă ascunde, de sigur, pe Maniu. 

Aici am ajuns... 

„Patria“ se laudă cu adeziuni din Vechiul Regat. Ea 
lauda ordinea ce domina în Ardeal supt străini. 


x 


Rasoviceanu spune că princesa Elisabeta nu e atât de 
zdrobită. La Constanța Regele s'a supărat că i se gătise 
recepție oficială, necruțând-o: prefectul s'ar fi... supărat şi el 
şi ar fi demisionat. Totuşi princesa nu poate merge decât 
susținută. 

21 August. 


Moartea, în urma unei operaţii de cancer, a vechiului 
mieu prieten Andrei Bârseanu, cel mai corect, mai bun şi 
mai blând om din tot Ardealul. 

24 August. 


Sosirea profesorilor francezi Gentil şi Bourcard. Cel d'in- 
tâiu vorbeşte despre opera lui de exploraţie şi penetraţie 
politică în Maroc, cel de-al doilea despre Albania. 

Excursie până la Ogretin. Regiunea pare a-i impresiona. 


25 August. 


La Slănic cu oaspeţii francezi. 

La întoarcere aflu răspunsul la telegrama prin care-i u- 
ram Regelui, realizator al unităţii materiale a Românilor, 
sa vadă mai ales unitatea lor morală cu însuşi ajutorul lui. 
Regele scrie aşa: „Sa dea Domnul ca urarile călduroase 
ce-mi aduceţi şi pe această cale, — pentru care mulţămesc 
din inimă — să se împlinească, cât mai degrabă. Profit de 
această ocazie pentru a vă aduce viile mele mulţămiri pentru 
cartea tot atât de frumoasă, pe cât de interesantă. 

Ferdinand“. 
x 


Seara, plecarea oaspeţilor francezi. Slănicul li-a placut 
foarte mult. „Sunt lucruri pe care, ca să le crezi, trebuie 
să le fi văzut.“ Misiunea lor oficială a fost cerută şi do- 
bândită de rectorul Appell, care şi cu acest prilej a dat do- 
vadă de iubirea lui pentru noi. 

Bogrea vine la cursuri. Ce schimbat! Niciodată sufletul 
lui m'a fost mai ordonat în bogaţia lui şi mai bucuros de a 
se comunica altora. Spune că după operaţia ce i sa făcut şi 
lunga-i zăcere se simte împuţinat. 


26 August. 


Foarte frumoasa lecţie a lui Bogrea despre condiţiile ma- 
teriale ale elocvenţei latine pe vremea lui Cicerone. Francis. 
Lebrun şi profesorul Charles rămân uimiţi. 


Incep a veni şefii organizaţiilor noastre pentru adunarea 
comitetului executiv. Munteanu-Rânmnic îmi comunică mani- 
festari contra întrarii la noi a lui Mituş Dimitrescu şi a 
prietenilor lui: e absolut sistemul ţerănist al „celulei“. 


Matei Cantacuzino iea din nou apărarea lui Stere. 


Rasoviceanu mi-a spus acum două zile că Regina accepta 
propunerea mea. Va fi Marţi, aici. 


Zaharia Boilă, nepotul lui Maniu, publică în „Patria“ 
o serie de articole şi în unul din ele mă învinuieşte că am 
făcut o „gafă“, că mi-am atras un „blamaj', luând pre- 
zidenţia Camerei lui Goldiş, căruia i-aş fi promis şi eu! 

Retragerea, cu presintarea proiectului de lege agrară pe ca- 
lea de iniţiativă parlamentară, ar fi fost o mare greşală. 
Mai ales pentru că n'am consultat pe „şeful blocului“, 
Maniu. 
Aceasta cere neapărat un răspuns. Oamenii n'au un dram 
de loaialitate! 
27-28 August. 


Se dă un răspuns „Patriei“. Se decide înscrierea numai 
individuală a membrilor grupării lui Mituş Dimitrescu şi, e- 
ventual, a tachiştilor. Ifrim dă asigurarea că Gr. Filipescu 
e decis, în orice caz, a veni la noi cu amicii lui per- 
sonali. 


29 August. 


Regina soseşte la 3, cu prinţul Nicolae, cu princesa I- 
leana şi cu sora Moştenitoarei, care e bolnavă. După do- 
rința mea, n'a adus nicio dama de onoare. O întovară- 
şeşte numai colonelul Rădescu şi o însoţitoare engleză a 
princesei greceşti. 

Intre obişnuitele cuvinte de societate, am strecurat Re- 
ginei ce trebuie să se ştie dacă se face politica (ea a pro- 
festat că nu; am adaus: ca informaţie). Nu sunt pentru 
a „schimba boii la vad“ acum; cu atât mai mult, cu cât e 
vorba de o discuţie cu oamenii de afaceri straini şi deci 
ni trebuie la guvern tot oameni de afaceri. Despre Lupu şi 
Mihalache am spus, la curs, că noi reprezintăm democraţia 
culturală, care, chiar dacă pare mai mică, va birui în o- 
poziţie pe cea neculturală, iar la guvern va distruge-o. 
In conversaţie am facut teoria alegerilor care sar putea 
face fără primejdie, dar fără violenţe, de un Guvern po- 
pular şi activ, cu un şet care nu doarme (Regina râde). 

După o colaţiune la mine acasa, mergem la sala de cursuri. 

Un cor tocmai atunci sosit de la Bârlad cântă „Trăiască 
Regele“. Cetesc cuvântarea, în care arăt ce a făcut Re- 
gina pentru îndeplinirea idealului românesc şi ce nerecu- 
noştinţă o răsplăteşte. E adânc mişcată: are lacrimile în 
ochi. Trec la „Școala misionarelor culturale“ pe care vreau 
so întemeiez aici. Banca Almăşeanu ar fi dispusă a da 
localul ei, dacă-i construim altul. 

Apoi fac o scurtă conferinţă despre estetica documen- 
tului românesc. 

Regina pleacă prin Cheia către Sinaia. E bucuroasă că 
are în acele părţi castelul Branului. Ar vrea să clădească 
pentru noile nevoi de familie o casă românească, şi-i place 
coridorul mieu. 

Despre princesa Elisabeta spune că mare plamânii atinşi, 
dar rana nu i sa închis încă, E slabă la mers şi cu~ 
prinsă de o adâncă melancolie: plânge pentru un nimic cea- 
suri întregi. E foarte slabă, dar frumoasă. Speră că poate 
veni cândva din nou pe aici. 

Administraţia locală n'a luat notă — afară de jandarmi — 
de venirea Reginei. Nu s'a prezintat primarul, administratorul 
de plasa. Nu s'au curăţit măcar străzile. Am măturat noi 
înaintea localului, frumos împodobit cu covoare. 

Pentru întâia oară Regina a vorbit, biruind enorme greu- 
taţi de limbă. A amintit bunul sprijin ce a găsit la mine 
totdeauna şi a mărturisit că, venită tânără în ţară, a avut 
gândul României Mari şi l-a păstrat la inima ei (arată cu 
gestul). Că va căuta să nu fie prea mică „pentru partea 
ce i se cere în greaua operă de după războiu, că va fi de 
acum mama unui întreg popor“. Aplause nesfârşite i-au în- 
tovărăşit cuvintele. 

Era obosită şi tuşia tare şi des. 

După plecare, îndată a fost o ploaie iute şi deasă şi 
două curcubee s'au ridicat imense din apa Teleajenului. 


MEMORII 327 

Impresionantă seară de închidere a cursului. Hovanyi, 
fiul rectorului Academiei de drept din Oradea, ţine în buna 
românească pe care a învăţat-o aici într'o lună o cuvântare 
matură de politică impăciuitoare între cele două naţiuni. 


Ziarele anunţa, cu cele liberale în frunte, că Regina a 
venit să viziteze... orfelinatul. 


Gr. Filipescu spune lui Cihodariu că, dacă e vorba de 
înscrieri individuale, i-ar fi greu să aducă pe tachişti la 
noi, jignindu-i. Va veni el aici. 


Comunicatul prin care raspingem insultele „Patriei“ e a- 
tacat cu amărăciune de... Fagure în Lupta, E curioasă uni- 
tatea de atitudine cu duşmanul ei, „Adevărul“. 


La Ocna Sibiiului, I. Brătianu a reinoit declaraţia-i obiş- 
nuită că nu ascultă pe nimeni, nu ceteşte nimic, ci merge 
drept pe calea lui, după sistemul preconceput. 

Se pare că in adevăr se iau măsuri pentru încoronarea 
Regelui în Octombre. Un Consiliu la I. Brătianu acasă 
ar fi decis. 

2 Septembre. 


„Gazeta Transilvaniei" lasă în sama lui Zaharia Boilă 
insultele din „Patria“ şi declară că în Ardeal nu e nevoie 
de o propaganda de solidaritate, supt care s'ar ascunde 
patrunderea acolo a partidului mieu. 

In „Dimineaţa“, C. C. Bacalbaşa constată izolarea par- 
tidului naţional, în care pare a vedea opera Reginei ori mă- 
car a Dinastiei. 

3 Septembre. 


Excursie la Crasna, cu Bourcart şi cu d-na şi d-ra Gentil. 
4 Septembre. 


Excursie la Opariţi. Primarul, care şi-a făcut singur casa 
întreaga, a fost prizonier la Nemţi. Li se da, în Würt- 
temberg, o pâne la cinci, apoi la şapte oameni. Plata pe 
zece ceasuri de muncă la câmp treizeci de pfenigi; pentru 
fiecare ceas în plus, alţi cinci. 

Pe drum, un sătean îmi spune că se miră de venirea 
mea, de oare ce li se spune că eu am plecat de mult (din 
țară. 

5 Septembre. 


Excursie la Olteni şi la Teişani. 


x 


Şi „Patria“ are cel mai blând ton în judecarea comuni- 
catului nostru. 
6 Septembre. 


Calătoria spre Braşov cu Gentil, Bourcart şi doamnele. 

Prin Făgăraş la Sibiiu. Găzduiesc la Mitropolitul Bălan. 
Noaptea, se stinge bătrânul episcop Puşcariu. Vizitez fru- 
mosul Muzeu bisericesc nou al Saşilor. 


8 Septembre. 
La Salişte, în casa primitoare a protopopului Borcia. 
9 Septembre. 


La Alba-lulia. Lucrările sunt foarte satisfăcătoare. Epis- 
copul Majlath apare une ori ca să le viziteze. Şi acum era 
in apropierea lor. 


10 Septembre. 


La Cluj. Vizităm Institutul de speologie. Ne primeşte a- 
sociatul francez al lui Racoviţă. Institutul e în cel de fisio- 
logie al lui Apathy. Clădire cu totul nepractică, potrivită 
ca pentru Neapole. Zeci de mii de lei se dau pe an pentru 
reparaţii. 

Intoarcere la Sălişte, seara. 

* 


Htlu catastrofa Grecilor goniţi din Asia Mica. Francezii 
se bucură, din ură contra lui Constantin şi a Angliei. N'au 
dreptate. 

11 Septembre. 


Spre vechea graniţă de la Olt. Vizităm mănăstirea Cor- 
netul, trecem pe la Râmnicul-Vâlcii şi petrecem noaptea la 
Craiova. 

La Argeş. Sa găsit o inscripţie de pe la 1837 la uşa 
Bisericii Domnești, în cadru, Deci intrarea e cu totul nouă. 
Cea veche era pe lature, 

13 Septembre. 


Peste dealuri la Câmpulung. Cercetăm frumoasa clădire 
facută pentru orfani de dr. Cădere. Prin: Târgovişte. La 
Dealu, mormântul lui Mihai e copleşit de coroane proaste; 
candela militarilor e de cel mai rău gust. Şcoala nouă arată 
putin solidă: începe a se fărâmiţa. 

14 Septembre. 


La Vălenii-de-Munte, pentru o clipă de odihnă. De la Le- 
gaţia Poloniei sunt rugat să merg la Sinaia pentru o în- 
trevedere cu Pilsudzki, 

15 Septembre. 


La Sinaia, Pentru oara 3 şi jumătate mi se anunţă au- 
dienţa la preşedintele polon, 

Intr'un mare salon al Palatului german, plin de sculpturi 
şi aurării, vine întru întâmpinarea mea mareşalul, în ți- 
nută simplă, frumoasă, cu câteva decoraţii. [i ofer „Istoria 
Artei Româneşti“, Imi vorbeşte de influenţe slave, de carac- 
ter polon, pe care l-ar fi observat la noi în popor chiar, 
li arăt că nu poate fi vorba decât de o îndrumare a Slavilor 
de Vest, Sârbo-Croaţi. Mareşalul vorbeşte de situaţia unică 
a ţerilor noastre: mare misiune, puţine mijloace. Se impune 
legătura între noi, Şi în trecut au fost dese relaţiile, spune 
el, — „Une ori bune“, adaug, „dar acum interesele ne 
leagă aşa de strâns...“ Trecem la primejdiile comune. E 
vorba de Germani. Arăt ce grozav ne-au umilit, singurul 

«ucru — nu jaful — pe care nu li-l putem uita. El înţelege, 
aprobă. Asemenea jigniri nu se pot uita. E, spune el, în 
Germani, ceva de parvenit care nu înţelege suflatul al- 
tora şi nevoile lui. Când fac bine ceva, e pentru că aşa cere 
norma, saltarul, die Schublade. Povesteşte cum, venind din 
Magdeburg la Varşovia, pentru a lua puterea, a aflat un 
soviet de soldaţi germani al cărui şef, un Silesian, a depus 
armele imediat. Aspiranţii de ofițeri din doua batalioane au 
eîvzat. Ei l-a oferit să-i lase cu arme — dar fără mitra- 
liere — pânè la hotar. Au primit. El a dat ordin să tie o- 
priţi pentru aceasta la capătul drumului prin Polonia. Ar- 
nat- abi se forma: mai mult grupe secrete, răzlețe. La 
greniţă era. vre-o douăzeci. Nemţii au depus totuşi ar- 
mele. Cevalerism mecanic. 

La urmă îmi dă cordonul Ordinului Poloniei Restituta. Se- 
cretarul Smutny îmi spune, emoţionat, că s'a mai dat numai 
lui I. Brătianu şi Duca. Mai târziu îl văd la toţi miniştrii 
şi generalii principali. Unii l-au cerut, s'au certat pentru el, 
spre desgustul lui Pilsudski. Cutare, necăpătând clasa I-iu, 
ma vrut să-l poarte şi a stat jos toată seara! 


x 


La 10 seara audiție muzicala. De fața, cu mareșalul, Re- 
gele, Regina, cei doi prinți (princesa Ileana e, cu părechea 
regală sârbească, la Paris), principesele Elena şi Irena, care 
nu par impresionate de situaţia familiei lor după înfrângerea 
din Asia Mică. Multă, prea multă lume. Se cântă de Enescu, 
apoi, în poloneşte şi ruseşte, de o Rusoaică angajată la O- 
pera noastră şi. de un Ardelean cu mască nemţească, lie- 
duri de Schumann şi o bucata din „Parsifal“. Nimic româ- 
nesc sau latin, afară de bucata instrumentală a lui Koreni 
la început. 

Inculeţ e foarte vesel. Asigură că pentru el nu e dis- 
tincţie între partide. „D-ta însuţi wai nicio coloare“, îi spun 
eu. Lui Cosma, şi el ministru, care mă întreabă dacă am şi 
eu cordonul polon: „Il au toate celebrităţile“. 

Ministrul Olandei îmi zice: „Phomme de Phistoire et de 
Pavenir“. 

Regina pleacă iute. Regele se prinde în vorbă cu nişte 
doamne. li recomand pe însoțitorii francezi. Se infor- 
meaza de Albania. Recunoaşte că prinţul de Wied n'avea 
tact. Prinţul Carol rămâne mai mult în conversaţie cu Gen- 
til şi Bourcart. Se ocupă de vânătorii de munte: un acci- 
dent, explozia unei ghiulele îngropate în pământ, a făcut 
victime între dânşii şi aceasta-l mişcă adânc. 


16 Septembre. 


La 11 audienţă la Regina. Mai plină de vervă ca oricând. 
Vorbeşte despre „adevărurile“ ce i se spun din atâtea părţi: 
i-ar rămânea să desfacă din ele „adevărul“; dar este oare 
un „adevăr?“ Doamnelor de onoare li-a spus sa-i conduca 
gospodăria, dar nu, la patruzeci şi şase de ani, şi persoana. 
Prinsă de razboiu, îşi pierde toată vremea acum cu preocu- 
paţiile izvorâte dintr'insul. Abia de-i rămâne timp pentru 
ea însăşi. Lumea e mai tea ca înainte: generaţia veche a 
disparut, cu moravuri sociale superioare. Poate că lucru- 
rile să le îndrepte cu vremea. 

Laudă pe regele Alexandru al Serbiei, modest, discret. 
A cerut cu mult tact mâna Domniței Maria. 

Rămânând singur cu Regina, îi arăt ce situaţie-mi face 
mie, care mă simt adânc obligat a susţinea pe Rege, atitu- 
dinea lui de prea deplină absorbire de către liberali. Ca 
de obiceiu pare să aprobe critica pe care o fac Guvernului, 
observând ca nu e momentul de a-l schimba până nu-şi 


MEMORII 333 


încearcă sistemul, dar nu adaugă nimic la cele spuse de mine. 

Francezilor li-a spus cum, la Roman, sfătuită în 1917 să 
nu meargă din cauza revoluţiei în armata rusească, a de- 
<larat că în ţara ei n'o poate opri nimeni. La plecara a o- 
ferit ţigări: primul a luat fără a saluta, al doilea a salutat; 
la urmă toţi strigau „ura!“. Unii o doriau „Impărăteasă“ 

In odaie crăiţe şi „ochiul boului“. Li spune pe nume 
româneşte. 

Intoarsă de la Văleni, era foarte mândră că a vorbit în 
public şi în limba ţerii. 


Intoarcere la Văleni. 
17 Septembre. 


HAîlu continuarea în „Mercure de France“ a insultelor 
lui Păltănea şi Montandon. Atâta desgust, atâta desgust... 


Aflu moartea lui Hepites, subit, la Brăila. 


* 


Ca şi Bathori, profesorul ungur Kadar scrie cu laude des- 
pre cursurile noastre. 


Smirna a ars toată, afară de urâtul cartier musulman. 
Chemal cere Englezilor să iasă cu binele din Constantino- 


334 N. IORGA 


pol. Sau spart geamurile Legaţiei româneşti de acolo. Au 
fost multe excese. 
18 Septembre. 


In tren spre laşi, cu profesorii francezi. 
La gara Focşani se vând fructe înfăşurate în resturile ar- 
hivei starostiei de Putna. 
19 Septembre. 


La laşi. Masa oferită de societatea Lutetia; cea de sară 
o oferă Primăria. Vizită la Şcoala Normală, cu o admira- 
bilă instalaţie. In schimb Palatul administrativ e un grajd 
neisprăvit. Străzile sunt îngrozitoare ca murdărie. 


Uzina de electricitate din Bucureşti a ars: o rachetă a pus 
focul. 
20 Septembre. 


Spre Dorohoiu prin Botoşani. In acest din urmă judeţ 
splendide şosele. Oraşul Botoşani e mult mai curat ca 
Iaşul. 

21 Septembre. 


De la Dorohoiu spre Putna, unde Biserica ardeleană a 
Clujului face un pelerinagiu. Drum lung şi greu cu automo- 
bilul pe un frig straşnic (a nins pe toată linia Carpaților). 
La mănăstire slujba s'a isprăvit: se intorc prea frumoase fe- 
mei în port de princese. Masa e împărțită în două: poporul 
stă de o parte. Ministrul de Culte e în faţa păr. Ivan. In vede- 
rea prezenţei mele s'au contramandat toasturile, afară de acela 
pentru „Rege, pe care-l ţine episcopul de Cluj. Mitropolitul 

Moldovei, episcopul de Argeş, paraliticul episcop de Roman 
(care-mi vorbeşte de fundaţia ce vrea să facă la Târgul- 
Ocnei). ieau parte la festivitate. Foarte mulţi preoţi de pre- 
tutindeni, dar şi femei şi ţerani. A vorbit şi I. Lupaş, lă- 
murind rostul Vadului. 

Se cercetează bogatele odoare, care impresionează adânc 
pe oaspeţii miei francezi. 

22 Septembre. 


La Bucureşti. leau măsuri pentru tipărirea cărţilor despre 
Rege şi Regină. 


* 


Lumea e preocupată de conilictul cu Turcii. Chemal vrea 
să intre în Constantinopol. Francezii şi Italienii i-o în- 
găduie; Anglia se opune, 


Doi ofiţeri comandori din Marină vin să-mi arăte cum 
au fost daţi pe mâna a doi Englezi, a căror întreţinere 
costă cât a întregului corp al ofiţerilor noştri. Cer să intervin 
pe lângă prinţul Carol. Englezii n'au lucrat nimic. 


23 Septembre. 
Spre Văleni. Cineva care a vorbit cu familia Denize 
spune că princesa Elisabeta, acum la Constanţa, e slabă de 


tot; abia i s'a închis rana. Plânge intruna. Regina a aler- 
gat din nou la dânsa. 


Aflu că „Gazeta Transilvaniei“ publică un articol-prim 

în care se spune că numai alături de mine, a cărui pre- 
zidenţie de Consiliu ar fi primită cu plăcere, sar putea lucra 
în chip folositor... 


Gr. Filipescu ar fi la Paris. Pregăteşte un mare ziar. Con- 
tinuă a voi fuziunea cu noi. Stelian Popescu — acum bol- 
nav — ar fi contra. 


* 


Necontenite adesiuni la partidul nostru, în credința, în- 
rădăcinată, că mâne pot veni la putere. 


ka 


Regele mar îi voit încoronarea. El ar dori să-i aducă pe 
recalcitranţi. Cum? 
24 Septembre. 


Aflu că, la Cernăuţi, Primaria a înlăturat din Piaţa Tea- 
trului, acum „naționalizat“, statuia lui Schiller. 


25 Septembre. 


Colonelul Rasoviceanu vine să-mi spuie din partea Regelui 
ca Goga i-a propus să fiu ales eu preşedinte al Asociaţiei, 
care să se contopească apoi cu Liga. Răspund că pentru înlă- 
turarea adâncilor rivalități provinciale de astăzi n'aş îi 
împotrivă, dar nu sunt şanse de reuşită, din cauza intere- 
selor şi vanităţilor de la „Asociaţie“. Oricum, aceasta m'ar 
însemna, cum poate doreşte Regele pentru Guvernul viitor, 
o apropiere de averescani, conservatori și autoritari. 

Ştirbei a spus ca Regele apreciază pe Brătianu ca om de 
guvern, dar nu-l iubeşte. 

Princesa Elisabeta ar fi mai bine, de şi drenajul rănii 
continuă. Prinţul Nicolae a venit cu doi Englezi, dintre cari 
unul, cu puţină creştere, injură în dreapta şi în stânga. Şi-a 
atras observaţiile colonelului Rădescu. „Şi concluzia ?“—,,Să 
nu mai injuraţi.“ A promis că n'o mai face. 


26 Septembre. 


Conferinţa de la Paris dă Turcilor Adrianopolul şi li- 
nia Mariţei. Mustafă-Chemal nu se grăbeşte a primi. 


* 


La Craiova naționaliștii olteni se unesc cu cei din Banat 
într'o Federație, alegând ca preşedinte pe Batzaria. 


27 Septembre. 


Karachan, în numele Sovietelor, amenința Iugoslavia şi 
România, dacă s'ar mişca în conflictul greco-turc. 


29 Septembre. 


La Bucureşti. Murdarie nespusă şi haos complect. 

Dimineața slujbă pentru Domnii de la 1822. Absolut 
impunatoare. Oficiază Mitropolitul, foarte demn, şi episco- 
pul Visarion. Cuvântare a preotului N. Popescu. Au asis- 
tat şcolile, cu drapelele. 

Apoi pelerinagiu la Tei, unde se pune lângă mormântul lui 
Grigore-Voda Ghica placa de comemoraţie a Ligii Cul- 
turale. Totul e ținut curat. Văd în biserică tuiurile turceşti 

22 

de acum un veac. In casele domneşti un azil de copii 
orbi, — în mare parte din războiu. 
* 
După amiazi, conferinţa mea la Academie. Tribunele sunt 
pline. 


* 


Regele Constantin a abdicat. Se pare că mişcarea se în- 
dreaptă şi contra noului rege Gheorghe. 


x 


Ciudaţenii ale zilei. Din partea lui Vaida, care nu vrea 
nimic cu averescanii, dar „se închină înaintea mea“, profe- 
sorul Marin Ștefănescu de la Cluj îmi aduce oferte de în- 
ţelegere. Dau acelaşi răspuns ca şi lui Stelian Popescu. Dar 
redactorul „Patriei“ Dragnea afirmă că partidul naţional 
se uneşte cu tachiştii şi are de gând a-mi propune o ac- 
ţiune separata în Ardeal! 


30 Septembre. 
7 Octombre. 


Saptămâna de oboseli şi boală, întrebuințată cu redactarea 
„Istoriei Artei". 


x 


Batzaria-mi aduce asigurările de prietenie ale lui Gr. Fi- 
lipescu. Se vorbeşte tot mai mult de tratativele partidu- 
lui său cu „naţionalii“ din Ardeal. 


x 


Imprejurările din Orient s'au „potolit'. Complectă ca- 
pitulare a Aliaților fața de trufia lui Mustafă-Chemal. Ar 

fi gata să-l ajute contra Grecilor, dacă aceştia nu vor 
să dea Tracia. 


La Cluj, I. Brătianu a vorbit mai dârz decât oricând, 
denunţând şi nu ştiu ce relaţii, „dovedite“, ale lui Lupu cu 
Sovietele. 

* 


Parlamentul e convocat pentru 12 Octombre. 


* 


D-na Marta Bibescu vine cu vărul ei Anton, ministru la 
Washington, şi cu un prinţ de Faucigny-Lucinges, cobo- 
râtor din Vodă-Bibescu. Işi arată teama unui atentat la 
încoronare, 

s Octombre. 


N. Buţureanu vine de la Dorohoiu. Legea agrară nu se 
aplică. Regulamentul scuteşte de exproprierea totala pe 
cine şi-a căutat moşiile singur. Un satrap liberal de acolo 
inventează acum acte pentru aceasta — şi i se primesc. 


12 Oclombre. 


La Bucureşti pentru serbările încoronarii. Peste obicciu, 
oraşul curat, se prezintă bine. 
Unii cred că totuşi partidul naţional din Ardeal va a- 
sisfa la serbări. 
14 Oclombre. 


Spre Alba-lulia, în al doilea tren ministerial. Lume a- 

mestecata. Intr'un capat al vagonului Tăzlăuanu, evitat de 
toţi, dar vesel. Ceva mai departe Bădărău, neschimbat. 
Se zice că şi-a refăcut averea. Privit la început cu oare- 
care jenă, işi gaseşte prieteni. 

Dintre aderenţii lui Take Ionescu, Cămărăşescu, dr. Di- 
mitrescu-Brăila, Stelian Popescu, Derussi. Par aplecaţi să 
mearga cu mine. Ar vrea însă alianţa în trei, cu partidul na~ 
tional. Li explic „ipocrizia onestă“ a lui Maniu. Par a fi con- 
vinşi. Dar nu a sosit la ei ceasul hotăririi. Gr. Filipescu 
e în străinătate, la Paris: ar fi pregătind o mărire a „E- 
pocei“. 

Se trece cu îngrijorare podul de la Valea Largă, pe care, 
după catastrofa de acum câteva săptămâni, erau să-l ieie 
apele Prahovei, crescute de marile, necontenitele ploi. 


* 


La Alba-Iulia. Lunga oprire în gară. In față trenuri o- 
bişnuite, pline de lume straina care se uită furios, păzita 
în vagoane de poliţie şi soldaţi. Sate din imprejurimi — 
puţine — se strecoară în desordine. Noua gară — în locul 
celei arse dăunazi — e plină de oficialii cari aşteaptă pe 
Regele şi Regina. 

Un larg drum nou duce la cetate. E mărgenit de steaguri 
pe care le-a muiat neincetata măruntă ploaie rece. Totuşi fac 
impresie. Mulțimea oaspeţilor se îmbulzeşte printre vardişti 
şi oaste, 

In biserica încoronarii, la nouă ceasuri, cei mai mulţi şi-au 
luat locurile. Averescu — invitat special al Regelui, prin 
mareşal, mi se spune, şi prin scrisoare a Reginei —, în u- 
niforma de general de cavalerie, e lângă Marghiloman, la 
stânga în faţă, unde mi se fixase şi mie locul. Indată, sunt 
acoperiţi însa de alta lume. Mai jos în fața diplomaților, 
pot privi mai bine ce se petrece. 

Pe când Duca, sprinten, are înfăţişarea cui ar conduce 
ceremonia, Brătianu, izolat şi sumbru, aşteaptă lângă dve- 
ra cea mare. Nu pare de loc bolnav, cu tot zvonul a- 
propiatei operaţii la Paris. Are, ca şi Pherekyde, colanul 
Ordinului Carol I-iu. 

Princesa Elisabeta — acum Regina Greciei — şi sora ei 
Regina Serbiei apar, împreună cu Princesa Moştenitoare, 
singuratecă, distantă, parând a nu cunoaşte pe nimeni. 
Fiica mai mare a Regelui ţine în mână — din cauza bolii 
genunchiului, înţepenit, — un baston pe. care nu se razima. 
Slabă, palidă, e foarte frumoasa. După câtva timp, e si- 
lită să se aşeze. Se va ridica numai la momente solemne. 
Sora ei, dupa cura de la Marienbad, e simţitor mai slaba. 
Toată lumea o găseşte mult mai bine. 

Mândră intrare a Regelui şi Reginei, cu Prinţul Carol. 

Slujba ar fi mai impozânta cu o mai bună grupare a 
Vlădicilor. Coroanele, mantiile se binecuvântează în bi- 
serică, unde lipsesc uniţii ca şi catolicii. Lumea iese spre 
baldachinul din curte, meschin prin materialul ieftin si sup- 
țirimea beţigaşelor tricolore. 

Punerea coroanelor emoţionează. E ceva mişcător de fa- 
miliar în sărutarea pe care Regele o da Reginei. Discursul 
lui Pherekyde e sec şi demn; al lui Orleanu cearcă să a- 
jungă la gingăşii poetice care nu-l prind. In loc de căldu- 
rosul „Trăiască“ al mulțimilor, care n'a venit ori au fost 
îndepărtate, răsună militărescul, oficialul „ura“ banal pe 
care-l auzi la toate pompele de la noi. 

Sunt mai multe aclamații când, cu coroanele pe cap, soţii 
regali apar în balconul reşedinţei gătite pentru ei. Ambii 
mulțămesc voioşi. Se crede, un moment, că Regele va 
vorbi din nou, data aceasta poporului. 

Nu se face recepţia anunțată. Ceasul mesei grăbeşte. 

Sunt la masa regala după Marghiloman, Averescu şi 
Coandă, înnaintea lui Mişu, cu care se sfârşeşte şirul. 

Pâna a incepe dejunul, Goga se apropie de mine, cerând 
sa reluăm relaţiile ca pentru încoronare. li spun că per- 
sonal contra lui n'am nimic. Critică prostia partidului na- 
tional. Ar dori sa avem aceiaşi atitudine. — Prin presa 
noastră, îi răspund. El reia „Țara Noastră“, cu o colorată 
descriere a Adunării de Unire aici, la Alba-lulia, de fratele 
lui, Eugeniu, altfel om de talent. Imi spune cum cutare, la 
schimbul coroanelor, şi-ar fi făcut o avere de un milion 
de lei. 

Brătianu-mi prinde mâna în treacăt, cu banale vorbe de 
recunoaştere a sufletului mieu. E aşa de greu să-i răspund.... 

Trebuie sa vorbesc cu Mişu. N'ar părea a fi înfeodat 
liberalilor. Regreta că nu s'a putut evita venirea lor, că 
lipseşte unirea partidelor de opoziţie. Ține de rău pe prin- 
tul Carol pentru prea vastele=i proiecte culturale. 

indată strălucita defilare a trupelor. 

Fac cunoştinţa ministrului Japoniei, a trimesului Olan- 
dei, tânăr general doritor de a ni cunoaşte ţara, a nun- 
ciului. Acesta, cu palăria scoasă, face protestări de iubire 
pentru Români şi se arata gata a-şi da ajutorul literar, 
daca voim să facem ceva. Peste puţin văd pe Mitropolitul 
din Blaj. Il întreb de e adevărat că ma fost în biserică. 
— Da. — E îngrozitor. Şi ma îndepărtez de dânsul. Tâ- 
narul episcop Hossu dă vina pe Roma, care a telegra- 
fiat în acest sens. In zădar s'au rugat ei o noapte în- 
treaga de nunciu, care a fost inexorabil. Promite expli- 
caţii. Eu îi spun că aş fi fost în stare să li suprim orice 
subvenție de Stat. Episcopii uniţi sunt priviţi cu 0 deose- 
bită răceală de toată lumea. 

Regina e aclamată cu un entuziasm extraordinar. Pare să 
aibă douăzeci de ani mai puţin şi e de cea mai comunicativă 

veselie. La sfârşit, ministrul Poloniei zice: „Eu reprezint 
un Stat republican, dar aş dori ca la Varşovia să se poată 
vedea aşa ceva“. 

Ministrul Americei se minunează de inteligenţa feţelor 
țerăneşti. O spune şi lui Argetoianu, care afirmă că puterea 
de rezistenţă a formațiunilor de săteni e incomparabilă 
cu a orăşenilor cari, într'un ceas, rămân pe jumătate în 
drum. 

Meteş e în public; Onişor între invitaţi. Totuşi sunt şi 
membri ai partidului naţional, care, acesta, e foarte jenat să 
concilieze absenţa lui cu sentimentele dinastice pe care le 
profesează. 

La plecare Regele vorbeşte mult lui Averescu. Lucrul 
se observă. Se fac prognosticuri. De altfel partidul asi- 
gura că el va veni la Guvern. 


15 Octombre- 
16 Octombre. 


Invitaţii sunt lăsaţi în câmp la Mogoşoaia şi defilează 
cu bagajele în camioane stricate înnaintea celor 10.000 de 
primari înşiraţi la Şosea supt steagurile ce flutură. In- 
tâmplarea mă pune şi de data aceasta cu Tăzlăuanu. 

Văd de la Academie trecerea Regelui şi a suitei sale. Re- 
gina şi fiicele, foarte aclamate, urmează în trăsură în- 
chisă. Cortegiul istoric, rânduit de Costin Petrescu, e foarte 
frumos. Dar cade o ploaie salbatecă. Scumpele costume se 
strică Femeile din grupurile alegorice au rochiile lipite de 
trup. 

Seara, masă la Palat. Sunt lângă trimesul Danemarcei, 
care nu ştie mai nimic despre noi. După masă, membrii 
Misiunilor extraordinare nu au prilej să cunoască pe ni- 
meni. Mulţi caută pe Foch, care nu mai pare aşa de voinic 

şi marţial ca pe calul de paradă. Vorbeşte Reginei cu ges- 
turi foarte iuți. Regele, în acest timp, face fericirea lui 
Marghiloman. Regina-şi cheltuieşte toată graţioasa artă pen- 
tru a mulțămi pe Averescu. Mă abordează apoi între- 
bându-ma dacă în adevăr mi-a plăcut aspectul ei la defi- 
lare. Ii spun ca generalului i-a plăcut mai mult atenţia deo- 
sebită pe care i-a dat-o. Prinţul îmi vorbeşte de misiu- 
nea engleză, pentru care mi-a şi scris, scuzând-o: acuzato- 
rii sunt doi ofiţeri superiori incapabili şi intriganţi, cari vor 
trebui să plece; o ştiu şi-şi răzbună. Apara pe regele 
Constantin şi-mi spune că atitudinea mea față de dănsul a 
plăcut princesei. O seară masacrantă. 


17 Octombre. 


Reprezentaţie la Teatru. După un bun act de Wagner, 
„Rapsodia“ lui Enescu răsărind din fundul orchestrei şi 
o ridiculă parodie istorică de fabricantul Mircea Rădulescu. 

